
ORIZONT 


Există un fapt mai descurajator pentru iubitorul de cul- 
tură, aflat la vîrsta tinără, decit tratarea în spirit superfi- 
cial şi frivol a marilor teme ale vieții și destinului uman ? 
Poate un asemenea cititor, fără să se simtă diminuat, în- 
treprinde lectura unei cărți elaborate fără simțul respon- 
sabilității morale [aţă de actul cultural, care presupune în 
primul rînd situarea autorului pe marile coordonate ale 
vietii spirituale ? 

Intelege, la începutul acestei lucrări, consacrate uneia 
din preocupările cele mai grave ale omenirii, să repudie:n 
cu hotărire nivelul de jos al discuţiei, închircirea subiec- 
tului în neînsemnătate și banal, devierea expunerii în 
facilitate sau paradoz a lucrărilor de a doua mână. 

Nu ni se par demne de interes pentru lucrarea noastră 
definițiile şi reflecţiile înserate în unele romane de serie, 
pentru că acestea nu sînt rezultatul unei cunoașteri com- 
pleze, ştiinţifice, a dragostei, ci doar reflectări de mo- 
ment ale unor stări sufletești de exaltare, sau descura- 
jüri — deci formulări extremiste, pretins filozofice, pre- 
tins inspirate din marile trăiri — frapante în timpul lec- 
turii, dar reducindu-se la atit. 

Tema eternă a semnificației lui Eros își face intrarea în 
sfera culturală odată cu poezia sumeriană, textele Vece- 

lor, dialogul platonician Symposion, sau cu filozofia lui 
Empedocle, simbolul realității de adincime a vieţii umane 
ce și-a aflat expresia în Daphnis şi Chloe, în ascensiunea 
dantescă sub călăuzirea Beatricei, sau care a condus la 
infăptuirea tragediei lui Romeo şi Julietta. 

Cultura noastră spirituală s-a situat pe datele esenţiale 
ale vieții prin poezia populară a Mioriţei, prin operele 
unui Eminescu, Creangă, lorga, Brâncuși sau Enescu, ma- 
rile teme ale vieţii și morții, ale culturii și dragostei fiind 
tratate cu gravitate și temeinicie, folosind referințe de 
prima mână şi situînd subiectul în contextul valorilor 
universale. Momentul cultural actual impune, în credința 
noastră, atare examene ale marilor realități și probleme, 
săviîrşite sub incidențele lor principale şi dintr-o perspec- 
tivă ce îngăduie îmbrățișarea faptelor în toată compleri- 
tatea și cu toate implicațiile. l 

In formarea ca cetățean a tînărului, paralel cu pregăti- 
rea sa pentru viața profesională — acumularea de cuno- 
ştințe umanistice și tehnice, căpătarea unor deprinderi 
de muncă — și pentru viața social-politică, un rol de mare 
importanță îl joacă pregătirea sa metodică, gradată și per- 
manentă pentru cunoașterea vieţii sub aspectele ei mul- 
tiple biologice, sanitare, sociale, morale. Eforturile făcute 
în şcoli, în presă, prin carte și alte organizaţii educative 
pentru formarea tinărului din aceste perspective se cuvin 
continuate cu mai multă deschidere și în direcția educa- 
ției igienice şi sexuale. Educaţia morală și socială va putea 
fi realizată cu mai mulţi sorți de succes colectiv și cu mai 
multe satisfacţii individuale pe un fond biologic sănătos, 
normal, ferit de consecințele ignoranței în domeniul vieții 
sexuale. De aceea, lucrarea de față alege din această gamă 
de domenii educaţionale, latura înțelegerii unuia din cele 
mai delicate şi mai complere fenomene de viaţă — Dra- 

gostea ! — fără de care omul nu ar fi apărut, nu s-ar fi 
menținut şi nu ar pulea dăinui ca specie. Tocmai un 
asemenea proces al vieţii a fost unecri privit cu superfi- 
cialitate, ori cu rușine nemotivată. Voim, în aceste pagini, 
să dovedim că dragostea nu poate lipsi din viaţă, că nu 
este un fapt, un proces oarecare, că, în cele din urmă, 
de modul cum fiecare individ și colectivitate înțelege ros- 
tul vital, moral și frumuseţea dragostei depinde formarea 
integrală, armonioasă a personalității viitoare. 

Pe de altă parte, structura societăţii noastre prezente 
impune tratarea cu orientare practică a problemei, în sco- 
pul dezvoltării unei vieți trăite în sănătate şi activitate 
creatoare. 

; 

Ne propunem, în această lucrare, să discutăm locul ocu- 
pat de Eros, socotit „universal“, în destinul individual și 
în structura socială a colectivităţilor. Înțelegerea corectă 
a dragostei în viața individuală, familială și socială poate 
chezăşui o existenţă sănătoasă şi echilibrată. Înțelegem 
să răspundem unor întrebări și neliniști, să dăm soluţii 
îndelung cumpănite, să prevenim anume rătăciri şă pri- 
mejdii, care pot distruge și, în fapt, au dezorganizat, în 
toate epocile, numeroase existenţe. | 

Dacă anume considerente filozofice, cu care începem, 
de altminteri, această lucrare, au un caracter de genera- 
litate teoretică, datele concrete, privind viaţa sexuală, nu 
puteau fi decit rodul unei întinse experiențe medicale şi 
psihiatrice. 

Sub aceste două înfățișări, cartea afirmă, însă, aderenţa 
la viaţă. Paginile de faţă vor răsfrînge, adesea, fapte con- 
trastante. Alături de sănătate și mărturii de beatitudine 
ale spiritelor echilibrate, contactul cu realitatea a obligat 





1 Pentru precizarea termenului, a se vedea nota de la pp. 14—17. 

pe scriitor și pe medic să consemneze dureri și s|işietoare 
tristeţi. Constatările medicului care a apropiat fiinţele 
căzute sau dezorbitate din sfera normalității, vor arăta, 
prin contrast, frumusețile și echilibrul sănătăţii morale şi 
corporale ale oamenilor care au respectat legile vieţii și 
ale dragostei. 

` Cartea de faţă nu are, totuși, o dispoziţie simetrică, pu- 
nind în paralelă, cu intenții onest moralizante, zonele 
contrastante ale purilăților edenice și imaginile reproduse 
în figuri de ceară sau fotografii ale muzeului venerian al 
Spitalului Saint-Louis, contemplate de autor, cu decenii în 
urmă. Am cuprins viața în realitatea ei multiplă, adesea 
contradictorie, înțelegînd să desprindem dintr-o vastă ex- 
perienţă cîteva aspecte, pe care le înfățișăm cu deosebire 
tineretului — în scopul de a-l ajuta să afle îndrumare. 
Am înțeles, mai eu deosebire, să nu ne mărginim la as- 
pecte izolate. Nu am redus, așadar, dragostea la sexuali- 
tate. Formele dragostei depăşesc fiziologia, presupunind-o 
totuși, și implică existența unor valori eterne ; treptele 
care leagă fenomenele biologice ale dragostei de manifes- 
țările ei diferențiate, specific umane, sînt nenumărate ; 
inegale prin semnificaţie, ele aparțin totuși aceleiași rea- 
lități și nu pot fi trecute cu vederea de cercetătorul care 
năzuiește să cuprindă faptul în orbita totală a vieţii uni- 
versale și a existenţei individuale umane. 

Fără îndoială, integrarea dragostei în contextul wiețiă 
sociale presupune numeroase procese și implicaţii, pe care 
studiul de față nu le poate amănunţi, dar pe care le putem 
menționa, pentru a statornici locul dragostei în evoluția 
societății sociale și în formaţia individului. 

Fapt complex, biologic și sufletesc, dragostea își între- 
țese acțiunea cu întregul valorilor culturale. După cum 


vom arăta în cursul lucrării, reausă, la animalele superi- 
oare, la un fenomen bio-psihologic, de altminteri, foarte 
diferențiat, dragostea este, la om, condiționată de totalita- 
tea datelor culturale ale ambianţei sociale și cu deosebire 
ale educațici. Dragostea condiționează, în contextul dez- 
voltării umane, formația morală a omului, prin legături 
afective multiple față de membrii familiei, ai comunităţii, 
ca și prin subordonare faţă de instituţiile sociale, de şcoală 
şi de patrie, în primul rînd. 

Nu vom reduce, așadar, printr-o simplificare neîngă- 
duită, procesul formaţiei umane și evoluția socială, la fe- 
nomenul complex al dragostei, deși acesta alcătuiește 
obiîrșia vieții, individuale și colective. Autorul cărții de 
față a examinat îndelung, în lucrările sale anterioare, cu 
deosebire în cele două volume ale studiului Individuali- 
tate și destin (1945), în Introducere în studiul eredității 
(1946), Viața şi moartea în evoluția universului (1970), 
Principii de psihologie antropologică (1970), și Essai sur 
la condition humaine, (1947, și o ediție recentă apărută 
în 1973), aspectele deosebite ale existenţei individuale, în 
complezul vieţii socio-culturale. 

Complexitatea vieţii nu poate fi redusă la un singur 
fenomen ; vom arăta așadar măsura în care dragostea se 
integrează tuturor celorlalte date sociale, de ordin econo- 
mic, social, cultural și educativ, stăruind asupra faptului 
că nici una din aceste condiţii nu poate fi izolată din con- 
textul vieții și că toate acestea conlucrează armonic. Nici 
una din valorile materiale sau sufletești nu poate fi izolată 
sau eliminată din evoluţia multiplă, săvirșită pe nume- 
roase planuri ale existenței ; viaţa este un fenomen multi- 
dimensional, iar cultura comportă o desfășurare poli- 
morfă de valori, care-și împletesc acţiunea în creşterea 
neîncetată a potenţialului vital şi spiritual al naţiunilor. 

Înţelegem, în aceste condiţii, ca menționînd multiplici- 
tatea acestor date şi realităţi, să definim locul ocupat de 
dragoste, obiect al cărții de faţă. 

Dragostea își pune pecetea pe o bună parte dintre acti- 
vilățile omenești. De la procrearea biologică la înfăptui- 
rea operei de artă şi la elaborarea valorilor etice şi este- 
tice aflăm la obirșie, între alte determinări și dragostea. 

Nu avem decît să privim cu năzuință de înțelegere în 
noi și în jur, cumpănind înțelegător relațiile dintre oa- 
meni şi formele variate ale culturii pentru a surprinde 
manifestările nesjirșite ale acestei prezenţe : 

„Wer im stillen um sich schaut, lernet wie die Lieb er- 
baut“ (Cel ce privește cu reculegere în jur, află cum în- 
jăptuiește dragostea — Goethe). 


Capitolul | 





EROS, ÎN ISTORIA LUMII 
ŞI A CULTURII 


Examenul săvirșit în spirit sintetic al evoluţiei totale a 
umanității, din momentul desprinderii din animalitate, 
arată că formele esenţiale ale dezvoltării omului, de la 
apariţia lui pe pămînt, sint determinate de structura sa 
biologică, organizată prin funcţiile procreării, aşadar a 
continuității speciei, ca şi prin integrarea acesteia într-o 
atmosferă social-culturală. Omul, socotit în specificitatea 
realităţii sale biologice şi spirituale, reprezintă, ca orice 
specie animală sau vegetală, de altminteri, o expresie a 
funcțiilor multiple, legate de sexualitate. Dragostea nu 
se reduce însă la sexualitate. Ea poate şi trebuie înțeleasă 
ca proces integrat într-un complex bine articulat al func- 
țiunilor biologice și psiho-sociale, în legătură cu dezvol- 
tarea şi îngrijirea copilului, cu relaţiile de rudenie dintre 
membrii familiei, dintre individ şi colectivitate, extinzina 
conceptul la relațiile afective ce se stabilesc între om și 
întregul valorilor culturii. Dragostea implică și cerințe 
sexuale, dar depășește aceste izvoare biologice comune 
prin sublimare afectivă și înglobare a întregii sfere a 
climatului specific uman, al valorilor. 

Aparitia omului pe pămînt este un rezultat al activităţii 
unor grupuri hominiene ce au trăit cu peste patru mili- 
oane de ani în urmă. Formulată astfel, în generalitatea 
faptului, originea animală a omului pare un adevăr evi- 

dent, o banalitate. Cercetările și teoriile ştiinţifice re- 
cente, cu deosebire aie profesorului Jacques Ruffi€, au în- 
găduit însă o înţelegere a mecanismului intim al acestui 
proces. Latura pur genetică a apariţiei omului se explică 
prin structura familiei primitive, a relaţiilor sexuale ale 
primilor hominieni, care aveau să determine o reducere 
å numărului cromozomilor de la 48 la 46 şi o scădere pro- 
gresivă a cromozomilor acrocentrici. Astfel, însăşi apariţia 
omului ca individualitate biologică a fost rodul unor pro- 
cese sexuale, înlăuntrul unei structuri familiale de un 
anuinit tip. 

Cercetările antropologice şi etnogralice nu fac decit să 
confirme condiţionarea evoluţiei umane, de la această pe- 
rioadă de început care, după J. Ruffié s-a săvirşit în răs- 
timp de două generaţii, de care sintem depărtaţi cu peste 
trei milioane de ani. Nu vom putea urmări în această cer- 
cetare sintetică moaalitătile multiple, în cea mai mare 
parte însă necunoscute de altminteri, ale procesului de 
umanizare a omului prin mijlocirea dragostei, adică a ten- 
dinţelor, instinctelor şi sentimentelor legate de actul pro- 
creării. Studiile etnografice consacrate societăţilor zise 
primitive, ca şi populațiilor evoluate, au amănunţit aceste 
procese, legate de manifestările dragostei. Dragostea a 
jucat un rol deosebit atit în definirea omului ca specie 
biologică, dar (alături de alte determinante sociale, psiho- 
logice şi educaţionale) şi în relaţiile multiple ale muncii 
şi repartiţiei bunurilor, în organizarea structurii vieţii so- 
ciale şi culturale. 

I. I. Bachofen (1861), L. H. Morgan (1871), Fr. Engels 
(1884), E. B. Taylor (1889, 1896). Edward Westermarck 
(1914, 1921), F. Ratzenstein (1923), Bronislaw Malinowski 
(1927, 1929), (a se vedea în limba română bibliografia și 
discuţia aspectelor esenţiale ale problemei, la populațiile 
nedezvoltate, în volumul lui N. Petrescu, Primitizii, Bucu- 
reşti, 1944, ca şi lucrarea d-rilor M. Hirschefeld şi B. Götz, 

Sezrualgeschichte der Menscheit, Berlin,  Langenscheit, 
1929 (cf. Georg Wilke, Die Heilkunde in der europaischen 
Vorzeit, Kurt Kabitzsch, Leipzig, cap. IV, V şi VI, p, 
122—1207 etc.) — au descris amănunţit structura vieţii 
sociale prin legi, cutume, tabu-uri, ceremonialuri, iniţieri, 
relaţii de ierarhie între indivizi, conducind la organizarea 
familiei, a codificării sistemului de rudenie, a situaţiei 
sociale a femeii şi copilului, a manifestărilor artistice şi 
culturale, legate la rindu-le de o expresie sublimată a dra- 
gostei, sau, deseori, de condiţionări de ordin economic- 
social. 

Omul, sub cele două înfățișări esenţiale ale realitatii 
sale specifice, de fiinţă biologică şi de membru al unei co- 
munităţi culturale, poartă pecetea de influență a sexua- 
lităţii şi iubirii. Educaţia copilului, asigurînd integrarea 
noului-născut într-o comunitate social-culturală, este, la 
toate populaţiile pămîntului, o manifestare a dragostei 
care leagă pe genitori de progenitură şi asigură, în acest 
mod, alături de continuitatea biologică şi de alţi factori 
psiho-sociali, o tradiție culturală, caracteristic umană. 
Dragostea îmbracă un caracter de împlinire spirituală, prin 
integrarea instinctului sexual în lumea valorilor ; are un 
caracter de generalizare şi afirmare divergentă, trecînd 
de la relaţiile interindividuale, familiale, la relații cu in- 
divizii depărtaţi în spaţiu şi în timp, solidarizind afectiv 
o comunitate socială la început restrinsă, mai apoi din ce 
în ce mai largă (familie, clan, seminție, populaţie a unei 
regiuni, naţiune) şi ajungînd pînă la dragostea de umani- 
tate, în general, diferenţiindu-se în acelaşi. timp, prin sta- 
tornicirea de legături afective de instrumente de muncă, 
de obiecte, de bunuri şi valori abstracte (dragoste de şti- 
inţă, de artă, de profesie etc.). 

Privită sub această incidenţă, evoluţia devenirii 
umane, aşa cum este vădită de studiile antropologice, et- 
nologice şi etnografice, de arheologie preistorică şi istoria 

timpurilor recente, apare în bună măsură ca expresie a 
realității dragostei, aceasta fiind înţeleasă în accepţia ei 
cea mai întinsă, 


" Între structurile vizibile ale vieţii sociale, studiate de 
antropologi şi etnografi, şi impulsurile instinctive sau tră- 
săturile psihologice ale populațiilor nu se pot statornici 
separaţii. N-am putea spune că primele manifestări. sînt 
determinate de cele din urmă, că sînt un simplu efect al 
acestora. Fenomenele sint date originar împreună. Biolo- 
gie şi viziune metafizică a lumii exprimată de gînditori, 
cult mitologic şi formă juridică a familiei, ceremonial de 
inițiere al pubertăţii și psihologie individuală sau colec- 
tivă, aparțin, deşi pe planuri diferite, unei aceleiași reali- 
tăţi structurale. Dragostea este indisociabilă vieţii umane ; 
participă la intregul vieţii omeneşti, fără să-i putem atri- 
bui un rol exterior acesteia ; acţiunea implicită a dragostei 
în actele umane este rezultatul unui fapt biologic, for- 
mulat cîndva de Théodule Ribot, în monografia sa consa- 
crată lui Schopenhauer, în aceşti termeni : 

„În timp ce funcțiunile vitale (nutriţie, evoluție etc.) 
sînt proprii fiecărui individ, generaţia, căreia dragostea îi 
este corelativul psihologic, prezintă caracterul particular 
de a fi o funcţie împărțită între doi indivizi“. Astfel, la 
ființele ce se reproduc pe cale sexuată şi la care parthe- 
nogeneza naturală sau experimentală (reproducerea fără 
fecundare) nu are loc, actul psiho-sexual! presupune cu 
necesitate participarea a două fiinţe de sex opus : este un 


1 Pentru a evita confuziile, vom defini de la început termenii 
pe care îi vom folosi în această lucrare, varietatea proceselor de 
înmulțire în lumea biologică presupunînd mai multe forme: 

a) Vom rezerva termenul general de reproducere, proceselor 
care asigură continuitatea vitală, în formele principale ale aces- 


14 


temei biologic, constituind realitatea intimă a fiinţei, co- 
maondind fenomene vitale. Se constată în acest mod ca- 
racterul constituţional, avindu-şi o întemeiere biologică, 
a procesului, în însăşi conformaţia şi funcţiile normale 
ale fiinţei. 

Unii ginditori moderni au generalizat fenomenul şi au 
putut vorbi, împreună cu Ludwig Klages de un Eros cos- 
mogonic (Vom  Kosmogonischen Eros, Dietrich, Jena, 
1926). O atare concepție are obirşii depărtate în filozofia 
platoniciană și, prin aceasta, în tradițiile pythagoriciene 
şi orfice, în cultul elen al lui Eros, fiul Afroditei, zeița 


dragostei, 
Dragostea, principiu cosmic universal, reprezintă, de 
altminteri, o viziune filosofică răspindită, încă din civi- 


teia ; fie pe cale aseruată, la fiintele puţin evoluate, fie după mo- 
dul sexuat, la animalele diferenţiate. 

b) Vom menţiona existența unei psiho-sezrualităţi, elementare 
sau diferenţiate, la animalele sexuate, după gradul de complexi- 
ficare a sistemului nervos şi după comportamentul sexual al aces- 
tora, presupuniînd o participare zoopsihică variabilă. 

c) Dragostea umană se defineşte prin socializare şi integrare a 
fondului instinctiv sexual, în lumea valorilor. 

La animale superioare — anumite păsări şi mamifere — vom 
vorbi de o dragoste genuină (folosind cuvintul latin genuinus: 
natural, înnăscut), cuvîntul dragoste fiind luat latissimo sensu, in- 
tercalînd cuvîntul „dragoste“ între ghilimele. 

Termenul de „dragoste“, aplicat vieţii animale nu va părea pa- 
radoxal decit persoanelor necunoscătoare ale cărţilor de ştiinte 
naturale şi de psihologie animală. Nu vom invoca folosința aces- 
tui termen de expresie curentă, aplicată animalelor, mai ales in 
limba franceză, la plural: temps des amours, sau expresii figurate, 
curente în literatura științifică: dans nupțial, manifestări pre- 
nupțiale, parade amoroase, sau folosința cuvîntului la J. H. Fabre 
care vorbește despre : les amours de la mante sau de obiceiurile 
nupțiale ale Cărăbușului auriu. i 

Ne referim la faptul dragostei considerat ca stare complerŭ, . 
psiho-sexuală, prefiguratoare a dragostei umane. Vom da in această 

lizaţiile antice. Ea îşi are o expresie în Vedele indiene şi 
este formulată în Theogonia lui Hesiod : 

„La început a fost Haosul, mai apoi Pămîntul cu piept 
puternic, sălaș (...) al nemuritorilor care locuiesc pe vîrful 
Olimpului înzăpezit ; apoi întunecatul Tartaros aflat sub 
adîncurile pămîntului imens ; în sfîrșit Eros, cel mai fru- 
mos dintre zeii nemuritori, Eros care înduioșează sufle- 
tele și, cuprinzînd inima tuturor divinităţilor și a tuturor 
oamenilor, le învinge voinţa înțeleaptă“ (trad. colaţionată 
după Leconte de Lisle şi A. Bignon). 

Viziunea hesiodică avea să facă loc mai tirziu, în cursul 
celui de al cincilea secol înaintea erei noastre, unei con- 
cepții cosmologice de o mare coerență și frumuseţe : filo- 
zofia lui Empedokles din Akragas. Pentru acest ginditor, 





privință numai citeva referințe, din volumul Moeurs nuptiales des 
bêtes, (volum scris în colaborare, apărut în Editura Stock, 1939) 
şi prefațat de Jean Rostand, care se referă la o „evoluție a dra- 
gostei“, în scara biologică. 

In acest volum, J. Berlioz, sub-director al muzeului național de 
Ştiinţe Naturale din Paris, vorbeste la pag. 159 şi următoarele 
despre : „fidelitatea conjugală“ a marilor păsări răpitcare, de „ma- 
rea duioşie reciprocă“ a papaealilor în timpul nidificării, de „miile 
de atenţții delicate. mereu reinnoite“ ale acestor păsări, unele faţă 
de altele. Autorul, referindu-se la cazurile de „monogamie“ şi 
„poligamie“ a diferitelor păsări, ca şi la „starea lor matrimonială“, 
observă, la pag. 161, că „datoriile familiale și ajutorul reciproc 
alcătuiesc cele mai bune chezășşii ale dezvoltării oului şi puilor“, 
notînd în acelaşi timp stările de „simpatie“ şi „gelozie“ ce le unese 
sau le separă, şi observînd în concluzie, la păsări, „reacţii indi- 
viduale asimilabile jocului rudimentar al pasiunilor şi sentimente- 
lor umane“, 

Termenul de „dragoste genuină“ aplicat unor animale superioare 
nu alcătuieşte un semn de înţelegere antropomorifică a faptelor, 
ci o dovadă a admiterii procesului de continuitate şi diferențiere 
vitală, ajungind la uman:zarea dragostei, în specia umană : dife- 
rențiere fundamentală între dragostea umană, fenomen de cultură, 

iubirea şi prietenia aveau să aibă un rol dinamic în struc- 
tura lumii, reprezentind principii de unificare a celor 
patru elemente primordiale, din care este format univer- 
sul : foc, apă, aer şi pămînt, dar pe care o forţă antagonistă, 
ura sau cearta, avea să le dezbine, mai apoi. Cele patru 
principii alcătuitoare ale lumii erau astfel în mod alterna- 
tiv supuse acestor două forţe opuse, iubirea și ura, expli- 
ciîndu-se astfel rind pe rind unitatea şi diversitatea uni- 
versului. Iubirea intervenea în acest etern proces al de- 
venirii lumii ca un element unificator, de agregare și 
atracţie a elementelor, avînd, prin urmare, nu numai o 
semnificaţie limitată la viaţa umană şi animală, ci şi un 
tile universal, cosmic. Iubirea a transformat Haosul în 
Cosmos, introducînd în lume armonia şi unind atomii ele- 





si dragostea animalelor superioare, fenomen bio-psihologic, nu 
suprimă, totuşi, anumite corespondențe între cele două mani- 
festări. 

În esenţă, diferenţierea dintre „dragostea genuină“ (animală) şi 
dragostea umană constă în integrarea acesteia din urmă în sfera 
social-culturală a valorilor, inserarea absentă la animal. 

O definiţie cuprinzătoare a dragostei umane este greu formuiu- 
bilă schematic : ne aflăm în faţa unui fenomen multidimensioncl, 
în acelaşi timp biologic, psiho-social şi cultural, premiză a legătu- 
rii matrimoniale, condiţie a procreerii, dar şi a elabcrăril de va- 
lori (lirism, muzică, dans, fond afectiv al proceselor creativită- 
ţii etc.) 

Va trebui să notăm deasemenea complexificările acestui senti- 
ment, cu rădăcini biologice, după medii socio-culturale, epoci is- 
torice, sau după condiții psihologice indivicuale, statornicind di- 
ferențieri între dragostea erotică şi cea pur spirituală, sau între 
dragoste erotică şi corespondenţa afectivă, cu imensă nuanțare, 
după împrejurări concrete, față de valori, fiinţe umane, animale, 
sau faţă de obiecte — implicînd, în sfîrșit, interese de ordin ma- 
terial. 

Ne aflăm aci într-o zonă ce se refuză generalizărilor şi defini- 
iilor riguroase. 

mentelor în agregate şi cristale, și. creînd mai apoi viața, 
diversificată în plante, animale și oameni. 

Asistăm încă de la începutul gindirii filozofice, la o. 
diversitate de orientări şi concepţii, privitoare la natura 
dragostei. Concept mitic la orfici, „demitizat“ de sofişti, 
ridicat de Socrate la o valoare conştientă, dragostea avea 
să fie înțeleasă în lungul vieţii culturale a umanităţii sub 
cele mai variate incidenţe : naturalist, psihologic, religios, 
estetic, etic, metafizic. 

Antichitatea europeană şi orientală avea să dea concep- 
tului de dragoste o accepţie complexă, umanizîndu-l, prin 
integrarea în dimensia cosmică a unei înțelegeri psiholo- 
gice şi mai ales a unor implicaţii esenţiale de ordin etie 
şi estetic. 

Latura psihologic-etică a dragostei a fost afirmată către 
aceeaşi epocă de către Gotama Buddha, întemeietorul bu- 
dhismului. Învățătura orientală scobora pe pămint şi în 
sufletul uman conceptul cosmologic al dragostei, deose- 
bind noţiunea de Raga, sentiment egoist şi posesiv, impli- 
cind sensualitate, de conceptul Metta, a iubirii dezintere- 
sate de seamăn, la care nu se poate ridica decit cel ce se 
află dincolo de Raga şi de opusul acesteia, de ură (Doza). 

Concepţia a fost reluată, uneori prin influențe directe, 
de alte viziuni filosofice (stoicism) sau religioase (creşti- 
nism) şi a avut în timpul evului mediu un corespondent 
în diferenţierea scolastică intre dragostea-dorință (amor 
concupiscentiae) și dragostea generoasă (amor benevo- 
lentiae, amor beneficentiae), cu diverse alte  distinciii, 
apropiate prin sens (amor sensitivus — amor întellecti- 
vus); dragoste captativă şi dragoste oblativă (de totală 
dăruire). 

Implicaţia etică a dragostei cu semnificaţie profundă şi 
permanentă in istoria umanităţii va fi întregită prin nu- 
anțări şi sublimări spirituale, întemeind o viziune este- 

tică : concepţia dragostei, expusă de Platon in mai multe 
opere, dar formulată cu deosebire în dialogurile Sympo- 
sion şi Phaidros. 

Dialogul platonician Symposion (Ospăţul) înseamnă o 
dată în istoria culturală a omenirii. Platon reconstituie o 
discuţie ce avusese loc în realitate cam cu treizeci de ani 
mai înainte ; el pune în scenă, alături de două personaje 
secundare, Aristodem și Apollodor, şapte personaje prin- 
cipale, Fedru, Pausanias, Eryximahos, Aristofan, Agathon, 
Socrate și, către sfîrşitul banchetului, Alcibiade, cărora va 
trebui să adăugăm prezenţa nevăzută, evocată de Socrate, 
a Diotimei, preoteasa din Mantineia, a cărei existenţă a 
fost, pe cît se pare, fictivă. 

Tema discuţiei pe care comesenii aveau să o dezvolte 
în timpul ospățului a fost Dragostea ; fiecare dintre vor- 
bitori, exprimîndu-şi gindul, a dezvăluit cîte o față din 
fiinţa multiformă a lui Eros. Nu le vom urmări, in această 
însemnare, analitic, expozitiv, mărginindu-ne a reaminti 
cititorului citeva orientări și a-i pregăti astfel bucuria 
inaltă a unei noi lecturi a operei, dar, întelegînd să-l pre- 
venim asupra caracterului inacceptabil al conceptiei ero- 
tice platoniciene, luată în întregul ei, care a fost o expre- 
sie a unei anumite faze a evoluţiei sociale şi culturale: 
despărțim astfel metalul preţios de zgură. . 

Vom reduce, așadar, examenul operei la cîteva călăuziri. 
Ne vom menţine pe înălțimile ozonate, disociind ambiva- 
lenţele, care definesc prea adesea fenomenele vieţii. 

Universalitatea dragostei este afirmată, în acest dialog 
platonician, de Eryximahos, medic şi naturalist, 

„«..Aceasta este multipla, imensa și universala putere a 
lui Eros, exclamă Eryximahos. Dar numai cînd caută Bi- 
nele pe calea înţelepciunii și dreptăţii fie altăuri de noi, 
fie în tovărăşia zeilor, Eros își vădește puterea sa supremă 
și ne oferă fericirea cea mai înaltă, dîndu-ne putinţa de 

a ne apropia unii de alţii și de a deveni prieteni ai înșiși 
‘zeilor... (traducere colaţionată după Mario Meunier, Emile 
Chambry şi Friedrich Schleiermacher). 

Tema identităţii potenţiale a sexelor în cursul dezvol- 
tării germinale, adevăr stabilit de ştiinţa ultimelor secole, 
dar anticipat printr-un mit antic și exprimat în termeni 
simbolici, a fost dezvoltată de Aristofan, autorul Păsări- 
lor : la început, ființele umane erau androgine : ele întru- 
neau cele două sexe, aveau îndoite atribute umane, aveau 
formă sferică şi cîte două perechi de atribute anatomice. 
patru braţe, patru picioare, două fețe. De atunci — sim- 
plilicăm datele legendei, ca şi vorbirea lui Aristofan — 
cele două jumătăţi ale ființei omeneşti se caută una pe 
alta, dornice de a se uni, prin dragoste: 

„Cînd un om [...] își întilnește adevărata sa jumătate, 
cei doi sînt cuprinși de o simpatie, de o afinitate și de o 
dragoste atît de miraculoasă, incit nu vor să se mai des- 
partă, nici măcar o clipă...“, 

În adevăr, avea să scrie, cîteva secole mai tirziu, comen- 
tatorul lui Platon, Proclos (citat de Mario Meunier): 
„Nu există nimic mai divin decit unirea, cu excepția nu- 
mărului Unu !* 

În panegiricul avîntat pe care îl închină lui Eros, înși- 
ruindu-i calităţile de frumuseţe şi bunătate, Agathon, în- 
tr-un pasaj de mare interes literar şi elevație morală, după 
ce arată binefacerile pe care zeul dragostei le aduce Na- 
turii şi omului, oferind „pace oamenilor, liniște mării, 
oprire vînturilor, pat și somn grijilor“ adaugă inspirat: 

„Eros este zeul care ne liberează de porniri sălbatice și 
ne însufleţește cu prietenia [...]El deschide drum blindeţii 
şi înlătură brutalitatea : ne acordă bunătatea şi este avar 
răutăţii ; generos și bun, stîrnește admiraţia înţelepţilor 
şi admiraţia zeilor ; dorit de cei ce nu-l au, el este prețios 
celor ce-l posedă ; părinte al rafinamentelor, al delicateţii 

si bucuriilor alese, al graţiei, dorinței şi pasiunilor, el ve- 
(Ihează asupra celor buni și este plin de indiferenţă pentru 
cei răi; ne este conducător în eforturi și tovarăș de arme 
in temeri; ne sprijină în virtejul dorințelor, este izbăvi- 
torul nostru suprem, în durere. Regulă de conduită pentru 
oameni și zei, călăuzitorul cel mai bun și mai frumos pe 
care orice muritor trebuie să-l urmeze, intonînd imnuri 
înălțătoare şi repetind cîntecul pentru a fermeca spiritul 
oarnenilor și zeilor“. 

Socrate, inspirat de Diotima, pe care o citează, avea să 
înmănunchieze, examinind critic, tilcurile discursurilor ce- 
lor ca-l precedaseră, dindu-le alte frumuseți și adiîncimi. 
Ne mărginim, o dată cu definiţia dragostei, la menţiona- 
rea a două teme : năzuinia către nemurire a dragostei și 
succesia treptelor nenumărate ale acesteia ce conduc pe 
om pînă la contemplaţia Frumuseţii pure. 

Pentru Socrate, Eros nu este nici zeu, nici om muritor, 
ci un demon, fiu al bogăției (Poros) şi al sărăciei (Penia) ; 
„dragostea este, pînă la urmă, dorinţa de a poseda binele, 
în permanenţă“. (Se afirmă astfel corelaţia dintre dra- 
goste şi valoare, temă pe care aveau să o reia gînditorii 
moderni. Pasajul citat este comentat în aceste cuvinte de 
Mario Meunier : „A poseda etern ceea ce este bun, adică 
ceea ce se mișcă şi viază, înseamnă a spune : dragostea este 
dorința de a participa la viaţă, prin acţiunea de a crea 
împreună cu aceasta Frumusețea Fternă“.) 

Mai apoi, Diotima îşi exprimă gindul întreg: 

— „Toţi oamenii, o ! Socrate, au puterea de a fi fecunzi, 
în corp și în spirit. Cînd ajunge la o anume virstă, natura 
omului simte nevoia procreerii. Dar această procreare nu 
se poate face în urîciune, ci numai în frumuseţe. Unirea 
corporală a bărbatului și a femeii este de asemeni creaţie. 
Această procreaţie este o operă divină, căci prin fecundare 
și generare, muritorul participă la nemurire. Aceasta nu 

ge poate săvirși într-un jel care să: nu fie armonios ; uritul 
este în dezacord cu ceea ce este divin, în timp ce frumosul 
şi divinul se armonizează. Frumosul este pentru generare 
Moira și Fileithyia. (Comentariul lui E. Chambry : „Moira 
sau Parca nu este numai zeiţa morţii, şi a naşterii; din 
această cauză numele său este legat de acela al zeiţei naş- 
terii copiilor, Eileithyia“.) 

„Pentru aceste motive, un muritor doritor de a procrea 
se apropie de ceea ce este frumos: el devine bucuros și, 
în exaltarea lui, naște și produce. Dar cînd, dimpotrivă, se 
apropie de urit, se restrînge în sine, trist și mohorit [...] 
Astfel, orice ființă fecundă și plină de sevă este, în pre- 
zența frumuseţii, exaltată de o însujlețire cuceritoare care 
îl liberează de marea suferinţă a dorinţei“... 

„După care, Diotima, în cuvintele citate de Socrate, 
continuă : 

„Obiectul dragostei, o ! Socrate, nu este, asadar, dra- 
gsstea de frumos, cum o socotești tu! 

— Dar ce este, atunci? 

— Este dragostea generării şi a creației în frumusețe ! 

— File! 


— Nimic mai adevărat, reluă Diotima. Dar pentru ce 
a generării ? Pentru că funcţia generării (copilului) îngă- 
duie oricărui muritor să participe la ceea ce este nemu- 
ritor şi etern ; însă dorința de nemurire este nedespărțită 
de dorința binelui [...]; pentru că dragostea este posesia 
permanentă a binelui: urmează astfel, că dragostea este, 
în mod obligator, dragoste de nemurire“... 

+. Căci adevărata cale a dragostei [...] este de a începe 
să iubeşti frumusețile sensibile, pentru a te ridica mai 
apoi la dragostea Frumuseţii supreme, urcând toate trep- 
tele acestei ascensiuni [...] trecînd de la (iubirea) corpu- 
rilor frumoase la aceea a frumoaselor acțiuni, de la acti- 
vitățile frumoase la științele frumoase, pentru a ajunge de 

lu științele frumoase la acea Știință care nu este altceva 
decit știința frumuseții absolute și pentru a cunoaște, în 
sfirsit, Frumuseţea în sine. [...] 

„Viața merită să fie trăită de om, din momentul în 
cure acesta contemplă frumusețea absolută !“ 


Spre deosebire de animal, omul şi-a statornicit încă din 
epoca primelor culturi locul în lume, la inceput prin in- 
tuiții obscure, mai apoi, o dată cu epocile cuvîntului scris, 
cu limpezime de formulare. Realitate fundamentală a 
ființei umane, dragostea a fost înțeleasă în adevărurile 
ci centrale, de realitate universală şi de valoare, în ace- 
laşi timp etică şi estetică. În jurul secolului al V-lea îna- 
intea erei noastre, rolul dragostei în lume şi omenire fu- 
sese definit cu limpezime. Secolele ce au urmat au adus 
împliniri şi uneori corectări acestei viziuni, izvorite în 
același timp din mitul popular şi intuiţia filosofică şi 
poetică. 

Toate seminţiile au avut, sub o formă sau alta, un cult 
al lui Eros. Cultul fecundității va fi fost, alături de cere- 
moniile magice cinegetice, mărturia unei viziuni generale 
a lumii, ce-şi datora existenta, prin activitate sexuală, ca 
și, în acelaşi timp, a unui interes imediat, privitor la nu- 
mărul mare al membrilor triburilor, care le măsura, de 
altminteri, puterea, sau în legătură cu prolificitatea ani- 
malelor ce puteau fi vinate. Mărturiile arheologice asupra 
cultului fecundității abundă, încă din aurignacian, prima 
epocă a pleistocenului superior. Desenele cu semnificaţie 
magică scrijelate pe pereţii peșterilor, închipuind muiti- 
plicarea animalelor, statuetele figurind împerecheri de 
animale, ca cea din peştera Tuc d'Audoubert (Arri&ge, 
Franţa), culturile falice şi mai ales statuetele feminine 

descoperite pe întinderea continentelor, punind în evi- 
dență caracterele sexuale (sex, sini, pintece de femei însăr- 
cinate, fese proeminente : Venus din Bressempouy sau, 
cu deosebire, statuetele Lespugue (Haute-Garonne, Franţa) 
ca şi statuetele descoperite pe cursul inferior al Donului, 
dovedesc întinderea și însemnătatea cultului fecundității 
şi, mai tirziu, al germinaţiei universale. 

Culturile fecundității din paleolitic au fost urmate în 
epocile istoriei antice de culturile variate ale dragostei şi 
zeiţei dragostei, avind sub denumiri diferite (Iştar, Ina- 
nna, Afrodita sau Venus) o semnificaţie echivalentă. Ce- 
remoniile prilejuite de reîntoarcerea primăverii şi opera- 
tiile magice destinate să determine înmulțirea oamenilor, 
animalelor sau abundența recoltelor aveau aceeași sem- 
nificație. O bună parte din aceste culturi au rămas necu- 
noscute ; altele alcătuiesc obiect de erudiție pentru cerce- 
tători ; cel mai cunoscut lumii moderne, prin dăinuirea 
în milenii a câtorva atribute (imaginea copilului șăgalnic, 
înzestrat cu arc și tolbă de săgeți) este cultul grecesc al 
lui Eros. Ne aflăm în fața unui cult străvechi, ce poate fi 
urmărit în timp pînă la pelasgi și răspîndit pe o vastă ari: 
geografică. Fiu al Afroditei, zeiţa dragostei, Eros are o 
paternitate incertă (Hefaistos, soțul Afroditei ? Ares, zeul 
războiului ? sau Hermes, sol al zeilor și zeu al negoţului ?). 

Eros, cunoscut de romani sub denumirea de Cupidon, 
este un simbol; era obiectul cultului în templele zeiței 
dragostei, avind şi un templu propriu la Thespiai, oraş în 
Beoţia. Mitul îi atribuie trei fraţi, Anteros (antidragostea), 
Himeros (dorința) şi Pothos (pasiunea) şi-i atribuie, în 
prelungirea credințelor paleo și neolitice, rolul hotăritor 
în fecundarea animalelor și germinaţia roadelor pămin- 
tului ; cultul lui Eros era îmbinat cu acela al divinităţilor» 
chtonice, pămintene şi subpămîntene ; iar iubita lui, atri- 
buită de legendă, a fost Psyche (care în limba greacă în- 


24 


soamnă suflet). Se unesc, în acest mod, în viziunea popu- 
luară, prin cultul închinat zeului, realităţile primordiale 
ale pămîntului, faptul fecundității universale și aspirațiile 
înalte ale sufletului : sub aceste multiple atribute și apti- 
tudini, Eros va fi celebrat deopotrivă în temple, în operele 
a numeroşi artiști plastici, sau ale marilor scriitori și anti- 
echităţii şi timpurilor moderne, cu deosebire ale romanti- 
cilor germani. 


Mitului popular, cultului, celebrării misterelor thes- 
piene, operelor artistice şi literare, asocierii aragostei cu 
valorile etice şi estetice, îi corespunde însă pe plan psiho- 
logic şi social un fel de a fi şi de a iubi, care avariat după 
fiecare cultură şi epocă istorică. Dragostea, sentiment 
uman universal, apare totuşi infinit diversificat, după 
fiecare tip de structură socială, după fiecare sensibilitate 
poetică, după virsta poetului sau după momentul emotiv 
al elaborării. În cadrul vast al evoluţiei felului cum dra- 
gostea a fost trăită şi exprimată în cursul marilor epoci 
istorice, diferențele profunde dintre înţelegerea dragostei 
în antichitate, în timpul marilor cicluri de romane în ver- 
suri de la începutul evului mediu, în epoca lui Dante 
(Vita nuova, Divina Commedia). Petrarca (Canzoniere, 
Trionfi), lirica secolului XVI, Ronsard, Louise Labe, lite- 
ratura galantă a prețioaselor, ale căror opere își aveau un 
model în romanele D-rei de Scudery (Clélie, cu a sa Carte 
du Tendre), romanul preromantic (Jean-Jacques) şi ro- 
mantic, erotica poeziei ultimelor două secole — şi-au avut 
rădăcini adinci, de ordin psihologic, economic, social, cul- 
tural, în structura epocilor respective. Nu putem desprinde 
erotica unei perioade istorice de condiţia socială a femeii 
— diferenţa dintre iubitele scriitorilor latini, Corina, De- 

lia, Lesbia, necredincioase şi adesea venale, care au inspi- 
rat pe Ovid, Tibul sau Catul — şi femeia idealizată a me- 
nestrelilor, a ciclurilor medievale, sau a inspiratoarelor 
lui Dante și Petrarca. Nu vom putea, în același timp, 
identifica felul de a iubi al unei epoci cu expresia literară 
a dragostei din operele citorva poeti. Strategia amoroasă 
din primele două cărți, ale operei lui Ovid, Ars amatoria : 


„Prima tuae menti veniat fiducia, cunctas 
Posse capi ; capies : tu modo tende plagas“. 


(,,...Fii de la început convins că nu există o femeie pe care 
să nu o poți învinge — și vei fi învingător: n-ai decit să-ţi 
întinzi plasa“. Ars amatoria, I) sau, mai departe: „Înșelaţi 
pe înşelătoare ; femeile sînt în general, un neam perfid; 
să cadă în capcanele pe care ele însele le-au întins !“ — 
contrastează cu accentul inspirat al prozei și sonetelor 
operei de tinerețe a lui Dante, Vita nuova. Rămin însă, 
dincolo de contrastele atitudinilor de gind şi sensibilităţi, 
constatările de valoare de adevăr general : 


»„Vir male dissimulat ; tectius illa cupit“. 


(Bărbatul, observă Ovid, își ascunde rău sentimentul ; fe- 
meia este mai îndeminatică în a-și ascunde dorinţa.) 
Dincolo însă de adevărurile etern omeneşti, de ordin 
psihologic, se afirmă însă deosebiri culturale şi literare 
fundamentale : s-a observat că, în tragedia greacă, dra- 
gostea ocupă un loc mai puțin însemnat în comparație cu 
operele moderne și că tragedienii antici rezervau mai cu 
deosebire Corului însărcinarea de a exprima sentimentele 
eroilor. Dar în cadrul vast al diferenţelor de perioadă is- 
torică, în felul de a se concepe, trăi şi exprima dragostea, 
asistăm, în viața de toate zilele sau în înregistrările le- 

vendei, iubiri de o frumusete și măreție depășind epocile 
şi înruegistrindu-le ca valori permanente în istoria lumii : 
exemplul, în antichitate, al Eponinei şi Sabinus, dragoste 
maritală de măreție și sacrificiu, de revoltă împotriva in- 
Justiţiei sociale și a durității de suflet a oamenilor, de un 
pawtic shakespearian. 

Tipologia erotică raportată la perioadele istorice îşi are, 
firă îndoială, însemnătatea unei mode psihologice, afir- 
mată nu numai prin contagiune mentală și influenţă din 
partea atmosferei culturale, dar şi prin condiţionări de 
structură social-economică. Dar această uniformizare este 
foarte relativă şi este totdeauna nuanţată de autenticul 
fiecărei sensibilităţi. Rezonanţa și intensitatea sentimen- 
tului, spiritualizarea acestuia, decantarea  impulsiei in- 
stinctive, claviatura dragostei— erotism pur, dragoste fi- 
lială (Antigona), caritate şi iubire de seamăn (zeiţa Nanșe, 
în vechea poezie sumeriană); pasiunea mistuitoare a 
preotesei Sappho sau a poetesei Louise Labe ; claviatura 
de o nespusă varietate a marilor pasiuni, a femeilor deve- 
nite celebre (Medeea, Didona, Fedra, Lais, Phryne, Corde- 
lia, Dalila, Astrea, Flora, Messalina, Theodora, împărăteasa 
Bizanțului, Lucrezzia Borgia) va fi şi mai mult diversifi- 
cată, dincolo de culoarea uniformizantă a epocii sau de ca- 
racterul personajului sau artistului care se exprimă, de 
momentul în care acesta îşi elaborează opera : diferenţa, în 
opera ronsardiană, de pildă, între accentul versului în- 
chinat Casandrei şi ciclul Dragostele Mariei, pentru a 
ajunge la Sonetele Elenei ! Starea de moment şi de cli- 
mat sufletesc a poetului, personalitatea iubitei şi, mai 
ales, pentru ultimele opere, virsta, au intervenit de fie- 
care dată, nuanțind sentimentul. 

Diversitatea de tonalități emotive şi a formelor artis- 
tice pe care le-a îmbrăcat erotismul se vădeşte cu deose- 

bire în antologiile consacrate dragostei, în diferite litera- 
turi : fiecare personalitate artistică şi-a dezvăluit în poera 
o nuanţă unică de simţire, reprezentind totuşi o nesfirşită 
modulare a unei aceleiași tendințe afective fundamen- 
tale. ! 

Intervin, însă, în expresia acestui sentiment, date con- 
venţionale,  supraadăugate, care-i modifică expresia. 
Opera de artă presupune prelucrare, supunere la o teh- 
nică, la o filtrare a stărilor de suflet, la un efort de trans- 
cendere a particularului. Adresindu-se, chiar în cazul 
mărturiei lirice, şi unui cititor străin, opera conţine o 
parte de artificiu şi adaptare la un climat mai puţin intim, 
decit a raportului direct, necontrafăcut; este motivul 
care dă scrisorilor între îndrăgostiţi un sigiliu de auten- 
ticitate, poate mai sincer decit acela ce se întilneşte in 
Memorii şi Autobiograţii, care, chiar prin intenția primă, 
sint destinate lecturii unui cerc de cititori foarte larg. 
Scrisoarea, fără a exclude cu desăvirșire, poza şi conven- 
ţia, fiind adesea scrisă spontan, sub indemnul — am îi is- 
pititi să scriem sub constringerea — unui afect puternic, 
este mai proprie a restitui atmosfera raporturilor dintre 
doi iubiţi. Socotim, așadar, corespondenţa de dragoste, ca 
avînd o mare semnificaţie documentară, depăşind cadrele 
convenției sociale și introducînd într-o realitate de su- 
flet necontrafăcută. Literatura epistolară a marilor spirite 
oferă o imensă arhivă, în care dragostea, sub toate formele 
ei, apare, în general, în adevărul ei sincer. Corespondenta 
fiului către mamă (Arthur Schopenhauer către Johanna 
Schopenhauer, de pildă), a mamei către fiică (M-me de 





1 A se vedea în limba română: Cintecul iubirii, Editura peniru 
Literatură, Bucureşti, 1956, antologie cu o importantă prefață de 
Vasile Nicolescu, şi din poezia de dragoste a lumii, E.L.U. Bucu- 
reşti, 1965, antologie şi traducere de Maria Banuş. 

Sévigné), a îndrăgostiţilor ce aveau să ajungă la căsătorie 
(Fr. v. Schiller — Lotte Lengefeld), a prieteniei amo- 
roase (Goethe — Doamna von Stein), a dragostei ajungînd 
li o căsătorie minată de o tragedie sexuală (Thomas Car- 
lyłe — Jane Welsh), a relaţiilor în care a intervenit rup- 
lura logodnei (Pastalozzi — Ana Schultress), la căsătorie, 
vai ! țardivă (Honore de Balzac — M-me Hanska) sau la 
căsătoria zbuciumată, a omului în vîrstă adorind exaltat 
o fomee tînără, dar sfişiat de remușcări şi disperare, pen- 
tu  incoherenţele pasionatului jucător de cărţi ce era 
I.M. Dostoievski — Ana Gregorievna, vezi cu deosebire 
scrisorile romancierului din mai 1869! înfăţişează citeva 
din natura raporturilor complexe ale dragostei, cuprin- 
zind în tectonica ei întreaga personalitate a celor în cauză, 
cu răstringeri în opera lor literară şi artistică. Ne aflăm în 
posesia celei mai credincioase oglindiri a iubirii umane, 
înfăţişată în nenumărate forme ale vieţii lăuntrice ale 
unor spirite ca : Lessing — Eva Koenig, Wilhelm — Ca- 
voline Humbolt, Richard Wagner — Mathilde W/esendonk, 
Kafka — Felicia Brauer... ajungînd uncori la drama, 
trăită cu demnitate de soțul ulcerat (Victor Hugo — Adèle 
Foucher) despre care poetul pomenca, înaintea marei su- 
Ierinţe : 


„O mes lettres d'amour, de vertu, de jeunesse 
C'est done vous! Je m'enivre encore à votre ivresse ; 
Je vous lis à genouz...“ 


(O, iată-vă, scrisori de dragoste, mărturie de puritate și 
tinereţe ! Şi astăzi mă tulbură exaltarea ce o desprind de 
pe filele, pe care le citesc în genunchi...“) 








1 A se vedea întreaga dramă, în volumul lui R. Fillop Miller şi 
Fr. Eckstein, Dostoievski å la roulette, Paris, Gallimard, 1926. 

Antologiile scrisorilor de dragoste, oricît de bine ar fi 
întocmite 1, nu vor putea niciodată reda intensitatea dra- 
melor de conștiință și mai ales evoluţia acestora, răsirintă 
în volumele, uneori masive, ce închid între pagini îngălbe- 
nite viaţa, suferința şi extazele celor ce le-au trăit 
cindva. Eroii acestor drame s-au pulverizat de multă 
vreme în pămînt, dar flacăra simţirii lor se reaprinde de 
fiecare dată, cînd o înțelegere pioasă, aplecată pe aceste 
pagini, încearcă să retrăiască marile furtuni ale sufle- 
tului, ce au răvășit odinioară vieţile, 


Condiţionare a perpetuării vieţii umane prin actul se- 
xualităţii, participînd la toate manifestările vieţii umani- 
tății pe plan istoric — legenda simbolică a cauzei răz- 
boiului troian — și cultural, prin elaborarea valorilor, mai 
cu deosebire etice şi estetice, era firesc ca dragostea să fie 
definită, în primul rînd psihologic: Descartes vede în 
dragoste o „commotio animae“, o emoție a sufletului, 
pricinuită printr-o tălăzuire a spiritului (motu spirituum), 
care o îndeamnă să se unească în mod voluntar „cu obiec- 
tele care îi sint convenabile“ (...0obiectis, quae ipsi conve- 
nientia sunt). 

Spinoza defineşte: „amor est laetitia concomitante 
idea causae externae :“ („iubirea este o bucurie întovără- 
şită de reprezentarea cauzei sale externe“) ; iar Leibniz, 
pentru a ne limita la aceste cîteva citate, dă emoţionanta 





1 Una dintre aceste patetice antologii, de un deosebit interes 
psihologic : Camil Hoffmann, Briefe der Liebe. Dokumente des 
Herzens aus zwei Jahrhunderten europaischer Kultur. Bong, Ber- 
lin-Leipzig, Wien, Stuttgart, 1913 ; cf. Briefe der Liebe aus drei 
Jahrhunderten Deutscher Vergangenheit, hg. v. Charlotte Wester- 
mann. Mânchen u. Leipzig, 1913; cf. Deutsche Liebesbriefe, hg. 
v. Zeiter, Helleran (f.a.) etc., ete. 

formulare : „Amare est gaudere felicitate alterius“, dra- 
gostea înseamnă bucuria de a participa la fericirea altuia. 
Dragostea este înrudită cu simpatia, care Înseamnă, eti- 
mologic, simțire în comun ; acest din urmă sentiment a 
avut în gîndirea filosofică o lungă filieră, incepind cu 
Theofrast, stoicii sau neoplatocinienii, pînă la Sweden- 
borg și, în timpul nostru, Max Scheler. Nu vom urmări 
această succesiune, al cărui interes depăşeşte cu mult sem- 
nificaţia pur istorică. Ne vom opri asupra poziţiei ultimu- 
lui gînditor citat, care după ce afirmă, în lucrarea sa, 
„Wesen und Formen der Sympathie“ (III Aufl. 1926), că 
d;agostea, ca şi ura de altminteri, nu pot fi reduse la o 
îmbinare de sentimente și tendinţe, stăruie asupra faptului 
că dragostea implică o valoare, delinind-o ca o „mişcare 
prin care un obiect individual și concret, purtător de va- 
lori, înfăptuieşte valorile cele mai înalte, inerente naturii 
și destinaţiei sale ideale“, ura urmind o călăuzire opusă. 
Schopenhauer arătase că orice dragoste presupune 
milă, participare la suferința altuia, dragostea fără această 
participare nefiind decit o formă a egoismului. Dragostea 
se dezvoltă astfel într-o vastă împlinire de forme şi ma- 
nifestări, ireductibilă la o singură atitudine mentală. Dra- 
gostea dezinteresată alcătuiește temeiul Moralei ; dragos- 
tea conduce la cunoaștere. | 
Dragostea presupune depășire de sine, ieşire din sine, 
unire, contopire cu o altă fiinţă, identificare între tu și 
eu, alcătuind o punte ce uneşte pe om de întreaga umani- 
tate şi, prin aceasta, de întreaga existenţă animală, prin- 
tr-o imensă îrăţietate, pentru a ajunge la o năzuinţă către 
cuprinderea realității universale : „Mai presus decit dra- 
gostea pentru seamăn stă dragostea pentru cel mai cepăr- 
tat, în spațiu şi în timp: vă îndemn la dragostea pentru 
oamenii și lucrurile cele mai depărtate“ (ich rate auch 
zum Fernstenliebe) afirmă Fr. Nietzsche, căruia i se dato- 

rează şi noţiunea de amor fati, de „dragoste pentru destin, 
pentru Fatum, oricum ar fi acesta“. 

În această înţelegere a dragostei ca o depăşire de sine, 
Schopenhauer afirmă, în al doilea volum al lucrării sale 
Die Welt als Wille und Vorstellung, că dragostea nu slu- 
jeşte la menţinerea vieţii individuale, ci la viaţa speciei. 
Formulind direct şi referindu-se la faptul biologic, gîndi- 
torul afirmă că dragostea „nu este pentru individ decît o 
capcană, slujind perpetuării speciei“ (id. ibid. cap. 44). 

În studiul său postum, Ordo amoris, scris, în partea sa 
importantă, în anii 1916—1917, Max Scheler observă că 
dragostea deşteaptă (omul) către Cunoaştere şi Voinţă -- 
este creatoare a însuși spiritului şi rațiunii. [...] Ordo amo- 
vis este, prin urmare, sîmburele ordinii cosmice“, pe care 
ginditorul o socotește ca fiind o ordine divină. „Omul se 
află de asemeni în această ordine cosmică“, adaugă Sche- 
ler. „Inainte de a fi un ens cogitans (o fiinţă cugetătoare), 
sau un ens volens (o fiinţă care vrea), omul este un ens 
amans (o ființă care iubeşte). Plenitudinea, gradaţia, di- 
ferenţierea, puterea dragostei sale circumscriu plenitudi- 
nea, specificitatea de funcţionare, puterea potenţială a 
spiritului său și întinderea contactului său potențial cu 
Universul“), 

Am citat aceste cîteva păreri cu referință la diverși gîn- 
ditori, nu pentru a fi luate ca temei în discuția de faţă, ci 
în spiritul unei necesare informări, în acest context de 
explicare. 

Ne vom îngădui, așadar, în încheierea acestor conside- 
raţii, să dăm dragostei o definiţie personală, în care ve- 
dem un termen general, cuprinzind totalitatea tendinţe- 
lor, atitudinilor mentale şi stărilor afective de atracție, 
dăruire şi nevoie de posesiune faţă de persoane, valori 


1 Max Scheler, Schriften aus dem Nachlass. Der neue Geist Ver- 
lag. Berlin, 1933, Vd. art, Ordo amoris, p.. 227 ş.u. 

culturale, fiinţe sau lucruri, conducind la elaborarea crea- 
toare a valorilor şi la destărmurirea individului, prin nă- 
zuință de identificare cu realitatea şi intuirea armoniei 
universale, 


Subliniind rolul dragostei în elaborarea valorilor cultu- 
rale, nu înseamnă însă că reducem procesul general al 
genezei culturilor la faptul dragostei. Apariţia civilizaţiei 
recunoaşte un determinism foarte complex, multidimen- 
sional, de interferenţă biocosmologică, om şi natură, în 
care dragostea intervine ca un fenomen subordonat, ale 
cărei componente ne vom strădui a le defini succesiv, în 
cursul lucrării. 

Rolul dragostei în istoria omenirii și culturii este, după 
cum am mai arătat, rezultanta a două fapte biologice fun- 
damentale : 

— instinctul de conservare al speciei domină pe cel al 
conservării individuale sau, cel puţin, acesta din urmă 
este subordonat primului ; 

— faptul că funcțiunea vitală este, la animalele supe- 
rioare, singura care implică cooperarea a două organisme 
distincte. 

Viaţa umană se va defini, în formele ei înalte, prin sa- 
crificiul şi prin dăruirea individului, prin nevoia complexă 
de unire şi posesiune, de aparținere electivă a fiinţelor, 
unele la altele. Dragostea inseamnă în esență căutarea in- 
tregirii propriei personalităţi printr-o altă fiinţă. 

Această căutare este înscrisă în structura biologică şi 
sufletească a vieţii individuale și.duce la o împlinire a 
vieţii proprii, prin identificare cu o altă fiinţă. Îndrăgos- 
titul vede în fiinţa iubită virtuțile de care are nevoie şi 
care-l întregesc ; prin aceasta, dragostea il transformă, îi 
dă noi valenţe. Îndrăgostiţii se transformă în acelaşi timp 

unul pe altul, suferind înriîurirea celuilalt, dar suportind, 
în general, în măsură inegală, după fiecare cuplu, in- 
iluenţe reciproce : după citeva decenii de existenţă co- 
mună, soţii își adincesc o albie de viaţă, printr-o meta- 
morfoză a intregii lor personalităţi, prin cohabitare. 

Sentiment complex, avind în același timp o tendinţă de 
creştere permanentă, de la forme instinctive la forme pro- 
gresiv diferenţiate, şi anexînd, printr-o extensiune diver- 
gentă, de asemeni progresivă, un număr de ființe din ce în 
ce mai mare, dragostea trece de la membri familiei, la 
grupul social imediat, de la acesta la comunitatea natio- 
nală, pentru a ajunge la cuprinderea întregii umanităţi. 
S-ar putea ca intensitatea dragostei să se afirme cu timpul 
din ce în ce mai mult. Convingerea lui Tolstoi, anticipind 
momentul istoric cînd „oamenii se vor iubi cu furie unii 
pe alții“ — s-ar putea să nu fie o simplă viziune utopică. 

În adevăr, dragostea are un rol deosebit în adaptarea 
omului la viaţa socială. Această adaptare este mărturia 
unei nevoi de armonie. Omul este o ființă în permanent 
proces de integrare socială ; el nu se poate implini decit 
prin armonizare progresivă cu ambianța morală, în care 
trăieşte. Viaţa umană plenară presupune consonanţe cu 
ceilalți, inserţie în lume, prin dragoste. Dragostea în- 
seamnă, așadar, existenţă în armonie, în echilibru, în cău- 
tare de fericire. Trebuie să faci credit inteligenţei umane, 
care, pînă la urmă, se va convinge că dizarmonia, dure- 
rea, nefericirea, întreținute de ură și discordie vor îi înlă- 
turate prin înțelegere şi iubire. Credem că Tolstoi a avut 
dreptate. Socotim de asemeni, pentru a folosi, adaptin- 
du-le, cuvintele memorabile ale stoicului antic Klean- 
thes, că adevăratul climat al vieţii omenești este fiinta lui 
Eros: „în el trăim, lucrăm și sintem“. 

Dragostea conduce la unirea universului uman, prin 
adincirea relațiilor între ființe : Tu, Eu și Noi tind, într-o 

evoluție complexă, ambivalentă, la definirea speciticităţii 
proprii, dar şi la armonizarea unicităţilor individuale, in- 
tr-o unitate superioară. Relaţia aceasta nu este însă pur 
spațială şi redusă la actualitate. Unitatea fiinţelor prin 
dragoste se prelungește în timp. Dragostea aruncă punți 
intre generații; prin dragoste, omenirea devine o unitate 
în continuitate. Mijlocul acestei unificări prin milenii este 
tradiția culturală, înfăptuită prin educaţie şi instrucţie. 
La rîndu-le, educaţia şi instrucţia nu sînt decit fructe ale 
dragostei. Căci educaţia fără dragoste este iluzorie, sterilă. 

Sub formele ei inalte, dragostea este una din condiţiile 
elaborării culturii : a operelor, a aproprierii operelor prin 
contemplare, a formării unei atmosfere sociale de armonie. 

Dragostea alcătuieşte condiţia naşterii, duratei şi evo- 
lutiei vieții individuale şi colective. Izvorită din adincu- 
rile fiinţei, este o expresie a întregului trecut animal și 
uman, al generaţiilor trecute, ale instinctelor primor- 
diale, exprimate adesea de intenţia supremă a poetului 
— filozof : 


„Căci te iubeam cu ochi păgînè 
Și plini de suferinți 

Ce mi-i lăsară din bătrini 
Părinţii din părinți,“ 


Clasicii marxismului au consacrat pagini adincite fa- 
milici, evoluției, locului familiei în societate și implicit 
s-au referit la rolul dragostei în căsătorie, în viaţa de toate 
zilele. Într-una din scrisorile sale de tinereţe, Fr. Engels 
face această patetică mărturisire : „Și există oare sufe- 
rinţă mai îndreptăţită să se destăinuiască frumoasei naturi 
decit suferinţa cea nobilă, cea mai înaltă dintre toate su- 
ferințele personale, aceea cauzată de dragoste“ ? 

Fr. Engels ajunge la încoronarea acestui sentiment, prin 
căsătorie, scriind : „Dacă numai căsătoria întemeiată pe 

dragoste este morală, ea rămîne morală numai în cazul 
în care dragostea continuă să existe“ ; se subliniază astfel 
ingeminarea, prin căsătorie, a două valori sociale: dra- 
gostea şi simţul etic. Acelaşi autor a scris, de altminteri, 
lucrarea fundamentală asupra Originii familiei, a proprie- 
tății private şi a statului, 

Avem convingerea că arătind rolul complex al dra- 
gostei în actul existenţei umane, nu trebuie să uităm nici 
o clipă că acest fenomen se cuvine judecat în contextul 
specific al evoluţiei diferitelor societăţi. Oricit de atotcu- 
prinzătoare, oricite valențe și trăsături de permanenţă 
i-am recunoaște, dragostea poate și trebuie înţeleasă dife- 
renţiat, prin raportare la condiţii materiale, culturale şi 
etice, specifice. 

În societatea socialistă, in plină afirmare materială şi 
spirituală, preocupată de formarea multilaterală a omului, 
însăşi noțiunea de dragoste capătă nuanţe noi, fie că ne 
referim la dragostea în înțelesul ei social — dragostea 
pentru patrie, atașament faţă de cauza națiunii şi de idea- 
luri, față de profesie și instituţie etc., fie în înțelesul dra- 
gosteij pentru părinţi, frați, copii, rude şi alte persoane 
apropiate, fie în înţelesul de Eros, ca dragoste pentru 
fiinţa iubită, cu toate implicaţiile enunțate. Sentimentul 
egalităţii sociale între sexe, dispariţia diferențierilor con- 
trastante de clasă, alirmarea unor noi valori de apreciere 
socială şi morală au condus la modificarea opticii în ale- 
gerea tovarășului de viaţă, la schimbarea raporturilor de 
subordonare în viața socială și căsnicie — toate acestea 
ridicînd sentimentul de dragoste la noi valențe morale. 
Interesele și greutăţile de ordin social care interveneau 
adesea, alterînd dragostea, ca aspirație, şi viața sexuală, 
ca trăire, au cedat și continuă să cedeze locul adevăratelor 
preferințe erotice, în care criteriile estetice şi morale joacă 
rol definitoriu. De asemenea, societatea actuală conferă 

dragostei, prin noile principii etice, pe lingă libertatea de 
aspirație și trăire a dragostei, o sporită responsabilitate în 
fața actului de întemeiere a unei familii, față de fructul 
dragostei şi au condus la modificarea viziunii asupra ra- 
porturilor etice şi sociale în care familia se situează faţă 
de colectivitate. 


Omul timpului de faţă nu se poate mărgini la consta- 
tarea semnificației dragostei în viaţă şi cultură : medicul 
şi mai ales psihiatrul actual nu se pot limita la denun- 
tarea urmărilor distrugătoare pentru individ şi societate 
a devierilor de la normalitate a funcțiunilor dragostei sau 
ale patologiei sexuale ; studiul dragostei nu se poate re- 
duce, nu trebuie să se reducă la consideraţii cosmologice, 
filosofice şi teoretice ; el trebuie transpus în percepte și 
călăuziri practice. Dragostea trebuie înţeleasă în integra- 
litatea manifestărilor sale. Pedagogia, disciplină cardinală 
a vieții moderne, nu poate rămine străină de formularea 
concluziilor practice, privind formarea noilor generaţii, 
care chezășuiesc continuitatea vieţii şi culturii umane. 

Înţeleasă sub formele ei multiple și mai ales în mani- 
festările ei diferenţiate, dragostea nu este transmisibilă 
prin proces ereditar. Umanizarea, socializarea dragostei 
prin educaţie trebuie să alcătuiască grija de căpetenie a 
educatorului. Educaţia sexuală face parte din procesul 
întregii formaţii a personalității. Omisiunea sau trecerea 
grăbită peste această faţă a formelor dragostei şi a pro- 
cesului educației nu mai sint în prezent, îngăduite. 
Urmările unei educaţii defectuoase sau incomplete a in- 
stinctului sexual sînt, pentru formația individului şi viito- 
rul societăţii umane, incalculabile. Mai puţin evidente în 
trecut: și chiar în deceniile anterioare, consecinţele lipsei 

de disciplină morală şi de educare a instinctului sexual se 
vădesc în uncle medii sociaie, primejduind grav umani- 
tatea, înțeleasă ca unitate colectivă. Semnalarea faptului 
a fost făcută de pedagogi, încă de la începutul secolului. 
Ne îngăduim să cităm un pasaj din volumul lui Fr. Foer- 
ster, Jugendlehre (Berlin, Georg Reimer, 1918, — prima 
ediție apărută în 1912) în care autorul observă, la pagina 
601, la inceputul capitolului Sexuelle Pedagogik: „Nu 
există vreun domeniu al vieţii umane, asupra căruia del- 
sarea sau activitatea nedisciplinală și nesăbuită să se răz- 
bune atit de tragic și atit de nemilos, prin distrugerea 
corporâlă şi sufletească a existenţei personale sau ale sea- 
mănului, ca în domeniul sexual“. 

Înţelegem să confirmăm, printr-o experienţă medicală 
şi psihiatrică depăşind patruzeci de ani, spusele peda- 
gogului german. Afirmația nu ni se pare exagerată : cu- 
prinzind, ` dimpotrivă, parțial dimensiunea primcjdiei 
denunțate. 

Realitate esenţială în istoria vieţii și culturii, dragostea 
va fi înțeleasă în eseul de faţă în integritatea ei ; definirea 
principiilor pedagogice ne apare, în întregirea considera- 
ţiilor teoretice și a constatărilor de fapt, ca o condiţie a 
pregătirii unei existenţe umane, armonioase şi plenare. 


Capitolul II 





DRAGOSTEA GENUINĂ 
ŞI FORMELE FRUMOSULUI: 


Universalizarea dragostei de către ginditori, care văd în 

ros un principiu cosmic şi cosmogonic, ca şi avintul imagi- 
naţiei poetice, ajungind la marile mituri ale umanităţii, 
nu-şi află în ştiinţa contemporană o confirmare fără rezerve 
și nuanţări. Iubirea nu este o lege a tot ceea ce ființează: 
formele nediferenţiate ale vieții sint tributare unei repro- 
duceri asexuate, sau se înmulțesc prin parthenogeneză, 
fără intervenţia sexului opus ; o bună parte dintre peşti 
nu cunosc acuplarea, neavînd, ca şi numeroşi batracieni 
organe sexuale, îngăduind pătrunderea corpului femel şi 
depunerea celulelor germinale, înlăuntrul corpului aces- 
teia. Îmbrăţișarea, impulsul contopirii a două corpuri în 
actul dragostei, este un act ce apare tirziu în istoria vieţii, 
avindu-şi, la vertebratele inferioare, numeroase forme ne- 
desăvirșite sau imperfecte, ale implinirii. 

Înțelegerea vieţii nu poate fi îmbogăţită prin extra- 
polări grăbite, sau prin antropomorfizări săvirșite fără 
spirit critic. Călăuzirea de căpetenie a omului de gindire 
trebuie să fie cercetarea concretă a formeior vitale, în va- 
rietatea lor de manifestări. Această diversitate este în- 
mărmuritoare ; manifestările biologice ale reproducerii 
înfăptuiesc un film de o bogăţie nejistovită. Nu avem decit 
să privim în jur cu ochi neprevenit, să urmărim aventura 
vieţii animale, de ia formele inferioare pină la cimpanzeu 


39 


şi om, să poposim în faţa textelor marilor naturalişti, 
Buffon, Darwin sau J.-H. Fabre, să urmărim diversitatea 
formelor animale, în ilustrațiile marilor tratate, în nume- 
roase muzee de ştiinţe naturale sau grădini zoologice, ro- 
mâneşti şi străine, pentru a cuprinde într-o înţelegere 
generală rolul sexualității în istoria vieţii, multiplicitatea 
de manifestări ale „actului nupţial“ şi, foarte adesea 
— alături de forme ale procesului pentru noi oamenii 
aberante sau paradoxale — o frumuseţe veşnic reim- 
prospătată. 

Ne aflăm în faţa unuia din faptele cele mai miraculoase 
ale universului. Fără îndoială, afirmaţia poate părea exa- 
gerată cititorului obişnuit, care nu a făcut din studiul şti- 
inţelor naturale obiectul principal al activităţii sale inte- 
lectuale. În schimb, medicului şi naturalistului care au 
urmărit, în cursul practicii lor, manifestările vitale sub 
lentila microscopului, sau cu ochiul liber, în viaţa pădurii, 
a bălții sau a imensităţilor oceanice, în muzee şi în tra- 
tate, în laboratoare şi in viaţa socială, actul reproducerii, 
deşi nu coincide cu fenomenul existenței biologice sau al 
realității universale, înfăţişează, totuşi, prin implicaţiile 
și ramificaţiile lui in sfera spirituală a omenirii, un fapt 
fundamental. 

Nu vom putea urmări, în viziunea sintetică pe care ne 
propunem, procesul nici în vastitudinea ariei pe care o îm- 
plineşte, nici în reînnoirea lui, în varietatea speciilor vi- 
tale, nici în etajarea lui multidimensională, legind pro- 
cesul microscopic de formele paradei nupţiale la animale, 
unind activităţile hormonale de infăţişările dimorfismului 
sexual, a ceea ce naturaliştii au numit „îmbrăcămintea de 
nuntă” a numeroase specii, sau condiţionarea comporta- 
mentului animal de pulsiunile instinctive. Toate aceste 
pianuri, microscopic şi chimic, fiziologic şi psihologic, îşi 
răspund unele altora într-o convergenţă neştirbită, la fie- 

care specie animală, dînd, de fiecare dată, naştere la alte 
şi alte forme de împlinire. Prezentarea de faţă se va limita 
la o evocare, la o subliniere, pentru cititorul neinițiat, a 
frumuseţii, gingășiei şi mărturiilor de bucurie a diferite- 
lor specii animale, în timpul şi după săvirşirea actului 
dragostei. Adevărul descris de observaţia ştiinţifică a fap- 
telor este mult mai tulburător şi mai profund ca semnifi- 
caţie decit evadările imaginative ale visătorilor. Acest 
adevăr nu poate fi însă expus, în paginile de faţă, în bogă- 
ţia formelor vitale ce-şi încrucişează existențele pe supra- 
fața planetei şi nici măcar la un rezumat al faptelor con- 
semnate de naturalişti, în numeroase lucrări de erudiție. 
Ne vom strădui, totuşi, să cuprindem realitatea în citeva 
din orientările sale cele mai generale şi mai caracteris- 
tice, prin semnalizări de fapte şi aruncări de reflector în 
adincurile ascunzişurilor vitale, sprijinit pe călăuzirile ma- 
rilor deschizători de drumuri ai trecutului, continuate cu 
cercetările biologice ale ultimilor ani. 


Studiul obiectiv al reproducerii şi sexualităţii la ani- 
male a comportat două faze istorice, examenul de adin- 
cime, de ordin microscepic, fiziologic şi chimic, fiind pre- 
cedat în timp de manifestările vizibile şi exterioare ale 
fenomenelor. Cele două perspective sînt însă întregitoare 
şi deopotrivă de necesare înţelegerii faptelor : infinitezi- 
malul molecular şi fenomenele celulare, observate optic 
sau chimic şi completate prin metode experimentale, con- 
diţionează și explică diversitatea faptelor vizibile cu ochiul 
liber, observate de primii naturalişti, asupra cărora nu ne 
vom concentra cercetarea de adincime, de ordin histologic 
sau chimic, căreia autorul cărţii de faţă i-a consacrat stu- 

dii indelungi, avînd un caracter prea special, pentru a fi 
expusă. 

Încă din 1859, în lucrarea sa Origin of Species by means 
of natural Selection, Charles Darwin a exprimat convin- 
gerea (Cap. IV) că înfăţişarea exterioară diferită a anima- 
lelor în legătură cu sexul — caractere examinate de nu- 
meroși naturalişti anteriori sau contemporani lui Dar- 
win — sînt rezultatul unei selecții sexuale. Marele natu- 
ralist revine amănunţit asupra problemei în a doua parte 
a lucrării sale, The Descent of Man, and Selection în re- 
laticn to Sex, publicată în 1871 (am folosit ediția 1894, 
John Muray, London) şi observă că, în general, cînd în 
regnul animal indivizii aceleiaşi specii diferă după sexul 
acestora (ceea ce naturaliștii numesc dimorfism sexual) 
masculul adult apare, în genere, cel mai modificat, în ra- 
port cu înfățișarea indivizilor tineri ai speciei. Darwin 
examinează amănunţit cum, mai cu deosebire la insecte 
și păsări, caracterele sexuale zise secundare ale masculu- 
lui sînt adaptate actului de a depista şi menţine femela, 
de a o atrage prin forma şi coloraţia fastuoasă a corpului, 
prin diferite ornamente, prin cintec sau dans. 

Fără a fi generală in lumea animală, integrarea sexua- 
lităţii într-un cadru de ornamentaţie, podoabă şi frumu- 
sețe, este un fapt de o deosebită semnificaţie. În afara ca- 
racterelor sexuale secundare condiţionate. de necesităţile 
biolopice ale procreării (diferență a dimensiunilor corpu- 
lui între sexe, variabile după specii, deosebiri în mobili- 
tatea corpului, diferențiere a orpanelor copulatoare sau a 
acuităţii organelor de simţuri, a lungimii antenelor sau a 
numărului de celule sensoriale, mai numeroase în general 
la insectele mascule), intervin caractere şi calităţi corpo- 
rale de atracţie, de selecţie a masculului de către fe- 
melă, sau de rivalitate intre masculi, pentru posesia fe- 
melei,. 

Intrăm într-un domeniu de o nespusă bogăţie, pe care 
analiza şi descripţia nu-l pot apropia decit cu totul in- 
complet și pe care numai intuiţia directă îl poate prezenta 
in multiformele lui feţe. 

Vom evita, așadar, pe cit cu putință, erudiţia citatelor 
de termeni savanţi asupra animalelor sau plantelor, pre- 
zentînd o frumusețe a înfățișării ce prilejuiește privirii 
umane încîntare estetică. Ne vom limita la amintirile citi- 
torului cultivat, care a parcurs paginile ilustrate în culori 
ale cărţilor de ştiinţe naturale, sau care a poposit în faţa 
acvariilor oceanografice din Constanţa, Vincenne sau 
Monaco, care au vizitat marile grădini zoologice şi ma- 
rile muzee de științe naturale, care au cunoscut cu deose- 
bire colecţiile entomologice din Naturhistorisches Musem, 
din Viena. 

Miracolul vieţii îşi desfăşoară, în această plimbare, una 
din fețele sale esenţiale : dincolo de lupta acerbă pentru 
existență, asiguriînd supraviețuirea celui mai apt (the sur- 
vival of the fittest Darwin) sau de faptul devorării mas- 
culului de către insecta nesăţioasă, în timpul actului sexual, 
a amantei, descrisă de J. H. Fabre, în al cincilea volum de 
Souvenires entomologiques, se desfăşoară o lume a Frumo- 
sului, înfăptuită în formă şi culoare, în irizări şi nuanțe, 
în arpegii de cintec şi fantezie a dansului, în simetriile şi 
ordonanțele de adincime ale proceselor cromozomiale re- 
velate de microscop, în bucuria voluptăţilor, legate, în 
general, totuși, de rivalități, luptă și moarte; aripa hia- 
lină, parcursă de nervuri delicate, este lucrată în crestă- 
turile savante ale jocurilor materiei, imbinate cu necesi- 
tăţile vieţii ; albastrul suav al aripii de flutur este tivită 
de o margine fină, făcînd să contrasteze albul cu negrul; 
fondul mov al aripioarei poate fi îimproșcat de puncte dis- 
puse sau orinduite simetric, către margini, în forme oce- 
late, ale căror cercuri se îmbină într-o delicată simfonie 

cromatică ; antenele adulmecă, în vibrație, aerul şi mires- 
mele ; corpul păsării este o adevărată operă de artă, de 
la ciocul drept, prelungind capul, împestriţat cu pete de 
culori vii, pînă la coada, bătiînd aerul în evantai policrom. 

Stilul frumuseţii animale, izvorînd din „jocurile dragos- 
tei şi ale întîmplării“, trec de la ordonanțele am zice cla- 
sice, care au sedus paleta unui Albrecht Diirer sau ma- 
teria plastică a marilor sculptori animalieri, la bizareriile 
sau înfăţişarea insolită a egretelor ciufulite, a cozilor pre- 
lungite în panglici interminabile, a păsării albastre, amin- 
tind convenția cromolitografiei. N-am putea spune, totuși, 
că, în toate cazurile, frumusețea animală coincide cu sim- 
ţul estetic uman. Sint animale a căror formă şi colorit 
stirnesc repulsie. Aprecierea antropomorfică intervine. Nu 
ne putem împiedica însă de a recunoaște că dragonul zbu- 
rător, Draco volans L. sau şopirla gulerată, Chlamidosau- 
rum Kingi Gray, n-ar avea, în corpul lor baroc şi extra- 
vagant o frumuseţe în sine, extraterestră, aparținind altui 
regim planetar. 

În general, există la clasele mai apropiate de structura 
biologică umană, la mamifere şi păsări şi adesea la unele 
insecte, o analogie între sistemul de semne, forme, culori 
şi sunete care produc plăcere fiziologică. Forma şi culoa- 
rea, prin dispoziţia şi îmbinarea lor, produc asupra siste- 
mului nervos o stare vitală de confort şi bucurie, care are 
strinse corespondențe de la specie la specie. Nu putem 
vorbi de o estetică animală. Presupunerea e mai mult de- 
cit naivă. Afirmăm însă cu toată hotărîrea că anume forme 
şi culori determină pe cale reflexă, rod al unor complexe 
substanțe chimice şi ale unor procese fiziologice, dispo- 
ziții favorabile vieţii, ce se traduc prin game emotive, 
aviîndu-şi analogii între specii. Faptul că, în pofida dis- 
tanței de poziție pe scara evolutivă, animalele se află 
înrudite, toate, cu formele primitive ale vieţii, că au o 

structură bio-chimică similară, reductibilă la structurile 
acizilor nucleici şi că sint legate între ele prin continui- 
tatea informaţiei ereditare, stabileşte între ființe o co- 
munitate universală care explică gradul de reacţie simi- 
lară a organismelor de specie diferită, la formele 
frumosului. 

Înţelegem să cumpănim cu toată grija semnificaţia 
noţiunilor cu care operăm ; cunoaștem în acelaşi timp pri- 
mejdia antropomorfismului, care înclină pe om să acorde 
animalului atribute, caractere şi bucurii omeneşti. Fap- 
tele sînt, însă, constringătoare. Frumuseţea peştelui place 
femelei de peşte şi simțului estetic uman ; cintecul păsării 
seduce deopotrivă pe om ; țiriitul greierului ne farmecă ; 
parfumele animale ne atrag ; podoaba femeii împrumută 
frumusețea penajului păsării sau a blănii mamiferului. 
Totuşi, cum spuneam, afirmarea unei estetici animale este 
o absurditate, animalul neavind înțelegerea complexă a 
valorilor ; dar constatarea existenţei frumuseţii — aceasta 
fiind o categorie de fapte generală în lumea animală — 
ca o realitate integrată procesului biologic 'al „dragostei“, 
este un fapt de observaţie. Nu generalizăm, dar observăm 
una din constatările activităţilor vitale diferenţiate: actul 
reproducerii presupune adesea frumusețe și bucurie, fie 
că este privit de cercetător la microscop, fie că, mai ales, 
este admirat în împlinirile lui vizibile cu ochiul liber. 

Formelor permanente ale dimorfismului sexual se 
adaugă însă înfrumuseţări periodice a numeroase animale, 
coincidente perioadelor împerecherii. Sint aşa-numitele 
„haine de nuntă“, adevărate reînnoiri ale penajului sau 
pielii, apariţii de excrescenţe ale corpului — imense dez- 
voltări ale coarnelor, de pildă — în acelaşi timp orna- 
mente, dar şi organe de apărare şi atac. Controlate de 
activități hormonale, aceste caractere sexuale secundare 
care dispar adesea după anotimpul dragostei şi sint ca- 

racteristice masculilor, transformă total, prin coloraţia 
strălucitoare şi varietatea formelor, numeroase grupe de 
vertebrate. Solzii şi aripioarele natatorii ale peștilor iau 
culori vii, bătind în albastru, roşu, sau risipindu-se în 
toate culorile spectrului solar, îşi diversifică înfăţişarea 
formei, însufleţind sărbătoreşte adincurile apelor. Corpu- 
rile anumitor amfibii apar ca adevărate steaguri, cu sepa- 
raţie distinctă a culorilor, după diferitele regiuni ale cor- 
pului. Cochetăria păsărilor are graţii şi reimprospătări de 
culori ale penelor, distribuite în colerete policrome, brăz- 
dindu-le partea superioară a abdomenului, cu dungi, 
împestrițindu-le aripile lucind în lumină, sau prelungind 
cozile în trene fanteziste. 

Sărbătoarea „nunții“, prinde în virtej întreaga Natură. 
lau parte la nuntă florile, smălţuind, strălucitor sau dis- 
cret, peisajul, pentru a chema insecta, doritoare de sucuri. 
Nu e numai o căutare între animalele de sex diferit ale 
aceleiași specii. Regnul vegetal se uneşte bucuriei ani- 
male : culoarea și parfumul, forma şi mişcarea dănţuirii îşi 
dau întilnire. Nunta unanimă, împlinită în forme de o 
neînchipuiță diversitate, este, în bună parte, înconjurată 
şi înlesnită, adesea determinată, de frumuseţe în bucurie 
și, la formele vitale superioare, de voluptate. Frumosul 
este una din formele principale ale „dragostei“ genuine. 


Sărbătoarea nunţii nu se mărginește însă la ornament 
şi decor. O altă dimensie, interioară, a delicateţei emo- 
tive — dependentă la rindu-i de aceleași secreţii hormo- 
nale, de ordin chimic — se adaugă acestei feerii. Este pa- 
rada sexuală, întregul de comportări precedind actul 
„ctragostei“-genuine, adevărată „curte“, savant regizată, 
avind semnificația unui ceremonial, pe care masculul o 

săvirşeşte în jurul femelei. „Dragostea“ animală nu are, 
aşa cum s-ar putea crede — şi cum se petrece, în fapt, 
la multe specii —, un caracter brutal, automat, simplă 
dezlănțuire a unui instinct imperios, mecanic. Fa este 
adesea precedată, însoţită și urmată de manifestări de o 
infinită delicateţe, amintind cochetăriile pline de farmec, 
„flirtul“, unui bal. 

Vom cita din aceste forme pregătitoare ale actului se- 
xual, menite să-i pregătească înfăptuirea, prin stimuli de 
diverse ordine, vizuali, auditivi, kinestezici (dans), olfac- 
tivi 1. 

Uneori, la anumiţi scorpioni, Buthus occitanus, de pildă, 
împreunarea este precedată de îndelungi şi lente apropi- 
cri ale cozilor, cele două animale aflindu-se față în faţă și 
ridicîndu-şi cozile, pentru ca acestea să intre în contact; 
alteori, ca la alte arachnide, asistăm la un adevărat dans 
nupțial, pe care masculul îl face în jurul femelei; cas- 
trişul spinos (un peşte) săvirşeşte de asemeni în jurul fe- 
melei un dans prezentind acesteia abdomenul viu colorat, 
în roşu. Femela, excitată de culoarea roșie, se diriguieşte 
către mascul. Acesta se îndreaptă către un cuib, pregătit 
dinainte, în care femela intră, spre a depune ouăle. 

Diversitatea actului fecundant la animale este fea:te 
întinsă. În general, fecundarea poate fi externă, fără 
împerechere, la animalele inferioare (ouăle fiind răspîn- 
dite în apă) ; poate fi externă, cu acuplare, gametul mas- 
cul fiind risipit în apă, peste ouăle femelei ; se poate să- 
vîrşi direct, prin acuplare, fie prin opoziţia orificiilor se- 
xuale ale partenerilor, (păsări), fie prin intromisiunea or- 


t Ne mărginim la citeva exemple. O bibliografie se află la sfir- 
şiiul volumului lui Louis Bounoure, L'instinct sexuel. Etude de 
psycholegie animale. P.U.F., 1956, îndeosebi cap. V, la care ne vom 
referi. Cf. de asemeni, lucrarea în colaborare, cu o prefaţă de Jean 
Rostand, Moeurs nuptiales des bêtes, Stock, Paris, 1939, etc. 

ganului viril în orificiul genital femel, (gasteropode, in- 
secte, anumiţi pești, mamifere). Este forma cea mai com- 
pletă și mai diferențiată a împerechierii, prilejuind cele 
mai impresionante manifestări de paradă sexuală. 

La păsări, parada sexuală, este foarte complexă, consti- 
tuită fiind din atitudini, mișcări, cîntece, schimbări de 
poziție a masculului în jurul femelei, în scopul de a-i vădi 
regiunile corpului cele mai bogate în culori vii : botroșul 
se aşează în faţa femelei și-și umflă pieptul, pentru a-şi 
vădi astfel penajul roş-iînchis ; cintezoiul își arată, de 
asemeni, culoarea capului şi gitului. Mai intime sint con- 
tactele ciocurilor altor păsări, care se ciugulesc reciproc, 
sau în care masculii introduc ciocul în adincul ciocului 
femel, într-o mingiiere sau înţepătură, amintind sărutul. 
Ofertele alimentare, adevărate daruri, pe care masculul le 
aduce femelei sint frecvente; este caracteristic faptul 
că uneori famela acceptă ofranda, în afara oricărei nevoi 
alimentare, şi că, în alte cazuri, ofranda trece în mai 
multe rînduri de la mascul la femelă și invers. Darul unei 
păsări palmipede australe, asemănătoare pinguinului, este 
și mai emoţionant, pentru că are un caracter oarecum 
simbolic : masculul depune înaintea femelei o pietricică, 
un fel de prim material la construcţia cuibului. În cazul 
cind femela acceptă ofranda, uniunea este pecetiuită !... 

Am citat într-o altă lucrare apărută recent, exemplul 
păsării paradisului din Australia: masculul pregăteşte 
femelei o adevărată locuinţă, pe care o împodobeşte cu 
scoici şi pietre colorate, în care își conduce mireasa, avînd 
grijă de a închide deschiderea, ce rămîne în această stare 
cîteva zile, pe tot timpul împerechierii... 

Se citează exemple de zborul de paradă : ridicarea cio- 
cîrliei în înalt ; alteori, cei doi parteneri execută impreună 
un adevărat dans, repetind mereu, unul deasupra altuia, 

zboruri şi căderi, jocuri în care intervine filfiitul aripiior, 
tremurul ghiarelor şi, in general, al întregului corp. 

Dansurile păsărilor au uneori un caracter colectiv, de 
ceremonie socială : exemplul paradizierilor descrişi de 
Wallace și Darwin, în care dansul are înfăţişarea unui 
„bal“, în timpul căruia păsările sînt atît de absorbite, 
încît pot fi viînate cu ușurință. Jocuri de stimulare afro- 
disiacă prenupțială se obsearvă de asemeni la mamifere, 
luînd la cimpanzei aspectul unui dans colectiv organizat, 
cu ritmuri din ce în ce mai precipitate. Toate aceste ma- 
nifestări prenupţiale, îmbrăcind adesea semnificaţia unui 
ceremonial, își au o corespondenţă în comportările umane 
ale populațiilor zise primitive, sau civilizate. 


Armoniilor cromatice şi supleţei formelor in mișcare 
se adaugă la numeroase animale, insecte şi păsări mai 
ales, bucuria cîntecului. Nu vom reduce exclusiv cînte- 
cul animal la o semnificaţie sexuală. Formă evoluată a 
sunetului nediferenţiat, cintecul este deopotrivă un sem- 
nal și un limbaj, ca şi celelalte forme ale comunicării din- 
tre animale. Comunicarea prin sunet apare ca o expresie 
psiho-biologică, avînd semnificaţii multiple : alarmă, che- 
mare, prevenire, expresie a emoţiilor elementare, frică, 
furie, nerăbdare, etc., dorință sexuală, seducţie a femelei. 
În al IV-lea capitol al lucrării sale asupra Ezxpresiei emo- 
țiilor la om și animal, Ch. Darwin dă citeva orientări 
asupra sunetului produs prin organele respiratorii sau 
provocat de anumite animale prin diverse mijloace — bă- 
taia solului cu piciorul, de pildă — în diferite stări emoţio- 
nale. Cîntecul cu semnificaţie sexuală a unora din păsări, 
cu deosebire a privighetorii reprezintă unul din aceste 
mijloaee de comunicare. 


49 


Examenul problemei în generalitatea ei depăşeşte ca- 
drul prezentei lucrări. Ne vom limita la un singur exem- 
plu, de bună seamă cel mai concludent, folosind analiza 
făcută în lucrarea lui Brehm, asupra cîntecului privighe- 
torilor !, 

“Lucrarea se referă la cintecul a două varietăţi de privi- 
ghetoare, Luscinia magaryncha Brehm și Luscinia Lus- 
cinia L., cu deosebire observate în vestul și regiunea cen- 
trală a Germaniei. 

Privighetoarea apare în Germania în luna april. Cin- 
tecul incepe din primele zile, dar formarea perechilor se 
săvirșeşte cu oarecare greutate. Masculul este gelos și 
urmărirea rivalilor are loc cu furie şi luptă. Cind unul 
dintre masculi îşi stabileşte supremaţia, lupta încetează și 
lasă loc cîntecului de dragoste, care răsună cu deosebire 
neaptea, în zori, pînă înspre seară. Masculul cîntă, femela 
ascultă. intervalele dintre cîntec sînt consacrate căutării 
hranei și formării cuibului. O dată cu terminarea cuibu- 
lui şi începutul clocirii, cîntecul se face auzit mai rar. 
Masculul trebuie să înlocuiască, înspre miezul zilei, fe- 
mela pe cuibar ; cintecul nu mai răsună noaptea, ci numai 
în răstimpuri, în timpul zilei. Puii ieşiţi din găoace, în- 
cep, la rîndul lor, să emită sunete. Dar cîntecul lor este 
rudimentar, nu poate fi comparat cu cîntecul adultului. 
De altminteri, se observă în lucrarea citată, confirmîn- 
du-se o veche presupunere a noastră, faptul că adulţii 
bătrîni cîntă mai frumos decit cei tineri. Cîntecul presu- 
pune o maturizare a păsării. 

Analitic, se observă în lucrare, pe care o urmărim de 
aproape, cintecul de chemare al privighetorii este format 


1 Brehms Tierleben, Bd. III, Die Văgel, Bibliographisches Insti- 
tut. Leipzig, 1929, p. 507—510; cf. de asemenea, în ediția mare, 
Brehms Tierleben, Allgemeine Kunde der Tierreichs, Bibliogra- 
phisches Institut, Leipzig, 1925, Bd. IX, Vögel, Bd. IV, p. 161 şuu. 

de sunteul Viiid !, urmat îndeobşte de un Karr ! graseiat. 
Frica îşi află o expresie în același Viiid ! repetat, urmat în 
răstimpuri de cite un Karr!; furia, supărarea, se exprimă 
printr-un Rak !, iar stările de bună dispoziţie printr-un 
tak !, cu rezonanță gravă. Puii, continuă autorii, fac să 
răsune la început sunetul : fiiid!, iar mai apoi sunetul 
Krock ! 

În descrierea cîntecului privighetorii, textul citează ana- 
Jiza naturalistului Naumann, care observă : 

„domină, în acest cîntec, o atare plenitudine de tonuri, 
o alternare atît de plăcută și o armonie atit de cuceritoare, 
cum nu mai întilnim la nici o altă pasăre. Se urmează în 
acest cîntec, cu o grație ce nu poate fi descrisă prin cu- 
vînt, strofe care au rezonanța dulce a fluutului și triluri 
răsunătoare, accente de bucurie şi de lamentaţie, acorduri 
care expiră sau clocotesc în vârtej ; o strofă începe timid. 
crește din ce în ce în tărie, apoi sfirşește obosită, urmati 
de un şirag de note emise cu grabă și cu o vigoare pă- 
trunzătoare, sfirșind prin a se topi în unduirile melanco- 
lice ale unor note, amintind puritatea sunetelor de flaut. 
Intervalele dintre strofe măresc efectul acestor meleuii 
pline de vrajă, iar ritmul măsurat care domină cîntecul 
îi măreşte şi mai mult frumusețea. Cel ce ascultă rămîne 
rînd pe rind uimit de diversitatea, plenitudinea și inten- 
sitatea acestor tonuri. Este o adevărată minune ca o pa- 
săre atît de mică să fie în stare să emită sunete atit de 
puternice, și ca mușchii gitlejului acesteia să dezvolte o 
atare energie. Unele din strofe țișnesc, în adevăr, cu atita 
putere, încît incomedează pe cel ce se află în imediată 
apropiere“. 

Autorii lucrării observă că un cîntec de privighetoare în 
forma lui înaltă și împlinită conţine intre douseci şi două- 
zeci și patru de strofe. Cintecele cele mai pasionate par a 

fi cele care exprimă gelozia. Perioada în care cintecul 
răsună întreaga noapte este aceea a primei faze a iubirii, 
înainte ca femela să fi ouat ; o dată cu începutul clocitului 
plenitudinea cîntecului scade... 

„Am urmărit, dacă mi se îngăduie o mărturie de obser- 
vaţie personală, timp de mai multe nopţi cintecul unei 
privighetori în luna aprilie-mai 1928, în grădina Spitalului 
de Copii, pe cînd îmi făceam un stagiu. Am înţeles atunci, 
comparînd acest cîntec cu acela al altor privighetori, că 
adevărata măestrie a cîntătorului se obține o dată cu 
vîrsta. Am comunicat lui Perpessicius această convingere, 
care m-a aprobat — deşi cu oarecare reticenţă. 

Faptul este, de altminteri, confirmat de numeroși obser- 
vatori, printre care Buffon, din care nu ne putem împie- 
dica de a cita citeva pasaje, pentru fineţea analizei şi 
strălucirea expunerii 1: 

„Privighetoarea farmecă totdeauna, dar nu se repetă 
niciodată, cel puțin aidoma: dacă repetă vreun pa- 
saj, acesta este însufleţit de un accent nou, înfrumusețat ; 
cintecul ei redă toate expresiile, conține toate împlinirile, 
mărindu-și efectul prin contraste. Anunţătorul primăverii, 
pregătindu-se a-și începe imnul naturii, începe printr-un 
preludiu timid, prin note abia auzite, am zice nehotărite, 
ca și cum ar vrea să-și încerce instrumentul și să dispună 
în favoarea sa pe ascultător ; el nu întârzie totuși să do- 
bîndească siguranță; se însuflețește treptat, devine mai 
cald. Curind, el va desfășura plinătatea mijloacelor orga- 
nului său, fără pereche: izbucniri strălucitoare, triluri 
ușoare și vioaie ; țîșniri în care limpezimea este unită vo- 
lubilității ; murmur interior și surd, neauzit de ureche, 





1 Vd. Oeuvres choisies de Buffon, contenant un choir très com- 
plet de lHistoire Naturelle des Animaur, Paris, Firmin Didot, 


1843, (Tome second) p. 488 şu. 

dar menit să mărească strălucirea notelor perceptibile 
(observaţie pătrunzătoare : unele din notele privighetorii 
depășesc gama de percepţie a urechii umane, sint ultra- 
sunete ! I. B.) ; se aud apoi sunete în rulade repezi și pline 
de strălucire, articulate cu putere şi chiar cu o duritate 
care place ; accente plingătoare, cadențate obosit ; sunete 
menținute fără artă, dar pline de pasiune; note pătrun- 
zătoare şi pline de încîntări ; adevărate suspine de volup- 
late și dragoste, izvorînd dintr-o inimă și făcînd să bată 
toate inimile, strecurînd în toate simţirile emoții calme, 
obosite. Se recunoaște în acest cîntec expresia unui sen- 
timent pe care un soț fericit o mărturisește unei tovarășe 
de viață îubită, pe care ea singură îl poate inspira, în timp 
ce, în alte fraze, poate și mai uimitoare încă, dar mai puţin 
expresive, se recunoaște năzuința de a o amuza și de a-i 
place, sau chiar a disputa, în faţa ei, întîietatea față de 
rivalii geloși de gloria și fericirea lui“ ]...[. Barrington, 
continuă Buffon, observă că durata notelor sale poate 
ajunge la douăzeci de secunde. „Același observator a nu- 
mărat în acest cîntec şaisprezece roluri diferite [...] şi a 
ajuns la încheierea că depărtarea de la care poate fi auzit 
cîntecul, mai ales pe vreme calmă, ajunge la o milă, pu- 
tind fi comparată cu a vocii omenști [...]. Ceea ce inspiră 
acestor păsări cîntecul este dragostea, și mai ales prima 
perioadă a acesteia“. 

„-s„Încercările de a reproduce cîntecul privighetorii de 
către muzieieni nu au reușit“, adaugă Buffon : „Ariile cîn- 
tate de cel mai îndeminatec flautist nu se aseamănă întru- 
nimic cu acest cîntec [...]. Totuși, nu este deloc ușor să se 
imite cadența cintecului privighetorii, și de a se identifica 
ritmului atit de variat, atit de nuanţat, în tranziţiile sale, 
de liber, în dezvoltarea sa, și de străin de orice regulă 
convențională, și prin aceasta atît de firesc. Acest ritm 

este destinat, într-un cuvint, de a fi presimfit cu fineţe 
de un organ delicat, și nu poate fi condus orchestral de o 
baghetă. Cîntecul privighetorii îmi pare și mai anevoios 
de imitat de un instrument fără viață: este un cîntec cu 
accente pline de căldură și suflet, cu bogății vocale, cu 
expresie plină și suspine ; pentru a-l imita, este nevoie 
"de un instrument viu și perfect, vreau să spun de o voce 
sonoră, armonioasă și uşoară, avind un timbru pur, mo- 
latec și plin de strălucire, de o voce de nare flexibilitate, 
totul fiind diriguit de o ureche sigură, susținută de un 
tact fără greș și însujlețită de o sensibilitate delicată : iată 
mijloacele care ar putea reda cintecul pritighetorii.“ 

„An. cunoscut, adăugă Buficn, două persoane care, fără 
să noteze un singur pasaj al acestui cîntec, il imitau cu 
exactitate. Erau doi oameni, ei fluierau, mai degrabă de- 
cît cîntau. Dar unul dintre ei fluiera atît de natural, în- 
cît nu puteai distinge, după poziţia buzelor sale, dacă era 
el, sau vecinul lui, care fluiera ; în timpul acesta, celălalt 
jluiera cu şi mai mare efort, fiind chiar obligat să ia o 
atitudine forţată : imitaţia era perfectă.“ 

„În sfîrşit, adugă autorul, se putea întilni, acum cîţita 
ani, la Londra, un om care, prin cintecul său, atrăgea 
privighetorile în aşa fel, încit acestea se apropiau de el 
şi se lăsau prinse cu mina...“ 


Am amintit citeva forme de comunicare şi apropiere 
animală, stabilite între sexe, în preajma acuplării, prin- 
1w-un ceremonial uneori complicat, nelipsit de o anume 
gingăşie şi delicateţe, pe care cercetătorul, oricit de pre- 

„venit ar fi în privinţa primejdiei unei interpretări antro- 
- pomoriice a fenomenelor, nu le poate semnala fără interes 
„Şi emoție. 

Atitudinea omului de ştiinţă faţă de aceste fapte nu 
poate fi, în adevăr, decit ambivalentă : spirit critic, față 
de tendinţa de a atribui animalelor atribute sufleteşti şi 
nuanţe de sensibilitate umană, dar şi înțelegere univer- 
sală a fenomenelor, care statorniceşte între fiinţe situate 
pe trepte diferite ale scării zoologice, alături de diferen- 
tieri specifice, o unitate şi profundă analogie între mani- 
[esţări vitale. Sexualitatea, fenomen biologic, prezintă, 
dincolo de particularităţi caracteristice fiecărei specii, o 
identitate de semnificaţie biologică și analogii de mani- 
festări, 

Ne-am menținut, însă, în prezentarea acestei prespec- 
tive de studiu, la înfăţișările vizibile ale fenomenelor. Cer- 
cetările biologice din ultimii ani ne vor îngădui să depă- 
şim acest fruntariu şi să intrăm în procesele intime, de 
ordin cauzal, chimic sau filozofic, al formelor din afară. 
Universul revelat de aceste cercetări este turburător şi fas- 
cinant. Ne referim la mesaje subtile de o neînchipuită 
fineţe, ce se stabilesc între animale, cu ajutorul unor pro- 
duse chimice, care au fost numite ferhormone sau fero- 
mene. Aceste substanţe stabilesc între formele vitale core- 
lații complexe, atracţii şi aversiuni, apeluri şi preveniri 
de alarmă, dorinţe sexuale de împerechere, impulsuri de- 
terminînd ciclurile  ovulaţiei la femelă. Ferhormonele, 
avînd semnificaţii biologice multiple — de marcaj terito- 
rial al pistelor urmate de animale, de alamnă sau de atrac- 
ție sexuală — acţionează în cantităţi infinitesimale. Efica- 
citatea unei atare substanțe chimice (avînd o formulă 
chimică bine determinată ; Cao H32) se stabileşte la o con- 
centrare infinitesimală, cantitatea de ferhormonă extrasă 
de la o anumită termită reprezentind un sfert de milio- 
nime, din greutatea corpului acestuia. Sensibilitatea ani- 
malelor, mai ales a unor anumite insecte, la acţiunea fer- 
hormonelor, este de o neînchipuită acuitate. Ferhormonele 

sint apte de a determina modificări fiziologice fie prin 
ingestie (acţiunea operată de ferhormonul reginei unui 
stup, care este absorbit de albinele lucrătoare, avind un 
efect inhibitoriu asupra dezvoltării ovarelor acestora), fie 
prin percepţie olfactivă, la distanţă. 

- La anumite specii animale, detectarea partenerului se- 
xual nu se face prin vedere şi auz (cintec), ci mai ales 
prin percepţie de efluvii olfactive, care dezlănţuie la 
animalele respective fenomene complexe, legate de acti- 
vitatea sexuală. Biologii citează, în această privinţă, sen- 
sibilitatea fluturelui Arctias Selene, care işi identifică 
femela de la unsprezece kilometri depărtare (!), fiind în 
același timp capabil să aprecieze gradientul diluției sub- 
stanței în aer, ceea ce îi ingăduie în acelaşi timp să iden- 
tifice (după mărirea sau micșorarea intensității mirosului) 
locul în spațiu al partenerei sexuale ! 

Receptivitatea animalelor la mesaje chimice, revelate 
prin unde odoriferante, este de o mare exactitate, ajun- 
gând pînă la percepția cîtorva molecule de substanţă ac- 
tivă, răspîndită în aer. (Cum gradul acestui diluţii, expri- 
mate în raporturi matematice nu vorbeşte direct imagina- 
ției, vom nota că un ciine, al cărui miros este mai puțin 
subtil decît al multor insecte, este totuşi capabil să de- 
tecteze, după anumite cercetări, prezența amoniacului, 
răspîndit de un degetar... într-o cantitate de 1 miliard de 
kilometri cubi de apă !...) 

Se poate aprecia, din aceste cîteva indicații, intimitatea 
de raporturi ce se stabilesc între animalele aceleiași specii 
sau aparținind unor specii diferite, prin aceste mijloace 
de comunicare, ca și a proceselor biologice de adincime. 
Corespondenţe nevăzute, inducţii și dezlănţuiri de procese 
fiziologice, prin mijloacirea percepţiilor diferitelor organe 

de simţuri şi a sistemului nervos, statornicesc între orga- 
nismele animale corelaţii de adincime pe numeroase game 
de activitate biologică, dintre care fenc:nenul sexuali- 
tății — acesta fiind înțeles in sensul său cel mai gene- 
ral — alcătuiește unul dintre cele mai exacte şi mai 
impresionante forme ale vieţii. 

Animalul nu-şi trăieşte existenţa izolat în spaţiu, în 
afara ambianţei fizice şi vitale. El este legat prin corelaţii 
în număr infinit, de congeneri şi de restul biotopului..Cu 
excepţia citorva specii animale — exemplul greierului sau 
liliacului, animale individualiste — numeroase specii — 
cu deosebire insectele sociale, pinguinii, elefanții, oame- 
nii — trăiesc în comunităţi. Mai mult : izolarta naturală 
sau experimentală a indivizilor din unele specii conduce 
la moarte, în timp ce starea biologică şi longevitatea indi- 
vizilor creşte procentual cu densitatea populaţiei, așa dar 
al numărului de indivizi. (S-au stabilit, în această pri- 
vinţă, diagrame sugestive, la albine şi viermi de mătase, 
dar faptul nu poate fi generalizat.) 

În lumea animală, relaţiile interindividuale presupun; 
în genere, alături de lupta pentru existenţă și de compe- 
tiția vitală, între animalele aceleiași specii, şi alături de 
cooperare — pusă de asemenea în evidență de numeroşi 
biologi — o strînsă comuniune. 

Unul dintre aceste mecanisme de adincime trebuie cău- 
tat, la animalele evoluate, în întregul de procese biolo- 
gice, psihologice și sociale, pe care le intrunim sub de- 
numirea de „dragoste genuină“. Faptul are o semnificaţie 
foarte întinsă ; el este pregătit de fenomene microscopice, 
prin diferențieri ale celulelor reproducătoare, năzuind 
către unirea lor în implinirea oului ; fenomenul se con- 
tinuă prin nesfirşitele primeniri ale materiei vitale, în 
devenirea fiinţei în formaţie înmărmurind pe embriolog 

prin complexitatea creşterilor și metamorfozelor ; îşi află 
rădăcini în adincimea structurilor biologice şi ale instinc- 
tului ; se înfăptuieşte în procesele microscopice ale divi- 
ziunilor celulare şi ale cadrilului cromozomic, ca şi în 
manifestările de atracţie între indivizi de sex opus. În 
natură se poate urmări, pe arii foarte vaste, aceeaşi nă- 
zuință către unire a corpurilor, care va conduce la zămis- 
lirea de noi fiinţe și perpetuare a vieţii. 

Cercetările biologice ale ultimelor decenii au arătat 
cum, alături de corelaţiile vizibile dintre fiinţe, stabilite 
prin organele de simțuri ale văzului și auzului, animalele 
comunică printr-un limbaj secret, de ordin chimic, relevat 
prin percepții odorante. Procesele sexualității, petrecute 
în realitatea lor initmă în adincul celulelor în „intor- 
maţii“ a căror obirșie se află in fenemenele de inceput 
ale vieţii, desăvirşite în lungul miliardelor de ani ale con- 
tinuităţii ereditare, nu au numai corespondențe vizibile, 
în forma corpului, în penaj şi culoare, în cîntec și dans 
prenupţial, într-un adevărat ceremonial al pregătirii ac- 
tului împerecherii, ca și în săvirşirea acestuia. Atracția 
și nevoia de contopire a ființelor de sex opus își află, 
pentru biologii actuali, o explicaţie mai ales în elaborări 
de substanțe hormonale şi de ferhormoni, acestea din 
urmă cu un rol complex în lumea animală, fie cu rol bio- 
catalitic (cazul morţii albinelor izolate), fie un rol de atrac- 
tie sexuală. 

Ultimii ani, au adus în cursul mai multor congrese 
științifice contribuţii hotăritoare, în această privinţă. Cu 
deosebire, Simposionul al V-lea mediteranean asupra 
odoratului, ţinut în luna mai 1967, a fost bogat în rele- 
vaţii, privind legătura dintre sexualitate și simţul miro- 
sului. Rezultatele experimentale ale profesorului Jacques 
Le Magnen, Whitten şi Bruce sau datele prezentate de 

doctorul Raoul Azemar sint, în această privinţă, conclu- 
dente. Insecta sau mamiferul stabilesc, în măsură ` dife- 
rită, după specie şi acuitate a simțului olfactiv, condiţio- 
nări între emanaţii chimice, sexualitate şi ciclul sarcinii. 
Acţiunea substanţei odorante este specifică, durabilă. şi 
acţionează asupra animalului, prin condiţionare reflexă. 
Percepția mirosului emis de partenerul sexual nu prile- 
juieşte numai atracţia şi acuplarea, ci influenţează şi evo- 
luţia gestaţiei. O şoricioaică în gestație, închisă într-o 
cușcă care a găzduit cu citeva zile mai înainte un şoarece 
de aceeași specie, prezintă o evoluţie normală a stării sale 
fiziologice, fătind la termenul prevăzut. Închisă însă în- 
tr-o cușcă în care fusese adăpostit un şobolan deo 
specie diferită, şoricioaica nu-şi poate duce gestaţia la 
termen — şi avortează ! Mesajele chimice percepute olfac- 
tiv sint aşadar nu numai persistente — acţionînd la inter- 
vale mai mari de timp — dar și foarte diferenţiate: un 
şobolan este atras de şobolancă în stare de acuplare, evi- 
tind instictiv animalul de sex opus, în stare fiziologică 
neprielnică acuplării. Experiențele lul Knut Larsson sînt 
şi mai concludente, avînd o semnificaţie de verificare : 
şobolanii care au suportat o intervenţie chirurgicală expe- 
rimentală asupra lobilor olfactivi devin imediat și total 
indiferenți faţă de femelele pentru care mai înainte pre- 
zentau o vie atracţie. 

Aceste fapte, foarte frecvente în lumea animală, îşi au 
corespondenţă şi în aptitudinile şi comportamentul erotic 
uman, deşi la om simţul olfactiv are o dezvoltare mult 
mai puțin accentuată, în raport cu unele animale. Le 
Magnen a arătat experimental că anumite substanţe odo- 
rilerante, cu deosebire exaltolidul, sînt pentru bărbaţi (în 
proporție de 60—800/.) complet sau parţial inodore, în 
timp ce pentru femei, acest parfum este perceput cu o 


59 


mare intensitate. Fapt şi mai semnificativ, s-a dovedit 
că intensitatea perceperii acestui parfum de către femei 
era în legătură directă cu ciclul menstrual, așadar cu can- 
titatea de hormone aflată în organismul persoanelor su- 
puse experienţei. 
“ Studiile chimice şi terapeutice au adus acestor fapte 
numeroase confirmări: o anumită maladie, displazia 
olfacto-genitală, determină la am în același timp incapa- 
citatea de percepţie a mirosurilor și neputința sexuală ; 
anumite turburări ale odoratului conduc la același rezul- 
tat ; tratamentul turburărilor olfactice, printr-o fenolizare 
a ganglionului sfeno-palatin, a determinat o restabilire a 
funcţiei sexuale ; (în această ultimă privinţă, doctorul 
Raoul Azemar, a citat un caz din practica sa personală). 
S-a pus în evidenţă, în acest mod, prin metode diferite, 
experimentale, de observaţie clinică și efect terapeutic, 
dar. convergente prin rezultate, rolul odoratului în viaţa 
sexuală, ca şi semnificaţia parfumurilor de origine animală 
în comportamentul sexual uman. Folosința milenară a 
parfumurilor iși are astfel o întemeiere psiho-fiziologică. 
Cu deosebire ambra cenușie, produsă de intestinul cașalo- 
tului sau secretat de glandele abdominale ale unul cervi- 
deu mascul, alcătuiesc parfumuri cunoscute la popoarele 
cele mai diferite, în lungul istoriei. Destinate a masca o 
emanație olfactică neplăcută a corpului, parfumurile au, 
în acelaşi timp, o semnificaţie sexuală. Explicaţia psiho- 
fiziologică este obţinută prin corelaţia directă între orga- 
nul olfactic, circumvoluţia creierului primitiv a rinence- 
falului, a hipocampului și diferitelor formaţii de la baza 
creierului, şi cuplul funcţional hipotalamo-hipofizar, care 
comandă pe cale reflexă mecanismul actului sexual. Se 
stabileşte, pe un nou temei, anatomo- fiziologic, legătura 
dintre funcţia olfactivă și sexualitate, convergentă, de 

altminteri, celorlalte funcţii psiho-fiziologice, auz, văz, 
mișcare, impresie tactilă. 


Semnificaţia biologică generală a acestor fapte vădește 
măsura în care întregul fenomenelor vitale, perceptibile 
observaţiei sau nevăzute la examenul exterior, petrecin- 
du-se în actualitate sau avindu-şi originea în continuita- 
tea fenomenelor ereditare, concură la împlinirea sexuali- 
tăţii, care este condiția primordială a duratei vieţii. 
Sexualitatea nu este însă decit o fază dintr-o imensă des- 
făşurare pshio-biologică, avindu-și, în lungul seriei ani- 
male, sub forme infinit diversificate, funcţia cardinală a 
perpetuării vieţii. Examenul acestei înlănțuiri de feno- 
mene implică o cuprindere a domeniului vital, înţeles 
în întregimea lui. Ginditorul preocupat de sensurile 
venerale ale fenomenelor nu le va putea urmări în 
amănunţimea, varietatea, veșnic reimprospătată cu fie- 
care specie vitală. Nu vom reduce astfel „dragostea“ la 
un simplu act pe care gindirea comună îl definește pro- 
zaic şi îl înţelege mutilat, ci o vom privi în imensa ei 
desfăşurare în milenii și în împlinirea ei în succesia faze- 
lor biologice : reproducerea reprezintă faptul primordial 
al transmisiunii, de la începutul însuşi al vieţii pe pămînt, 
al unor funcțiuni și structuri chimice, alcătuind substra- 
tul informaţiei ereditare, a dăinuirii şi diversificării for- 
melor vitale ; este o pulsiune elementară, un proces avin- 
du-și un determinism în continuitatea vieţii : determină, 
la animalele diferenţiate, parada sexuală; acuplarea; 
construcția cuibului, căutarea de locuri prielnice depunerii 
ouălelor şi dezvoltării progeniturii ; asigură îngrijirea lar- 
velor, alimentarea şi îngrijirea puilor, pregătirea lor pen- 

tru viaţă, prin exemplu și fixare de reflexe condiționate, 
apărarea lor de animale prădătoare, prin complexe şi va- 
riate activităţi de diversiune şi adesea, de atac asupra 
agresorilor, comportind riscul propriei vieţi, pentru asi- 
gurarea continuității speciei. Individualitatea vie repre- 
zintă un complex de integrări informaţionale, de instincte 
şi comportări inteligente, destinate a asigura continuitatea 
vitală ; în lanţul evolutiv al acestor comportări, „dragos. 
tea“ genuină şi dragostea umană reprezintă formele cele 
mai diferenţiate. 


Am deschis, în acest capitel, citeva perspective, menite 
să vădească varietatea neistovită a universurilor animale, 
a diversităţii lor de comportament general şi sexual. În 
pofida acestei diversităţi de forme şi manifestări, se pot 
stabili totuşi citeva coordonate constante în lungul intre- 
gii scări vitale. Viaţa planetei noastre reprezintă o uni- 
tate configurativă, își are obirşia în aceleaşi structuri 
moleculare, ascultă de aceleaşi legi generale. Cercetătorul 
nu trebuie nici să nege specificitatea fiacărei forme vitale, 
afirmînd existenţa pentru fiecare specie, a unei structuri 
de viaţă unică, dar nici să nege corelaţia de adincime între 
forme, care conduce la stabilirea de analogii şi punți de 
trecere între specii. Legătura dintre om şi animal este 
reală, fără a ingădui totuşi indentificarea. Dragostea umană 
Şi „dragostea“ animală, pe care am numit-o genuină (de 
la genuinus (lat) = natural, înnăscut), îşi au aceleaşi 
izvoare biologice, deşi sînt profund diferite prin specific 
și manifestări, ceea ce nu exclude totuşi numeroase de- 
pendențe şi analogii. Omul, animal social, produs al cul- 

turii și producător de cultură, a dat dragostei cea mai. 
inaltă şi mai complexă expresie vitală cunoscută. 


Actul prilejuind reproducerea nu comportă numai sem- 
nificaţia triumfului vieţii asupra duratei, ci, foarte adesea, 
în lumea animală, frumuseţe, gingășie, grație, delicateţe. 
„Dragostea“ genuină, la o seamă dintre speciile animale 
superioare, alcătuieşte forma principală a Frumosului na- 
tural, alcătuind la Om, fiinţă vieţuind în climatul valori- 
lor, după cum vom arăta, izvorul de căpetenie al Frumo- 
sului artistic. 


Capitolul III 





ÎMPLINIREA 
DRAGOSTEI UMANE 


Ca toate celelalte funcțiuni biologice, reproducerea întru- 
neşte caractere antinomice : deși prezentind mari analogii, 
cu deosebire la animale apropiate de ramura filetică 
umană, procesul, înțeles in structura sa totală, bio-psi- 
hică, prezintă o înfăţişare unică, după fiecare specie. La 
om, aceste particularităţi ajung la împlinirile lor cele mai 
diferenţiate, deopotrivă sub raport biologic şi psiho-social. 

Biologic, omul este un animal gonocoric (cu sexe sepa- 
rate), prezentând un dimorfism sexual atenuat, cu impreg- 
nație globală a organismului, perioade lungi de prematu- 
ritate sexuală şi de fecunditate, ca și o activitate sexuală 
permanentă. Funcţia reproductivă este legată de sexuali- 
tate și depinde de o integrare neuro-endocrină fină și 
compbeză, care implică labilitatea ei apreciabilă (Dr. V. 
Săhleanu) !. 

Funcţiunile și comportamentele biologice sint însă inte- 
grate, la om, unei suprastructuri psiho-sociale. Omul este 
un animal cu instincte socializate, în care educaţia şi me- 
diul social-cultural, constituţia individuală, viziunea pro- 

1 Vd. Dr. M. Măicănescu, Dr. V. Săhleanu, Dr. B. Ionescu, Pro- 
bleme de sexologie masculină, Editura Medicală, 1958, p. 35—36 ; 


cf. V. Săhleanu şi M. Măicănescu-Georgescu. Introducere in sero- 
logia masculină, Editura Medicală, 1966 (indicaţii bibliografice). 

pric pe care o are fiecare individ asupra lumii și vieţii 
intervin hotăritor, diversificind actul dragostei pină la 
unicitate ireductibilă. Şi totuşi, deşi fiecare individ uman 
iubeşte intr-un fel care îi este propriu, separarea biolo- 
pică între bărbat şi femeie nu are un caracter absolut. 
kmbriologic, separația între sexe este relativă. Confor- 
maļia anatomică a celor două organe sexuale prezintă un 
anume paralelism. Sexele s-au diferențiat in cursul vie- 
ţii întrauterine. Fiecare sex posedă caractere aparţinind 
sexului opus, deși atrofiate, sub formă de vestigii, sau 
dezvoltate anatomic şi împlinind funcțiuni diferentiate. 
Bisexualismul inițial al embrionului face loc treptat unei 
separări hotărite între sexe. Perspectiva  embriologică 
oste confirmată, de altminteri, de alte fapte de ordin 
biologic, ca intersexualitatea, exemplele de inversiune 
experimentală a sexului, de evoluţia virstelor, în care 
s-au putut pune în evidenţă o fază viriloidă finală, după 
menopauză, la femei, sau o perioadă feminină prepube- 
rală, la mascul (Gr. Maranon) !. 

Bisexualismul initial şi anume caractere intersexuale 
potenţiale, condiţionate biologic, nu exclud insă o diferen- 
tiere sexuală accentuată între bărbat şi femeie. 

Dimorfismului sexual și diferenţierii biologice condu- 
cind la implinirea actului sexual şi procreare, i se adaugă 
date de ordin psihologic şi social, care adincesc separarea 
intre sexe, chezășuind însă atracţia lor. Activitatea hor- 
monală, specifică celor două sexe, educaţia, experienţele 
individuale sfirşesc prin a determina între sexe o se- 
parare biopsihică. Fiecare individ uman reprezintă, sau 
mai exact, trebuie să reprezinte o personalitate unică. 
bine diferențiată, sub raport sexual, psihologic, social. 
Echilibrul lui mental este condiţionat de conştiinţa rolu- 





1 Am discutat mai pe larg problema, în lucrarea noastră, Indi- 
viduulitate şi destin, Bucureşti, 1946, vol. I, pag. 185 şu. 

lui pe care îl joacă în viața biologică şi socială a umani- 
tăţii. Structurile de adincime ale fiinţei nu pot fi înfrinte: 
nevoia esențială de dragoste a omului, conducînd la pro- 
creare, şi năzuința de cooperare la viaţa socială, după ap- 
titudini proprii, sînt influențate pînă la un punct, de 
această diferențiere psihologică, o eventuală insatisfacție 
sexuală putînd afla compensaţii în bucuria muncii crea- 
toare. Către această împlinire a personalității trebuie să 
conducă întreaga structură de viaţă a fiecărui om, şi mai 
cu deosebire educația. Socotim că primul comandament al 
activității educative, din partea părinților, şcolii sau in- 
stituţiilor sociale este de a contribui la formarea unor 
personalități bine caracterizate, sub raport sexual. 

Educaţia feminizantă a băieţilor, cu deosebire în fami- 
liile în care bărbaţii lipsesc, nerespectarea specificului 
feminin al fetelor în plină dezvoltare şi, sub raport psiho- 
logic-social, îndreptarea acestora către deprinderi şi fel de 
a gîndi viriloide, sînt păgubitoare. Fătălăii şi aşa-zisele 
virago — ne referim nu numai la forme aberante sub ra- 
port biologic, dar şi la categorii psihologice de personali- 
tăţi deviate de la normalitate — conduc la grave tulburări 
de ordin psihic şi de comportament sexual, avînd răsfrîn- 
geri în viața socială. Postulăm, astfel, la începutul unei 
cercetări asupra dragostei umane, rolul hotăritor pe care 
îl are educația în general şi educaţia sexuală îndeosebi 
în formarea personalităţii. 

Comportamentul uman presupune o socializare a ins- 
tinctelor, sub influența unui mediu cultural, prin mijlo- 
cirea educației. Dragostea umană, instinct spiritualizat 
— mitul simbolic al dragostei între Eros şi Psyche — 
presupune un imens evantaliu de forme, trecînd de la 
dragostea sexuală la iubire în general, în care rădăcina 
biologică, a atracției între sexe, devine inexistentă : dra- 
gostea de părinţi şi fraţi, dragostea de seamăn, dragostea 

de muncă, de libertate şi patrie, de omenire şi adevăr. Ne 
aflăm în faţa unei realităţi de suflet de mare complexi- 
tate, pe care o vom examina în altă parte şi pe care avem 
dreptul de a o considera ca o manifestare a unor stări 
alective eterogene, unificate prin eticheta verbală a cu- 
vintului : dragoste. 

A intervenit, insă, în timpul evoluţiei istorice a ome- 
nirii, şi mai cu deosebire în epocile premergătoare unei 
cuprinderi ştiinţifice ale faptelor fizice și biologice, o în- 
telegere viciată a faptului dragostei. Aceasta nu mai era 
intuită în realitatea ei complexă, în frumuseţea ei de fapt 
în acelaşi timp corporal şi sufletesc. Unitatea vieții umane 
a fost scindată între „corp“ şi „suflet“. Dragostea fizică 
a devenit, sub influenţa unor concepţii religioase, un 
„păcati. Actul condiţionind procrearea și continuitatea 
vieţii umane pe pămint a devenit o rușine „originară“. 
Dragostea totală a fost, prin aceste conceptii, mutilată 
arbitrar, ceea ce a condus la formele ascetismului sau ale 
celibatului, la servitorii diferitelor culturi. Nu ne vom 
opri asupra acestei negaţii a vieţii, avindu-şi, pentru în- 
telegerea antropologului, etnogratului, filosofului cultu- 
rii si psihologului, diferite explicaţii. Vom relua discuţia, 
privitoare la expresia diferențiată, după constituţia se- 
xuală a dragostei, în alt capitol. 

Accentul şi nuanța intimă a iubirii sexuale este, fără 
îndoială, unică, după fiecare individ. Dragostea urmează 
totuși o condiţionare legată de sex. Bărbatul are iniţiativa: 
femeia este, în general, pasivă ; femeia acceptă sau res- 
pinge ; provocarea, oferirea directă, a femeii, displace în 
general, bărbatului, sau conduce la întilniri întîimplătoare, 
pur corporale. Deosebirea pe care o vom analiza amănun- 
tit mai jos, împreună cu o seamă de implicaţii de psiholo- 
gie a dragostei, constă În conformaţia anatomică şi mai 

ales în rolul celor două sexe, în actul dragostei şi în pro- 
creare. Deosebirea dintre bărbat şi femeie în actul dra- 
gostei este fundamentală. Pentru bărbat, actul dragostei 
nu comportă aceleași consecințe ca pentru femeie : sar- 
cina, nașterea unui copil, educația primă a acestuia. Spre 
deosebire de bărbat, femeia, prin actul dragostei, își im- 
plică întreaga ei viaţă, întregul ei destin, pe plan biografic 
şi sufletesc; dragostea dobindeşte, în general, pentru fe- 
meie, un caracter grav, care lipseşte adesea bărbatului : 
va fi una din incidențele sub care vom privi dragostea 
umană, în momentul cu deosebire critic al epocii ado- 
lescente. 

Sexualitatea umană urmează curba de evoluție a vir- 
stelor, avindu-şi o prefigurare în copilărie, dar începînd 
în fapt o dată cu perioada puberală, ce reprezintă o ade- 
vărată criză hormonală şi somatică. Începutul acestei crize 
prezintă variaţii după populaţii, climat şi deosebiri indi- 
viduale. Cercetătorii o statornicesc la fete către 12 ani, o 
dată cu primele menstruații, iar la băieţi cu doi ani mai 
tîrziu. Caracterizată prin modificări corporale, depen- 
dente de factori neuro-hormonali, adolescenţa prezintă o 
etapă sufletească hotăritoare în evoluţia personalității. 
Un examen de amănunțime a psihologiei adolescente, în 
care tînărul şi tinăra se descoperă pe sine, afirmindu-și 
locul în viaţa socială și definindu-și poziția față de valo- 
rile culturale, depăşeşte cadrul prezentei expuneri. Am 
întreprins, de altminteri, un atare examen în lucrări ante- 
rioare şi mai cu deosebire în cartea noastră recentă, Prin- 
cipii de psihologie antropologică. Ne vom mărgini să men- 
ționăm stările de neliniște și insatisfacţie, năzuinţele su- 

fleteşti vagi, nedeterminate, în general ambivalente, de pu- 
ritate ideală şi viziuni lascive, de narcisism și dăruire, refu- 
giu im vis şi participare la viața colectivă, amestecul de 
nesiguranță de sine şi lăudăroșenie, bănuială şi încredere 
în ceilalţi, supunere şi revoltă, sociabilitate şi izolare. Fră- 
miîntat fără cauză, adolescentul se caută... fără a se găsi, 
caută, adesea fără să ştie ce sau pe cine, are crize de în- 
ciudare şi lacrimi, se detestă uneori pe sine și-și exprimă 
repulsie faţă de alţii, este nehotărit, dar poate evada în 
„fugi“, în izolare de lume, neglijindu-și ţinuta, prezentind 
crize de lenevie sau rivne frenetice de lecturi învălmăș:te, 
Tără sistem. 

O menționare chiar fugitivă a acestor manifestări con- 
tradictorii, familiare pedagogului,- psihologului şi psihia-i 
trului, este cu neputinţă în citeva rînduri, dată fiind va- 
rietatea pe care o îmbracă această mistuire în sine însuși 
a adolescentului, care traversează un palier hotăritor al 
vieţii sale. Criza adolescentă este, în adevăr, individuali- 
zată, după fiecare tînăr şi, în acelaşi timp, subliniem 
faptul, după mediul familiar, școlar şi social, în care acesta 
trăieşte. Vom aminti numai caracterul complex al aces- 
tor manifestări, în care fenomenele corporale, neuro-ve- 
getative sau glandulare, se îmbină comportamentului ge- 
neral — crize impulsive, manifestări sexuale, dezechili- 
bru nervos, tranziţii brusce şi nemotivate între stări. 
contrastante — şi, în acelaşi timp, interiorizări, stări de 
reverie, „autism“, nevoie de puritate morală și ideal. Toate 
aceste stări, strict individualizate, integrind adevărate 
tablouri caracterologice îşi află însă o înmănunchiere în 
polarizarea sexuală. „să 

La fată, se va semnala, în general, jocul ambivalent al 
opoziției dintre conștiința propriei excelenţe sufleteşti sau 
al frumuseţii 'sale corporale și sentimentul de inferiori- 

taie, al temerii urițeniei {fizice ; se observă de asemenea 
coexistenta pudorii şi a provocării naive ; coexistența ne- 
liniştii şi preocupărilor absorbante, interesind sfera se- 
xuală ; amestecul de atracţie și respingere pentru tineri, 
mai ales în cazul educaţiei separate a sexelor ; mărturiile 
de neaiferenţiere sexuală şi atracție nedeslușită pentru 
persoane de acelaşi sex ; uneori obsesia sentimentală pen- 
tru profesoare și persoane feminine mai $n virstă, luate 
drept model — băieţii definindu-se, la rindul lor, adesea 
prin manifestări de asemenea oscilante şi contradictorii, 
de timiditate și indrăzneli, lăudăroşenie în legătură cu 
aventuri reale <au, mai ales, imaginare, comportări agre- 
sive şi nepoliticoase sau înduioșătoare dovezi ale delica- 
teții de simlire, omagii exaltate aduse fetelor sau femeilor 
mai în vîrstă. Ambele sexe, caracterizate, mai ales în for- 
mele în care criza adolescentă ia un caracter absorbant, 
invadator, sînt supuse acelorași tulburări. 

Nu putem, cunoscind însemnătatea anumitor devieri de 
ła normalitate să le trecein sub tăcere. Cunoscute de către 
părinți, pedagogi, ca şi de înșiși adolescenţii, aceste devieri 
vor trebui reprimate, înainte de a se dezvolta în obişnu- 
inte. Trebuie să arătăm că intreaga existentă individuală, 
dezvoltarea mentală și etică a omului, rolul pe care acesta 
il va juca în viaţa socială şi profesională, putinţa inteme- 
jerii familiei şi vieţii armonioase a acesteia, depind de 
măsura în care viaţa sexuală a adolescentului s-a dezvol- 
tat corect, în puritate şi echilibru moral, sau a deviat în 
lunecări, de gravitate variabilă. Puterea de muncă, limpe- 
zimea gindului, fermitatea morală, integritatea corporală, 
gradul potentei sexuale de mai tirziu, cu însemnătate atit 
Ge înare în viaţă, își au rădăcinile in felul în care adoles- 
centul a fost educat — și, mai ales, s-a format pe sine, 
participind personal, prin proprie voinţă şi stăpinire a 


70 


endințelor instinctive, la procesul de edificare a persona- 
lităţii sale, in care educaţia sexuală apare ca un moment 
de însemnătate hotăritoare. 

Vom stărui, așadar, asupra faptului că adolescența este 
supusă adesea devierilor: manierele solitare în primul 
rind, denumite de medicii sexologi ipsațiune, adică satis- 
factie sexuală prin sine însuși, în general fără colaborarea 
unui individ de sex opus — alteori devieri sexuale mult 
mai grave — homosexualitatea — putind ajunge la tulbu- 
rări ale intregului comportament (de care, în general tur- 
burarea sexuală nu poate fi separată, pentru un medic 
care înţelege faptele în mecanismele lor intime, bio-psi- 
hologice) : sint aşa-zisele anomalii caracteriale ale adoles- 
centuiui, care ajung la fugi, prostituție, agresivitate, şi, 
în general, la delicvență juvenilă. 

Dacă viaţa adolescentă nu este îndrumată şi dacă ado- 
lescentul însuşi nu-şi află echilibrul, prin aplicarea fermă 
a principiului Principiis obsta (Ovidius, Remedia amoris, 
v. 92 ; „opune-te începutului: medicamentul vine prea 
târziu, dacă răul s-a adîncit, o dată cu trecerea timpului !“) 
— întrăm în partea de umbră și: mari suferinţe ale vieţii, 
cunoscută mai cu deosebire de medic şi jurist. Este zona, 
de manifestări psiho-sociale, avindu-şi adesea rădăcini 
adinci în devierile sexuale ale adolescenţei şi constind în 
comportări anormale conducind la nevroze și manifestări 
psihotice, al căror examen revine tratatelor de psihiatrie, 
dar a căror prevenire cade în sarcina familiei, pedagogu- 
lui, medicului școlar, psihiatrului. 

Indicaţia acestor manifestări anormale, deși evocată 
printr-o simplă enunţare, arată însemnătatea hotăritoare 
pe care o are adolescenţa în viața individuală şi socială şi 
obligația unei supravegheri înţelegătoare a crizei adoles- 
cente, în vederea împiedicării devierilor la care poate 


71 


duce. Ne aflăm in momentul marii despărțiri a apelor, în 
care adolescentul, care şi-a putut domina singur eferves- 
cența puberală sau care a fost cu înțelegere indrumat, se 
îndreaptă înspre viața plenară şi sănătoasă — sau va lua 
calea devierilor și, poate, a delicvenţei. Adolescentul care 
ar putea cinta mai tirziu, împreună cu Fr. Schiller, în fe- 
jicirea şi echilibrul tinereţii, în conştiinţa demnității şi 
frumuseţii lui bărbătești : 


„+. Drum tret'ich frei una stolz cinher 
Und briste mich una singe: 
— lch bin ein Mann 1...% 


(...De aceea pășesc mindru şi nestingherit, / mă groză- 
vesc și cînt / : sint un bărbat !...%) 

„ajunge în cazul unei educații defectuoase la o adevă- 
rată anulare a vieții sale, individuale şi sociale, ducînd o 
viață în margine — sau naufragiază. 

Din fericire, Ja această bifurcaţie a vietii — care se 
poate indrepta uneori singură, dar care, în genere, are ne- 
voie de sprijin şi îndrumare — se află veghea educatiei, 
activitatea pedagogică și medicală. 

Discutia problemei, cuprinsă în generalitatea ei, nu 
poate îi întreprinsă aci. O vom mentiona numai în datele 
sale esenţiale. Destinul individual este rodul unei con- 
stituții ereditare întregul experiențelor individuale, trăite 
în mediul familial şi social. Acest din urmă factor este 
hotăritor. Ambianţa familială călăuzeşte întreaga exis- 
tentă individuală, influențind-o într-un fel sau altul. Con- 
cluziile experienței psihiatrice sint, în această privintă, 
fără echivoc. Cu exceptia cazurilor morbide de mare ex- 
presjvitate genică, individul este modelabi] prin educaţie. 

O familie dezbinată, prin alcoolism sau dezordine se- 
xuală, printr-un regim de brutalitate şi neînțelegere între 

soţi, prin severităţi excesive, lipsă de afuclie, blindele, to- 
leranţă şi comunicare sufletească pe zone de adincime, 
condamnă, în general, copilul la toate devierila de ordin 
sexual şi moral. Formele abnorme ale vieții sociale, inver- 
siunile sexuaie, prostituția, delicventa și crima işi află, in 
genere, punctul de plecare în aceste familii dezbinate sau 
lipsite de dragoste, mai ales în cazurile în care nu a in- 
tervenit o corecție din partea pedagogului şi medicului. 

Vom relua discuţia în alt capitol. Ne mărginim să ară- 
tăm aci rolul supravegherii şi educatiei sexuale, în timpul 
adolescenţei. Vom cita în această privință şi exemple 
concrete. 

Am reușit, personal, ca medic psihiatru, ueori după o 
singură şedinţă de îndrumare a cîte unui adolescent „di- 
ficil“, să-l scoatem din impasul in care se afla. Tînărul 
ebarbativ, ostii, agresiv, concentrat în sine, neglijent în 
ţinută, indiferent sau dispreţuitor fată de sexul opus, le- 
neş şi incapabil de inițiativă, fără interes pentru lume, 
după o adevărată luptă de 2-3 ore cu medicul psihiatru 
— în care a fost „scuturat“ şi chemat la adevărata viată — 
şi-a schimbat total orientarea și comportamertul. Mărtu- 
via tardivă — după ciţiva ani — atit a familiilor cit și a 
interesaţilor, a confirmat eficacitatea acestei intervenţii : 
tinerii, în prezent căsătoriţi, sin! integrați vieţii sociale 
creatoare. Cazurile nu sînt izolata. Poate fi confirmat de 
fiecare pedagog şi psihiatru de experienţă. Comandamen- 
tul igienic şi pedagogic, asupra căruia ne vom opri amă- 
nunțit în alt capitol, este, așadar, acesta : de a suprima de 
la început, înainte de a se traustovima în deprindere, orice 
deviere de ordin şexual — mai cu deosebire masturbația 
şi tendinţa către homosexualitate — menţiniînd adolescen- 
tului o viaţă de puritate morală şi corporală. 

Am citat aceste fapte şi am enunțat acest principiu, 
pentru a arăta rolul intervenţiei pedagogice şi medicale 

în evoluția adolescenței, prin indrumarea corectă a vieţii 
sexuale, care alcătuieşte zona centrală a personalităţii. 


"Analitic, dragostea umană implică o componentă de or- 
din fiziologic neuro-hormonal, de nevoie instinciivă 
— „e iubi, scrie Helvetius, înseamnă a avea nevoie: — 
în jurul căreia se organizează stări psiho-sociale complexe 
asupra cărora ne vom opri. 

-Actele fiziologic-instinctive au fost descrise în opere 
literare și autobiografii sau reprezentate in imagini, 
în opere plastice, prin tortura cărnii în stare de con- 
tinenţă, conducînd la stări halucinatorii. Ispitele Sfin- 
tului Anton sau suferințele Părintelui Sergiu de Lev 
Tolstoi reprezintă mărturia fiziologiei reprimate, la anume 
personalităţi. Stările de extaz ale călugărițelor exaltate, 
reprezintă, de asemeni, numeroase exemple, des citate în 
cărţile de sexologie. În literatura noastră, starea este sur- 
prinsă de Tudor Arghezi, in poemul Streche din Flori de 
mucigai: este suferința lui Petru Marin „„flăcău de sub 
Ceahlău“ .... „mă arde, mă jrământ, mă înterc/“ [...] „Văz- 
duhul mă ustură ca leușteanul și ceapa /. Am un piron în 
țiță / şi-un vătrai în vintre mă aţiță“. Suferinta devine 
cumplită, ajungind la impulsiuni agresive : „Vreau să beau 
singe și să rup / Ca un șarpe, ca un lup“, ajungînd la obse- 
sii și viziuni: „Cînd se viră-n ușă cheia f Parcă scrișnește 
Jemeia / pătrunsă, despletită / și neistovită“ ete., etc... 

În jurul acestui „nucleu“ fiziologic, pentru a folosi 
imaginca lui H. Spencer, se grupează stări afective de ad- 
miraţie, respect, stimă : „Astfel, observă filosoful englez 
în ale sale Principii de psihologie, în jurul sentimentului 
fizic care formează nucleul, se grupează sentimentele 

produse de frumuseţea personală (a partenerului, I B.), 
afecţia puternică, respectul, „dragostea de aprobare: (nu- 
mită astfel de frenologi, adică afecțiunea datorită unei 
preferințe acordate persoanei alese, I. B.), amorul propriu, 
simpatia, dragostea de posesiune, de libertate! !. 

Asistăm la un proces de „cristalizare“, pentru a folosi 
cuvintele lui Stendhal, în cunoscuta sa lucrare, De l'amour 
care împlineşte, fie spontan — numitul „coup de fou- 
dre“ — fie, mai ales, în timp, printr-o incubație de durată 
veritabilă, reductibilă îndeobște printr-o stare obsesio- 
nală, a prezert:i permanente în gind a imaginii persoanei 
iubite. Dragostea reprezintă, în esență, un cohabitat spi- 
ritual], preludiu al unei iubiri fizice. Persoana îndrăgostită 
se revelează în dragoste, întreagă, stabilind o unire între 
două fiinţe unice, de neînlocuit. Paul Montegazza, în a sa 
Die Physiologie der Liebe (Berlin, Neufeld şi Henius, am 
folosit ediţia 1901), observă : „Jeder empfängt so viel Liebe, 
wie er verdient”, „sintem iubiti în măsura în care o meri- 
tăm“, sugerind reciprocitatea sentimentului. În tineretea 
noastră, am exprimat aforistic, sub formă uşor ironică, o 
gîndire diferită : „On trouve dans l'amour ce qwon y met“, 
aflăm în dragoste propria noastră imagine, printr-un fel 
de autosugestie, care nu presupune în nici un chip o re- 
ciprocitate... 

Cred, în prezent, că ambele formulări sint exacte, după 
persoanele în cauză şi după felul iubirii. Dragostea presu- 
pune, în adevăr, reciprocitate, sugestie şi autosugestie — 
după cum poate fi unilaterală, neimpărtășită. Fiecare 
persoană iubeşte într-un fel care ii este propriu, iar acor- 
dul total între simţiri este rar, fără a ştirbi, în general, 
sinceritatea şi adincimea sentimentului reciproc, atunci 
cînd acesta există. 


1 H. Spencer, Principes de Psychologie, tv. fr. Paris, Baillere, 
1875, paragr. 219, p. 529. 

Expusă in aceşti termeni, discuţia ni se pare totuși 
schematizată. Dragostea nu poate fi considerată nici ca un 
sentiment simplu și nici ca o stare emotivă, independentă 
de întreaga personalitate a subiectului, ca şi a mediului 
social, în care acesta trăiește. Nu ne aflăm, cu alte cu- 
vinte în fața a două stări sufleteşti, izolabile din contextul 
psiho-social în care sint integrate. Dragostea exprimă în- 
tilnirea şi acordul de viaţă a două destine. Sentimentul, 
sau mai exact complexul de sentimente constituind dra- 
gostea, trebuie raportată la contextul sufletesc și social în 
care a apărut. Înțelegem să examinăm dragostea din 
această perspectivă structurală. 

Complexitatea sentimentului denumit dragoste a fost, 
în fapt, recunoscut de toţi psihologii și ginditorii. În 
aceeaşi epocă în care apăreau lucrările lui H. Spencer, J. 
Michelet observa : „dragostea (..credincioasi și concen- 
trată pe un obiect) este adeseori o lungă succesiune de 
` pasiuni foarte diferite, care îmbogățesc viaja și o reînno- 
iesc“ 1, 

Complexitatea stării este datorită, in primul rind, com- 
plexităţii a numeroase date.psiho-liziologice (date corpo- 
rale, de contact tactil, între corpuri, de senzaţii olfactive, 
de acord între complexiunile anatomice ale celor două 
fiinte și mai ales de tectonica gencrală de ordin biologic a 
actului sexual, implicînd o succesie a două stări bine dife- 
rențiate : o tendinţă de apropiere, de contact a corpurilor, 
numită de psihopatologul A. Moll IKontrektationstrieb, și 
o fază urmind primei stări, a destinderii, a relaxării, pe 
care cercetătorul o numește Deturneszenztrieb). 

„Acestor date fiziologice, le sint imbinate numeroase 
stări emotive, variate după natura dragostei (amintind 
clasificaţia lui Stendhal: dragostea fizică,  dragostea-pa- 
siune, dragostea-gust și dragostea-vanitate), cărora le-am 


+ J. Michelet. L'Amour. Paris, Hachette, 1859, p. VIII. 

putea adăuga numeroase variante, menţionate de A. Du- 
mas : dragostea-prietenie, dragostea  dominatoare, dra- 
gostea-admirație, dragostea propriu-zisă, cu excluderea 
variațiilor de dragoste pentru valori sau realități abstracte. 

Dragostea dintre persoane presupune simultan sau 
succesiv, sensualitate şi exaltare, suferinţa îndoielii, bucu- 
ria egoistă a posesiunii și spirit de renunțare şi jertiă, or- 
goliu şi pudoare, milă şi, foarte adesea, ură, ipocrizie şi 
sinceritate, cochetărie şi mai ales, mai ales, gelozie. În a 
sa Etică (III, teorema XXXV, ca şi în scholia acestei teo- 
reme) Spinoza defineşte : „Dacă cineva își închipuie că 
lucrul iubit se uneşte cu o altă persoană printr-o legătură 
ce prietenie asemănătoare, sau printr-o legătură încă și 
mai strînsă decit aceea de care el singur se bucura (mai 
înainte, I.B.), el va uri ființa iubită și va invidia cealaltă 
persoanti“. Spinoza comentează : „Această ură îmnbinată cu 
invidia pentru lucru! iubit se numeşte gelozie și nu este 
prin urmare nimic altceva decit Ţluctuaţia unei simţiri iz- 
vorite dintr-o simultaneitate dintre iubire şi ură, intovă- 
vășită de ideia unei a treia persoane, care este învidiată 
[...] Cel ce-și închipuie că femeia pe care o iubeşte se dă- 
ruiește unui alt bărbat, este nu numai îndurerat pentru că 
propria sa tendinţă (erotică, 1.B.) este interzisă, dar el vu 
uri femeia, pentru că este constrins să-i asocieze imaginea 
cu organele genitale și excrețiile celei de a treia per- 
soane“... 

Înţeleasă în procesul ei de împlinire, dragostea este 
spontană, avindu-şi rădăcinile în viaţa subconştientă : 
„Dragostea, observă Stendhal, e ca febra : se naște și dis- 
pare fără ca voința să intervină“. În dragoste, se revelează 
tendinţele cele mai profunde ale personalităţii, stabilind 
în același timp calitatea şi natura acesteia : dragostea în 
care fiinţa se dăruieşte este mai puternică și mai auten- 
tică decit dragostea care primeşte, Dăm termenului dă- 

ruire accepţia lui integrală, deopotrivă corporală și sim- 
bolică. Din această cauză, credem că dragostea femeii este, 
în general, mai adincă decit dragostea bărbatului, fapt ce 
ține, de altminteri, de anume determinări şi condiţii or- 
ganice, pe care le vom analiza în alt capitol. 

În schimb, dragostea bărbatului este, în cazul unei iu- 
biri adevărate, dezinteresată, în sensul că bărbatul nu 
caută sau nu trebuie să caute în dragoste satisfacția ime- 
diată a posesiunii. Adevăratul îndrăgostit nu iubeşte 
egoist, pentru sine. Felul acesta de a iubi este elementar. 
Nici chiar unele animale nu-l practică. Îndrăgostitul ade- 
vărat nu face dragoste pentru sine, ci pentru bucuria fe- 
meii pe care o iubeşte. Bucuria lui, reală totuși, este în 
fapt cu atit mai mare cu cit apare ca un reflex al bucu- 
riei femeii. Faptul este o urmare a unei realităţi psiho- 
fiziologice : omul nu face dragoste numai cu sexul, ci cu 
întreaga sa personalitate. Putem spune, fără paradox, că 
omul face dragoste cu creierul, cu imaginaţia, cu afectivi- 
tatea, cu dorința, preparantă a voluptăţii. 

Comparaţia dintre om și unele specii de animale nu sta- 
bileşte un hiat, în privința dragostei. Dar diferența dintre 
săvîrşirea actului este fundamentală, dacă raportăm actul 
dragostei la individualitatea sexelor. În timp ce compor- 
tamentul erotic al unora din animale este un rezultat ai 
informației ereditare, vădită în actul dragostei prin atitu- 
dini pragmatice instinctive, cărora se adaugă un ceremo- 
nial de bună seamă adoptat de indivizii întregii specii, prin 
imitație — aşa dar instinct și comportament inteligent 
fiind îmbinate și conducînd la un comportament sexual în 
genere unitar, pentru întreaga specie — la om diversifica- 
rea individuală este imensă, omul trebuind să „învețe“ a 
face dragoste. Însemnătatea mediului cultural este fun- 
damentală. Datele pur instinctive nu alcătuiesc decit un 
„nucleu“, pentru a îolosi cuvintul lui H. Spencer, în ju- 

rul căruia se organizează o atitudine mentală complexă, 
de obirşie culturală. Dragostea genuină, înfăţişată sim- 
bolic prin fermecătorul roman al antichităţii, Daphnis și 
Chloe, are nevoie de modele imitative, de o instrucţie am 
zice practică, pentru a se putea săvirşi. Aceasta este, în 
fapt, explicaţia imensei diferențe dintre ceremoniile şi 
obiceiurile întovărăşind actul dragostei, consemnată de 
etnografi. Dragostea, la om, este un fenomen cultural, 
mărturie a umanizării progresive a omului, sub influența 
valorilor sociale. Comportamentul animal vădește uneori 
în dragoste acte pe care le-am putea interpreta ca trăsă- 
turi de gingășie, delicateţe şi atenţie, pe care masculul le 
arată femelei. Exemplele date de noi, mai cu deosebire 
pregătirea unui lăcaş erotic al păsării paradisului, alcă- 
tuiesc o dovadă. 

Există, la om, o poezie a dragostei : a primelor întilniri, 
a schimbului privirilor care se caută şi se evită, a gestu- 
lui curtenitor şi sfios, a inflexiunilor vorbirii, a preveni- 
rilor delicate. Acordul dintre îndrăgostiţi nu este încă îm- 
plinit şi în fapt îndrăgostiții nu-şi dau, la început, lămurit 
seama dacă se iubesc. Şovăiesc între flirt. joc de cuvinte 
și „marivaudage“. Cei doi se descoperă treptat, am zice 
se explorează, se bucură de prezenţa lor împreună. Simţi- 
rile se îngînă, nehotărite, şovăind între reținere şi în- 
drăzneală. Climatul sufletesc comun se înfiripă încet, con- 
tinuîndu-şi vraja după despărțire, în gind, reluînd în amin- 
tire fiecare cuvint rostit, fiecare gest săvirșit, fiecare pri- 
vire schimbată — şi anticipînd bucuriile întilnirii viitoare, 
cind atingerile, aproape întimplătoare ale miinilor şi 
corpului, vor ajunge la prima stringere a miinilor şi a 
apropierii obrajilor îmbujoraţi de emoție, 

Există, la omul civilizat, o artă a dragostei : artă a gra- 
daţiei, a treptelor care duc la stabilirea intimităţii, la pre- 

gătirea unirii gindurilor şi corpurilor ; artă firească de 
bun-simţ şi respect reciproc, neexcluzind uneori îndemi- 
narea savantă, amestec de cochetărie naivă și răceală afec- 
tată ; este arta de a cuceri prin cuvint, de a nu forţa un 
refuz înfricat de necunoscut și a ocoli propunerea brutală 
și atacul bruscat; arta de a conduce cu gingășşie și grație, 
dind capriciilor de moment înclinația sufletească înspre 
unirea corpurilor, pregătită de fineţea gustului cu care este 
înjghebată ambianța întilnirii și graba înceată, tremurindă, 
necalculată, a dezbrăcării iubitei. Fiecare din aceste faze 
pregătitoare a voluptăţii finale, nu fac decit să anticipeze 
și să intensifice, în același timp, dorința şi unirea fiinţelor, 
in actul dragostei. Fiecare din aceste etape ale artei ero- 
tice, reprezintă o reîmprospătată bucurie în simțuri și spi- 
rit — dind dragostei caracterul ei dominant, de voluptate 
în frumusețe. 

Există o tehnică a dragostei, a actului sexual, care se 
reduce în esenţă, la comportarea asupra căreia am stăruit 
mai sus, de a nu face dragoste pentru sine, ci pentru per- 
soana iubită şi de a-și alla suprema bucurie nu printr-un 
act fiziologic imediat, ci prin ricoșeu, prin mediaţia satis- 
tacţiei resimţită de femeia iubită. 

.„„Am citit în adolescenţă o carte, în care se povestea 
farsa făcută unui Don Juan de către o femeie de lume, 
care, vizitindu-și adoratorul la locuința acestuia, i s-a ofe- 
rit imediat, brutal. Amantul, pregătit pentru un ceremo- 
nial complicat, luat din scurt, a rămas perplex, iar doamna 
i-a putut părăsi locuinţa intactă, disprețuitoare și amu- 
zată. Înțelegerea pe care această femeie o avea asupra 
dragostei era primară şi — să spunem cuvintul — stupidă. 
Dragostea nu se reduce la un act fiziologic. Faptul este 
înțeies de femeie instinctiv şi conduce la un comportament: 
general, cunoscut și la animalele superioare: cochetăria. 
Aceasta aprinde şi întreține dorința, amiînind cu tact dă- 

ruirea. Oferirea fără cochetărie provoacă masculului per- 
plexitate şi indiferență, dacă nu dezgust. În opera sa 
„Imores (II, Liegia XIX), Ovid notează cu pătrundere în- 
demnul către iubită de a recurge la viclenie: „„,...fii 
udesea surdă, la rugăminţile mele : lasă-mă în suferinţă, 
intins pe pragul ușii tale, suferind de frig în noaptea de 
iarnă ; dragostea mea nu are durată și putere decit cu 
acest preț; iată lucrul de care am neveie, iată ceea ce îmi 
întreține flacăra ! 

„lubirile calme și facile sînt, pentru mine, fără interes ; 
sint ca o mincare prea dulce...“ 

Omul care nu este format intr-un mediu cultural evo- 
luat, sau care-și pierde temporar demnitatea umană sub 
influența unor substanţe toxice — alcoolul — are în dra- 
goste un comportament brutai, reduce dragostea la act 
fiziologic. Un atare om se prezintă in faţa femeii ca un 
exemplar biologic redus la echipamentul său de instincte, 
şi nu ca o personalitate formată într-un mediu cultural. 
De aci, diferenţa imensă, pentru amindoi partenerii sexu- 
ali, de a trăi dragostea, în specia umană. Actul sexual 
lipsit de suprastructura sa sufletească, de gingăşii, preve- 
niri și exaltări duce la clezgust de sine, repulsie pentru 
femeie şi insatisfacţie. S-a spus : post coitum omne animal 
triste (după împerechere, animalul devine trist). Faptul 
este exact şi la om, numai pentru actul sexual fără dra- 
goste, căruia îi urmează, la bărbat, dezgustul pentru fe- 
meie ; aceasta, la rindu-i, se simte diminuată, rănită în 
demnitatea ei. 

Pentru dragostea în adevăr umană, iubirea fizică este 
urmată, dimpotrivă, de bucurie, beatitudine și recunoş- 
tinţă. Iubirea nu este o împerechere, ci o unire. O amin- 
tire de lectură a unei alte cărţi, aproape uitată, va ilustra 
faptul. După împlinirea dragostei, un erou de roman a 
părăsit camera iubitei, pentru a o lăsa să se odihnească — 

dar a rămas întreaga noapte, cu corpul chircit, cu capul 
sprijinit de genunchi, în stare de reculegere şi fericire, la 
ușa iubitei... 

Am cunoscut de altminteri, în experienţa mea personală 
de viață un fapt asemănător, pe timpul cind eram medic 
de plasă. Un îndrăgostit, om foarte simplu, la refuzul unei 
femei de a-i primi dragostea, a făgăduit, pentru a-şi do- 
vedi iubirea, că va dormi, într-un anotimp rece, fără să se 
învelească, pe pămintul gol, pe orice vreme, sub fereastra 
femeii iubite. Omul şi-a ţinut cuvintul, a dormit o săp- 
tămină, ca un cîine, în frig şi ploaie, pe pămîntul gol — şi 
iubita a sfirşit prin a-l accepta. 

O confirmare a observaţiei constatînd starea de oboseală 
și dezgust urmînd relaţiilor sexuale fără dragoste o dove- 
deşte experiența — des săvirşită de indrăgostiţii care, 
dintr-un motiv sau altul, neputindu-și găsi satisfacţie 
sexuală cu femeia iubită recurg naiv, la înlocuirea iubitei 
prin alte femei. Rezultatul este invariabil dezamăgitor şi 
urmat de stări de exasperare şi chiar stări depresive. Re- 
laţia sexuală prin substituție nu conduce niciodată la îm- 
păcare sufletească şi înlăturarea suferinței în dragoste. 

Observațiile noastre de medic ne-au condus la concluzia 
personală, căreia îi acordăm o semnificaţie antropologică 
generală. Actul sexual fără dragoste, nu conduce numai la 
absenţa satisfacției sensuale, ci determină o adevărată vi- 
ciere a mecanismului psiho-iiziologic al comportamentului 
erotic, care presupune totdeauna elan de gînd și afectivi- 
tate. Credem că săvîrşirea actului sexual fără dragoste 
conduce uneori la complexe sufleteşti, „adevărată detracare 
a personalităţii. Un om care înțelege să-și păstreze intactă 
personalitatea morală nu trebuie să lunece în conduite 
care alterează mecanismul intim al sexualităţii. Contactul 
cu prostituţia, dragostea substitutivă, menţinerea unei așa 

zise igiene sexuale prin legături fără dragoste sint degra- 
dante, ştirbesc integritatea personalităţii. Dragostea presu- 
pune, în același timp, circuite de reflexe fiziologice, dar şi 
procese sufletești complexe, instinctivo-afective. O scin- 
dare a infrastructurii fiziologice de complexele afective 
„reprezintă o ştirbire a unei unităţi psiho-fiziologice, aşa- 
dar, prin repetiţie, o alterare a dinamismului sexual. Acest 
fapt este adevărat atit la bărbat, cit şi la femeie. De alt- 
minteri, femeia care-şi menține demnitatea nu acceptă 
contactul sexual fără dragoste. Honoré de Balzac notează 
faptul, în volumul său Physiologie du mariage (Ediţia 
Calman-Levy, vd. „Catechismul conjugal“, XXX, pag. 79): 
„Exceptind mișcările de repulsie (spontană, I.B.), în sufle- 
tul tuturor femeilor veghează un sentiment care tinde să 
împiedice, mai curînd sau mai tîrziu, plăcerile lipsite de 
pasiune“. 

În caz de absenţă temporară a unei legături de dragoste, 
consiliem bărbatului stăpînirea de sine, menţinerea vieţii 
morale la un tonus înalt, prin abstinenţă. Despărțirea to- 
tală dintre sexualitate şi dragoste este o reminiscență a 
epocilor preştiinţifice, care socoteau „corpul“ diferit de 
„suflet“ şi opus acestuia. 

În prezent, cînd ştim că personalitatea este un tot struc- 
turat şi unitar, nu mai putem săvirşi atare distincții, fără 
nuanţe. Omul demn de acest nume are obligaţia de a-și 
menține puritatea — deopotrivă corporală și spirituală. 
Abaterile de la aceste precepte au urmări. Credem că multe 
din neliniștile şi tulburările sufleteşti ale oamenilor sint 
datorite acestor derogări, prilejuitoare de insatisfacţii și 
dezechilibru moral. Comandamentul ne pare cu deosebire 
important, prin urmările lui, în caz de nerespectare, pentru 
omul de virstă tinără, aflat la începutul vieţii erotice şi 
sentimentale. 

Trebuie să înţelegem dragostea sub incidenţa ei gravă, 
de fapt care ne ridică deasupra noastră înşine, ajutindu-ne 
să apropiem valorile înalte ale spiritualităţii. 

Gindul lui Jules Michelet (op. cit. pag 405), conţine un 
adevăr, care trebuie meditat : 

„„.:.(Dragostea) revelează tuturor ființelor: (...) un fel de 
zbor către infinit, un elan înspre eternitate“. 


Capitolul IV 


ETERNUL FEMININ 


Das ewiy weibliche 
z Zieht uns hinan ! 


J. W. GOETHE 


Răsfringere a vieții, aflată în plinătatea ei nealterată, 
noțiunea goctheană a „eternului feminin care ne ridică spre 
ceruri“ imbrățişează multiplicitatea, varietatea neistovită 
şi caracterele uneori contradictorii ale existenței biologice 
şi sufletești ale ferninității, ca şi ale valorilor înalte ale 
culturii. Variat după populaţii și epoci, eternul feminin În- 
sumează totuşi datele esenţiale ale permanenţei umane. 
Bine conturat, conceptul eternului feminin se refuză 
totuşi definiţiei rezumative, putind a fi numai apropiat. 
Unitar şi, în aparență, simplu, avind spontaneitatea unei 
manifestări a vieţii genuine, eternul feminin se împlineşte 
pe mai multe planuri de realitate : în zona biologică, a 
feminităţii profunde; prin înfățișarea corporală a frumu- 
seții fizice ; prin nuanţarea unui portret psihoiogic; prin 
bogăţia valorilor de gind, răsfringere a unei culturi. 
Eternul feminin este polivalent: dăruire și castitate ; 
voluptate a simţurilor şi reţinere ; moliciune în abandon 
şi dărnicie ; gingăşie a corpului nubil şi maternitate ; ego- 
ism și sacrificiu. Pantheonul grec nu a încorporat eternul 
feminin într-o singură zeitate, ci l-a întrupat în nume- 
roase tipuri feminine, dintre care se impun gindului Pal- 
las Athena, vinătoriţa Diana, Aphrodita, aceasta din urmă 
diversificată simbolic în credinţa populară. îmbrăcind în 
imaginaţia greco-romană ipostazele multiple ale frumu- 

seţii şi dragostei fizice (Venus din Millo) a plinătăţii for- 
melor (Venus Callipyge), a mamei (Venus Genitrix). 
Aphrodita uneşte poezia naturistă a naşterii zeiţei din va- 
lurile înspumate ale mării (Venus Anadyomene), cu virtu- 
tea feminității de a ridica sufletele spre ceruri (Venus 
Urania). 

* „Ridicarea gindului spre ceruri“, prin mijlocirea noți- 
unii eternului feminin, exprimată de Goethe, işi află astfel 
o prefigurare în mitologia antică, urmată de o lungă filieră 
poetică, printre care transfigurarea dantescă şi exaltarea 
romantismului german. Pentru aceşti din urmă poeţi, fe- 
meia iubită şi universul se contopesc: „Iubita mea, va 
scrie Novalis, citat de Karl Joel, este o imagine a univer- 
sului, iar universul ajunge la împlinire, în ființa iubitei 
mele“, iar Fr. Schlegel, citat de acelaşi autor, mărturiseşte: 
„Nu cred să fi putut adora universul din toată inima, 
dacă nu aș [i iubit vreodată o femeie“. 

Enumerarea nu este, nu poate fi limitativă. Formele fe- 
minităţii nu pot fi cuprinse în figurări tipologice, oricit 
de multiplicate ar fi acestea, ci căutate în bogăţia de forme 
a Vieţii, în unicitatea fiecărei fiinţe care cuprinde în sine, 
adesea neştiut, realitatea multiformă a eternului feminin. 

Scriitorul paginilor de faţă, intimidat de gindul temerar 
a încercării de a cuprinde necuprinsul, se străduieşte to- 
tuşi a dezvălui cîteva luminișuri. 


Care este obirşia acestei multiplicităţi de forme pe care 
le îmbracă eternul feminin ? 

Va trebui să le căutăm în varietatea funcţiunilor fizio- 
logice ale femeii, în biologie ? Înțelegerea este întemeiată, 
dar necuprinzătoare. Reducerea feminităţii la funcţii cor- 
porale este mărturia unei concepții elementare, postulind 

superioritatea bărbatului şi disprețul pentru femeie. Dic- 
tonul cu pretenţii științifice: Tota mulier în wtero este 
brutal, cinic şi năting. Este, in acelaşi timp, profund in- 
exact, mutilind armonia fiinţei umane, în care realitatea 
corpului nu poate fi separată de plinătăţile gindului și va- 
Jorilor culturii. Eternul feminin îşi află, de bună seamă, 
rădăcinile în plămada armoniilor corporale, urmărindu-și 
in adincul celulelor și organelor, în secrețiile glandulare 
endocrine și în influxurile nervoase, desfăşurarea funcţiu- 
nilor vitale; eternul feminin își dezvăluie realitatea în 
Forma frumuseţii exterioare, răsfringere vizibilă a feno- 
menelor de adincime, care alcătuiesc substratul etern al 
vieţii. Dar Funcțiunea biologică și Forma sînt însufleţite 
şi puse in valoare de simţire și gind, de care nu pot fi 
despărțite. Uter, endocrine, creier, formă şi mișcare, zim- 
bet, calităţi de gînd sînt date împreună, într-o unitate indi- 
sociabilă. Eternul feminin nu se limitează la fragment, ci 
se împlineşte într-o totalitate. El nu se restringe la sine 
însuși, ci se pune în valoare, se dezvoltă prin contactul și 
sub incitația elementului mascul, Andreia, se împlineşte 
in dezvoltarea maternității, și, dincolo de aceasta, de faptul 
biologic al nașterii copilului, în educația acestuia. Ne aflăm 
aici în faţa unuia din faptele fundamentale ale vieții cul- 
turale a omenirii : femeia este prima educatoare a copi- 
lului. Omenirea nu se reduce, în adevăr, la totalitatea in- 
divizilor umani existenți pe pămînt, ci la vieţuirea acestora 
intr-o comunitate culturală, bazată pe continuitatea valo- 
rilor spirituale, chezăşuită prin educaţie. Eternul feminin 
își vădeşte semnificaţia în primul rind prin rolul multiplu 
al femeii în viaţa umanităţii pe care l-am putea reduce la 
două funcțiuni majore, de zămislire biologică şi de educa- 
ţie, aşadar, de chemare a copilului la viaţa spirituală. Aces- 
tor date le sînt integrate, intr-o unitate ce nu poate fi 
disociată, asemeni rosturilor adinci ale firii, arpegiile de 

frăgezimi şi culoare, de mireasmă şi graţie, de frumuseţe 
fizică şi elevaţie a simțirii. - 

Nefixat într-o aceeași împlinire în timpul vieţii, eternul 
feminin îmbracă nesfirşite forme structurale, de la gin- 
gășia graţioasă a copilei, fundamental deosebită de ființa 
băiatului, căruia i se opune chiar, alcătuind o adevărată 
sub-specie umană, pînă la puritatea fecioarei şi echilibrul 
în sănătate al femeii mature şi declinul feminităţii, ur- 
mind la un timp variabil, la fiecare femeie, încetării func- 
ţiuniior sexuale, dar nedispărind decit odată cu moartea, 
pentru a se continua, totuşi, în lungul generaţiilor. 

Ne vom restringe, în aceste pagini, aria evocărilor, ovrin- 
du-ne asupra celor couä înfățișări, legate de viaţa lui Eros : 
fecioara şi femeia în zenitul dezvoltării. 


„Izvorul“, pictura lui Ingres este o explozie de lumină. 
Graţia puberă se dezvăluie ir. puritate. Formele gracile, 
sinii elastici, unduirea corpului în iradierea tegumentelor 
fine, expresia nelămurită a feţei, în catifelarea privirii şi 
nelămuritul zimbetului, se îngemănează revărsării apelor 
limpezi, din ulciorul purtat pe umăr: imagine simbolică 
a fecundității potenţiale, a izvorului ţișnind cristalin din 
sinul pămîntului, pentru a fecunda, mai apoi, în scurgerea 
apelor, vastitudinea întinderilor. Izvorul este un început, ca 
şi puritatea fecioarei, conținînd în sine dezvoltările viitoare. 
Eros îşi incepe traiectoria existenţei într-un climat de cas- 
titate, pentru a se dezvolta mai apoi în imbrăţişare şi pa- 
siune şi a continua, prin maternitate. Dar implicaţiile vi- 
itoare nu sînt, la fecioară, decit presimţite, în stare virtuală. 
Sufletul fecioarei este auroral: este întruchiparea femi- 
nităţii în bogăţia ce nu se cunoaşte încă pe sine. Imaginaţia 

mitică a exaltat frumusețea şi tilcul simbolic al acestei 
purităţi de inceput, incorporind-o în numeroase forme : 
Eva neștiutoare, din care a purces intreaga omenire, zei- 
tele-fecioare, Athena, Diana și Vesta, mai ales, al cărei 
templu era simbolizat prin flacăra purificatoare, prin foc. 

Vestalele, alese printre fecioarele frumoase, lipsite de 
orice defect corporal, care-și continuau misiunea pină la 
virsta de treizeci de ani, aveau însărcinarea de a întreţine 
focul sacru al templului. Dacă focul simbolic se stingea, el 
trebuia reaprins fără întirziere, dar nefolosind scîntei pro- 
venind din alte focuri păminteşti — ci numai dintr-o obir- 
sie solară, neprihănită. Se folosea, în acest scop, un vas 
în formă conică, se concentra în focar, razele astrului, ca 
o lentilă. Vesta, Hostia grecilor, devenea astfel, prin cas- 
titate şi simbolul focului, zeița proteguitoare a Căminului. 

Religiile s-au inspirat din principiul purității corporale. 
Madona şi noţiunea concepţiei imaculate alcătuiesc forme 
ale aceluiași simbol, reluat de artiştii plastici ai tuturor 
«pocilor. Integritatea corporală a fecioarei devine, în isto- 
rja culturii umane, o valoare spirituală, care-ş: află un 
corespondent in sentimentul de mindrie, pudoare, curăţe- 
nie trupească și sufletească a numeroase fecioare. Puri- 
tatea reprezintă o categorie mentală. O experienţă psiho- 
logică mai întinsă va confirma faptul. Sint temperamente 
feminine predestinate, care au vocația castităţii, nu atit 
prin repulsie pentru mascul, cit din sentimentul de echi- 
litru și seninătate pe care il dă această stare — şi care 
evoluează nesimtit către primenirea ce va face mai tirziu 
din fecioară o femeie, ascultind de îndemnurile sale na- 
turale. Castitatea reprezintă astfel o fază în dezvoltarea 
eternului feminin. Poate că nici un exemplu al afirmării 
propriei fiinţe în puritatea ei neîntinată nu este mai con- 
clugient decit impresionanta nuvelă a lui Maxim Gorki, 

Warenka Ollesova, în care o tînără, surprinsă goală, cu 
totul întîimplător de un bărbat între două virste, personaj 
de altminteri naiv, mediocru şi bine intenţionat, îl biciu- 
iește pină la sînge. 


Va trebui să facem aci o seamă de distincţii, de mare 
însemnătate, rod al experienței profesionale a medicului. 
Castitatea reprezintă, am observat, o fază a devenirii nor- 
male a feminităţii. Sint totuşi complexiuni feminine, de- 
terminate prin deficiențe de diferite ordine, care fac din 
castitate o vocaţie permanentă. Am cunoscut o tinără, cu 
vitalitatea redusă, închircită, instalată definitiv intr-o ati- 
tudine de izolare, de evitare a contactului cu sexul opus 
şi care, fără să prezinte fenomene patologice, corporale 
sau mentale, a evoluat către categoria „fetei bătrine“. Am 
întilnit-o astfel douăzeci de ani mai tirziu, senilizată cu 
mult înainte de vreme. 

Evoc de asemeni amintirea unei bolnave, care, întrebată 
de noi asupra stării ei civile, a răspuns agresiv, dirz, ca o 
provocare şi ca un semn de dispreţ aruncat intregului sex 
opus : „Ich bin eine Jungfer !“ (Sint fecioară !). 

Sint exemple în care tratamentul medical şi psihotera- 
pic pot interveni, salvind destine care, altminteri, ar fi 
ajuns la grave impasuri. 

O altă discriminare, tot atit de importantă, a cărei enun- 
țare ni se pare indispensabilă in lucrarea noastră, este 
deosebirea dintre virginitatea corporală şi castitate. Noţi- 
unile nu sint coincidente. Puritatea este o noțiune care 
implică deopotrivă integritate corporală psihică. Adesea, 
integritatea poate fi disociată. Toate civilizațiile au cunos- 
cut epoci de salvare a conveniențelor, neexcluzind totuşi 

practici sexuale incomplete. Numitele ,„demi-vierges“ de 
acum citeva decenii respectau o ipocrizie socială, ca şi 
practica „petting“-ului, în America actuală. Mireasa se 
prezenta intactă sub raport corporal, dar expertă în prac- 
tici lăturalnice. Morala de suprafață este respectată, dar 
puritatea giîndului era veştejită. 

O altă categorie de procedee este reprezentată prin sa- 
tisfacerea singuratică, numită de sexologi ipsațiune şi 
descrisă sub diferite denumiri (manustupraţiune, onanie, 
ipsismus, obiceiuri solitare), în formele ei multiple, in 
toate tratatele de sexologie. Procedeul e foarte răspindit : 
statisticile o dovedesc, iar menţiunea faptului, la toate po- 
poarele şi în toate timpurile, o confirmă. Yom menţiona, 
aşadar, faptul, renunțând de a-i descrie modalitățile. Des- 
crierea este, de altminteri, inutilă : nu pentru că ar putea 
conduce la sugerarea acestor practici — care, se dezvoltă 
aproape instinctiv — observate fiind și la animale — ci 
pentru motive de ordin etic și estetic. 

Ipsațiunea este degradantă şi mutilantă sufletește, con- 
ducînd, de altminteri, la o turburare a mecanismelor acti- 
vităţii genezice. Sînt, de bună seamă, medici şi chiar psi- 
hiatri care îi afirmă inocuitatea sau caracterul benign. Nu 
sintem dintre aceştia : ipsaţiunea este un act nenatural, 
care eludează condiţia esenţială a sexualităţii, participarea 
a două persoane de sex opus la actul sexual. Orice prac- 
tică evitînd, sub o formă sau alta, această participare duce 
la sentimente de culpabilitate și la o viciere a proceselor 
corporale și sufletești de mare fineţe, ale sexualităţii și 
dragostei. Consecințele -nu sint imediate și limitate, în ge- 
neral, la sfera sexuală. Ele au repercuţii tardive, difuze şi 
complexe, așupra întregii personalităţi. Mai multe forme 
de nevroză işi dezechilibru mental, anumite stări catego- 
risite ca astenii își pot avea obirşia sau işi au corespondențe 

in sfera sexuală. Dramele conflictuale cu mediul şi mai 
ales cu sine își au adesea izvor sexual, rezultat al unei 
lipse de educaţie infantilă și adolescentă. Vom reveni asu- 
pra acestei grave probleme într-un capitol final. Înţelegem 
să definim însă din capul locului, poziţia noastră : nu vom 
pune accentul pe educaţia sexuală, ci pe procesul de edifi- 
care a personalității, în care educaţia sexuală intervine ca 
o componentă obligatorie.' Principiul cardinal a! acestei 
educații este dominaţia de sine, menţinerea demnităţii 
umane şi refuzul de a luneca în practici antinaturale. O 
atare conduită, presupunind dominare de sine şi castitate, 
este esenţial stenică, învigorind personalitatea. Practicile 
solitare sau devierile sexuale, conduc, dimpotrivă, la stări 
depresive, sentimente de vină și dezgust de sine, pregătind 
tulburări viitoare — în cazul că nu sînt, în fapt, o mani- 
festare a unor stări morbide. (facem distincție, aşadar, 
între ipsațiunea ca semn al unei educaţii deficiente a per- 
sonalităţii şi, caz mai rar, ipsaţiunea — simptom al unei 
maladii psihice, care s-ar putea dezvolta în cursul adoles- 
cenței, sau primei tinereţi.) 

Menţinerea purității, castitatea, trebuie să fie așadar 
deosebită de virginitatea fizică : prima este o mărturie a 
unei personalităţi viguroase şi intacte, destoinică de a-şi 
afirma stăpînirea de sine, în respectul corpului și gindu- 
lui — sexologii vorbesc şi de o ipsațiune psihică, prin 
suscitare în singurătate, de imagini lascive, chiar dacă 
această evocare nu este întovărășită de practici efective — 
în timp ce virginitatea este o integritate pur corporală, 
care poate coexista cu lipsa castităţii. 

Noțiunea de puritate morală ni se pare esențială, în viața 
personalităţii. Vom spune astfel că sint persoane care-și 
păstrează puritatea şi dură săvîrşirea actului sexual, pu- 
nînd sigiliul purității morale şi sexuale în climatul căsă- 

loriei — deosebindu-se, în acest inod, de persoanele esen- 
tial împure, prin educaţie şi fel de a gîndi. 

Socotim că ne aflăm în taţa unei diferențieri umane, 
sub raport etic. 


Delicateţea gracilă a formelor adolescente ajunge în răs- 
timp de ciţiva ani, la plinătatea complexiunii femeii. 
Pubertatea (cuvînt  derivind din cuvîntul latin 
pubes = păr) definită printr-o stare fiziologică de mare 
activitate endocrină, prin apariția menstruației, dezvolta- 
rea sinilor şi şoldurilor, modificări psiho-sexuale impor- 
tante, inseamnă trecerea copilei la un nou stadiu al exis- 
tenţei, pregătind, prin creşterea staturală, apariţia părului 
in regiunile axilară şi pubiană și prin dezvoltarea caracte- 
relor sexuale secundare, o evoluție către un nou palier. 
Femeia tinără reprezintă, prin constituţia bio-psihologică, 
o personalitate matură, în măsură să împlinească funcţiu- 
nile vitale şi sociale esenţiale ale destinului său. 
Înfăţișarea exterioară a femeii tinere impresionează 
prin echilibru şi frumuseţe. Statuarul antic s-a oprit asu- 
pra-i cu emoție, mai cu deosebire în reprezentările zeiţei 
Afrodita-Venus ; el a stabilit canonul, proporţionalitatea 
formelor (prin Policlet sau Lisip) artă primită, prin Vitru- 
vius, de către artiştii Renaşterii, Pierro della Francesca, 
Leon Battista Alberti, Albrecht Dürer, Leonardo da Vinci; 
artistul a modelat formele corporale, sîn, pintece, umeri, 
şolduri şi membre, întregind miracolul feminităţii fizice, 
întrupat în statuile care populează muzeele lumii. Se des- 
prind, astfel, imagini ideale, ale frumuseţii corpului fe- 
minin privit într-o optică de perfecțiune ; totul, în aceste 
corpw i. mai cu deosebire în reprezentările sculpturale an- 

tice, era desăvirşit şi armonios. Nici o deviere de la canon, 
nici o nesiguranță în reprezentarea picturală. Artistul idea- 
liza şi tipiza. Corpul feminin devine poezie şi ubieci de 
exaltare. Artistul plastic, poetul şi amantul se contopesc. 
Părul resfirat, în cascade, 


O toison moutonnant jusque sur l'encolure ! 
O boucles! O parfum charge de nonchaloir ! 
Extase ! 


„nu conduce numai la reverie şi evadări, ci la cuprin- 
derea ființei, în adincul ei tăinuit: 


En me penchant vers toi, reine des adorees 
Je croyais respirer la parfum de ton sang... 


(Cititorul ne va ierta de a nu fi tălmăcit aceste versuri, în 
fapt, intraductibile.) 

Frumuseţea tipică, idealizată, a perfecţiei statuare face 
loc frumuseţii individuale, amestec de imperfecţiuni si gra- 
ție, de particularităţi unice. Frumuselea feminină nu are 
un caracter statuar, de perfectie impersonală, ci este apro- 
piată, caldă. Orice frumuseţe este subiectivă, însufleţită 
fiind de dragostea celui ce iubește. Pentru cel ce iubeşte, 
frumusețea femeii iubite este permanentă, rezistînd anilor. 
Pentru sculptor, frumusețea corpului feminin este efe- 
meră : Auguste Rodin o reducea la citeva săptămîni sau 
luni, la femeia tînără între 17 şi 18 ani, în momentul cînd 
fermitatea ţesuturilor, fineţea pielii, echilibrul formelor 
ajung la împlinire, după care începe relaxarea și declinul. 
Perspectivele sint diferite. Artistul pur, apreciind expert 
forma, este un mandarin. Singurul om în măsură să cu- 
noască adincimile și frumusețea corpului feminin este în- 

drăgostitul. Cele două incidenţe nu sînt, fără indoială, ire- 
conciliabile, dar freamătul sexual este mult mai complex 
decit gustul estetic. Corpul feminin poate fi apropiat sub 
mai multe unghiuri de privire: formă statuară, expresie 
a unui conţinut lăuntric, în unduirea dansului, obiect al 
dorinței, voluptate. Dar dincclo de acestea, și totuşi intim 
imbinate cu acestea, se află realitatea dinlăuntru, univer- 
sul de gînd şi simţire, diferită de aceea a masculului. Ga- 
leriile artistice conţin un film de nesfirșită bogăţie, reve- 
lind prin atitudine și formă, drama feminină. Din această 
perindare, evocăm o singură figură: Lucreția, soția lui 
Tarquin Callatin, de Lucas Cranach. Graţia este, în operă, 
îimbinată suferinţei ; fața este totuşi calmă, necrispată de 
durerea nedemnităţii şi nici încordată în fermitatea sacri- 
ficiului ; corpul, dezvoltat în moliciuni calde, luminos şi 
pur, nu tresare în fața apropierii morţii. Lucreția, pingă- 
rită prin violenţă, în demnitatea ei de femeie şi soţie, se 
sinucide. 

Viaţa lăuntrică poartă sigiliul unicităţii. Înlăuntrul ge- 
neralității umane și a diferitelor tipologii, se diferenţiază 
figura individualizată, femeia unică, rod complex al infor- 
mației ereditare, a unei ființe înfăptuită într-un anumit 
mediu cultural şi a unei experienţe de viaţă. Generaliza- 
rea rătăceşte, red''cerea la tip este uniformizantă, şter- 
gind relieful şi conturul particular al fiecărei femei, adică 
tot ceea ce aceasta are mai intim, mai personal. Nu vom 
întîrzia, prin urmare, nici în creionarea unei psihologii 
feminine şi nici în precizarea coordonatelor ce definesc 
conditia feminităţii, care sînt variabile după medii scciale 
şi epoci. Portretele psihologice ale „Femeii“ în general, 
sînt subiective, adesea răsfringeri ale experienţei de viaţă 
a psihologilor respectivi, ajungînd uneori la ridicolul pam- 
fletul:si ale cîte unui nefericit în dragoste, care, după o ex- 
perienţă amoroasă dezamăgitoare, îşi generalizează obser- 

vaţiile în cărţi sau aforisme. Atare portrete, chiar elabo 
rate la reflecţie, de către gînditori, sint adesea lipsite de 
seriozitate şi temeinicie, fiind adesea contradictorii, după 
epoca în care au fost săvirşite : exemplul lui Arthur Scho- 
penhauer, psiholog injust şi partial. 

În fapt, reflectorul analitic luminează, după atitudinea 
subiectivă a fiecărui observator, cînd o parte cind alta a 
tabloului complex al psihologiei feminine. Se vor acumula, 
aşadar, defectele, atribuindu-se „Femeii“, rînd pe rind, 
egoism, cupiditate, orgoliu, ipocrizie, superficialitate şi 
flecăreală, teatralism şi impostură, simulaţie, cochetărie, 
artificialitate, lipsă de control, capriciu, impudoare — ne- 
gîndu-se sublimitatea sacrificiului, demnitatea, dăruirea, 
sensibilitatea vibratilă, căldura lăuntrică, pudoarea, fide- 
litatea, modestia şi naturalul felului de a fi. Înțelegerea 
feminităţii comportă deopotrivă o raportare la unicitatea 
unei personalităţi, dotată cu un anume temperament ere- 
ditar și formată într-un mediu cultural dat. Portretul ca- 
racterologic se inserează unor coordonate exterioare mul- 
tiple, de ordin juridic, politic, social, fiind totuşi dominat, 
ca orice fapt uman de valori culturale, cu deosebire de va- 
lori etice. Portretul psihologic unic este și o rezultantă 
a experiențelor personale de viaţă, mai ales a educaţiei 
prime şi a relaţiilor cu soţul. Psihologul de cabinet sau 
chiar caracterologul se opresc adesea la trăsătura comună 
cu alte persoane sau la generalitate. Ei ru pătrund în in- 
timitatea fiinţei şi nu stabilesc discriminarea obligatorie, 
între mărturii şi realitate, între simulare, disimulare şi 
ceea ce psihiatrul numește supra-simulare (exagerarea 
conştientă sau inconștientă, intenționată sau nu, a unei tră- 
sături existente). Pentru medicul avind o întinsă expe- 
riență, multiplicată prin lectura vastei literaturi de spe- 
cialitate, psihologia feminină se prezintă cu diferenţe de 
caracter şi nuanţare infinit diversificate, 

Feminitatea nu poate, de altminteri, fi definită numai 
prin raportare la un singur plan, după exemplul literato- 
rilor şi filosofilor. Dăm un exemplu, la întimpiare : formu- 
larea lui Jean Paul Richter (Levana, Reclams Universal- 
Bibliotek nr. 371—375), care se referă „la binecunoscutele 
principii, după care, natura masculină este mai mult 
epică și rejlezivă, cea feminină fiind predominant lirică și 
sentimentală“. | 

Eternul feminin este întrupat în exemplarul unic, iar 
acesta se află la încrucișarea unor condiționări foarte com- 
plexe, în primul rînd de ordin biologic-temperamental şi 
psiho-social. Din multitudinea acestor condiţionări, rezul- 
tantă deopotrivă biologică, psihologică și spirituală, avind 
implicaţii etice şi conducind la o linie de comportare bine 
definită în viață — la un ethos — vom izola o singură 
calitate : pudoarea, pe care o socotim ca atributul suprem 
al feminităţii. 

Nu putem vorbi însă despre pudoare nici ca de un sen- 
timent simplu, nici ca de o calitate fără relaţii intime cu 
întregul comportament bio-psihic și sexual și nici ca de o 
atitudine unitară, fără nuanţări. Atitudinea comportă un 
registru foarte vast, separind impudoarea firească, anima- 
lescă, de anume forme hiperestezice și hiperemotive ale 
sentimentului. 

Cred că ne aflăm în zona centrală a feminității, inte- 
grînd în mănunchi toate implicaţiile biologice, sociale şi 
culturale ale personalității feminine. Problema a fost exa- 
minată, între alţi cercetători, de sexologul Havelock Ellis 
(Geschlechtstrieb und Schamgefiihl. tr. germ. Wirtzburg, 
3 Anfl. 1907) şi gînditorul Max Scheler (Uber Scham und 
Schamgefiih!, scris în anul 1913, publicat în 1933, în Sch- 
riften aus dem Nachlass, Der Neue Geist Verlag, Bd. 1, 
pp. 53—148). 

7 — Eros 


Manifestare bio-psihică complexă, de apărare a integri- 
tății personale, de afirmare a intimităţii şi proprietăţii cor- 
porale şi spirituale, pudoarea are, în afara atitudinii sufle- 
teşti, implicînd numeroase componente, o seamă de cores- 
pondenţe somatice, în general de ordin neuro-vegetativ : 
reacții vasculare, manifestate prin roşeaţă a pielii, accele- 
rare cardiacă, tremurături, transpiraţie şi, îndeobşte, mo~- 
dificări corporale corespunzătoare emoţiilor puternice. 

Psihologic, pudoarea prezintă, după observaţiile pătrun- 
zătoare ale lui Max Scheler (Op. cit. pp. 72 ş.u.) relaţii cu 
mindria şi umilinţa, cu sentimentul valorii propriei per- 
soane, cu sentimentul onoarei şi căinței, cu ambiția și va- 
nitatea, cu grija reputației sociale, avînd rădăcini organice 
adinci, în simţul proprietăţii corporale, ce conduce la aver- 
siune şi dezgust. „Pudoarea este în esență «veșmintul su- 
fletesc natural» al întregii noastre sexualităţi“, observă 
Scheler, care adaugă : „Cu drept cuvânt a relevat Fr. Niet- 
zsche semnificația adîncă a cuvintului Doamnei Guyon, 
care afirmase că «pudoarea este ceea ce învăluie corpul». 
În adevăr, după cum s-a spus, îmbrăcămintea nu este decit 
o concretizare a puwdorii și o simbolizare a acesteia în 
obiecte confecționate artificial“. Fenomenologio privind 
lucrurile, Scheler va compara pudoarea „cu o aură fină 
care învăluie ca o sferă corpul uman, reprezentind o gra- 
niță obiectivă a sentimentului de inviolabilitate și intan- 
gibilitate al acestuia“, 

Pudoarea reprezintă, în convingerea noastră, sentimen- 
tul care separă categoriile bio-morale definite de noi mai 
sus sub denumirea de pur şi impur. Pudoarea este mult 
mai mult decît socotea un psiholog contemporan (M. Pra- 
dines), o simplă „rezervă a sufletului“ : este o mărturie 
de totalitate a personalităţii biologice şi morale a omului, 
depăşind sfera sexuală, deși implicînd-o, 


Experiența noastră medicală ne-a pus în față cu forme 
dramatice şi uneori tragice ale pudorii feminine ofensate, 
în genere prin conduită neloială, din partea a cite unui soț 
indelicat. Vom cita două din aceste cazuri, primul, de alt- 
minteri, fără urmări grave. În urma unei infidelităţi a 
soțului, o tinără femeie a trăit o dramă devastatoare, care 
a ajuns la un sindrom depresiv „psihogen“. În cursul exa- 
menului, părăsind rezerva iniţială, tinăra a folosit în 
timpul explicaţiilor, printre lacrimi, o formulă expresivă, 
care ne-a impresionat : „Docteur, je suis si pudique dans 
la chair !“ (Domnule doctor, sint atit de pudică în dra- 
goste !). Din fericire, tratamentul a vindecat accesul. Cica- 
tricea a rămas însă indelebilă. 

Mult mai grav a fost cazul unei femei căsătorite de mai 
mulți 'ani, îngrijită pentru o amnezie lacunară într-un ser- 
viciu de consultaţii a Spitalului Salpetriere din Paris, unde 
am examinat-o, împreună cu medicul consultant, cu ani 
în urmă. În unna unei intoxicații cu gaz carbonic în scop 
de sinucidere, determinată de infidelitatea soțului, femeia 
fusese salvată, dar rămăsese cu o amnezie globală, care se 
ameliorase progresiv, în răstimp de cîteva luni. Memoria 
bolnavei revenise în întregime, după aproape un an de la 
încercarea de sinucidere, cu excepția împrejurărilor în le- 
gătură cu intoxicația (așadar, cu a cauzei sinuciderii). 

Bolnava s-a prezentat la consultaţii, condusă de soţul 
ei, a cărui atitudine rezervată, stingace şi ticăită de re- 
mușcări, lăsa să se presimtă împrejurările dramei. Exa- 
menul punea în evidenţă o situaţie staționară. Bolnava își 
amintea tot, afară de traumatismul moral care precedase 
imediat incercarea de sinucidere, ca şi de preparativele 
acestei încercări ; prezenta în același timp o stare depre- 
sivă, dar calmă. 

După plecarea celor doi, medicul psihiatru ne-a comu- 
nicat amănuntele dramei : era vorba de o femeie simplă, 

din mica burghezie franceză, cu instrucţie medie şi fără 
viaţă interioară complicată. După zece ani de căsătorie, în 
care timp se instalase sufleteşte într-o fericire egală, a 
aflat întîmplător că soțul avea o legătură. Trauma emotivă 
a fost cumplită. Femeia nu a aflat dezlegarea decit în 
moarte. Salvată la timp, a rămas cu această tulburare de 
memorie, care se referea numai la faptul revelaţiei infide- 
lităţii şi la încercarea de sinucidere. La rindu-i, soțul trăia 
o dramă a incertitudinii şi remușcării : ar fi vrut, fără în- 
doială, ca soţia să se vindece complet, dar tremura la gindul 
că vindecarea completă ar fi însemnat, poate, şi retrăirea 
desperării din momentele în care femeia a aflat infideli- 
tatea, ceea ce ar fi putut conduce la o nouă dramă... 

„Eternul feminin reprezintă o valoare umană de infi- 
nită delicateţe, care se cuvine să fie respectată, în fragili- 
tatea sa, de nespusă gingășie. Iubitul şi soțul trebuia să se 
apropie de această zestre de suavităţi cu fereală. Petala 
lovită se veştejește repede. Urmările acestei veștejiri sint 
multiple. Vom desprinde numai una : rigiditatea, insen- 
sibilitatea femeii la voluptatea dragostei. Statistica medi- 
cală indică în această privință o situaţie dureroasă: 
30—500/, din femei sint frigide (A. Porot). În fapt, frigi- 
ditatea nu are urmări biologice, nu împiedică fecunditatea, 
dar ştirbeşte personalitatea morală a femeii şi tulbură 
echilibrul căsătoriilor. 

Cauzele frigidităţii sint multiple. Dacă excludem însă 
factorul somatic şi endocrin, l-am putea reduce la compor- 
tamentul sexual al partenerului, brutal sau neîndemiînatic, 
sub raport fizio sau moral. Femeia apare astfel o victimă a 
bărbatului lipsit de tact. Dovada o oferă cazurile frigidi- 
tăţii elective : aceeași femeie frigidă faţă de un individ, 
poate avea o comportare sexuală normală, față de un iubit 
experimentat, 

Edificarea personalităţii este un proces complex, de mare 
delicateţe, mai ales în sfera vieţii sexuale feminine, al 
cărui mecanism psiho-fiziologic este mai complex, în com- 
paraţie cu cel al bărbatului. În acest proces bio-psiho-so- 
cial, pudoarea, care trebuie respectată şi întreţinută, re- 
prezintă o valoare morală, ocupînd un rol central. 


Idealizarea şi tendința apologetică alternează adevărul 
feminităţii, reprezentind o compensație a denigrării mi- 
sogine. Cele două. tendinţe sînt egal de parţiale. Senină- 
tatea privirii în măsura în care aceasta poate fi păstrată 
faţă de o realitate care solicită participarea afectivă a în- 
tregii fiinţe — va trebui să recunoască varietatea nesfir- 
şită de întrupări ale eternului feminin, datorită deopo- 
trivă unor structuri temperamental biologice diferite, ca 
şi a gradului diferit de umanizare a acestui fond biologic, 
prin valori de gind şi simţire. Eternul feminin este ireduc- 
tibil la un tip uniform şi imuabil în timp. Eternul feminin 
este diversitate. Nu-l putem cuprinde în expresiile lui in- 
dividuale, veşnic reinnoite ; îl vom putea totuşi apropia, 
prin enumerarea cîtorva modele şi personificări. 

În puritatea lui adolescentină, spontană, genuină, îl vom 
întîlni în toate epocile şi civilizațiile : Chloe, în antichita- 
tea greacă, Magclona cărţilor populare medievale, Julieta 
perioadei elizabethane, Virginia preromantismului, eroina 
romantică Atala. Înmuguririi, urmează dăruirea totală a 
femeii, „pudique dans sa chair“, contrastind cu dezlănţui- 
rea pasională a femeii „sălbatic posesive“, pentru a re- 
curge la o expresie spontană folosită de o persoană, întil- 
nită în practica noastră medicală. 


` 

Simplicităţii şi spontaneităţii i se opune jocul savant, 
reticent, ipocrit, neonest şi în meandre, al cochetei : exem- 
plul Celimenei lui Molière. 

Tipul soţiei, definind toate civilizațiile — matroana ro- 
mană, femeia căsătorită din diferite credinţe religioase al- 
cătuieşte o categorie morală bine definită, reprezentind şi 
tipul mamei: Cornelia, fiica lui Scipio Africanul, mama 
Grachilor ; Laetitia Ramolino Bonaparte, Madame mere: 
Frau Rat Goethe (Frau Aja) — categorii ale feminităţii 
atit de diferite de indrăgostita care se lasă iubită, care iu- 
beşte la rindu-i pasionat — dar care înşeală din uşurătate 
(Manon Lescaut), sau însemnată de un fond temperamen- 
tal ce se refuză sincerităţii şi onestităţilor : Carmen. 

Civilizaţiile obosite au cunoscut tipul femeii-păpuşă, a 
femeii frivole, goală de gînd, sau mecanizată în autuma- 
tismele convenţionale ale vieţii sociale, înfăptuire negată 
hotărît de femeia emancipată sau răzvrătită impoiriva tira- 
niilor conformiste, după exemplul Norei ibseniene. Ones- 
titatea funciară a soţiei, căsătorită cu un om pe care nu-l 
iubeşte, renunțind la iubirea care i-ar fi putut aduce totuși 
fericirea, alcătuieşte o temă literară, copie a vieţii diri- 
guită de principii etice, tratate adesea, mai cu deosebire în 
neuitata Princesse de Cleves, în fiinta Tatianei din poemul 
puşkinian Eugen Oneghin sau a Doamnei Arnoux, eroina 
Educaţiei sentimentale a lui Flaubert. 

Iubirea propriu-zisă conduce însă la dragostea în sensul 
ei cel mai larg, la dragostea filială şi paternă, presupunînd 
adesea renunțare și sacrificiu. Mitul antic a evocat, astfel, 
figura cea mai pură a dragostei dezinteresate, a jerifei : 
Antigona. Dragostea este esenţial polivalentă, ca şi feţele 
nenumărate ale eternului feminin. Jertfa de sine este o 
componentă a iubirii. Renunţarea, tot, atit de sfișietoare, 
a amantei, care se înclină în faţa piedicilor exterioara, în- 

făţişează o altă atitudine a feminităţii, ilustrată de Racine, 
în a sa Bérénice. Eternul feminin presupune alături de 
beatitudine în armonie, suferință, lacrimi și moarte, unind 
destinul real al Cleopatrei cu drama fictivă, deși răsirintă 
după imaginea vieţii, a Annei Karenina, ca şi, pe un alt re- 
gistru de simțăminte, violenţa neimblinzită, împinsă la fe- 
rocitate, a răzbunării şi urii, a Electrei, în viziunea lui 
Sofocle şi Euripide. 

Feminitatea se recunoaşte pe sine aşa cum este, în fru- 
museţea, suferinţa şi condiţiile ei reale, dar prea adesea 
neagă cu hotărire, prin exces imaginativ, propria sa con- 
diţie, năzuind către dragoste romantică şi evadări imposi- 
bile, după exemplul Emmei Bovary. Diversificările sint, în 
fapt, nenumărate, după jocul creator al marilor artişti care 
ne-au oferit galerii de portrete feminine, fie fundamental 
deosebite unele de altele (Honore de Balzac), fie avînd 
un aer de familie (Edgar Poe, Gerard de Nerval). Părăsind 
însă tipul imaginar al Monellei, Ligeii, Sylviei, Octaviei 
sau Aureliei, condiția feminină se va înfățişa privitorului 
în culorile contrastante oferite de diversitatea imprejură- 
rilor social-istorice : supunerea dobcrită a sclaviei, vindute 
în piață sau împărțită învingătorilor, după bătălie, robia 
haremului ; surîsul trist al castelanei, încorsetată cu cen- 
tura de castitate, care primeşte omagiul cavalerului ; fe- 
meia privind furiș, din dosul gratiilor, sau înaintind stîn- 
gaci, cu fața acoperită de văl, pe străzi întortocheate și 
rău pietruite; eternul feminin muncind din greu la treburi 
domestice şi adesea inlocuind boul în jug ; femeia legă- 
nată în serenade sau aubade, cîntată în madrigale sau alin- 
tindu-se în auzul complimentului galant. 

Toate aceste condiţii au creat femeii un climat ji tele 
deosebit, pregătind-o, în feluri diferite, la implinirea me- 
nirii supreme a maternității. Vom întilni aci aceeași diver- 

sitate, de la concentrarea întregii fiinţe feminine în îngri- 
jirea copilului, pînă la formele abnorme ale indiferenţei 
şi brutalităţii faţă de copil, pe care le compensează însă 
modelul nepieritor al Mamei lui Gorki, îmbrățişînd crezul 
politic al băiatului : Pelaghia Nilovna Vlasova. 

Intrăm, astfel, într-un nou palier al vieţii, în care femeia 
nu-și mai suportă pasiv condiţia, ci ia iniţiativa, creează, 
sau ajută la săvirşirea îndelungă, în muncă îndirjită, a 
operelor iubiţilor lor : poetesa și inspiratoarea, soția care 
pregăteşte artistului o ambianţă materială şi un climat mo- 
ral de echilibru și seninătate, fără de care nu ar putea 
lucra ; prietena poetului, care-i comentează opera şi căreia 
poetul îi datorează înțelegerea stimulantă, aflată de Goethe 
în persoana Doamnei de Stein și în fiinţa atîtor spirite su- 
perioare, care au jucat un rol atit de însemnat în viaţa li- 
terară, ca Egerii şi muze. 

Scoborind însă numeroase trepte, eternul feminin îşi 
manifestă diversitatea în formele ce ar putea părea negaţii 
ale feminităţii, pe care o exprimă totuşi, sub latura ei în- 
tunecată, întinată de vulgaritate : cine ar putea tăgădui 
rostul Xantippei în viaţa lui Socrate ? Cum ar putea un 
observator din afară înţelege legătura intimă, profundă, 
dintre cele două fiinţe, prelungită în lungul anilor ? Dacă 
n-ar fi fost decît seninătatea cu care Socrate suporta furia 
dezlănțuită a femeii şi tot ar trebui să acordăm Xantippei 
un loc în viaţa filosofului. (Vă amintiţi atitudinea lui So- 
crate, după condamnarea lui la moarte, cînd a fost întim- 
pinat de Xantippa, în prag, cu apostrofa : 

— „„Nefericitule ! ai fost condamnat pe nedrept !“, la 
care Socrate a răspuns senin : 

„Femeie nesocotită, ai fi vrut oare să fi fost condamnat 
pe drept ?)“ 

Femeia arţăgoasă, „mejera“, aflată sub influenţa turbu- 
rării endocrine a climacteriului, întrupată de imaginaţia 

medievală a populațiilor Țărilor de Jos, în personajul Dulle 
Griet, cedează în-.ă pasul, în năzuinţa de cuprindere gene- 
rală a feminităţii sub aspectele ei contrastante : viziunea 
femeii seducătoare, a farmecului feminin, a galanteriei se 
impune amintirii, sub forma elegantelor diferitelor epoci, 
ale aşa-ziselor „lionnes“, al celui de al doilea imperiu, a 
somptuozităţii „marilor doamne“, sau a cîtorva impărătese, 
unind contrastele cele mai paradoxale : Theodora, împă- 
răteasa înțeleaptă, fostă prostituată de categorie joasă, a 
marinarilor şi hamalilor din port, Maria Therezia, mamă 
devotată a unei numeroase progenituri, care impunea insă 
călăilor să-i prezinte capul supliciaţilor, condamnaţi pen- 
tru delicte politice, sau exemplul Catherinei, care-și 
schimba amanţii după capriciu. 

Galeria se completează cu numeroase portrete : Fedra, 
îndrăgostită de fiul soţului ; femeia cupidă sau bucurîn- 
du-se de ruina amanţilor ; aventuriera ; femeia zisă fatală, 
popularizată în arta cinematografică sub denumirea de 
„vampă“ ; femeia trădătoare, față de care poetul sfătuieşte 
prudenţa : „feri în lături: e Dalila !“, pentru a luneca în 
vasta categorie, ilustrată în toate timpurile, ale curtezanei, 
hetairei sau a prostituatei, uneori sacre — din mijlocul 
cărora se desprinde, înduioșătoare, figura eroinei lui Mau- 
passant, din nuvela Boule-de-suif, pentru a ajunge la ma- 
rile dezlănţuiri ale simţurilor Messalinei. 

Tabloul presupune o întregire, care nu a lăsat indife- 
rent penelul artiştilor : proxeneta, înfăţişind etajul de jos 
al decăderii feminine. 

Înconjurul nu ar fi complet dacă nu am evoca, pe alte 
planuri, figurile imaginare ale Cassandrei și mai ales ale 
Sibyllei, această prezicătoare a viitorului, purtătoare ale 
oracolelor zeilor, sau a magicienelor, dintre care se des- 
prind chipurile mitice : La Circe tyrannique aux danger- 
eux parfums şi ale Medeei, fierbind buruieni şi pregătind 

maleficii. Inchipuirea scriitorilor a populat pămîntul cu 
vrăjitoare, forme degradate ale eternului feminin, aflate 
in înţelegere cu demonii şi traversina aerul nocturn călări 
pe mături, pentru a lua parte la întilnirile de sabbat. Su- 
perstiţia a avut efecte devastatoare : o statistică privitoare 
la procesele vrăjitoarelor în timpul a trei secole a estimat 
“execuțiile prin tortură a vrăjitoarelor la cinci milioane, 
adică o cifră depăşind numărul victimelor tuturor răz- 
boaielor acestei epoci... 

„„„Și totuşi evocarea noastră este departe de a fi com- 
pletă : feminitatea nu este o calitate constantă, ci se ma- 
nifestă diferit după virstă şi împrejurări : ce transformare 
a înfățișării şi ce evoluție interioară prezintă Nataşa Ros- 
tov, eroina lui Tolstoi, de la făptura sprinţară şi seducă- 
toare a adolescenţei, la spiritul mai degrabă amorf şi la 
înfățișarea neglijentă a femeii între două virste !... 

Și va mai trebui să pomenim, înainte de a încheia acest 
rapid excurs, ambivalenţa sentimentelor femeii, după im- 
prejurări și după oameni : aceeași femeie, supusă, blindă, 
acomodantă faţă de bărbatul pe care îl iubește, poate fi 
intolerantă şi crudă, faţă de cel de care s-a depărtat su- 
fleteşte şi pe care, totuşi, l-a iubit cindva. 


Fără să fi fost exhaustivă, enumerarea noastră asupra 
tipurilor de feminitate, a dezvăluit, totuşi, o seamă de 
orientări ale implinirii unor destine concrete. Examenul 
nu a fost, în adevăr, în intenţia noastră, gratuit, din nă- 
zuinţa vădirii unei erudiţii, pe care o socotim, de altmin- 
teri, vană, ci a avut semnificaţie practică : de a formula 
tot atitea călăuziri, pentru a suscita în spiritul cititoarelor, 
afirmarea unei vucații sau repulsia unei uecăderi. Formele 

cternuiui feminin reprezintă tot atitea direcţii ale destine- 
lor individuale, concrete. 

Aceste destine sint, însă, definite rezumativ, printr-o ar- 
monie de silabe, alcătuind nume. Farmecul și grația femi- 
nităţii îşi află în vraja evocatoare a numelor o eorespon= 
denţă de adincime. Relaţia dintre obieet şi cuvînt şi mai 
ales dintre o fiinţă și numele ce-l poartă nu este întîmplă- 
toare. Gindul uman a elaborat în adincurile subconştien-" 
tului anume potriveli între natura și forma unei ființe 
şi nume. Atribuit spontan, numele dobîndeşte, însă, prin 
asociaţii istorice, mitologice şi literare, pe lingă poezia 
şi armonia sunetului, o semnificație morală. Fiinţă şi nume 
se contopesc. Fiinţa dă semnificaţie numelui dar şi numele 
modelează ființa, după virtuţi sugestive şi implicaţii de- 
părtate. Antigona sau Julieta, Ariana sau Isolda, pot al- 
cătui îndemnuri către un stil de viaţă. Părinţii ar trebui 
să cumpănească indelung şi cu luare aminte numele copii- 
lor, ţinind seama de cele două componente ale numelor : 
vraja poetică a armoniilor silabice şi puterea sugestivă a 
personajelor trecutului, care au purtat aceste nume. 

„Este, cel puţin, motivul care, uneori, ne îndeamnă să 
poposim pe filele unui vechi dicţionar, care înşiruie, pe 
numeroase pagini, nume culese din toate civilizațiile. Prin- 
tre acestea, numele feminine reprezintă, pentru noi, cele 
mai evocaţoare forme ale eternului feminin. 


Ne-am menţinut pină acum în zona de dincoace de ine- 
fabil şi mit. Eternul feminin ne conduce însă într-o zonă 
transmundană, în ţinutul zămislirilor şi al prototipurilor 
eterne ale lucrurilor ; feminitatea conţine principiul etern 

al Fecundităţii, celebrat încă de la începutul omenirii con- 
ştiente, de omul paleolitic, prin dansuri, magie şi forme 
plastice, pe care acum le socotim ca mărturii artistice. 
Omenirea a văzut totdeauna în feminitate puterea de crea- 
ție a vieţii, îngemănată tiparelor prime, arhetipice, ale „,fe- 
nomenelor originare“ ale universului. Filiera acestei gîn- 
diri coincide cu însăși conştiinţa umană și şi-a aflat ex- 
presie cu deosebire în mitul platonician al ideilor şi, prin 
acesta, în două texte ale lui Plutarh, care au turburat pe 
Goethe. Plutarh vorbeşte, în adevăr, în Viaţa lui Marcellus, 
de templul cretan, consacrat unor zeități, numite Mame. 
Mitul Mamelor dobindeşte semnificaţia simbolică a puteri- 
lor zămislitoare ale lumii. 

În căutările lui, Faust este îndemnat să se aventureze 
pînă în ţinutul Mamelor, spre a încerca să reînvieze pentru 
împăratul tutelar care i-a dat această sarcină, ființa Elenei, 
soţia lui Menelau, cauza războiului troian. Întovărășit de 
Mefisto, Faust se apropie de ţinuturile Hadesului, unde 
domneau redutabilele zeițe. Mefisto este, el însuși, tul- 
burat : 


Cu sufletul la gură, eu îți dezvălui taina : 

Domnesc acolo zeițe solemne, solitare ! 

În jurul lor se-ntinde golul — iar timpul s-a oprit! 
De-ncearcă să le cuprindă, omul rămîne mort : 

Sînt MAMELE! 


iar Faust, în ecou, şopteşte, cutremurat : 
Mamele, Mamele... tulburător cuvînt ! 
Viziunea, în concepţia lui Goethe, deşi învăluită în ne- 


gurile evocărilor simbolice, este totuși bine articulată : în 
năzuinţa de ajungere în ţinutul Mamelor, Faust primeşte 

o chee, care avea să-l ducă pe tărîmul unde tronează 
zeițele. 

Cred că interpretarea marelui psiholog elveţian, care dă 
cheii lui Faust un tilc sexual, este corectă: 


Cheia îndrumă spre locul cuvenit ! 
Urmează îndemnul ! La Mame te va duce! 


Ceea ce maternitatea este pe plan biologic, reprezintă 
educația sub raportul umanizării treptate a copilului. In- 
văţind pe copil să vorbească, inculcindu-i primele deprin- 
deri şi valori tradiționale, femeia este prima educatoare a 
umanităţii. Conceptul trebuie înţeles în accepţia lui cea 
mai largă, de factor civilizator. În epopeea sumeriană a 
întîimplărilor lui Ghilgameş se arată cum o curtizană din 
Uruk a socializat insectele elementare ale lui Enkidu, pre- 
gătindu-l pentru o existenţă umană ; simbolurile artelor 
în antichitatea greco-romană erau întrupate în cele nouă 
muze ; valorile culturale erau astfel inspirate prin per- 
sonalităţi feminine ideale. 

Eternul feminin umanizează, „înaltă pe om spre ceruri“, 
prin dragoste. Numai prin dragoste omul poate trăi și se 
poate umaniza. Am arătat în lucrarea noastră Principii de 
psihologie antropologică, sprijinit pe observaţii ştiinţifice 
și statistici, necesitatea vitală a dragostei, pentru copil, 
care, fiind uneori lipsit de mingiieri şi afecție feminină, 
periclitează şi moare. Născut din dragoste, copilul are ne- 
voie de dragoste pentru a se dezvolta şi a supravieţui, şi 
tot prin dragoste el se umanizează, disciplinindu-şi şi so- 
cializindu-şi instinctele : am arătat, în adevăr, în aceeaşi 

lucrare, că educația săvirşită fără afecţiune şi căldură de 
suflet între educator şi copil, nu este eficientă — sau dă 
roade închircite. Eternul feminin, după ce a chezășuit pro- 
crearea, prezidează la cele două procese ale vieţii : dăinui- 
rea şi umanizarea copilului. 


Condiţionată bio-psihologic prin mecanisme de o ne- 
spusă complexitate şi delicateţe, de ordin neuro-hormounal 
și de formație psiho-socială, în a căror amănunţire nu am 
putut intra, feminitatea nu este inalterabilă. Feminitatea 
este o valoare de cultură, care se desprinde din biologia 
femelei, ajungind la eflorescenţă, numai la personalită- 
tile feminine dezvoltate în sănătatea corpului şi sub in- 
fluenta unui mediu cultural. Viziunea modernă substituie 
în acest fel conceptului invariabil, static şi uniform al 
eternului feminin, o multitudine infinită de forme ale 
feminităţii, aflate pe trepte diferite de împlinire ; eternul 
feminin constă tocmai în această diversitate, rezultantă 
deopotrivă a fondului ereditar-temperamental, ca şi a 
trăirii în zona sufletescului și valorii culturale. Vrem să 
spunem că feminitatea trebuie să fie înțeleasă ca o rea- 
litate care poate prezenta, în timp, o neîncetată înălțare 
— dar că poate şi decade, sau poate fi anulat brutal, prin 
condiții de viaţă nepriincioase. 

Decăderea feminităţii, înfăţişată în tabloul schiţat în- 
tr-un paragraf anterior, înseamnă, în genere, o pierdere 
a pudorii şi gingășşiilor, ajungind la degradarea corpului 
și gindului ; urmare complexă a unei instabilități sau tur- 
burări organice, a unei educaţii iniţiale defectuoase, a unor 
condiţii de viață neprielnice, a unei structuri sociale rău 

întocmită şi a unei ambianţe deletere, această decădere 
se operează treptat, în căderi succesive. Asistăm la un 
proces al dezumanizării, urmind calea contrară eflorescen= 
tei feminităţii în echilibru şi sănătate morală. 

Experiența medicală cunoaşte însă şi o altă pierdere a 
feminității, poate tot atît de dureroasă. Este exemplul, pe 
care i-am numit cindva, al „femeii rănite“, rănite defini- 
tiv în feminitatea şi demnitatea ei umană de un traumatism 
fizic şi moral ce i-a spulberat întreaga zestre de candori 
şi disponibilităţi la entuziasm, anulind-o în ființa ei intimă. 

Am întilnit în practica mea medicală atari femei care, 
după prima experiență amoroasă, înlăuntrul sau în afara 
căsătoriei, s-au închistat într-o atitudine de ură și dispreţ 
faţă de bărbaţi, renunțind definitiv la viaţa sexuală şi la 
o participare activă la viața socială, sub toate formele. 
Brutalitatea bărbatului în timpul primului act sexual, să- 
virşit fără dragoste, contrastul dintre comportarea pre- 
venitoare a acestuia dinaintea actului şi disprețul urmind 
satisfacţiei sexuale, părăsirea femeii, ofensele morale, bru- 
talităţile fizice uneori de o neinchipuită barbarie — am 
dat în această privință exemple în opusculul nostru, Al- 
coolismul, publicat în 1966 la Editura Medicală — viaţa 
meschină şi fără lumini, singurătatea, infidelitatea sau 
abandonul, anulează, la femei care au o anume complexi- 
une morală, ceea ce numim eternul feminin. Femeia este 
rănită, își pierde feminitatea, continuind o viață posacă. 

Ethosul feminin este o valoare care se dobindește cu 
greu, care se poate dezvolta în condiții priincioase ; no- 
țiunea are, fără îndoială, valoare în el însuşi, dar ade- 
vărata lui eflorescență nu are loc decit prin cohabitare 
armonioasă cu principiul bărbătesc — Andreia sau animus 
virilis; o comportare brutală, inadecvată, neloială sau ne- 

înţelegătoare a bărbatului poate devia sau anula această 
valoare. Nu atribuim, de bună seamă, decăderea sau spul- 
berarea feminității numai acestui comportament. Rezul- 
tatul nefericit este, în general, un efect al unei nepotriviri, 
fie corporale fie de gînd, dar în această întilnire a două 
fiinţe, care poate fi şi o convieţuire de durată, bărbatul 
ia asupră-şi o gravă responsabilitate. El are îndatorirea 
de a întreţine frăgezimea petalei şi a-i împiedica veștejirea. 


Capitolul V 





ANDREIA 


Personalitatea bărbatului, ca şi a femeii de altminteri, 
este o expresie a unei complexiuni organice neuro-hormo- 
nale, pe care o modelează valorile mediului social dobîn- 
dite prin educaţie, cărora se adaugă experiențele indivi- 
duale de viaţă. La început se află, așadar, realitatea 
ereditară, constituţia corpului, complexul hormonal spe- 
cific, masculin sau feminin. Diferenţierea pe sexe a por- 
tretului moral își are rădăcini adinci şi depărtate. Carac- 
teristica bărbăţiei prin excelență este, în credinţa antică, 
vigoarea corporală şi curajul; cuvintul virtus însemnînd, 
după echivalenţele date de Quicherat, forță corporală, cu- 
raj, energie, putere de caracter, virtute în general, merit 
moral, calități de suflet, derivind de la cuvintul vir, om, 
bărbat, soț: „Apellata est enim ex viro virtus : viri autem 
propria maxime est fortitudo“ (Cicero, Tusculanae dispu- 
tationes, Il, 18) ; „in adevăr, scrie Cicero, cuvîntul virtus 
vine de la vir, iar calitatea supremă a bărbatului este cu- 
rajul“, cuvintul fortitudo însemnind deopotrivă curaj şi 
forţă a corpului, rezoluţie, temeritate. 

Se definește în acest mod caracterul dominant al bărbă- 
tiei, care, în raportul dintre sexe, alcătuieşte partea activă, 
a iniţiativei, contrastînd cu rolul femeii care așteaptă şi 
alege, dar care provocind şi oferindu-se direct, suscită 
întotdeauna repulsie. 

Adolescenţa, virsta ia care bărbăţia se afirmă, la indi- 
vizii echilibraţi, cu exuberanţă, se defineşte prin vigoarea 
corporală, întreţinind dorinţa și putinţa posesiunii ; tină- 
rul trăieşte momente febrile, de neliniște, dar și de sigu- 
ranţă de sine, conducind la nevoia dominării şi, foarte 
adesea, la lăudăroşenie. Adolescenţa, rău echilibrată, este 
însă o perioadă de tranziţie. Apele sfirşesc prin a se așeza 
şi bărbăţia îşi afirmă, călăuzită de valori sociale, speci- 
ficul : lăudăroşenia şi efervescenţa se temperează, la oa- 
menii bine crescuţi, ajungînd la calitatea dominantă a 
bărbatului, discreția, ce alcătuieşte corespondența pudorii 
feminine. 

Discreţiei, formă de respect pentru fiinţa femeii, i se 
adaugă nevoia de protecţie pentru fragilitatea acesteia şi 
nevoia de înţelegere şi apropiere respectuoasă de aceasta. 
Diferenţierea psihologică, expresie a raporturilor dintre 
sexe, întemeiată pe calităţi morale determinate de realităţi 
de adincime, de ordin biologic, se afirmă. Atitudinea băr- 
batului față de femeie ia forma definitivă în respectul 
pentru femeia iubită. (În Corespondenţa sa, al cărei inte- 
res este pasionant, sub mai multe raporturi, Hippolyte 
Taine își tutuieşte mama, surorile sau nepoţii, dar se adre- 
sează soţiei sale folosind numai pronumele de reverență 
vous; am arătat într-un opuscul anterior, Arta de a trăi, că 
soţii, în Moldova se adresau, cu decenii în urmă, unul al- 
tuia, cu pronumele matale ; nădăjduim că obiceiul dăinuie). 

Se formează, în relaţiile de dragoste, un climat de res- 
pect mutual şi — pentru legăturile în afara căsătoriei — 
o reținere şi o discreţie, pe care, adesea, curiozitatea 
cercetătoare a biografilor nu a putut-o forţa, în cazul 
oamenilor de notorietate. Natura legăturii între Doamna 
Wasendonk şi Richard Wagner a rămas astfel o taină ce a 
aparţinut numai celor doi. Intrăm aci în zona delicateţii 
morale, care zădărnicește curiozităţile vulgare. (Natura 

relaţiilor Wagner-Wasendonk a alcătuit, de altminteri, o 
temă dezbătută îndelung și infructuos. Se povesteşte că, 
într-o societate formată din prieteni ai celor doi, între- 
barea a fost din nou pusă, conducînd la o dezbatere aprinsă, 
pînă cînd un intim al unuia din cei doi, a afirmat naiv și 
exasperat de scepticismul celorlalţi, natura intimă a aces- 
tor relaţii, întemeindu-şi spusele... pe cuvintul său de 
onoare. În tăcerea stingherită a asistenţei nu s-a făcut au- 
zit decit glasul ironic al soţiei domnului avîntat: 

— „Comment vous y prenez-vous, Monsieur, pour savoir 
si bien ces choses-là ?“ (Domnul meu, n-aţi vrea să ne 
destăinuiți cum ați ajuns să cunoaşteţi aceste taine ?) 

Însușirii dominante a femeii, pudoarea, cunună a femi- 
nităţii, îi răspunde, așadar, calitatea bărbătească a discre- 
tiei : „Qui ne sait celer ne sait aimer“ ! (Acela care nu ştie 
să yástreze taina dragostei sale nu ştie să iubească !“) sună 
al doilea principiu formulat în Codul dragostei celui de al 
doisprezecelea secol, citat de Stendhal în apendicele cărţii 
sale De l'Amour şi consacrat aşa-numitelor „Curți ale dra- 
gostei“ — adevărate areopage feminine, statuind asupra 
manifestărilor dragostei — care au înflorit în Franţa în- 
tre anii 1159 şi 1200. 

Calitățile morale de respect, discreţie, nevoie de înţele- 
gere și protecţie a femeii iubite se integrează însă într-un 
comportament general, definind atitudinea bărbătească în 
dragoste şi năzuind să creeze între cei doi și — în căsă- 
torie, copiilor — un climat de fericire. Comportarea se 
poate reduce, în esenţă, la arta de a mingiia. Dacă Baude- 
laire a observat că fără aliment omul poate trăi mai multe 
zile dar fără poezie nici o clipă, am putea spune că adevă- 
ratul climat sufletesc şi trupesc de fiecare moment al 
femeii este nevoia de alintare; în privire şi prin cuvînt, 
prin gest şi intonaţia vocii, prin numele prin care este 
chemată, prin atenţia cu care este înconjurată. i 

Bărbăţia nu exclude delicateţea în comportare, ci o im- 
plică la modul suprem. Vom putea spune că una din do- 
minantele comportării virile în dragoste este respectul 
femeii iubite şi năzuinţa creerii pentru aceasta a unui cli- 
mat de fericire. 


Scurtul excurs bio-psihologic în lumea animală făcut 
de noi într-un capitol anterior arată că aceste calităţi 
umane își au o prefigurare în comportamentul animal fără 
să putem totuşi afirma, în această privinţă, existența unei 
filiaţii, prin imitaţia directă, de la animal la om. În fapt, 
obîrşia comportamentului animal în viața sexuală este, 
pentru biolog şi zoopsiholog, greu de statornicit. Ne aflăm 
în faţa unui pragmatism sexual instinctiv, înscris în in- 
formaţia ereditară, sau va trebui să recurgem, pentru a-l 
ințelege şi explora, la imitaţia comportamentelor, după 
modelul adulţilor, de către animalele tinere ? Discuţia se 
reduce la mult dezbătuta problemă a instinctului animal, 
pe care am discutat-o în alte lucrări și pe care nu o putem 
relua aici. Vom observa numai că „instinct“ şi „compor- 
tare inteligentă“, aceasta din urmă întemeiată pe imitație 
şi răspuns adecvat la situaţii unice, rezultat şi al unei 
învăţări, nu pot fi considerate ca total opuse și că, în 
comportamentul animal, cele două forme se pot îmbina. 
Dacă trecem însă de la pragmatismul sexual animal la con- 
duita umană, considerată în procesul elaborării ei în timp, 
vom fi nevoiţi să admitem un fapt : ignoranţa funciară a 
numeroşi adolescenţi, în privinţa mecanismelor şi compor- 
tamentelor sexuale, coexistind cu o curiozitate instinctivă 
asupra acestor fenomene. 

Omul, animal social, nu a primit ereditar, în privinţa 
vieţii sexuale, decit o tendinţă instinctivă elementară, 
care are nevoie de a fi socializată și educată. Sexologul, 
părintele sau pedagogul, în procesul de educaţie al ado- 
lescentului, trebuie să aibă în vedere ignoranţța totală, ne- 
verosimilă, a tinărului, agravată prin înrădăcinarea a nu- 
meroase prejudecăţi, in privinţa vieţii sexuale, ceea ce 
implică drept corolar necesitatea unei instrucţii, a deprin- 
derii artei de a iubi și a-și organiza „pragmatismul sexual“, 
(adică a luării de poziţii priincioase săvirşirii actului se- 
xual), parte integrantă a dragostei morale. Astfel, calită- 
tile dominante ale bărbăţiei la specia umană, pe care 
le-am enunțat la începutul acestui capitol, nu sînt de ordin 
exclusiv instinctiv, ci sint rezultante ale unei spirituali- 
zări a instinctului, printr-un proces de adaptare la valo- 
rile culturii. Socotim, prin urmare, obligator, în amănun- 
ţirea conceptului de bărbăţie umană, să începem cu datele 
fundamentale ale dinamismului sexual mascul, pentru 
a ajunge la comportamentele etic-sociale corespunzătoare : 
relaţiile dintre sexe, conducînd, în cazurile de armonie şi 
echilibru, la climatul de fericire pe care l-am amintit mai 
sus, sint rodul acestui proces de edificare a personalităţii. 

O bărbăţie echilibrată presupune un dinamism sexual! 
armonios, intact. Mecanismul acestei dinamici este insă 
foarte complex şi pasibil de a fi supus dereglărilor, pre- 
zentind în această privință analogii cu dinamismul sexual 
feminin. Dereglările acestui mecanism la bărbat pot avea 
urmări mai importante, decit la femeie : frigiditatea femi- 
nină nu exclude, după cum am amintit, maternitatea și 
nu alterează profund viaţa familială, în timp ce tulburările 
grave ale dinamismului sexual mascul interzic acestuia 
săvirşirea actului sexual, condamnindu-l la turburări mo- 
rale şi — corelativ — la suferinţa soţiei. Exemplele me- 
dicale curente se adaugă, în această privinţă, căsătoriilor 

nefericite a unor oameni de mare notorietate — Swift, 
Carlyle — sau a unor biografii frămîntate, ca a lui Jean- 
Jacques Rousseau. 

Nu vom întreprinde un examen bio-psihologic al dina- 
mismului sexual, care se poate urmări în amănunțime, 
împreună cu numeroase referinţe biografice, în lucrările 
citate ale lui V. Săhleanu şi ale colaboratorilor. Vom men- 
ționa că procesul se reduce la mecanisme neuro-hormo- 
nale de mare complexitate, reprezentate printr-o sinergie 
a întregului sistem nervos cu glandele endocrine zise 
energetice (hipofiza anterioară, tiroida, suprarenalele, 
gonadele), ca şi prin complexe de situaţii obiective, repre- 
zentate prin stimuli exteriori, în legătură cu calităţile 
fizice ale femeii, întregul acestei comportări fiind coman- 
dat de comportamentele vitale şi experienţele sexuale an- 
terioare. Mecanismul fiziologic al actului sexual determi- 
nat în esenţă de complexul hipotalamo-hipofizar, de factori 
bio-chimici şi de stimuli exteriori senzitivo-sensoriali (văz, 
auz, miros, senzaţii tactile) îşi creează anumite „facili- 
tări“ stereotipe, anumite deprinderi fiziologice, pe care 
le fixează experienţele sexuale trecute. 

Se va înțelege uşor că aceste experienţe anterioare nu 
se reduc numai la acte sexuale complete şi naturale, ci 
răsfrîng şi activităţi sexuale deviate, care nu pot rămîne 
fără ecou asupra întregii vieți sexuale ulterioare a indivi- 
dului : ne referim cu deosebire la ecouri ale manierelor 
solitare ale adolescenţei, la oboseala nervoasă urmînd unor 
excitaţii sexuale prelungite dar nesatisfăcute, la așa-zisa 
masturbaţie psihică prin evocare de imagini lascive, la 
poluţii nocturne des repetate, la încercări sexuale nereu- 
şite, la eşecuri sau ejaculări ante portas, prin exces de 
tensiune nervoasă, la experienţe homosexuale etc. — sau, 
de altă parte, la castitatea totală, prin stăpinire de sine, 
sau prin crearea unei obișnuinţe a săvirșşirii actului sexual 

în condiţii normale. Toate aceste experienţe trecute, fa- 
vorabile sau defavorabile, naturale sau contra naturii, vor 
avea răsunet asupra întregii dinamici sexule masculine, 
determinind imensa diferență de comportament sexual al 
bărbatului, ca şi a diferenţei de tonus nervos şi de vigoare 
sexuală, dintre indivizi. Medicului i se va prezenta, în 
practica curentă, un imens evantai bio-psihologic de ca- 
zuri individuale legînd sexualitatea robustă, intactă, de 
formele uenumărate reprezentate prin deficienți, timizi, 
inhibaţi sexuali, sau prezentind turburări variate ale fa- 
zelor alcătuitoare ale actului sexual, atunci cînd acesta 
este cu putință. Dacă lăsăm la o parte însă datele pur 
fiziologice şi particularităţile ereditare de vigoare sexuală, 
care pot fi variabile, vom putea reduce această diversitate 
de manifestări la o „educaţie“ sexuală, acest termen fiind 
înțeles în sensul lui cel mai general, de respectare şi fa- 
vorizare a mecanismelor fiziologice normale şi de evitare 
a tuturor cauzelor conducind la o dereglare a acestui 
dinamism. 

Experiențele noastre medicale ne îngăduie să exprimăm 
într-o singură formulă, de valoare practică, această „edu- 
caţie“, pe care tînărul, bine şi corect informat de pedagog, 
sau prin mijlocirea lecturilor științifice, va trebui să şi-o 
aplice singur : obligaţia de a-și păstra intact dinamismul 
activității sexuale, prin integritatea corpului și gindului, 
așadar, prin castitate, pe tot timpul în care împrejurările 
exterioare îi interzic temporar dragostea, pentru a se pu- 
tea bucura de plenitudinea vigorii corporale şi mentale, 
în momentul în care „jocurile întimplării și ale iubirii“ 
îi vor oferi această împlinire. Orice „experienţă“ sexuală 
solitară sau deviată de la normalitate — mai ales cind 
este repetată şi nestăvilită la timp — de felul celor pe 
care le-am notat mai sus — vor avea răsfringeri asupra 

dinamismului sexual şi atitudinii mentale specific bărbă- 
teşti, alterînd săvirşirea normală a raportului sexual. 
Unul dintre învățătorii noştri, un medic de vastă expe- 
riență, repeta adesea o 'maximă, rod al observaţiei medi- 
cale şi morale : nimic din ceea ce face omul nu rămine 
nepedepsit, sub o formă sau alta. Toate actele noastre 
trecute au repercusiuni în timp, uneori benigne, putin- 
du-se repara singure, prin reintegrare spontană în normal, 
sau putind fi îndreptate prin asistenţă medicală — alteori 
grave, atrăgind după sine o modificare a rosturilor în- 
tregii vieţi. Viaţa sexuală reprezintă cea mai concludentă 
ilustrare a principiului. Deprinderi şi obiceiuri înfrîngind 
legile naturii sau derogind de la acestea, o neprevedere 
conducînd la contractarea infecţiei veneriene, insuficient 
tratată, pot avea răsunet asupra întregii existenţe, con- 
ducind-o la căderi și întorsături neaşteptate, sau supri- 
mînd-o prematur; o viață sexuală corectă chezășuiește, 
dimpotrivă, echilibru, sănătate morală şi corporală. 


Armonia dragostei, mai ales a dragostei în durată, 
adică a căsătoriei, presupune, din partea bărbatului, un 
dinamism sexual echilibrat. Relaţia dintre cele două fiinţe 
care se iubesc comportă o năzuinţă de identificare spiri- 
tuală, întemeiată pe bucurii fiziologice. Cele două compo- 
nente se implică. Nu stăruim asupra faptului, într-atît el 
ne pare evident; nu putem, totuşi, să nu stăruim asupra 
însemnătății echilibrului fiziologic al bărbatului, care co- 
mandă armonia cuplului. Această armonie este, o repetăm, 
rezultatul unui tonus fiziologic, pregătit printr-o igienă 
sexuală corectă. Dinamismul sexual al femeii se va adapta 
şi se va armoniza vieţii sexuale comune, în cazul în care, 


129 


la rîndu-i, dinamismul sexual al acesteia este normal 
(absenţa unor turburări de ordin neuro-endocrin, sau de- 
vieri de la sănătatea psiho-sexuală, prin alterări ale dina- 
mismului sexual, în urma unor deprinderi vicioase, prac- 
ticate anterior). Nu putem stărui asupra acestor fapte. 
Menţionăm numai numărul mare de studii şi articole, 
apărute în ultimii ani în revistele medicale, în care se 
vădesc, prin observaţii amănunțite, sprijinite de statistici, 
condiţiile generale ale căsătoriilor, conducînd fie la armo- 
nje sexuală și sufletească a soţilor, fie la grave tulburări 
ale convieţuirii. Fiecare dintre cele două fiinţe care se 
întilnesc în viaţă în actul dragostei reprezintă aşadar un 
adevărat destin individual, rod al unui trecut, al unor 
deprinderi, al unei structuri corporale și mentale. Numai 
întîlnirea a două fiinţe care şi-au respectat corpul şi gin- 
dul chezăşuieşte armonia dragostei, pregătind, în acest 
fel, una din marile voluptăţi fizice şi sufleteşti ale vieţii. 

Nu putem, prin transpunere, intui voluptatea sexuală 
animală. O presupunem, totuşi, interpretind comporta- 
mentul sexual al unora dintre speciile biologice, sau for- 
mele pe care le ia gelozia şi rivalitatea dintre masculi. 
La om, voluptatea, fenomen psiho-fiziologic normal şi ne- 
cesar, îmbracă însă o imensă varietate de forme şi grade 
de intensitate, ca în toate manifestările vitale umane, în 
care intră comportamente psiho-sociale şi în care fiziolo- 
gicul se prelungeşte în diferenţiere culturală și în care 
viața instinctivă, arhaică, a personalității, întilneşte exis- 
tența conştientă, dezvoltată într-un mediu cultural, 
călăuzit de cadre estetice și valori. La om, sensualitatea 
prezintă sigiliul unic al fiecărui individ și, prin urmare, 
al fiecărui cuplu. Ca şi feminitatea, masculinitatea în- 
seamnă întrupare, în indivizi singulari a unei realităţi 
universale. Dar aceste singularităţi se afirmă în particu- 
larităţi infinit diferenţiate, prin tonalitate a registrului 

bio-emotiv. Intervin, în primul rînd, în determinarea 
acestei unicităţi, factori organici, temperamentali şi ere- 
ditari, date de ordin fiziologic, pregătite prin experienţe 
anterioare, dar şi o ars amandi, o artă de a face dragoste, 
învățată sau elaborată prin fantezie proprie, după condi- 
ţiile variabile ale mediului social şi după gradul de rezo- 
nanță emotivă și rafinament sufletesc al fiecărui individ. 

Nu vom urmări, în această privinţă, exemplul autorilor 
care, examinind ştiinţific sexualitatea umană, stabilesc 
tipologii, sau reduc voluptatea dragostei la momentul unic 
al orgasmului. Tipologiile pot fi stabilite, fără îndoială, 
după cum se pot, în critica şi istoria literară, deosebi multe 
categorii de stiluri. Dar după cum „stilul este omul însuși“, 
adică o expresie a unei personalităţi singulare, volupta- 
tea dragostei aparține fiecărui individ, înțeles în formaţia 
lui unică şi în biografia lui bio-mentală singulară. Vom 
stabili, prin urmare, în această privinţă, întemeiat fiind 
pe o întinsă experienţă medicală, o seamă de distincţii: 
vom arăta că bucuria psiho-fiziologică a dragostei este 
unică, după natura sensibilităţii, delicateţii, rafinamentu- 
lui sufletesc şi bogăției emotive a fiecărui individ ; vom 
observa că această complexiune emotivă este condiţionată 
de mediul cultural În care trăieşte individul şi mai ales 
de varietatea experienţelor sale estetice şi muzicale. Dife- 
rențele individuale, tonalitatea unică a vieții emotive, care 
pun un sigiliu propriu pe fiecare act şi simţire indivi- 
duală, este însă nuanțată după condiţiile generale de mo- 
ment — fiziologice, psihologice şi obiective, de ambi- 
anță — în care se află individul, în momentul întilnirii 
amoroase. Omul nu este egal cu el însuși în lungul tim- 
pului, el va prezenta diferenţe de rezonanţă interioară. 
Se adaugă acestor diferenţe individuale o seamă de con- 
' diționări, privitoare la partenera sexuală, la comporta- 
mentul acesteia, la gradul ei de fineţe a sensibilităţii. 

Voluptatea dragostei variază după gradul de armonizare 
a cuplului : de aci, însemnătatea hotăritoare a alegerii, 
in dragoste. Expresia eufemistică a „nepotrivirii de ca- 
vacter“, invocată de avocaţi în procesele de divorţ, este 
și o lipsă de concordanţă sexuală dintre soți. 

Bucuria dragostei nu trebuie şi nu poate fi limitată la 
singurul moment al orgasmului, adică al momentului 
culminant de risipire a fiinţei în exaltare, beatitudine 
totală şi extaz, intervenind ca o liberare a întregii suc- 
cesii de stări corporale şi sufleteşti ale întîlnirii amoroase 
și corespunzind momentului ejaculării la bărbat şi unui 
freamăt psio-somatic total la femeie. 

Actul sexual, condiţie a perpetuării vieţii, trebuie in- 
teles ca un întreg, comportind voluptăţi reinnoite după 
fiecare moment al înfăptuirii. Precedat de galanteria pre- 
monitoare, pregătind seducţia și acceptarea femeii, întil- 
nirea dragostei are numeroase momente, bine distincte 
intre ele, determinate de gradul diferit de instalare a par- 
tenerilor în climatul specific al actului sexual, femeia 
avînd, în general, reacţii mai lente şi reclaimind o inte- 
grare progresivă in acest climat. 

În această fază premonitoare, de preludiu şi acordare a 
celor două categorii de sensibilitate, pînă la o omogeni- 
zare şi stabilirea unei tonalități uniforme a dorinței celor 
doi, se vădeşte arta dragostei bărbatului, care are iniția- 
tiva. În a sa Physiologie du mariage (am folosit ediţia 
Calman-L6vy) Balzac a formulat alături de sclipitoare pa- 
radoxe şi îndeminatece piruete mentale, o seamă de ade- 
văruri, ca această reflexie, aflată în Catehismul conjugal : 
„A şti să încolțești dorinţa, să o întreții, să o dezvolți, să 
o amplifici, să o îintensifici pînă la satisfacţie — iată un 
adevărat poem !“ ` 

Actul sexual reprezintă, în adevăr, un tot, care are o 
frumusete biologică şi o semnificație universală. Nu 

descrierea şi amănunţirea fazelor acestuia este în intenția 
noastră, în aceste pagini, actul sexual în sine fiind înfățișat 
pe larg de sexologi. Este important de relevat că apro- 
pierea sexuală, ca act al dragostei, implică o dimensie 
a trăirii intime, a contopirii a două fiinţe, într-o unitate 
de gind şi simţire, culminind în momentul orgasmului, 
adevărată contopire a gîndului cu imensitatea !, căreia îi 
corespunde, în acelaşi timp cu o voluptate psiho-organică 
indicibilă, o succesie complexă de procese organice de 
adincime, ca şi de manifestări vizibile, de ordin neuro- 
vegetativ, uneori de mare intensitate, putind lua un aspect 
convulsiv. 

Voluptatea sexuală are un caracter total; ea izvorăște 
din adincul complexiunii biologice, este o expresie a unor 
procese organice avindu-şi origine în filiaţia ereditară, 
pregătită de evoluţia formelor animale superioare şi-şi 
află împlinirea în emotivitatea adincă a personalităţii 
psiho-sociale. Schopenhauer a intuit, într-o pagină publi- 
cată postum, semnificaţia profundă a voluptăţii. Cităm : 

„Sterne scrie în Tristan Shandy : there is no passion 
so serious as lust. În adevăr, voluptatea este gravă. Închi- 
puiţi-vă iubiții cei mai frumoși și mai fermecători, în tim- 
pul jocurilor dragostei, în apropieri şi respingeri, în do- 
rința și fuga plină de grație, a unuia de altul. Dar în 
clipa voluptății, șăgălnicia, veselia blindă și grațioasă, 
dispar. Amanţii devin gravi. De ce oare? Pentru că vo- 
luptatea este animală și animualitatea'nu cunoaște risul. 
Faptele naturii se împlinesc cu gravitate“. 





1 Vd. în această privință eseul nostru Dragoste şi Moarte, pu- 
blicat prima oară în Viața românească, februarie 1940, p. 88 şi re- 
produs în volumul nostru, Eseuri, Editura Minerva, Bucureşti, 
1971, p. 183—189. 


124 


La rindu-i, Stendhal avea să definească dragostea prin 
voluptatea totală a fiinţei : | 

„A iubi, înseamnă a afla plăcerea de a vedea, pipăi şi 
de a te bucura prin toate simțurile și cît mai apropiat cu 
putință, o ființă demnă de a fi iubită și care te iubește“ 
(De PAmour, 1, cap. II) : „Laetitia perfectio est“ (Spinoza : 
bucurie înseamnă desăvirşire“). 

Săvirșit în condiții normale şi, am zice, corecte, adică 
între două fiinţe al căror dinamism sexual nu este alterat, 
care se iubesc — condiție esenţială — şi care dau actului 
sexual caracterul lui adevărat, de frumuseţe biologică, 
actul iubirii este urmat de o stare de nespusă împăcare 
sufletească şi satisfacţie organică. Tensiunea nervoasă pre- 
gătită, am spune, în mod savant, printr-o adevărată artă 
a bărbatului, ajungind la momentul de freamăt interior și 
înfăptuind contopirea a două fiinţe, a orgasmului, ajunge 
la o destindere totală a personalităţii, la echilibru și calm : 
este starea de bucurie şi adesea de recunoștință reciprocă 
urmind actul sexual, stare ce contrastează cu sentimentul 
de repulsie şi dispreţ al bărbatului pentru femeie, în ca- 
zul întilnirilor întimplătoare, fără dragoste, sau cu stările 
de nemulțumire, exasperare și depresiune, urmind acte- 
lor sexuale neizbutite, printr-o dereglare a dinamismului 
sexual. 

Armonia şi echilibrul vieţii cuplului își are aci înteme- 
ierea organică. Lipsa acestui substrat organic conduce la 
ruptură sau suferinţă : nici un sentiment nu este atit de 
puternic — cel puţin la inceputul unei conviețuiri — dacă 
nu-şi are o corespondenţă în această satisfacţie a corpului, 
care dă gindului seninătate. i 

Calitatea noastră de medic ne-a îngăduit să primim mai 
multe mărturisiri. În toate cazurile, mi s-a confirmat în- 

semnătatea unei vieți sexuale normale, în menţinerea 
echilibrului interior şi în activitatea creatoare, artistică 
şi filosofică. Cu deosebire, au fost impresionante mărtu- 
riile femeilor. Una dintre pacientele noastre ne-a mărtu- 
risit (ii reproduc aproape textual cuvintele, deşi sint citeva 
decenii de la primirea acestei confidenţe) că dacă a reuşit 
să-şi dobindească, după sfîrşitul studiilor sale universi- 
tare, seninătatea sufletească şi echilibrul corporal, fiind 
mai tirziu în măsură să lucreze creator — a fost datorită 
căsătoriei cu omul pe care-l iubea. 

Socotesc că aceste lucruri trebuie spuse şi repetate. 
Adevărul, constatat prin observaţie ştiinţifică, se cuvine 
a fi rostit intreg, cu atit mai mult cu cît vădirea meca- 
nismului intim al faptelor poate avea o semnificație de 
călăuzire în viaţa oamenilor. Falsa pudoare este tot atit 
de primejdioasă, ca şi ignoranţa. 

Cred că — în locul literaturii superficiale, ajungind 
adesea la pornografie, prin lipsă de artă şi delicateţe a 
sentimentului — un examen amănunţit şi decent, arătind 
implicaţiile morale şi sociale ale faptelor, are un caracter 
de obligaţie morală pentru un om care a cunoscut, prin 
profesie şi activitate personală de viaţă, urmările grave 
ale dereglărilor sexuale. 


Ca şi eternul feminin, masculinitatea, Andreia, nu re- 
prezintă o categorie sufletească uniformă : conceptul se 
pulverizează în unitatea individuală, în care psihologul 
poate distinge categorii şi tipuri. Criteriul diferențierii 
celor două permanenţe ale sexualităţii umane este, însă, 
diferit : în timp ce eternul feminin își află, în primul 

rînd, rațiunea de a fi într-un destin complex, în care bio- 
logicul (procrearea) şi umanul (educarea copilului) se îm- 
pletesc, masculinitatea se defineşte, cu deosebire, prin 
atitudinea faţă de femeie şi numai secundar și implicit, 
mediat, prin orientarea către rosturile sale bio-sociale. 

Psiho-organic, unicitatea fiecărei individualităţi mascu- 
line este determinată, după cum am arătat, de gradul in- 
tegrităţii sau dereglării dinamismului sexual. Dependent 
de această structură, se dezvoltă însă o primă diferenţiere, 
săvirşită după împlinirea dragostei, în raport cu femini- 
tatea. 

Vom distinge exemplul amantului consacrat unei anu- 
mite femei, înţeleasă în individualitatea ei singulară, de 
neînlocuit : Des Grieux, Tristan, René, eroul romantic în 
general, care vede în dragostea pentru o anumită femeie 
o predestinare şi care acceptă femeia iubită așa cum este 
aceasta, cel puţin aşa cum o vede și cunoaşte, cu toate 
calităţile, uneori idealizate, şi cu toate defectele eventuale. 

Acestei categorii, foarte generale, a îndrăgostitului de 
o femeie unică, i se opune îndrăgostitui de un anume tip 
feminin, în care vede imaginea feminităţii, în genere: 
Don Quichotte, îndrăgostitul de Dulcineea din Toboso, 
sau Faust, îndrăgostit de Elena, forma platoniciană a fru- 
museţii grecești. 

Primii sînt îndrăgostiţi de o fiinţă concretă, cei din urmă 
de un arhetip, de un concept, prin mijlocirea căruia iu- 
besc o anumită femeie. Diferenţa nu este, totuși, radicală, 
ci numai de grad : iubind pe Isolda, Tristan iubește impli- 
cit eternul feminin, după cum Faust, în căutarea unui 
absolut, îmbrățișează o făptură, pe care a chemat-o la 
viaţă, prin scoborirea — sau poate urcarea — în ținutul 
tainic al Mamelor. 

Ne aflăm aci în zona plenitudinii și a onestităţii de 
cuget. Dragostea este pură, sau cel puţin purificată prin 
sinceritatea sentimentului și suferinţă, de orice alte impli- 
caţii lăturalnice, care o alterează. Căci dincolo de aceste 
categorii morale se situează numeroase derogări, în care 
femeia nu mai reprezintă un ideal și un scop în sine, ci 
un mijloc pentru satisfacerea unui interes sau ambiţii 
sociale : exemplul unui Lucien de Rubempre, care, spriji- 
nindu-se de protecție feminină, în dorinţa lui de afirmare 
socială şi căutare a notorietății, care înfriînt, după nume- 
roase drame de conştiinţă, dintre care ultima, întilnirea 
cu Vautrin, înseamnă o abdicare; succesul final al lui 
Rastignac, reușind să-și amuţească scrupulele morale și 
aflind în femeie un mijloc de ascensiune; drama lui 
Julien Sorel, omul ce se vrea lucid şi calculat, dar care 
sfirșeşte prin a fi tirit în imensa maree a impulsiilor sub- 
conștiente, recunoscindu-şi sentimentul, înainte de a sfirși 
pe eşafod ; ipocrizia pietăţii lui Tartuffe, la care dragos- 
tea, redusă la dorinţă, disociată de orice preocupare etică, 
ajunge la cinism. Reducem, în toate aceste exemple, po- 
ziția dragostei masculine, ce nu poate fi tăgăduită, în 
sinceritatea ei, la o contradicţie dintre onestitatea de sine 
şi anume interese, necesităţi sau convenienţe sociale. Fe- 
nomenul îşi are o ilustrare foarte întinsă. Poate suscita, 
totuşi, din partea bărbatului, revolta împotriva compro- 
misurilor de ordin social, exigenţa, impusă femeii, de a-și 
afirma independența morală și puritatea sentimentului : 
Alceste, eroul lui Molière, din Le Misanthrope. 

Poziţia masculinităţii față de femeie poate ajunge la 
dramă, în cazurile, numeroase, ale unei alegeri iniţiale 
defectuoase, ale unei divergențe temperamentale, ale unei 
neomogenizări spirituale, sau ale unor condiţii sociale 
frămintate. Viaţa socială și expresia acesteia în operele 
literare vor deschide un vast evantaliu de tipuri şi situaţii, 

din care amintim ; suferința geloziei la Othello; prăbuşi- 
rea sinuciderii wertheriene ; efortul sfișietor al stăpinirii 
ascetice al eroului tolstoian, Părintele Sergiu, retrăind 
tortura viziunilor Sfîntului Anton; căderea în luxură, 
prin degradări succesive a baronului Hulot, din La cou- 
sine Bette ; demonismul şi perversiunea morală, îmbinînd, 
în viziunea romantică byroniană, dragostea zbuciumată 
cu moartea, ilustrată de cuplul Manfred — Astarté ; de- 
vierea sexuală, întorcînd spatele feminităţii, la un tempe- 
rament de excepţională vigoare corporală, ajungînd la 
afirmarea „avant la lettre“ a unei „voințe invincibile de 
putere“ a lui Vautrin, eroul lui Balzac; tipul seducătoru- 
lui „libertin“ preromantic, ilustrat de Lovelace, eroul lui 
Richardson sau de Valmont din romanul lui Choderlos de 
Laclos alcătuiesc tot atitea mărturii ale unicităţii mascu- 
linităţii în faţa eternului feminin, pe care le-am putea 
completa cu tipurile de infatuaţi care nu iubesc, ci se 
lasă iubiţi, amintind schema mitică a dragostei dintre 
Afrodita şi Adonis şi ajungînd la numeroșii reprezentanţi 
narcissici ai eleganţilor tuturor timpurilor, de la Alci- 
biade, la muscadinii, dandys și baronii de Lauzun “sau 
Brummell ai timpurilor mai noi. Sînt, acestea din urmă, 
tipuri mai mult pasive, pe care le vor întregi marii aven- 
turieri ai dragostei profesionale, reprezentaţi prin cava- 
lerul Casanova de Seingalt, pentru care dragostea era în 
acelaşi timp o plăcere, un sport şi un mijloc de ascen- 
siune socială, uneori un rămăşag cu sine însuşi: acesta 
nu afirmase oare cîndva că nu există femeie care să re- 
ziste unui asalt de galanterie îndemînatec condus ? 

Ne aflăm aci, pe același versant, ca şi Valmont şi Love- 
lace : deosebirea constă numai în lipsa de rezistenţă, 
întimpinată de seducător. Sentimentul, pasiunea, exaltarea 
par absente, situind pe aventurier la polul opus iubirii 

lui Dante, pentru care întîlnirea cu Beatrice avea să în- 
semne inceputul unei noi vieţi, în dragoste și contemplare 
a frumuseţii : incipit vita nova. 

Aspiraţia masculină către posesia feminităţii depăşeşte 
însă, în istoria culturală, drama singulară, reprezentată 
prin iubiri aevea sau transpuse literar, ajungind la semni- 
ficaţia mitului. Separaţia este, de bună seamă, dificilă, 
între mit și caz individual: ambele conţin o permanenţă 
şi un caracter exemplar, deși în măsură inegală. Dintre 
figurile reprezentind o decantare a particularului şi o 
ridicare a individului la simbol se desprind însă figurile 
lui Faust şi Don Juan, închipuite cam către aceeaşi epocă 
de imaginaţia populară, în două medii culturale deose- 
bite — civilizaţia nordică şi cea mediteraneană — şi care 
au fost strins asociate, în preocupările marilor creatori, 
în decursul ultimelor secole, 

Cei doi eroi mitici aveau în comun căutarea, nevoia 
poeziei, neliniştea, nevoia de absolut. Faust este însă mai 
complex: uneşte drama cunoaşterii, nevoia acţiunii şi 
năzuinţa înfăptuirii binelui, bucuria frumuseţii, zbuciu- 
mul între exaltare și remușcări în lungul frămintatei lui 
aventuri, în urmărirea eternului feminin, „ce înalță spre 
ceruri, 

Faţă de Faust, Don Juan ne pare concentrat pe o sin- 
gură dimensie, deşi frămintarea lui nu este mai puţin pa- 
tetică, în lungul dragostei consacrate celor o mie una 
femei, ce i-au căzut victime. Don Juan reprezintă însă 
adevărul realităţii masculine, care, dacă nu urmărește în 
lungul vieţii apropierea absolutului, prin mijlocirea eter- 
nului feminin, năzuieşte totuşi să întilnească femeia unică, 
ființa îngeminată de care fusese despărţit originar, prin 
decretul zeilor, consemnat de mitul lui Aristofan. Juan 
ilustrează căutarea femeii unice, în perindarea întilnirilor 


trecătoare, 

Prin aceasta, el exprimă adevărul ultim al masculini- 
tății, al dragostei singulare. În credinţa noastră, sprijinită 
pe observaţia faptelor, bărbatul nu iubeşte, cu adevărat, 
în lungul vieţii, decit o singură femeie. El iși poate în- 
mulţi aventurile, poate fi căsătorit de mai multe ori, dar, 
din numeroasele sale întilniri, dintre care multe i se şterg 
din memorie, o singură imagine feminină se prezintă în 
gind, în momentul în care, către sfîrşitul vieţii, îşi face 
un suprem bilanţ de conștiință. Pentru cei mai mulți 
oameni, această imagine se situează departe, în trecut, 
prilej de nostalgie sau de remuşcări. Numai cei ce înțeleg 
că această femeie este însăși soţia cu care şi-au împărţit 
viaţa, au cunoscut, în adevăr, fericirea. 

Observaţia îşi păstrează validitatea şi în cazul femeii, 
în care dragostea consacrată unui singur bărbat se poate, 
în cea mai mare parte a cazurilor, defini cu uşurinţă: 
este, foarte adesea, însemnătatea pe care o are pentru fe- 
meie prima experienţă a iubirii, primul bărbat ce i-a 
revelat dragostea. Dacă bărbatul, mulţumită structurii 
sale vitale, care nu-l înseamnă, practic vorbind, sub ra- 
port biologic, poate compara diferitele sale experienţe ero- 
tice, pentru a izola femeia pe care a iubit-o cu adevărat 
în lungul vieţii, femeia aparține, corporal și mental, 
general, primului său iubit. Fericirea se obţine și de data 
aceasta, în cazul coincidenţei dintre această primă expe- 
riență şi căsătoria durabilă. 


Faptele şi constatările făcute pină acum asupra speci- 
ficului feminin şi masculin, ca şi a unicităţii manifestă- 
rilor dilerenţierii sexuale în individualilăţi unice, deşi au 
fost urmărite pe paliere diferite, biologic-ereditar (acest 

domeniu numai evocat, eseul de faţă neavînd un caracter 
de expunere exclusiv ştiinţifică, ci numai sprijinit fiind 
pe aceste temeiuri), psihologic şi social, cu referinţe la 
viaţa culturală a omenirii — s-a menţinut, totuşi, în do- 
meniul trăirilor lăuntrice şi constatărilor pe cale de obser- 
vaţie, fără să ajungă în zona de adincime care domină 
atit specificul masculin și feminin, cit şi relaţiile intime 
ale dragostei. Vrem să spunem că realitatea dragostei este 
un fapt care își are justificarea de adîncime într-un fapt 
fiziologic fundamental, care comandă relaţiile dintre seze, 
alcătuind în același timp substratul organic al acestor 
raporturi, avînd deopotrivă implicații conducînd la dife- 
rențierea comportării generale, a sexelor și la discuția 
fidelității în dragoste. Acest fapt pe care Îl considerăm 
fundamental — subliniem cuvintul — avind corolare 
multiple de ordin psihologic şi social este, în general, ne- 
cunoscut, sau puţin cunoscut și, în fapt, neinterpretat co- 
rect, în toate consecinţele lui. 

Vom preceda formularea faptului, de cîteva constatări 
obiective. Unii sexologi (Th. H. van de Velde) au remar- 
cat aptitudinea mucoasei vaginale şi uterine de a absorbi 
anume substanţe chimice. 

Faptul nu se constată numai la substanţe chimice, ci 
şi în urma actului sexual. Comportarea fiziologică a celor 
două sexe este inegală în actul dragostei. În timp ce băr- 
batul nu este, practic vorbind, influențat sub raport chi- 
mic, femeia absoarbe substanţa spermatică a bărbatului. 
Un cercetător olandez, Kohlbrugge, a publicat rezultatul 
studiilor sale consacrate problemei, într-un articol apărut 
în Zeitschrift fiir Morphologie und Anthropologie. Sexo- 
logul Van de Velde, care-l citează, reia discuţia !, amă- 


1 Dr. Th. Van de Velde. Die Abneigung in der Ehe. Benno Ko- 
negen. Leipzig u. Stutgart. 1928, p. 88 sqq. 

nunţindu-i corolarele. Copulaţia nu are drept rezultat unic 
o fuziune a gameţilor, ce se săvirşeşte după legile mende- 
liene, ci comportă și o absorbţie de substanţe chimice, 

Van de Velde citează într-o altă lucrare!, trei fapte 
precise, observate nu numai la femeile în cauză, ci şi de 
soţii acestora, ca şi de medicii respectivi (două cazuri per- 
sonale ale autorului, un caz al unui confrate): în toate 
cazurile respiraţia femeilor avea, după actul sexual, miro- 
sul lichidului spermatic). Atare exemple, constatate obiec- 
tiv sînt, de bună seamă, rare, dată fiind sensibilitatea 
particulară de care trebuie să dea dovadă subiecţii în 
cauză, ca şi caracterul delicat, interesind pudoarea şi inti- 
mitatea. Un medic de plasă mi-a mărturisit că soția sa re- 
simţea, într-un interval de aproximativ o jumătate de 
oră, după actul sexual gustul și mirosul produsului sper- 
matic. (Sexologul olandez notează că halena spermatică 
post-coitum durează între o oră şi două ore.) 

Socotim că aceste date au o semnificaţie și implicaţii care 
depăşesc cu mult un interes anecdotic: ne aflăm în faţa 
unui fapt care creează organismului feminin o condiţie 
fundamental diferită de condiţia masculină. Organismul 
feminin este un receptacol al principiului fecundant mas- 
culin. Produsul fecundant împregnează întregul corp al 
femeii, nu numai în momentele urmînd relaţiilor sexuale, 
ci şi mult mai tirziu, în timpul gestaţiei, prin absorbţia 
placentară, a schimburilor chimice săvirşite între corpul 
matern şi organismul copilului. Copilul, fructul dragostei, 
este deopotrivă expresie a unicităţii vitale feminine, dar 
și al unicităţii corporale a iubitului. În tot timpul sarcinii, 
organismul femeii va continua să absorbă aceste produse 
chimice, modificindu-se. 


t Id.: Die vollkommene Ehe, aceeaşi editură, 1928, p. 31 sqq. 

Urmările dragostei pentru femeie vor fi fundamental 
deosebite, în comparaţie cu acelea ale actului sexual la 
bărbat, nu numai prin succesia de stări fiziologice, de o 
infinită complexitate a proceselor neuro-humorale consti- 
tuind gestaţia, naşterea, perioada de lăuzie, alăptarea — 
ci şi prin răsunetul psihologic al acestor evenimente vitale, 
hotăritoare pentru biografia ei individuală. 

În timp ce, în anumite cazuri, bărbatul acordă actului 
dragostei o semnificaţie întimplătoare — ...putindu-l chiar 
uita! — pentru femeie dragostea înseamnă, în același 
timp, dăruire, participare, reprezentind un fapt biologic, 
psihologic și social capital. Identitatea dintre sexe sub 
acest raport nu se poate susține. Chiar în cazul în care 
soțul iubitor aşteaptă copilul și-l doreşte — el nu începe 
(în general vorbind) să-şi iubească copilul decit după ce 
acesta s-a născut, în timp ce femeia, nu numai că-și iubea 
copilul inainte de naştere, dar era pregătită pentru ma- 
ternitate, prin întreaga ei constituție, prin instinct și prin 
complexiune psihologică. 

Atare fapte repun în discuție vechea problemă a 
telegoniei, pe care o vom evoca, în treacăt. Prin tele- 
gonie, vechii geneticieni înțelegeau : „modificarea 
durabilă pe care o prezenta o femelă vivipară, în 
urma unei împerecheri fecunde cu un mascul de o 
rasă sau de o specie străină“ (E. Guyenot). „O iapă, 
fecundată de un măgar, continuă cercetătorul citat, 
s-ar găsi modificată, impregnată de această hibridare 
și, mai tîrziu, încrucișată fiind cu un armăsar din 
rasa sa ar putea produce descendenți care ar con- 
serta cîteva caracteristici ale măgarului, care a fost 
tatăl fraților lor uterini.“ 

Fără îndoială, conceptul telegoniei, în prezent nu 
se mai poate susține, în sensul lui strict, în relaţie cu 

procesele mendeliene ale eredității, cu atît mai mult 
cu. cit un examen critic riguros al faptelor a azătat 
caracterul superficial al observaţiilor, bazate pe co- 
incidenţe, şi cu cit experienţele săvirșite la începutul 
secolului nu au adus confirmarea acestor fapte. Stu- 
diul de sinteză al lui Et. Rabaud (1914) a arătat, de 
altminteri, netemeinicia conceptului de telegonie, în 
înţeles strict. Rămiîn însă „schimburile placentare 
între foetus şi mamă“, pe care însuşi Guyenot le men- 
ționează — contestindu-le, însă, specificitatea eredi- 
tară. Dacă telegonia rămîne un fapt contestat şi con- 
testabil — absorbția de substanță spermatică a femeii 
prin organele genitale și mai ales impregnanțfa ulte- 
rioară a întregului său corp de organismul copilului 
este însă un fapt. Titlul articolului citat mai sus, da- 
torită lui Kohlbrugge, era de altminteri : „Influența 
spermatozoizilor asupra uterului, contribuţie la stu- 
diul telegoniei“. Ne aflăm, în credința noastră, în 
fața unui fapt fiziologic, comandind comparativ, la 
bărbat şi femeie, biologia, psihologia şi etica actului 
sexual. 


Păstrind, aşadar, o atitudine de expectativă în privința 
influenței genetice consecutivă rezorbției de spermatozoizi 
de către corpul femeii, ne mărginim să subliniem însemnă- 
tatea incontestabilă a faptului impregnării de ordin chimie 
al organismului feminin, în urma actului sexual, dar mai 
cù deosebire prin schimburile transplacentare, dintre făt 
și mamă, Acest fapt ne pare fundamental. 

Femeia primeşte substanța zămislitoare a masculului, 
care prilejuieşte fructul dragostei și va fi, prin aceasta, 
impregnată indelebil în întreaga ei personalitate, pe tot 
restul vieţii. Bărbatul, participind la actul dragostei, nu 

cunoaște această transformare fundamentală a corpului 
şi personalității sale. Faptul este transpus — vulgar şi 
uneori obscen — în toate limbile; nu vom cita, reţinuţi 
fiind de simțul decenţei, bine cunoscuta expresie româ- 
nească, 

“Implicaţiile etice și sociale ale faptului au fost discu- 
tate. Ele au ajuns la formularea simplistă: „femeia este 
monogamă, bărbatul este poligam“. Discuţia presupune, 
de bună seamă, nuanţe, intîlneşte prejudecăţi, suscită, din 
partea partizanilor „libertăţii“ femeii, întimpinări și re- 
zerve. Faptele rămîn însă şi dau considerentelor de ordin 
etic o întemeiere fiziologică. Infidelitatea femeii introduce 
în intimitatea căsătoriei un element străin, chiar în cazul 
în care nu introduce în această căsătorie un copil, ce nu 
aparține soțului. Bărbatul nu este modificat în ființa sa 
intimă, Nu facem aci — fireşte — o pledoarie pentru „li- 
bertatea“ bărbatului, ci constatăm un fapt, pe care, fără 
să-l justificăm, l-am putea explica, atit prin temeiuri fizio- 
logice — cit şi prin fapte psihologice, tinind de mecanis- 
nul dinamismului sexual al bărbatului. Nu absolutizăm un 
principiu, dedus din constatarea unui fapt, dar încheiem 
postulind fidelitatea totală a femeii, în dragoste, stăruind 
asupra problemei de conştiinţă a respectului reciproc din- 
tre soți şi socotind că idealul ar fi totuşi o fidelitate tot 
atît de scrupuloasă, călăuzită de criterii etice — concluzie 
pasibilă, totuşi, de obiecţia foarte pertinentă că formu- 
larea ei este uşor comprehensibilă... în cazul unui autor, 
avînd virsta scriitorului rîndurilor de faţă... 


„În timp ce redactam paragraful de mai sus, aveam, 
tot timpul, în gînd, prezentă, diferenţa de plan între ade- 
vărul fiziologic şi ethosul dragostei. Formulind un adevăr, 

îmi dădeam seama că pun accentul pe punctul de plecare, 
trecînd peste zona de sus a dragostei, deși cele două faze 
ale iubirii sînt conexe. Fără să socotesc, așadar, că adevărul 
formulat mai sus reprezintă latura meschină a dragostei, 
voi aminti că raporturile dintre sexe trebuiesc strămutate 
în domeniul visului și al mitului. Dragostea este un fapt 
spiritual, eternul feminin are valoare supremă, rod al 
dezvoltării umanităţii. Masculinitatea a recunoscut eter- 
nului feminin imboldul de a ridica spre ceruri. Femeia 
nu are dreptul de a cobori de pe acest piedestal. 


Capitolul VI 





IUBIREA ÎN DURATĂ 


Înțelegerea pe care omul timpului nostru o are asupra 
dragostei și locului ocupat de aceasta in universul cosmic 
şi vital este rodul unei experienţe fiziologice şi sociale mi- 
lenare, întregită prin reflexiile ginditorilor şi ale unor re- 
zultate științifice riguroase. Ne-am străduit, în paginile 
precedente, să deschidem citeva perspective asupra acestei 
realităţi fundamentale, care alcătuiește structura însăşi a 
vieţii umane. Ne propunem, în prezent, să consemnăm 
rezultatele generale ale acestei viziuni. l 

Dragostea ne apare ca un rezultat complex al datelor 
de ordin biologic, prin importanța instinctului de conser- 
vare a speciei, care este, în general, mai puternic decit 
a instinctului de afirmare individuală ; a instinctului social, 
de viețuire in comun ; a specificului uman, de existență 
în lumea valorilor, ființei iubite atribuindu-i-se o valoare 
supremă ; a fiecărei vieți individuale, care, prin alegerea 
persoanei iubite iși definește linia de viață a biografiei şi 
destinului său singular. Dragostea chezăşuieşte, prin per- 
manenta ei, continuitatea vitală și culturală a umanităţii. 

În manifestările ei psihologice imediate, dragostea se 
afirmă ca o nevoie de posesie reciprocă, a unei nevoi de 
prezenţă, a unei nevoi de complementaritate a tuturor or- 
ganismelor diferenţiate sexual, care, în izolare, nu-şi au 
autonomie şi independenţă, funcțiunea sexuală fiind sin- 

gura care nu poate fi săvirșilă decit prin cooperarea å 
două fiinţe de sex diferit. 

Realitate bio-psiho-socială complexă, dragostea umană 
este în acelaşi timp instinctivă și rod al unei atmosfere 
culturale, întreţinută de viața subconştientă, desfășurată 
dincolo de călăuzirile voluntare şi ale lucidităţii. Dragostea 
nu are nevoie de îndreptăţiri, se împlineşte dincolo de ra- 
țiune şi calcul ; poate fi adesea injustă și capricioasă, prin 
inexplicabilă înclinare subiectivă : în Les travailleurs de 
la mer (V. Ilugo), de pildă, eroina răimine indiferentă în 
faţa eroismului suprauman, titanesc, al lui Gilliat, rezer- 
vîndu-şi dragostea unei fiinţe banale, şterse. Ca şi prie- 
tenia, dragostea este o întîlnire a două destine singulare, 
care nu are nevoie de explicare (parce que c'estoit luy, 
parce que c'estoit moy : Montaigne). Caracterul complex, 
dominat în bună parte de tectonica subconştientului, a 
dragostei, îi va explica ambivalenţele și conflictele. Ambi- 
valenţele se vor afirma prin caracterul complex şi con- 
tradictoriu al sentimentului, care, uneori, poate fi în ace- 
lași timp ură şi dragoste. Dragostea în seninătate şi 
calm, a fiinţelor identificate una cu alta printr-o convie- 
tuire maritală îndelungă, a putut fi adesea precedată de 
frămintări confuze de sentimente, în care intervenea ura, 
exasperarea, umilinţa plinsă, remuşcările, drama. Ambi- 
valența dragostei presupune, de altminteri, totdeauna 
opoziţia dintre iluzie şi cuprinderea concretă a realităţii, 
dintre egoism şi dăruire, dintre interiorizare și proiecţie 
în afară a undei afective. Aceste tălăzuiri își pot însă afla 
cu timpul compensație şi liniştire, ajungind la fuziunea şi 
omogenizarea simţurilor — dacă, totuși, această armonie 
nu a fost înfăptuită de la început. Opoziția latentă poate 
ajunge insă la conflicte, contradicții, la drame ale rupturii, 

suferinţă, izbucniri de gelozie, stări depresive, suicid sau 
crimă pasională. Diferențe temperamentale,  iluzionare 
după o alegere iniţială greșită, impulsivitatea, nestăpinită 
prin dominarea de sine sau educaţie, condiţii de ordin 
material și social pot pregăti, alături de armonia şi beati- 
tudinea dragostei, tabloul sumbru și multiform al drame- 
lor pe care le vor consemna psihiatrul, judecătorul sau 
medicul legist. 

Va trebui să privim dragostea sub toate incidenţele sale 
și să nu o reducem la o schemă idilică şi convenţională. 
Realitatea trebuie cunoscută, pentru a fi înţeleasă prin 
cauze. Se va putea, în acest mod, pregăti climatul de calm 
și fericire al dragostelor împlinite şi evita, în acelaşi timp, 
dramele erotice sau „catastrofele“ sexuale, care au făcut 
obiectul unei vaste bibliografii şi la care ne vom referi 
într-un alt capitol. Toate aceste împliniri sau deznodă- 
minte sînt rezultatul faptului că dragostea nu este, ca orice 
fapt uman, numai o realitate statică, ci o devenire, în care 
fiinţele, prin însăşi convieţuirea lor se transformă, mo- 
delindu-se după un dinamism propriu, dar şi prin influ- 
ențe de acţiune și reacțiune reciprocă. 

Am discutat pe larg, în lucrarea noastră, Individualitate 
și destin (Bucureşti, 1946, volumul II, p. 384—385) semni- 
ficaţia „întilnirilor“ în viaţa individuală, dînd termenului 
de „intilnire“ accepţia lui cea mai largă. Din varietatea 
acestor evenimente (intilnirea cu arta, cu o anume disci- 
plină ştiinţifică, cu un oraș, cu o persoană, cu un învă- 
țător, mai ales), întîlnirea cu viitorul soț sau viitoarea 
soție este, fără îndoială, dintre cele mai însemnate. Nu 
relevăm în viaţa soților numai o cotitură biografică, ci şi, 
pe plan interior, o profundă împlinire a personalității. 
Transformarea e reciprocă. Sint femei, cu deosebire cele cu 

u instrucţie elementară, măritate cu bărbaţi mai în virstă, 
de vastă cultură, care au fost chemate la o viaţă spiritu- 
ală înaltă, după cum sînt bărbaţi — şi am cunoscut amă- 
nunţit mai multe exemple — la care înrîurirea educatoare 
a femeii — dăm cuvintului înțelesul lui strict — a fost 
fundamentală. Într-unul din cazuri, soţul mărturisea că 
adevărata lui educaţie, de stăpiînire a impulsiilor şi de 
modelare a personalităţii, a început în ziua căsătoriei. 

În studiul său, L'Amour et la Haine, publicat în al ṣa- 
selea volum din Nouveau Traité de Psychologie (Felix 
Alcan, Paris, 1939, p. 115, 152), Daniel Lagache, discutind 
problema maturizării sexuale, subliniază faptul, în con- 
cordanţă cu mai mulţi autori, mai cu deosebire cu 
O. Schwarz: „pentru femeie legătura este personală şi 
definitivă, [...] „femeia dă tot și cere în schimb tot; chiar 
dacă în cursul unor legături succesive, personalitatea sa se 
îmbogățește şi se maturizează, legătura nu este totuși 
decît un diminutiv al căsătoriei“ (p. 125), arătind la pagina 
următoare : „Căsătoria diferă de legătura (amoroasă) 
sub raport social, temporal şi sufletesc. Căsătoria are o 
valoare publică; soții dobîndesc același patrimoniu; du- 
alității dintre „tu“ și „eu“, căsătoria îi substituie comu- 
nitatea, reprezentată prin pronumele „noi“. Căsătoria este 
definitivă, în sensul că soții își dau unul altuia tot ceea 
ce-şi pot da; criteriul acestui caracter al definitivului este 
dorința femeii de a avea un copil. În sfîrșit, căsătoria este 
mai „specifică“ decit legătura, ea este „unirea a două exis- 
tenje“ : semnificaţia specifică a „persoanei“ este de a trăi 
prin și pentru altă persoană“. (Autorul francez se referă la 
lucrarea lui Oswald Schwarz, Sexualitet und Persönlich- 
keit, Wesen und Formen ibrer Bezishungen. Wien-Leip- 
zig-RBern, 1934, p. 116). 

In cazul căsătoriilor echilibrate, în care dăruirea reci- 
procă a soţilor este totală, rod al unui climat de sinceritate 
și armonie, întregul joc al cochetăriei şi ipocriziilor, al 
rezervelor say pruderiei (al afectării unei pudori exce- 
şive : personajul Arsino€ din Mizantropul lui Moliere) ia 
sfîrşit. Climatul acesta de încredere și seninătate nu se 
instalează, de bună seamă, din primele luni. El este un 
rezultat al unei conviețuiri mai indelungate, dar alcătuieşte 
condijia esenţială a căsătoriei. 


Amănunţirea analitică nu va putea niciodată evoca pli- 
nătatea acestei primeniri sufletești care se continuă din 
momentul de inceput al dragostei, pînă la epoca închegării 
climatului de fericire egală a căsătoriei. Numai poezia va 
surprinde trecerea de la frăgezimea simţirii adolescen- 
tului, neinţelegind încă, ceea ce se petrece în sine, pînă 
la echilibrul senin al identificării dintre două fiinţe. Nu- 
mai o antologie a operelor poetice consacrate dragostei va 
putea urmări această eflorescenţă ; ne vom limita, așadar, 
la citeva nuanţe ale acestei palete. - 

A fost oare descrisă mai sugestiv înmugurirea dragostei 
decit în romanul pastoral grecesc, Daphnis și Chloe ? 

lată suferința fetei, în traducerea lui Constantin Ion 
Balmuş : „Biata fată, nu știe singură ce simte, ea, cea 
crescută la țară și care n-auzise pe nimeni vorbind de 
dragoste. O mîhnire îi cuprinse sufletul, privirile-i erau 
pierdute și-adesea șoptea numele lui Daphnis. Nu mai 
mânca, nu mai dormea noaptea, nu mai îngrijea de turmă. 
Acum ridea, acum plîngea ; adormea și tresărea din somn. 
Faţa îi era cînd galbenă, cînd roșie ca focul; nici o juncă 
înțepată de streche n-ar fi fost așa. 

Citeodată, cădea pe ginduri și-și vorbea așa : «Sint bol- 
navă și nu știu ce am; sufăr și n-am nici o rană; mi-e 
inima rea şi n-an pierdut nici o vacă ; ard și stau (totuși) 
la umbră deasă! De cite ori nu m-am înțepat în spini și 
n-am, plins. Cite albine nu m-au împuns și poftă de min- 
care tot am avut ! Ce-mi roade acum inima este mai amar 
decît toate acestea? Frumos o fi el, Daphnis, dar și flo- 
rile-s frumoase. Frumos mai cîntă din nai, dar și privi- 
ghetorile cîntă frumos și, totuși, pe mine nimic nu mă 
mişcă ! O de-aș fi naiul lui, să-i simt suflarea! De ce 
nu-s o capră, să fiu păscută cde el ?»...% 

„La rindul lui, Daphnis, care primise o sărutare stîn- 
gace de la Chloe, era cuprins de aceleaşi simţiri : „,...De- 
atunci, îl treceau adesea fiori reci, nu-și putea stăpîni 
inima care-i bătea tare, voia să se uite mult la Chloe, clar 
privind-o, i se îmbujorau obrajii“ [...] „Mincarea ubia o 
mai gusta, și cînd era silit să bea, își uda numai buzele. 
Se făcuse tăcut, el, mai vorbăreț decit greerii ; (devenise) 
greoi, deși de felul lui era mai neastimpărat ca o capră. 
Își uitase și de turmă, naiul şedea părăsit la o parte, iar 
fața îi era mai galbenă ca iarba ofilită de soare. Numai 
de Chloe vorbea cu aprindere, iar cind se găsea singur, 
departe de dinsa, se întreba astfel: «Ce mi-o [i făcut, 
care, sărutul Chloei ? Căci buzele ei sint mai fragede ca 
trandafirii, şi gura mai dulce ca mierea, totuși, sărutul ei 
m-a fript ca o înțepătiwă de albină ! De cite ori nu mi-am 
sărutat eu iezii, cățelușii și vițelul dăruit de Dorcon! 
Sărutarea asta-i altfel: îmi taie răsuflarea, îmi topește 
sufletul, îmi smulge inima — și, totuși, aș vrea să o mai 
simt odată ! O, biruință blestemulă, o, Joc ascuns, a cărui 
pricină n-o pot spune ! »“, 

Tar tălăzuirile contradictorii ale dragostei au fost, oare, 
cu mai mult adevăr mărturisite, decit în sonetele poetesel 
franceze Louise Labe ? 

„Trăiesc și, totuși, din viață eu mă sting: mă pirjolesc 
și apele mă-neacă / Focul mă arde și frigul mă pătrunde / : 
cu mine viaţa-i blindă, dar neîndurătoare | ; trăiesc mari 
suferinţi, în bucurie. 

Fără de pricini hohotesc în lacrimi |, iar în plăceri îndur 
durere plinsă / Cele ce am — se duc și nu durează | și 
ființa-mi ofilită înfloreşte !“ (traducere Ion Biberi). 

Iar înmlădierea supusă a feminităţii sub puterea domi- 
natoare a iubitului a fost oare cîndva mai fermecător 
rostită decit în poemul poetesei Pernette du Guillet? 

„Pentru a bucura pe cel ce mă frămîntă-n chinuri |] nu 
vreau să caut leac pentru-al meu chin | eu știu că sufe- 
rința mea îl mulțumește | şi mulțumită sînt de bucuria 
lui !“ (trad. 1.B.). 

„Pentru a-şi afla ecou în mărturia, tot atit de patetică, 
a poetului Maurice Scève, pentru a sa Délie : 

„Atit o am iubit, încît în ființa ei trăiesc! Atit în fiin- 
ța-i am trăit, că-n mine dragostea a pîrguit ! [...] 

„lar flacăra ce ne-a cuprins a fost atît de-naltă | că 
focul meu luceşte îngemînat cu-al ei. | De va muri, a ei 
scânteie, scînteia mea cenușă va fi ] Și astfel, ea pierind, 
eu voi pieri !“ (trad. I. B.). 

Dragostea, în frămiîntarea ei toridă, care se cere, după 
cuvîntul lui Properţiu: „udată cu lacrimi“, sau care-și 
are expresia în toate formele expresiei artistice, în actul H 
al operei lui Wagner, Tristan și Isolda, de pildă, ajunge 
însă treptat la maturitatea iubirii, în zenit, vigoare a băr- 
băţiei şi graţie feminină : Sărutul lui Auguste Rodin. 

Aparţinerea mutuală şi contopirea sufletească nu su- 
primă, fără îndoială, în climatul marital, toate comporta- 
mentele dragostei, dar le amuţeşte, dindu-le o existenţă 
virtuală. Gelozia nu dăinuie decit sub formă po- 
tenţială, simplu „control“, de altminteri discret şi plin de 
încredere : soţii înțeleg că o gelozie vădită reprezintă o 

lipsă de respect reciproc, avind, mai ales faţă de femeie, 
semnificaţia unei adevărate oiense. Obişnuinţa nu înăbuşă 
elanul, ci-l diversifică, îl adinceşte; omul, fiinţă în veş- 
nică devenire, nu-și -află decît în plinătatea dragostei în 
durată, adevărata sa realitate interioară. Faptul a fost 
exprimat în termeni fericiţi de Theudur Gottlieb von Hip- 
pel, autor al unei importante lucrări consacrate căsătoriei 
(Uber die Ehe, 1774, reeditată în 1872): Numai prin căsă- 
torie, femeia este desăvirșită, în ființa ei, de soţ, după 
cum soțul este desăvirșit de către sulie. Bărbat și femeie 
alcătuiesc o singură viaţă“. 

Oobservațţia este atit de adevărată încit, uneori — gene- 
ralizarea este dovadă de naivitate — contopirea sufletească 
poate fi rodul cîtorva ani de convieţuire, cei doi sfirşind 
prin a se stima şi cunoaşte unul pe altul, chiar în cazul 
căsătoriilor grăbite sau convenționale, frecvente în seco- 
lele trecute. În suris, Moliere a rostit acest adevăr, în 
versurile : 


„Plus que lon croit, ce nom d'epoux engege 
Et Vamour este souvent 'le fruit clu mariage“. 


(„Mai des decît se spune, rolul de soț impune, / iar dra- 
gostea-i adesea al căsniciei nume“ — Sganarelle, ou Le 
Cocu imaginaire, scena I (tr. I. B.). 

Sub o formă sau alta, pregătită îndelung înaintea căsă- 
toriei, prin înclinare mutuală sau fruct al conviețuirii, 
căsătoria reprezintă adesea o înfăptuire a vechiului mit, 
al reunirii unor ființe, despărțite cîndva arbitrar, de zei. 

În această omogenizare, condiționată de armonia inițială 
dintre două corpuri și simţiri, dar adincită prin convie- 
țuirea în durata deceniilor, se vădesc totuşi diferenţele 
specifice ale sexului, ca şi particularităţiie sufleteşti carac- 
teristice fiecărui cuplu. Principiul complementarităţii do- 
mină unificarea maritală. Unul din soţi are totdeauna 

iniţiativa expansiunii emotive, a protecţiei, a căldurii de 
suflet, celălalt lăsindu-se iubit, răsfăţat, condus ; primul 
sfirşeşte prin a iubi fiecare gest, fiecare privire, a. fiinţei 
celuilalt. Dragostea maritală ajunge la un cult exclusiv, 
în durată, care face substituția celuilalt soţ, cu neputinţă 
de gindit. 

Totuşi, varietatea de complexiune a vieților in- 
dividuale, ca şi coincidenţele, fortuitul, fatalitatea pot 
interveni, dezlănţuind drama frustraţiei, a părăsirii, a mor- 
ţii : tema medievală a lui Troilus și a Cressidei, drama lui 
Hero şi Leander, avindu-şi, totuşi, o dezlegare ideală în 
credinţa unei fericiri eterne, în altă viaţă, dar mai ales 
prăbușirea totală a morţii, care separă, fără iluzie pioasă. 
Drama despărțirii, prin moarte a unuia din soļi, familiară 
psihiatrului, poate conduce adesea la tulburare a echili- 
brului sufletesc al celui rămas, la stări depresive, de du- 
rată variabilă. Supravieţuitorul rămine descumpănit, în 
deznădejde : 

„Ştiu bine — va îngina într-un poem, poetul Guy-Char- 
les Cros, — ştiu bine că nimic nu poate mîngiia / pe cel 
ce și-a pierdut singura dragoste |. Oh, erai nebunatecă 
și tinără | și eram doi, întreaga zi !... | Eram doi, împotriva 
întregii lumi | eram doi, împotriva tuturor zeilor! Acum, 
în noaptea care cade | fără călăuza stelei, sint singur, 
rătăcit“. (tr. 1. B.) 

Prăbușirea sufletească nu este însă fără scăpare. Regene- 
rarea morală intervine, la sufletele care-şi pot recăpăta 
echilibrul, mai ales dacă evenimentul s-a produs prin 
accident, la virstă tinără. Existenţa zdrobită se poate re- 
face, păstrind însă cultul celui sau celei dispărute, pe tot 
timpul existenţei. 

Către sfirşitul vieţii, cultul dispărutului se îmbină cu 
retragerea şi nevoia de singurătate, prilejuind retrăirea în 
sine, în amintire, a vieţii trecute şi a reconstituirii ființei 

iubite, în imagine ideală, de către supravieţuitor. Ne ailăm 
aci in zona vieţuirii reculese, care-şi trage substanţa din 
puritatea și armonia climatului, care a definit convieţuirea, 


Deși rară, implinirea dragostei în durată nu este nici 
excepţională și nici nu reprezintă un concept pur ideal. 
Căsătoria perfectă este o realitate — care vădeşte și mai 
mult stridența și dezarmonia căsătoriilor dezbinate, al că- 
ror climat obișnuit este cearta, neînțelegerea, constringe- 
rea, uneori ura. Operele literare au zugrăvit numeroase 
modele de atari căsătorii de infern. Poil de carotte al lui 
Jules Renard, nuvela Soții Orlov de Gorki, romanul 
P Assommmoir de Zola, piesele lui August Strindberg zugră- 
vesc un univers al tensiunii și degradării. Medicul care este 
în măsură, mai mult decit oricare alt om, de a cunoaște 
cauzele acestor căderi, nu le poate decit confirma. Inter- 
vin, în această catastrofă a vieții maritale, cauze multiple, 
dintre care dezechilibrul psihic și alcoolismul ne par cele 
mai însemnate. O experiență medicală de peste patruzeci 
de ani — primul nostru stagiu de spital a avut loc în 
cursul anului 1924 — continuată în mai multe medii so- 
ciale și în mai multe ţări — ne-au dezvăluit toate înfăţi- 
șările de ordin social, economic și psihiatric ale acestei 
tragedii, care are repercusiuni asupra generaţiilor viitoare : 
turburările psihice, prostituţia şi narcomaniile, delicvența 
şi crima infantilă sint rodul acestor familii dezunite. 

Fără îndoială, totul, în viața socială, converge spre con- 
stituirea familiei!, care este un rod, deopotrivă, al biologiei, 





1 În capitolul Sociologia familiei, din volumul Sociologia fran- 
ceză contemporană, Antologie întocmită de Ion Almaș şi Ion Dră- 
gan, Ed. Politică, Bucureşti, 1971, se discută cîteva aspecte ale 
problemei. i A 

al cutumei, ca şi al nevoilor sufleteşti. Dar exemplele în 
care viitorii soţi au cu adevărat conștiința gravităţii actu- 
lui pe care îl săvîrșesc, dindu-i semnificaţia socială şi cul- 
turală, de educaţie a copilului, sint departe de a alcătui 
regula. Într-o bună parte dintre căsătorii, raporturile 
convenţionale dintre soți împiedică stabilirea unei comu- 
nități sufleteşti de adincime. Faptul a fost deplins cu 
deosebire de femei, care au protestat împotriva „părăsirii 
morale“ (Gina Lombroso), la care le condamnă soţii. În 
lucrarea sa „Sufletul femeii“ (trad. franceză, Payot, 1924), 
Gina Lombroso, soţia lui Guillemo Ferrero, a arătat că 
diferenţierea fiziologică şi complexiunea psihologică între 
bărbat şi femeie nu trebuie să conducă la o izolare a fe- 
meii de preocupările soţului ; acesta trebuie s-o asocieze, 
într-un fel sau altul, muncii şi vietii sale interioare. O că- 
sătoric armonioasă presupune o egalitate morală și o parti- 
cipare sufletească efectivă a soţilor, la viața lor comună. 
Referindu-se la acest aspect al problemei, Van de Velde, 
care citează, de altminteri, lucrarea Ginei Lombroso, arată 
la începutul cărţii sale, Die volkommene Ehe, cele patru 
condiţii esenţiale ale fericirii în căsătorie : o alegere adec- 
vată a soţului ; o bună situare psihologică a soţilor, asigu- 
rînd relații afective între ei (ceea ce am numit climatul 
vieţii familiale) ; vederi comune în privinţa vieţii şi edu- 
caţiei copiilor ; o viaţă sexuală armonioasă. 

Alegerea soțului este de importanţă hotăritoare. Nu 
stăruim asupra unor condiţii ce ni se par evidente: evi- 
tarea diferenţelor prea mari de vîrstă, de condiţie morală, 
de mediu social-cultural, care împiedică stabilirea unei 
comuniuni afective, pe plan sufletesc de adincime, între 
soţi. Totul se reduce la stabilirea unor corespondențe efec- 
tive de corp, gind şi simţire, 

Am arătat în alte lucrări că actele fundamentale ale 
vieţii sînt condiţionate de două alegeri: alegerea profe- 
siei şi alegerea soţului (sau soţiei). Din nefericire, hotărî- 
rea, în multe cazuri, este luată la întîmplare. De aici, 
existenţa unor profesioniști rataţi, a muncii făcute de că- 
tre unii în silă și fără dragoste, ca şi a unor căsătorii 
dezunite. Experienţa noastră ne-a dovedit, de bună seamă, 
că adesea, alegerile întîmplătoare sfirşesc prin a ajunge 
la compensări : profesionistul sfîrşeşte prin a se... resemna 
în a exercita o activitate pentru care nu avea inițial tra- 
gere de inimă, iar alegerea întimplătoare a soțului conduce 
uneori la o existență compatibilă cu o viaţă normală — deşi 
cenușie şi fără mari bucurii. Dar neizbutirile grave, foarte 
numeroase, trebuie să ne rețină, întrucît conduc la con- 
flicte sufleteşti şi repercusiuni sociale : profesionistul lu- 
crind fără dragoste poate ajunge la stări nevrotice, la aste- 
nii, la repulsie pentru locul de muncă, dînd în acest mod 
un randament de muncă inferior — iar căsătoria dezunită 
are drept rezultat, alături de tulburări sufletești ale so- 
ţilor, o educaţie defectuoasă a copiilor, care îi pot duce la 
tulburări psihotice, vagabondaj, acte antisociale, toxico- 
manii. 

Căsătoria va trebui precedată de o cunoaștere adîncită a 
viitorilor soți. Nu vom recomanda o perioadă îndelungă, 
de mai mulți ani, a logodnei, după obiceiurile din țările 
nordice ale Europei, de acum cîteva decenii. Dar felul în 
care un tînăr dintr-un sat în care mi-am făcut un stagiu 
de medic de țară acum patruzeci de ani şi-a ales soția, 
m-a stupefiat : luînd hotărîrea de a se căsători în răstimp 
de cîteva zile, tînărul a încălecat pe o bicicletă și a colindat 
satele învecinate, unde şi-a ales tovarăşa de viaţă la în- 
timplare... 

Ultima condiţie postulată de sexologul Van de Velde 
apare” de asemeni obligatorie: viața sexuală a viitorilor 

soți va trebui să fie normală, dinamismul lor sexual nu va 
trebui să fie dereglat prin experienţe sexuale anterioare, 
dezastruoase. 


e 

Echilibrul sufletesc al individului şi prosperitatea vieţii 
sociale sint condiționate de structura familiei şi educația 
primă a copilului. Studiul familiei depăşeşte cadrul lucră- 
rii noastre. Din incidența de privire a dragoştei, aceasta 
din urmă fiind înțeleasă în sensul ei cel mai general, dra- 
gostea îşi află o formă instituţionalizată în familie, care 
nu are o existenţă independentă, ci se înserează realităţi 
sociale, economice și politice. Procesul, privit în evoluţia 
lui, a fost studiat de Engels, în lucrarea ; Originea familiei, 
a proprietății private și a statului. În evoluţia umanităţii, 
da la formele primitive pină la societatea socialistă actu- 
ală, relațiile sexuale şi morale între soţi au fost supuse 
unor codificări variabile, după medii culturale. Socotim 
însă semnificativ faptul că primele legislații cunoscute, da- 
tind cu aproape patru mii de ani în urmă, au fost extrem 
de severe în privinţa corectitudinii acestor relaţii. 

În colaborarea sa la Istoria umanității, publicată de 
Propylăen-Verlag, Berlin, 1931, Rudolf Kittel, prezintă 
în primul volum, intitulat Das Erwachen der Menschleit, 
date concludente. Codul lui Hammurabi, rege al Babilo- 
nului către anul 1950 înaintea erei noastre, consacra fami- 
liei, formelor de moştenire și adopţiune q luare aminte 
deosebită. Un contract de căsătorie nu era legal, în această 
epocă, decit dacă era încheiat prin act scris; adulterul 
femeii era pedepsit prin înecare — pedeapsa putind to- 
tuşi să fie suspendată prin aprobarea regelui ; divorțul nu 
putea fi încuviinţat decît prin boală îndelungată, sau prin 
sterilitatea femeii (loc. cit. p. 446). 

Foarte amănunţit sint redactate articolele codului asi- 
rian (către anul 1380 î.e.n., sub domnia regelui Assur- 
Uballit), înscrise în caractere cuneiforme, pe o piatră aflaţă 
la Muzeul din Berlin. 

Nu ne putem împiedica de a cita, după traducerea ger- 
mană a textului (loc. cit., anexa de la pag. 488), citeva 
articole : 

Art. 12 „În cazul în care soția unui om este oprită în 
drum de un bărbat, inoportunată și urmărită cu propuneri 
femeia opunindu-se și apărîndu-se, iar bărbatul reușind 
să o violenteze, totul fiind dovedit fie prin surprindere 
asupra faptului, fie prin martori — bărbatul urmează a 
fi ucis ; femeia nu va fi supusă pedepsei“. 

Art. 13 „Presupunînd că soția unui om. s-a dus în casa 
unui alt bărbat și a săvirșit cu acesta adulterul, deși băr- 
batul știa că femeia este mărilată, cei doi vor fi pedepsiţi 
cu moartea“. (Articolul 14 prevede, însă, între altele, şi 
această eventualitate : dacă adulterul ar fi fost săvirşit 
fără ca bărbatul să fi știut că femeia este măritată, el 
urma să fie liberat de pedeapsă. Adăugăm că articolul 20 
prevedea pentru homosexualitate pedeapsa prin castrare.) 

Legislatorii acestor epoci au înțeles intuitiv — sau poate 
chiar prin observaţie — însemnătatea purității corporale 
şi sufleteşti a femeii, a cărei semnificaţie am arătat-o în 
capitolul anterior. Inconduita femeii alterează echilibrul 
căsătoriei, introducînd elemente străine în intimitatea cu- 
plului şi primejduind educaţia copiilor. 

Adăugăin şi un alt fapt, doveditor al grijii pe care legiu- 
itorii antichităţii o aveau pentru progenitură : femeii în- 
sărcinate îi era interzisă folosinţa alcoolului, la greci. Este 
de presupus faptul, stabilit ştiinţific de eercetările timpu- 
lui nestru, prin care s-a arătat că alcoolul ingerat de femeia 
însărcinată trece prin placentă în organismul copilulul, era 


151 


cunoscut sau cel puţin bănuit de grecii din timpul lui 
Solon. 

Se poate înţelege, astfel, luarea aminte pe care popu- 
laţiile antice o atribuiau integrităţii familiei şi dezvoltării 
corporale şi mentale a copilului, condiţie a permanenţei 
umanităţii şi culturii. 


Ne aflăm în domeniul permanenţelor umane. Dragostea, 
socotită încă din antichitate ca un fapt cosmic, își dezvoltă 
adevărata adincime şi semnificaţie în legăturile dintre oa- 
meni, dominate de valori spirituale. Prin căsătorie, dra- 
gostea ajunge la implinirea ei supremă, depăşindu-se pe 
sine. Dragostea nu este un scop în sine; dragostea prile- 
juieşte miracolul dezvoltării fructului, în sinul femeii; 
un nou început ia naștere, a cărui creştere ajunge la uma- 
nizarea copilului, prin educaţie, Ciclului dragostei i se in- 
tegrează ciclul maternității; ciclul maternității ajunge la 
creaţia unei noi fiinţe şi la spiritualizarea acesteia. 

Pentru căutătorul care încearcă să ajungă dincolo de 
aparenţe, faptele au o măreție, o adincime, o frumuseţe și 
o complexitate de fenomene care nu pot fi definite decit 
printr-un singur cuvint: miracol. Căci cum ar putea bio- 
logistul să urmărească altfel jocul materiei organice în 
procesul imbinărilor celulelor sexuale, în actul fecundaţiei, 
şi în formaţia oului ? Şi cum va apare altfel], embriologului, 
care urmăreşte zămislirea noii fiinţe, prin nesfirșite şi 
complicate diferențieri celulare şi tisulare, care formează 
ființa fătului, cuibărit în căldura sinului matern, în culcu- 
şul uterului, apărat de corpul mamei şi proteguit de un 
înveliş lichid, în lunile în care bătăile inimii copilului 
răspund bătăilor inimii mamei ? 

Se petrece În acest răstimp unul din cele mai tulbură- 
toare fapte ale universului: înmugurirea unei noi vieţi, 

din carnea şi sîngele matern. Priviţi ființa închircită a 
copilului, adăpostit în uter, fază de început a dezvoltării 
umane, urmată nouă luni după actul dragostei, prin tre- 
cerea pruncului la lumină, în bucuria mamei liberate ! (A 
se vedea figura anexată.) 

Faptul acesta, cu tilc atît de tulburător în sensul că 
mintea cercetătoare nu-i poate încă urmări și înţelege toate 
adincurile, nu alcătuiesc însă decit o fază din epopeea 
vieţii. Perioadei biologice, îi urmează o altă fază, a creş- 
terii mentale, a spiritualizării copilului. Și totul, în această 
devenire, este înconjurat de dragoste, prezidat de Eros, 
care se află la începutul şi în decursul întregii epopei 
vitale. 

Faptele au, am observat, o valoare, o semnificaţie şi o 
frumusețe, prin ele însele. Elanul nostru emotiv este în- 
dreptăţit, dar din nefericire, temperat de tristeţea altor 
fapte, însumind eşecuri, devieri, rebuturi ale vieţii. Armo- 
niei vieţii maritale îi corespunde menajul dezunit ; sar- 
cina purtată cu fericire de mama sănătoasă are forme 
patologice, de suferinţă ; alături de copilul sănătos, se 
înșiruie formele neizbutite, eşuate, copii morți, teratolo- 
gia, idioţia, imbecilitatea sau debilitatea mentală, tulbură- 
rile dezvoltării, copii „dificili“, recunoscînd un determi- 
nism complex, în care intră cu un coeficient important, 
faptul pe care am ţinut să-l deplorăm, al căsătoriilor dez- 
unite, al lipsei de igienă şi îngrijire a sănătăţii părinţilor. 

Fenomenul este, fără îndoială, general în lumea ani- 
mală : alături de formele plenare şi organismele echili- 
brate, apar ființe pipernicite, neviabile sau cu vitalitate 
scăzută. Omul, însă, în măsura în care își poate domina 
destinul propriu, echilibrul căsătoriei şi viața copiilor, are 
datoria față de el însuşi şi faţă de familie, de a evita 
eventualitatea aceasta, a excepțiilor de la calea normală a 

vieţii. Întegrarea este în putinţa fiecărui om, prin respeċ- 
tul propriei sale personalităţi fizice şi morale, prin alegerea 
judicioasă a soțului sau soției, prin climatul de fericire 
şi calm al căsătoriei şi prin grija educaţiei copiilor. Şi 
chiar cînd o primă încercare a putut eşua, prin alegere 
nepotrivită sau condiţii potrivnice totul nu este încă pier- 
dut. O viaţă nu trebuie să se lase învinsă, definitiv. Băr- 
batul sau femeia trebuie să afle energia pentru a relua 
o nouă viaţă, în condiţii corecte, înlăturind greşelile tre- 
cutului. După suferințe, după divorț, sau după separare 
prin moarte, se poate incepe, la virstă tinără, o viaţă 
nouă. Omul nu trebuie să abdice, 


Un bilanț al vieţii umane, pe plan concret, al biografiel 
individuale, sub incidenţa unei experiențe medicale, ar 
putea conduce la această concluzie : omul este inițial desti- 
nat să fie fericit, dar numai în măsura în care ştie să-și 
respecte viața proprie şi viaţa celor cu care trăieşte. 

Realitatea este însă adesea descurajatoare: exceptind 
cazurile de grave infirmităţi mentale sau de forme pato- 
logice incurabile, omul are toate aptitudinile pentru a 
deveni fericit — dar face adesea totul pentru a-și rata exis- 
tenţa și a produce suferinţă celor apropiaţi. Cuvintul feri- 
cire, pe care îl rostim cu oarecare stinghereală, pare un 
ideal de neatins. Şi, totuși, starea pe care o evocă este ac- 
cesibilă tuturor celora care-şi organizează viața în echi- 
libru și sănătate morală și fizică. Năzuinţa înţelepţilor an- 
tici de a ajunge la fericirea interioară, la eudaimonia, este 
o bucurie interioară, care poate deveni permanentă. Va 
trebui să enunţăm însă țelul pe care îl urmărim şi mijloa- 

celé pe cate va trebui să le folosim petru a-l obține. În 
această privință, personalitatea omului modern se deose- 
beşte fundamental de aceea a omului antic, care socotea 
că ființa umană se află sub puterea unei fatalităţi exte- 
rioare, sau de aceea a omului medieval, care socotea, sub 
influența concepţiilor religioase, că adevărata ferieire se 
află într-o altă lume. 

Fericirea nu este rodul unei convergenţe de întîmplări 
favorabile, personificată de antici sub imaginea zeiţei feri- 
cirii, Tyche, Fortuna, ci o dobindire la care se ajunge prin 
disciplină interioară : „Fericirea nu este o stare ușor de 
obținut : ea este greu de aflat în noi, dar cu neputinţă de 
a fi găsită în altă parte“ (Chamfort). 

Fericirea se dobindeşte, nu se capătă ; fericirea este ro- 
dul participării active la viaţa tuturor, într-un regim cul- 
tural de valori, şi nu izolarea anachoretului dezorbitat 
social. 

Omul ajunge la fericire, prin edificarea unei personali- 
tăţi, trăind într-un climat familial, unde își află loc de 
reculegere şi odihnă, pentru oboselile pe care le comportă 
existența activă, pe plan exterior. 

Starea de fericire nu este o dispoziție de suflet egală 
cu sine, o linişte în beatitudinea ataraziei, postulată de în- 
țelepţii greci. Fericirea este devenire, împlinire treptată 
a unor aspirații intime, a vocației, a destinului nostru in- 
terior, dezvoltat în acord cu viaţa celorlalți. 

Fericirea se elaborează zi de zi, în lungul întregii exis- 
tențe : este fericit adolescentul care lucrează cu rivnă 
pentru a-și edifica personalitatea ; este fericit tinărul și 
omul matur, care cunose bucuria activităţii creatoare, şi 
care își află, în liniştea și atmosfera de calm a familiei, o 
răsplată sufletească pentru strădania lor ; este fericit emul 
în virstă — singurul, de altminteri, căruia i se atribuie 

fericirea şi înțelepciunea, acesta fiind în măsură să-şi îm- 
brăţişeze în gind întreaga viaţă, pentru a se bucura de 
roadele obținute. 

Fericirea este o valoare umană : valorii supreme de a-şi 
fi edificat o personalitate („cea mai înaltă fericire a omu- 
lui este personalitatea“, Goethe) omul îi adaugă armonia 
convieţuirii cu personalităţi îngemănate spiritual. Cercul 
acestei convieţuiri nu este limitat: el trece de la ființa 
iubită, la fiinţa copiilor, se extinde la viaţa comunităţilor 
imediate, pină la existenţa naţiunii şi a întregii omeniri. 
Această depăşire, treptată, nu se face decit prin dragoste. 
Fericirea este, aşadar, dragoste şi nu plăcere. Plăcere poate 
avea și animalul. Numai omul poate fi fericit. 

Starea de fericire, înseamnă puterea de a invinge duri- 
tatea adversităţilor, întimplările exterioare defavorabile, 
înseamnă înlăturarea conflictelor lăuntrice, a tensiunilor. 
Omul ajunge astfel la „pacea interioară“ (euthy- 
méa = bucurie şi încredere ; eúestó = linişte) postulată 
de filosoful grec Democrit. 

Fericirea presupune armonizarea întregii vieţi: între 
gînd şi faptă, între ideal şi înfăptuire — dacă nu în izbu- 
tire totală, cel puțin în efort, strădania reprezentind ade- 
sea singura bucurie, în caz de neizbutire. 

Fericirea este o valoare multidimensională : inseamnă, 
în acelaşi timp, împăcare cu sine, prin înlăturarea egois- 
mului, extirparea cupidităţii, dar şi o armonizare cu oa- 
menii, cu viaţa lor, trăită concret, cu existenţa lor cu- 
prinsă sub unghiul permanenţei, a perindării generațiilor, 
în timp. Se înfăptuieşte, prin starea de fericire, o depăşire 
a propriei individualităţi şi o contopire a fiinţei cu destinul 
întregii omeniri ; fericirea presupune o filosofie, o con- 
cepție unitară asupra lumii, în care rostul şi activitatea 
propriei vieţi îşi află un loc, definit printr-o contribuţie 
modestă, dar efectivă. 

Starea de fericire — dacă totuşi aceasta a putut fi ob- 
ținută — conduce la o cuprindere a vieţii personale, în 
intregul ei : existența proprie nu mai apare ca o succesie 
întimplătoare şi incoherentă de eforturi, căderi, strădanii 
sau izbinzi, ci ca o unitate, formată din nevoia unei con- 
ştiinţe de a se regăsi pe sine, în continuitatea existenţei 
sale : „Omul fericit este acela care-și poate pune în legă- 
tură sfîrșitul cu începutul vieții“: Goethe, Sprüche in 
Prosa, Maximen und Reflektionen, zweite Abteilung. 

Această definire a unității propriei vieți nu se poate să- 
virşi, în convingerea noastră, în izolarea propriei persona- 
lităţi, ci numai în comuniune cu ființa de elecţie, cu care 
și-a împărţit existenţa, înlăuntrul căsătoriei. 

Personalitatea nu are o existenţă monadică în univers; 
realitatea ei intimă își trage obirşia în faptul comunicării, 
prin relaţiile multiple care i-au statornicit locul în lume 
și viaţă. Fericirea în căsătorie înseamnă astfel comunicare 
în durată, iubire în durată. Izolarea omului în lume este, 
astfel, un concept fictiv. Destinul uman presupune inte- 
grare În comunităţi a căror sferă se extind progresiv, de 
la mediul familial, la întreaga omenire. Destinul concret 
al fiecărei fiinţe îşi află punctul de plecare în dragostea şi 
fericirea pe care le-a putut avea — dacă, totuşi, a iubit și 
şi a fost destoinic de a ajunge la fericire — faţă de ființa 
cu care şi-a împărțit viaţa. 

Durata fericirii nu este însă eternă. Ea este limitată de 
momentul despărțirii definitive, înginat în suferință, de 
Guillaume Apollinaire : 


„Am cules acest fir de buruiană 

Toamna a murit adu-ţi aminte 

Nu ne vom mai vedea pe această lume 
Mireasmă de timp fir de buruiană 

Și adu-ţi aminte că te-aștept“. 

lar în clipa despărțirii supreme, cind râsturile lurhii 
sfarmă legătura dragostei, trânsformind-o în amintire, în 
elipa in care cel ce pleacă poate rosti, asemenea poetului 
G. Bacovia, celui ce rămine: „Vine în-tu-ne-ri-cul !“, în 
acest moment, al marelui bilanţ de viaţă, călătorul poate 
şapti cu simplicitate celui rămas : 

— Îţi mulţumesc pentru fericirea ce mi-ai dat! 


Capitolul VII 





“INTEGRAREA FORMELOR DRAGOSTEI 
ÎN SFERA VALORILOR SPIRITUALE 


Am arătat în paginile anterioare că definirea noţiunii de 
dragoste presupune o cuprindere evolutivă a înfiripării 
acestui sentiment, de la datele instinctive primordiale, de 
ordin sexual, comune omului și animalului, pînă la for- 
mele diferenţiate, infinit nuanţate ale subtilităţii sentimen- 
telor şi a integrării acestora în sfera valorilor morale. 
Procesele fiziologice se integrează în formele activităţii 
sociale, biologia ajunge la viziunea unei filosofii a culturii. 

Privită de la această perspectivă, dragostea apare ca un 
mănunchi de instincte, tendinţe și nevoi biologice, socia- 
lizate şi umanizate, în decursul evoluției istorice. Se va 
putea urmări modul în care noțiunea de dragoste, con- 
ținutul și expresia acesteia au variat din epocile pre- 
istorice pină în prezent, imbogăţindu-se, adincindu-se și 
ajungind la formele ei cele mai înalte. Fiecare societate 
(cultură, epocă istorică) a dat acestui întreg de senti- 
mente accepţii şi manifestări sociale diferite, diversificate 
şi mai mult prin modalitatea de simţire şi înțelegere strict 
personală a fiecărui individ. Noţiunea generală și abstractă 
a dragostei se va particulariza după structura fiseapei 
vieţi individuale. 

Această evoluţie va putea fi cuprinsă într-o singură 
enunţare generală. Încă din antichitate, în diferite cul- 
turi, însemnătatea universală a dragostei a fost recunos- 

cută, acordindu-i-se chiar o valoare cosmică universală 
(Hesiod, Empedokles), concepţia, reprezentind, în fapt, un 
rezultat al unei viziuni antropomorfice naive. Încercarea 
de a surprinde sensul intim al evoluţiei noţiunii de dra- 
goste în raporturile dintre sexe în evoluţia omenirii va 
duce la constatarea unei tendinţe din ce în ce mai afir- 
mate a socializării instinctului şi a rafinării acestuia prin 
căldura sentimentului, ca şi prin năzuința de anulare a 
nevoilor egoiste şi a călăuzirii lor înspre altruism şi jertfă 
de sine. Dragostea instinctivă, exprimată prin instinctul 
sexual şi grijă de progenitură, reprezintă o nevoie biolo- 
gică. Faza sexuală, pur instinctivă, a fost însă, încă de la 
începuturile vieţii preistorice, îndiguită prin numeroase 
interdicții de tabu, printr-o codificare amănunţită. Dra- 
gostea — instinct sexual — a fost limitată la legăturile 
dintre soţi, aceştia fiind aleși după anume criterii. Asistăm 
la o disociere progresivă a dragostei de instinctul sexual, 
în relaţiile afective dintre oameni. Astfel decantată de sub- 
stratul ei fiziologic instinctiv, dragostea a prezentat de-a 
lungul timpului o tendinţă progresivă, centrifugală, am 
zice, de la individ şi fiinţele apropiate către persoane din 
ce în ce mai depărtate : „amare est gaudere felicitate al- 
terius...“ „a iubi înseamnă a te bucura de fericirea altuia. 
a face din fericirea altuia, fericirea ta proprie“ : Leibniz). 
Evoluţia psiho-socială a dragostei se săvirșește, așadar, 
divergent, de la individ înspre ambianţă, cuprinzind un 
număr din ce în ce mai mare de persoane. Iradierea dra- 
gostei îşi are adesea focarul principal în persoana 
iubită sensual. Apartenența celor doi este totală, 
înfruntîind depărtarea sau despărţirea. Consider potrivit 
să ilustrez faptul prin evocarea unui fragment de scri- 
soare, adresată de Guy de Maupassant unei iubite : 

„Îți aparțin atît de mult, în seara aceasta, dragostea mea, 
încît mult timp după plecarea ta rămîn tăcut, în adorare, 

Afrodita din Cyrena 
(Copie romană după un original, sec. IV l.e.n.) 

cu mîinile tremurinde, cu inima strînsă, cu ochii mereu 
plini şi halucinați de imaginea ta, în această cameră în 
care stăruie încă vocea şi parfumul tău“... 

In ființa, sîngele și sufletul meu totul e blindeţe şi 
rugăciune, totul e recunoștință ; gîndul meu [...]] te caută 
pretutindeni [...] Erai acum cîteva ore alături de mine, în 
brațele mele. Acum sînt singur. Dar ceva din ființa ta a 
rămas în jurul meu, în aerul impalpabil, și în cele mai 
ascunse ascunzișuri ale inimii mele. Ființa ta era atit de 
contopită cu mine încît nu mai știu bine dacă ţi-am văzut 
vocea, dacă ţi-am respirat fața, sau dacă ţi-am ascultat 
mireasa“... 

Forma instituţională generală a dragostei îşi are ca 
punct de plecare cadrul familiei, aceasta fiind socotită ca 
un complex bio-socio-economic, ca şi de viaţă culturală, 
înlăuntrul căreia se dezvoltă formele diferenţiate ale iu- 
birii : a părinţilor faţă de copii, a copiilor faţă de părinţi, 
a copiilor între ei. În comunitatea afectivă a familiei, dra- 
gostea mamei față de copii şi a copiilor faţă de mamă își 
avea un loc predominant. Sentimentul își are o îndoită 
origine, deopotrivă organică, prin rolul zămislitor al ma- 
mei, dar şi educativ, mama alcătuind ființa care cheamă 
pe copil la viaţa culturală, specific umană. Una din măr- 
turiile cele mai patetice ale dragostei materne se află în 
înmănunchierile de scrisori adresate de oamenii de cul- 
tură mamelor lor. Alegem din această bibliografie antologia 
editată de Paul Elbogen!, al cărei citat introductiv este 
desprins dintr-o mărturisire a lui Immanuel Kant: 
»- (mama) mi-a împlintat şi adincit în suflet primul ger- 
men al binelui, mi-a deschis simţirea faţă de impresiile 
naturii ; mi-a deșteptat curiozitatea și dezvoltat cunoștin- 





1 Liebste Multer. Briefe beriimter Deutscher an ihre Mutter 
hg. v. Paul Elbogen, Rowohlt, Berlin, 1930. 

11 — Eros 


tele ; învăţăturile ei au avut o influență permanentă asu- 
pra vieţii mele“... 

Diferenţierii intrafamiliale a dragostei îi corespunde o 
diversificare emotivă psiho-socială, cu extensiune pro- 
gresivă : rude, cunoscuţi, solidaritate de trib, de localitate 
şi. regiune, ajungind treptat la dragostea pentru naţiune 
şi umanitate. Dragostea învăluie întreaga viaţă ome- 
nească, de la copilărie pînă la moarte, dînd vieţii sens, căl- 
dură, omenie ; dragostea işi schimbă, la fiecare virstă, 
bogăţia şi vibrarea. Ea dobindeşte, cu deosebire la virsta 
tinără, intensitate, luind caracterul absorbant al dăruirii 
de sine. Se va deosebi, în acest sentiment, adevărata dra- 
goste de aventura trecătoare. Sub acest raport, al adin- 
cimii dragostei, literaturile şi biografiile marilor poeţi ai 
lumii oferă numeroase exemple : Daphnis şi Chloe, Tristan 
şi Isolda, sentimentul lui Dante pentru Beatrice, versurile 
lui Petrarca închinate Laurei, Romeo și Julieta, poezia 
erotică a lui Eminescu, 

Va trebui să facem în acest loco distincţie esenţială, 
privitoare la semnificația termenului dragoste : deşi avind 
un conținut diferit, limbajul curent foloseşte acelaşi cuvint 
pentru definirea unor sentimente şi atitudini spirituale 
diferite. În adevăr, dragostea pentru femeia iubită va fi 
profund diferită de „dragostea“ pentru membrii familiei, 
părinţi, fraţi, şi surori, sau pentru alte persoane sau rea- 
lități fizice. Se foloseşte același cuvint, în accepţii total 
deosebite, definind sentimente şi călăuziri spirituale : prie- 
tenia, dragostea de profesie, dragostea de patrie (,,patria, 
va scrie Cicero, cuprinde în mănunchi toate afecțiunile 
noastre“), dragostea de lucrurile pe care le săvirşim, prin 
munca noastră sau prin munca altora, dragostea pentru 
instrumentele cu care lucrăm (a tipografului pentru lino- 
tip, a agricultorului pentru plug, a cărturarului pentru 
carte), dragostea pentru om în general, pentru umanitate, 

aceasta din urmă fiind înţeleasă deopotrivă ca realitate 
concretă, dar şi ca valoare culturală. De la persoane şi 
anbianțe limitate, de la ființele cu care omul vine în con- 
tact (animale mai ales), de la obiectele zilnice, „dragos- 
tea“ cuprinde, în tendinţa ei de expansiune divergentă va- 
lorile morale şi intelectuale : dragostea pentru ştiinţe şi 
arte, pentru dreptate și adevăr, pentru puritate şi cinste 
intelectuală, pentru frumos. Întregul bunurilor culturale 
şi al manifestărilor vieţii va face astfel obiect al acestui 
sentiment complex, adevărat principiu dinamic, depăr- 
tind pe om de la tendințele sale egoiste și înălţindu-l spre 
lumea valorilor. Prin dragoste, aceasta fiind înţeleasă în 
varietatea sa de forme şi nuanțe, se înfăptuieşte o parti- 
cipare intimă a vieţii individuale la viaţa culturii și 
omenirii. 

Reprezentind un întreg de valori specific umane, rod al 
evoluţiei şi culturii, dragostea, fenomen deopotrivă instinc- 
tiv, emotiv, social şi cultural, este un rezultat al educaţiei. 
Pentru a ajunge la implinire și a deveni în adevăr o în- 
cununare a vieţii, prin căldură a sentimentului, genero- 
zitate, altruism, spirit de jertfă şi participare conştientă 
la valorile supreme ale vieţii, dragostea trebuie îndrumată, 
învățată, dezvoltată. Întreaga viaţă a individului, nefiind 
decit un proces de umanizare permanentă, se înţelege că 
dragostea dezvoltată în familie va trebui să fie dezvoltată 
şi in şcoală, prin cultivarea sentimentelor de altruism, de 
iubire de om, de patrie și umanitate, prin mijlocirea poe- 
ziei, prin respect pentru produsul muncii, prin entuziasm 
pentru cucerirele ştiinţifice şi tehnice ale omenirii. Pro- 
cesul de împlinire al dragostei, inceput în familie şi şcoală, 
va trebui continuat prin diferite organizații sociale, ca 
și prin cultura individuală, prin lecturi, audiții muzicale 
sau contemplări ale operelor de artă plastică : dezvoltarea 
sentimentelor de dragoste se coniundă, în acest mod, cu 

însăși procesul de edificare a personalității. Personalita- 
tea nu %e elaborează decit într-un climat afectiv. Fiinţele 
umane care nu au beneficiat de căldura dragostei sau care 
au fost împiedicate de a se bucura de iradierea iubirii, 
prin anume deficienţe de ordin psiho-patologic, vor pre- 
zenta tulburări în procesul de claborare a personalității, 
ca şi în comportamentul lor social. Dezvoltarea individului 
uman, prin apropierea culturii şi vietii sociale, va conduce 
la o dezvoltare armonioasă a personalităţii, a cărei călăuzire 
contrală va fi adeziunea la unitatea superioară a umani- 
tăţii şi cutlturii, prin dragoste, 


Formularea generală, schițată mai sus, nu reprezintă, 
însă, decit o călăuzire ideală a vieţii umane. Ca pretutin- 
deni în lumea biologică, realitatea faptelor se depărtează 
de calea medie, aceasta nereprezentind decît un rezultat 
al unei compensaţii statistice : alături de numeroase per- 
sonalități armonioase, dezvoltate în familii unite, viaţa 
socială prezintă devieri de la normalitate, exemple de 
familii dezbinate, un coeficient al divorţurilor, variabil 
după societăți și epoci, edificări a vieţii personale săvirşite 
în afara familiei, sau în condiţii sociale dificile : situația 
copilului în afara căsătoriei, situatia orfanului, a copilu- 
lui care nu s-a putut bucura de o educație morală și de 
o instrucţie îngrijite. Ne aflăm în fața unei probleme 
vitale, pentru viitorul culturii și umanităţii. Omenirea nu 
poate dăinui, ca realitate biologică, decît prin continuita- 
tea vieţii, condiţionată de naşterea unor copii sănătoşi, 
sub raport mental şi corporal ; omenirea nu poate dăinui 
decit prin asigurarea continuității unei educaţii, a unei 
umanizări permanente a copilului, începută în şcoală și 

continuată în ambianța culturală a societăţilor. Această 
îndoită condiționare a fost săvirșită pină în prezent în 
mod normal, prin jocul complex al factorilor biologici, 
sociali și culturali. 

Carenţa unora din aceşti factori poate avea răsfringeri 
grave asupra viitorului civilizaţiei, prin tulburările pe 
care le determină copilului şi formației caracterului. Prin- 
tre acești factori, carenţa afecțiunii şi ocrotirii familiale 
reprezintă una din cauzele importante ale turburărilor 
caracteriale ale copilului şi adolescentului. Nu ne referim 
numai la disocierea familiei, ci şi la atmosfera afectivă 
care domneşte în unele familii, printr-o educaţie rigidă, 
intolerantă, de o severitate excesivă, de mare brutalitate, 
care determină la copil complexe de frustrațţie, inleriori- 
tate, refulare, eşec, opoziţie, revoltă mocnită şi, în genere, 
de agresivitate. Ernest Renan compara sufletul uman cu un 
aro: cu cit e mai încordat, cu atit dobindeşte mai mare 
forță potenţială, pentru a arunca săgeata. Încordarea nu 
trebuie să depășească însă anumite limite, să se permanen- 
tizeze, să devină inumană. Rezultatele unei atari educații, 
întemeiată pe teroare și violență, sint nefaste: dezuma- 
nizarea copilului, agresivitatea, nevoia evadării, „fugile“, 
delicvenţa. 

Corelativ acestor mutilări sufletești, se înregistrează 
însă o altă carenţă, de ordin somatic, consemnată prin 
statistică. O bună parte din copiii nou-născuţi prezintă o 
deficiență mentală sau motorie de gravitate variabilă. În 
Franţa, de pildă la o populaţie de 50 de milioane de 
locuitori există 682 650 deficienți mentali, dintre care 
123 000 necesită o reeducare în instituții speciale ; Statele 
Unite (200 milione de locuitori) numără 2 900 000 îna- 
poiaţi mentali, cărora se adaugă 500 000 orbi din naştere, 
750 000 surdo-muţi, 1 000 000 infirmi motorii şi alţi defi- 
cienţi, ceea ce ridică la 15 000 000 numărul infirmilor con- 

genitali. Această stare este îngrijorătoare nu numai prin 
numărul mare al acestor infirmi, dar şi prin marile chel- 
tuieli de educare a acestora (Vd. Le monde, 5 dec. 1968.) 

O cuprindere a tuturor implicaţiilor pe care le comportă 
fructul dragostei umane, nu va putea fi evocată în citeva 
pagini. Ne vom limita la o seamă de principii de orientare, 
stăruind asupra complexităţii problemei, ce nu poate fi 
studiată decit prin cercetările convergente ale unui mare 
număr de științe biologice, medicale, sociale și discipline 
filosofice : datele de biologie genetică, obstetrică și pedia- 
trie interferează, în adevăr, cu condiţii sociologice, cu 
procese de ordin demografic ale exploziei natalității 
umane, din ultimele decenii, conducînd în anumite ţări 
la dificultăţi de ordin alimentar şi financiar, fapte ce pun 
în discuţie preocupări pedagogice — clădiri de şcoli, pre- 
gătiri de profesori, metode noi de invățămint — toate 
aceste date avind corelate obligatorii de ordin juridic şi 
politic, specifice fiecărei ţări, şi culminind cu probleme 
de conştiinţă de ordin etic, privitoare la viața copilului, 
sănătos sau deficient mental. 


Problema avortului a prilejuit în ultimii ani o dezba- 
tere pasionată la care au luat parte numeroşi oameni de 
ştiinţă. í 
În esență, practica avortului trebuie privită sub două 
incidențe : etic și medical. Dată fiind gravitatea și con- 
secințele acestei practici ne vom opri asupra-i cu scurte 
precizări. 

Aspectul etic al practicii avortului, nejustificat prin 
raţiuni de ordin medical sau orthogenetic (tinzind să eli- 
mine anomaliile embrionare), se poate formula astfel: 


166 


avortul este un act criminal. Doctorul Chauchard, direc- 
tor la Ecole des hautes études, din Paris, şi preşedinte al 
asociaţiei Laissez-les-vivre (Lăsaţi-i să trăiască !) s-a făcut 
campionul acestei mişcări. El observă, într-un articol inti- 
tulat: C'est toujours un crime, că: „încă din momentul 
concepției, oul reprezintă primul stadiu al unei noi ființe, 
ale cărei caractere specifice și individuale, cu deosebire 
viitorul creier, sînt material prezente, în stare de pro- 
yram aflat în acizii nucleici ai genelor“. Chauchard ob- 
servă că inima embrionului bate incă de la a douăzeci și 
una zi, deşi bătăile nu sint percepute din afara corpului 
matern. Savantul încheie : „a întrerupe dezvoltarea fiinţei 
umane, începînd din momentul concepţiunii, este, aşadar, 
tot atît de criminal ca a interzice reanimarea unui subiect 
conștient sau apt de a-și recăpăta conștiința, sub pretex- 
tul, că nu respiră în mod spontan“. (Le Monde, 7 aprilie 
1971, în care se află şi articolul doctorului Odette Thi- 
bault, La responsabilité de Phomme envers son espèce, la 
care ne-am referit mai sus.) 

Problemei de ordin etic se adaugă însă considerente de 
ordin psiho-fiziologic de mare însemnătate pentru sănă- 
tatea femeii, supusă practicilor de avort. Gravitatea fap- 
tului ne îndreptățește, credem, să părăsim domeniul con- 
sideraţiilor generale şi să dăm cîteva amănunte ştiinţifice, 
conținute într-un articol al unui cunoscut neuro-psihia- 
tru, director al publicaţiei Annales Medico-Psychologi- 
ques. Ne vom îngădui să reproducem o parte din fișa 
noastră de lucru, reprezentînd rezumatul articolului scris 
de Paul Abely, avind ca titlu Les Névroses et les Psycho- 
ses du post-abortum. Leur importance et leur frequence, 
Annales  Medico-Psychologies, 1956; anul 114; TI, 
No. 3, pp. 399—408. O îndelungată experienţă clinică 
personală, conduce autorul la o concluzie pe care o con- 
sideră de mare însemnătate : printre subieţii de sex femi- 

nin, între 18 şi 45 ani, reprezentind turburări nevrotice 
sau psihotice, aproape 300% recunosc o etiologie abortivă! 
Articolul de fapt e consacrat depistării acestei etiologii, 
la care se adaugă explicaţia fizio-patologică, descrierea 
aspectului clinic al turburărilor, tratamentul și profilaxia 
tulburărilor mentale de post-abortum. 

Depistarea etiologică prin anamnestice fiind difi- 
cilă, în fața discreţiei explicabile a bolnavelor, me- 
dicul are trei repere clinice: 1) prezenţa și persis- 
tența secreției lactate ; 2) neregularitatea și profunda 
modificare a menstrelor; 3) examenul fratiurilor 
vaginale. 

Fizio-patologic, trebuie reţinut că abortul provo- 
cat intervine în general între a doua şi a patra lună, 
deci într-o perioadă hipercritică pentru subiect, sub 
raport neuro-endocrinian. În adevăr, în aceste luni 
ale sarcinii se controlează fenomenele biologice de 
adaptare la o situație nouă, caracterizată, în esenţă, 
printr-o stare de epuizare. Echilibrul gravidic, încă 
anarhic, se instalează progresiv, trecînd prin faza de 
deficiență cortico-suprarenală şi de mărire rapidă a 
hormonilor gonadotropi, procese care nu se vor sta- 
biliza decit după a treia lună, cînd va interveni in- 
trarea în activitate a placentei. În tot acest timp, 
echilibrul hormonal foliculinic-progesteron va ră- 
mine precar și variabil, după subiecţi. Intervenţia 
brutală a unui abort va determina adesea turburări 
mentale fie de tip nevrotic, fie de tip net psihotic. 

Sub raport etiologic psihogen nevroza de post- 
abort recunoaște elementul psihogen al unei traume 
de mare intensitate, intervenită în plină panică 
subiectivă (conflicte familiale, dramă etică, temeri 
de ordin social, preocupări religioase, teamă fizică 


față de intervenţia chirurgicală). La aceste date emo- 
tive se adaugă epuizarea fizică şi mai cu deosebire 
epuizarea cortico-suprarenală, contemporană prime- 
lor luni de gestație. 

Starea este priincioasă instalării unei nevroze 
psihostenice, cu ruminaţie mentală, obsesii, idei sub- 
conștiente de auto-pedepsire, paroxisme anxioase, 
prăbuşire psiho-somatică (hipotensiune, dezechilibru 
neuro-vegetativ, spasme viscerale, aerofagie, sin- 
drom solar, tahicardie, fatigabilitate). Nevroza aste- 
nică apare, astfel, ca un rezultat al unei acumulări 
de „stress“-uri — stress de început de fecundare, 
eșec de abort, şoc emoţional. Se adaugă un fapt de 
mare importanță, după autor : apariţia secreției lac- 
tate, care nu mai este îndiguită printr-o alăptare nor- 
mală şi prin secreție de hormoni antehipofizari: 
»O secreție lactată persistentă arată lipsă de recepti- 
vitate de răspuns faţă de antagonișştii oestrogenici şi 
gonadotropici, sau chiar absența acestora. Ea între- 
ține un constant dezechilibru nevrotic“ (p. 407). 

Dacă tratamentul intervine la timp, nevroza poate 
retroceda. Terapic : repaus prelungit, extrase cor- 
tico-renale totale, prepa:aţii fosforate, reechilibranţi 
ai vagosimpaticului, oprirea imediată a secreției lac- 
tate, prin control activ al stării ginecologice. 

Alături de stări nevrotice, autorul examinează și 
psihozele de post-abortum : stările de excitație con- 
fuzională şi de pseudo-schizofrenia. 

Autorul stăruie repetat asupra primejdiei galacto- 
reci care epuizează hipofiza, ajungînd la un blocaj 
al gonadotrofinelor, cu răsunet important multiplu : 
neuro-endocrin, neuro-vegetativ, psihic şi genital 
(amenoree tenace, involuție uterină). El recomandă 

măsuri energice (injecții masive de foliculină și testos- 
teron, bandaj și compresie a sinilor, purgaţie). 

La sfîrşitul articolului, autorul menţionează preexis- 
tenţa în toate aceste tulburări neuro-psihice, a unei „fra- 
gilităţi de bază“ : fragilitate nevropatică, cerebrală, fizio- 
logică, neuro-endocrină hipofizo-hipotalamică, la care se 
adaugă intoxicații exogene. 

În consecinţă, autorul se declară adversar al abortului 
terapeutic. Soluţia prevenirii acestor tulburări la persoa- 
nele care au suferit atare turburări este evitarea unei noi 
gestatii. 


Alături de condiţiile care împiedică, prin prezenţa unei 
tare organice, dezvoltarea personalității, prin integrarea 
copilului în sfera valorilor spirituale, va trebui să men- 
ționăm, de asemeni, exemplele integrării sociale și cultu- 
rale defectuoase, a copiilor apăruţi în familiile disociate. 
Viaţa familială dezbinată de neînțelegere, certuri și ură, 
rezultat al unor determinisme complexe (alegerea iniţială 
nepotrivită a soţilor, mari diferenţe temperamentale și de 
concepţii etice ale părinţilor, alcoolism, toxicomanie etc.) 
împiedică totdeauna o dezvoltare echilibrată a copiilor. 
Educaţia lor prin dragoste, întelegere, exemplu, cuvint 
blind şi climat de fericire familială este grav primejduită, 
pregătind o socializare neîndestulătoare, o instrucție de- 
ficitară, ajungînd la turbulenţă şi inadaptare. Copiii „di- 
ficili“ aparţin în genere familiilor dezunite. Semnul aces- 
tei dezbinări este numărul divorțurilor. Fără îndoială, şi 
în privinţa divorţurilor vom putea observa că acest feno- 
men social a existat în toate epocile. În ultimele decenii 
însă, procentul divorțurilor a crescut progresiv. În numă- 
rul din iunie 1971 al publicaţiei franceze Population et 

societes, se constată statistic această creștere constantă 
în Franța: numărul divorţurilor, de 5,8%% din căsătorii, 
in anul 1913, 8,3%/, în 1938, ajunge la 10,4%/9 în 1963 şi la 
11,9%/ în 1969, aşadar, îndoitul procentajului din anul 
1913. Statistica arată, în același timp, că epoca medie a 
despărților a scăzut de la şapte ani de convieţuire, la 
cinci ani. 


Faptele menţionate în acest capitol dovedesc măsura în 
care actul dragostei nu poate fi judecat ca o relaţie strict 
individuală, care să intereseze doar perechile de îndrăgos- 
tiți în parte. Deși relație între doi indivizi, deci impli- 
cînd normele libertăţii, intimităţii, pudorii, afecțiunii, tră- 
irilor celor doi parteneri, consecinţele pe care le implică 
actul dragostei, problemele întemeierii familiei, apariţia 
și creșterea copiilor, sănătatea şi instruirea, inclusiv as- 
pectul etic al dragostei interesează în modul cel mai se- 
rios colectivitatea. Condiţionată de date biologic-instine- 
tive, dragostea are implicaţii sociale și culturale. Pregătită 
corporal şi sufleteşte de indivizi, dragostea se integrează 
unei comunităţi sociale, este codificată prin legislații spe- 
ciale, adaptată situaţiei și necesităţilor fiecărei ţări. 
Numai prin integrarea în structura social-politică şi în 
legislația comunităților sociale în care cuplul trăiește, dra- 
gostea își împlinește rolul său social şi cultural, de che- 
zășuire a continuității civilizației umane. 


Capitolul VIII 





TURBURĂRILE 
COMPORT AMENTULUI SEXUAL 


înţeleasă in unicitatea ei, dragostea exprimă dinamismul 
ființei umane la toate nivelurile sale structurale : reali- 
tate genetică, în primul rînd, a unei ,„programări“ eredi- 
tare, răsfringind lunga filiație animală, ajunsă la stadiul 
uman ; expresie gonadică a celulelor sexuale, masculine 
sau feminine, diferenţiind sexele ; complexiune hormonală 
a glandelor cu secreție internă, intervenind în procesele 
metabolice de adincime ale organismului ; înfățișare fe- 
notipică a individului, reprezentat prin particularitățile 
sale vitale, rezultate din integrarea fondului genotipic în 
condițiile speciale ale mediului, în care se dezvoltă fiinţa ; 
condiționare nutrițională, presupunind o integritate a pro- 
ceselor metabolice, a căror deficiență se poate răsfringe 
în forme de astenie sexuală ; factori vasculari, interesînd 
irigația normală a organelor sexuale ; determinism nervos, 
extrem de complex, la care participă întregul nevrax și 
cu deosebire centrele hipotalamo-diencefalice, cooperind 
sinergie cu sistemele neuro-vegetativ şi neuro-periferic, 
ca şi cu intregul organism ; personalitatea psiho-socială, 
în sfîrşit, cuprinzind întreaga formaţie individuală, edu- 
catie, influenţă a mediului, experienţe sexuale anterioare, 
ca şi jocul complex al proceselor pulsionale inistinctive și 
inhibitive ale vieţii fiziologice sau subconșştiente. 


179 


Se poate înţelege că dacă între aceste categorii de acti- 
vităţi funcţionale ale presonalității există o concordanţă 
şi o conlucrare armonică, activitatea sexuală a individului 
se va săvirși normal; dizarmonia între aceste niveluri, 
sau existența unei leziuni, sau turburări de funcţiune la 
unul din aceste etaje ale structurii personalităţii se vor 
traduce prin turburări ale orientării dorinţei sexuale şi 
ale comportamentului sexual. Ca toate actele vieţii, sexua- 
litatea oglindeşte personalitatea în întregul ei structural, 
trecut, prezent şi viitor, răsfringind gradul de echilibru, 
de sănătate şi de vigoare a acesteia. Viaţa sexuală nu are 
insă o semnificaţie limitată la un act fiziologic, ci are 
răsfringeri hotăritoare asupra vieţii individuale în între- 
gul ei, ca şi în inserţia acesteia în viaţa socială. O turbu- 
rare sexuală condamnind pe individ la celibat, rătăcin- 
du-l în devieri ale instinctului sexual, conducîndu-l la 
comportamente antisociale, va situa pe individ dincolo de 
orbita comunităţii : biografia, destinul acestor oameni, 
traiectoria vieţii lor în lungul virstelor vor purta sigiliul 
acestor turburări. Experienţa medicilor și a juriştilor arată 
măsura în care devierile și anomoliile comportamentului 
sexual au răsfringeri deopotrivă asupra vieţii individului, 
ca și a existenţei sale sociale. 

Turburările comportamentului sexual sint numeroase. 
Ele recunosc o cauzalitate complexă. Sexologii şi medicii 
legiști au stăruit în clasificarea acestor devieri, le-au des- 
cris în amănunţime. Nu vom întirzia în această analiză 
descriptivă ; ne vom menţine la o enumerare şi la defini- 
ţia cîţorva termeni. Ne va reține cu deosebire semnifi- 
caţia psihologică şi socială a acestor aberanţe, cauzele 
acestora ca şi acţiunea lor de prevenire și vindecare. Fără 
îndoială, evitarea unui rău — căci ne aflăm în faţa unei 
adevărate „catastrofe sexuale“ — presupune cunoaşterea 
lui. Totuşi, descrierea amănuntelor ni se pare inutilă, ade- 

sea mărturie a unei curiozități nesănătoase. În fapt, omul 
normal şi echilibrat sufletește este structurat mental în 
aşa fel, incit amănunțţirea acestor devieri nu poate suscita 
decît oroare şi dezgust, atitudine coincidentă, de altminteri, 
cu sentimentul social de reprobare față de aceste devieri. 
Vom cita, ca dovadă a acestei atitudini generale, repudie- 
rea societăţii engleze în timpul procesului lui Oscar Wilde, 
vinovat de practici homosexuale, sau — mai ales — sen- 
timentul de culpabilitate şi ruşine, resimţit de unii din 
aceşti neferici|i, care, în fața reprobării publice, nu şi-au 
aflat refugiul decit în sinucidere. Cronica judiciară a di- 
feritelor țări a inregistral mai multe exemple de acest fel. 


Înțelegerea unui fapt presupune, în primul rînd, o de- 
limitare a acestuia, o integrare în cadrul mai larg al fap- 
telor care-l explică, prin analogie sau contrast, ca și o 
raportare la cauzele care l-au determinat. Vom răspunde, 
așadar, fără să recurgem la o definiţie rigidă : prin ce se 
deosebeşte comportamentul sexual normal de ceea ce s-a 
numit perversiuni sau inversiuni instinctive ? Răspunsul 
nostru este univoc : prin atitudinea mentală (Einstellung) 
a individului faţă de o ființă de sex opus. 

Individul normal, a cărui personalitate fizică şi morală 
este intactă şi ale cărui experienţe sexuale anterioare au 
fost străine devierilor, va fi „condiţionat“ sufletește prin- 
tr-o atracție exclusivă către o anumită persoană de 
sex opus, prin dorinţă, cu întreaga lui personalitate, 
pe care o cuprinde prin mijlocirea tuturor simțurilor, 
efectuind un act sexual complet, de la preludiile, consis- 
tind în excitarea zonelor erogene ale partenerului, pînă la 
orgasmul final şi sentimentul de plenitudine, care cores- 

punde acestuia. Actul sexual normal presupune, așadar, 
dragoste în sensul plenar al acestui cuvint, şi se exprimă 
printr-o atitudine sufletească — subliniem cuvintul — 
care este totuşi o rezultantă ultimă a unei lungi înlănțuiri 
de fenomene instinctiv-ereditare şi fiziologice. 

În acest sens, turburările de comportament sexual se 
vor defini printr-un evantaliu foarte vast de practici, în 
vare vom distinge, împreună cu Ch. Bordenat: 

@ perversiuni în legătură cu obiectul tendinței sexuale: 
homosexualitatea, în primul rînd (atracţie pentru indi- 
vizii de acelaşi sex şi raporturi contra naturii cu aceştia) ; 
pedofilia (mai frecventă la bărbaţi, reprezentind un inte- 
res erotic pentru copii) ; necrofilia şi bestialitatea (în sens 
medico-legal : atracţie pentru cadavre sau animale, aceste 
devieri fiind o expresie a unor grave turburări sufleteşti, 
frecvente la deficienți mentali) ; 

@ perversiuni definite prin mijloacele folosite, pentru 
suscitarea dorinței: fetișismul (hipostazierea dorintei, 
prin obiecte de îmbrăcăminte feminină, ciorapi, pantofi 
sau numai a unei părţi a corpului) ; sadismul (deviere pre- 
supunînd nevoia de a provoca partenerului suferinţe fi- 
zice), masochismul (obţinerea satisfacţiei sexuale prin su- 
ferinţe fizice şi morale provocate de partener), la care se 
adaugă o seamă de practici aberante : voyeurismul (nevoia 
pentru a suscita dorința, de a vedea un cuplu în activitate 
erotică), exhibiţionismul (impulsia de a-și arăta în public 
organele sexuale) etc... 

Simpla enumerare a acesţor devieri vădește caracterul 
lor patologic sau derogarea de la normalitate, arătind gra- 
dul de alterare al echilibrului personalităţii. Un individ 
prezentind atare aberanţe se exclude singur din comuni- 
tatea socială, trăieşte sub povara permanentă a unei cui- 
pabilități morale, se simte exorbitat, repudiat, disprețuit 

și, în cazul că nu ajunge la grave turburări mentale 
— sau în icazul în care nu simt o manifestare a acestor tur- 
burări — este supus unor conflicte sufleteşti permanente 
cu el însuşi şi cu ambianța, suferind în acelaşi timp de 
fenomene psihastenice : fobii, obsesii, îndoieli, sentimente 
de inferioritate și dezgust faţă de sine. 

"Aceşti nefericiţi se află închiși într-un cerc vicios. 
Ajunşi la această stare de anormalitate, În general prin- 
tr-o alterare a dinamismului lor sexual şi printr-o orien- 
tare vicioasă a atitudinii lor mentale — vom relua discu- 
ţia cauzelor în paginile următoare — ei sint aruncaţi 
dincolo de sfera vieţii normale, atit individuale, cit şi 
sociale. Poziţia lor faţă de ei înşişi e falsă ; ei trăiesc sub 
povara unor remușcări, a unei vini inexpiabile, a unei 
ruşini ; poziţia lor în viaţa socială este şi mai dureroasă, 
fiind repudiaţi de semeni. 

Vom observa, aşadar, un fapt fundamental: contrarie- 
rea celui mai insemnat instinct uman conduce la o anu- 
lare a echilibrului personalităţii. Omul nu-și mai poate 
regăsi seninătatea, nu se mai poate bucura de viață — 
chiar în cazul în care, ca anumiţi homosexuali, își pro- 
clamă şi-şi justifică ostentativ sau chiar agresiv, infirmi- 
tatea, sau chiar în cazurile de ambivalenţă, a aptitudinii 
unor anumiți homosexuali de a avea raporturi normale cu 
persoane de sex opus şi chiar de a se căsători. (Nu vom 
putea stărui aci asupra conflictelor şi dramelor acestor 
căsătorii...) Este in viața acestor oameni o falie, o ruptură 
lăuntrică, ce subsistă chiar în cazurile homosexualilor 
ambivalenţi, sau ocazionali. Sigiliul este indelebil, dar se 
poate preveni — şi, în cazurile fericite, vindeca, deşi ade- 
sea cu grave cicatrici interioare. 

Am observat că aceste devieri se pot preveni. Aceasta 
presupune faptul că ele sînt, în general, rezultatul unei 
atitudini mentale, fără substrat organic, așadar rodul unei 

lipse de educaţie sau a unei educaţii defectuoase, a lipsei 
de integrare şi vigoare a personalităţii, care rămine ver- 
satilă şi supusă influențelor și sugestiilor dăunătoare ale 
mediului. Punem, aşadar, în discuţie problema cauzalităţii 
acestor turburări ale comportamentului sexual. 

În general și simplificind procesele, homosexualii nu 
prezintă o deviere constituţională constatabilă prin exa- 
men medical sau de laborator. Lévy şi colaboratorii (1956), 
citat de Gh. Bardenat, nu au pus în evidență la homose- 
xuali o discordanţă între sexul genetic, sexul gonadic şi fe- 
notip. Devierea este de ordin psihic, fenomen de contagiune 
socială, rezultat al unei educaţii sexuale vicioase sau, mai 
exact, a unei edificări defectuoase a personalităţii. 

Cu totul alta este situația așa-zişilor invertiţi, la care 
s-au constatat devieri hormonale de la normalitate: ast- 
fel, autorii au arătat la acești indivizi scăderea cantităţii 
de hormoni masculi şi exagerarea hormonilor feminini în 
urină, intr-o mare proporţie, ceea ce pune în discutie 
problema unui hermafroditism latent. Va trebui să distin- 
gem, prin urmare, pe invertiți de homosexuali. 

Inversiunea sexuală reprezintă o neconcordanţă psihică 
între sexul unei persoane, avind o corespondenţă anato- 
mică și un statut social bine determinat, şi tendinţele 
sufleteşti ale acesteia : băiatul sau bărbatul va avea pre- 
ferinţe feminine, se va juca cu păpuşa, va lucra cu igliţa 
etc., va avea comportări feminine, iar fata sau feineia vor 
avea deprinderi bărbătești. Identificarea cu sexul opus 
poate merge pînă la adoptarea imbrăcăminţii sexului con- 
trar şi chiar — fapt surprinzător — la reclamarea unor 
intervenţii chirurgicale, de castrare. Istoria a transmis 
citeva exemple de inversiune sexuală şi transvestitism 
(Cavalerul d'Eon, de pildă). 

În afara cazurilor cu substrat organic, de hermafrodi- 
tism, sau a exemplelor în care aberaţiile sexuale repre- 

zintă simptome ale unor maladii mentale caracterizate, 
în general a unor deficienţe mentale (debilitate, imbecili- 
tate, idioţie), turburările de comportament sexual, ajun- 
gînd la dezechilibru a personalităţii și la dezorbitare so- 
cială, sint un rezultat al unei educaţii defectuoase. 

Cunoaștem, așadar, rădăcina răului, mijlocul de a-l 
preveni şi de a încerca să-i limităm, prin tratament medi- 
cal și psihoterapic. 

Legile naturii nu se infring fără urmări: dar această 
înfrîngere poate fi prevenită, printr-o bună educaţie. 

Raporturile sexuale fără dragoste între persoane de 
sex opus reprezintă o știrbire a actului dragostei. Chiar 
şi la animalele superioare, dragostea este precedată, une- 
ori, aşa cum am arătat în capitolul II al lucrării, de o pa- 
radă sexuală adesea complicată, pe care o vom interpreta 
ca o mărturie de înclinaţie afectivă. La om, actul sexual 
fără dragoste, cu intenţia de a satisface o nevoie pur fizio- 
logică, deși frecvent, este umilitor pentru femeie şi urmat 
de un sentiment de repulsie, din partea bărbatului. Cind 
însă actul sexual fără dragoste este săvirşit de o persoană 
în scop venal —- aşa dar pentru a obţine un beneficiu ma- 
terial, în disprețul simțului etic — activitatea poartă nu- 
mele de prostituție. 

Semnalată din antichitate, prostituția a constituit o do- 
vadă a degradării umane a persoanelor în cauză şi, conco- 
mitent, o ilustrare a structurii vicioase a societăţilor res- 
pective. Prin legiferarea și tutelarea prostituţiei de către 
state, s-a creat femeii o condiţie socială inferioară și umi- 
litoare, care avea să aibă repercusiuni profunde asupra 
întregii structuri și mentalități sociale. 

Nu vom intreprinde aci un istoric al prostituţiei, laice 
sau sacre. in diferitele societăţi anterioare. Amintim nu- 

mai în treacăt duritatea cu care au fost pedepsite, de 
către Ludovic al XIV-lea, prostituatele, victime ale unei 
înighebări sociale defectuoase, în cazul cind se dovedeau 
a fi avut relaţii cu soldaţii: nefericitele erau condamnate 
la tăierea nasului și urechilor. 

Atitudinea publică față de prostituate nu a fost de 
altminteri unitară, în decursul timpului : ea a oscilat între 
toleranţă şi represiune, între admiraţie pentru hetaire și 
curtizane, şi reclamare a unei legiferări stricte, în scopul 
de a-i îngrădi consecinţele de ordin igienic şi etic, asupra 
populației. Numai tirziu, în cursul secolului trecut, fe- 
meile (repetăm : victime ale unei organizaţii sociale de- 
feciuoase), au suscitat înţelegere şi milă: Victor Hugo 
(O! n'insultez jamais une femme qui tombe...“. „O! nu 
ocăriţi niciodată o femeie pierdută / cine ştie ce povară 
i-a zdrobit sufletul...) sau socialistul W. Liebknecht 
(„Proasta educaţie, exemplele rele, lipsa familiei, foa- 
mea — iată cauzele care duc la prostituție ; și cine poate 
să arunce cu pietre în nefericitele victime ale societăţii“ ? 
Liebknecht în lucrarea sa Socialismul și cultura, citată în 
volumul Etica marxistă. Crestomaţie, Editura științifică, 
1963, p. 375). 

În fragmentul citat mai sus se rezumă cauzele care au 
întreţinut prostituția în societatea capitalistă. Cercetările 
statistice, sistematic conduse, au confirmat aceste consta- 
tări, arătind marea proporţie a prostituatelor avindu-şi 
originea în familii dezbinate, în lipsa unei educaţii fami- 
liale. Convieţuirea laolaltă, într-un spaţiu restrins, în con- 
diţii de mizerie, a mai multor persoane adulte sau copii 
de ambele sexe, așadar promiscuitatea, alcătuieşte o altă 
cauză determinantă a prostituţiei. O atare existenţă împie- 
dică dezvoltarea sentimentului pudorii, a simțului mora- 
lităţii, prilejuieşte răspindirea epidemiilor, conduce la 
mărirea numărului cazurilor de vagabondaj, delicvenţă 

și criminalitate, favorizind, în același timp, prostituţia. 
Astfel, cauzele prostituţiei in societatea capitalistă sînt 
multiple. Ele sînt de ordin economic (inegalitate a repar- 
tiției bunurilor, pauperism, șomaj, promiscuitate, locuinţe 
neincăpătoare, numitele slam-uri londoneze, de pildă), 
familial şi social (dezbinarea părinţilor, alcoolismul unuia 
sau al ambilor părinți, lipsa de educaţie a copiilor), pre- 
cum şi de ordin etic, reprezentat prin climatul general 
de imoralitate al ambianţei. 

Consecințele sociale ale răspindirii prostituţiei sînt de- 
asemeni numeroase și de mare gravitate; răspîndirea 
bolilor venerice, în primul rind; sustragerea unei părți 
a populaţiei de la activitatea productivă ; diminuarea na- 
talității ; scăderea moralității publice, mai ales ; degrada- 
rea feminităţii, prin spectacolul deprimant al traficului 
femeii cu propriul corp — cărora va trebui să adăugăm 
destinul trist al acestor nefericite, a căror viaţă este scur- 
tată de boli şi suferinţe fizice (o statistică a secolului 
trecut estima la palru ani supraviețuirea prostituatelor, 
din momentul căderii). 


+ + 


Umanizarea dragostei, comvortind reținere, pudoare, 
discreţie reprezintă un proces psiho-social, avind o evo- 
luţie istorică, ce a prezentat numeroase vicisitudini, după 
populații şi epoci. Dacă textele juridice ale unor popoare 
răstring o mare severitate în obiceiuri, alte comunități 
sociale au fost foarte tolerante față de manifestările se- 
xuale, în public, ajungind chiar la o hipostaziere a obsce- 
nităţii. Grecii antici, iubitori ai frumuseţilor plastice ai 
corpului uman, au fost foarte liberi, în reprezentările dra- 
gostei fizice. Templul Harideei din Athena, împodobit cu 
figuri ale geniilor priapice reprezentind aventurile Afro- 

ditei înfățișa o ridicare a obscenităţii la o semnificaţie 
mitologic-religioasă. În numeroase temple antice, figurile 
și tablourile obscene făceau parte din obiectele cultului. 
Dintre pictorii greci, numeroși artiști, printre care Parrha- 
sius, citat de Pliniu, s-au consacrat picturilor obscene. 

Gustul acestor opere a trecut la romani. Am avut pri- 
lejul de a parcurge citeva albume de imagini ale frescelor 
dezgropate la Pompei și Herculanum — ce se defineau 
prin multiplicarea figurilor obscene — și erau lipsite de 
interes artistic. De altminteri, cu rare excepții, în care 
obscenitatea reprezenta un mijloc de flagelare a moravu- 
rilor — exemplul pictorului olandez Jan Steen — lucră- 
rile obscene, plastice sau literare, nu se deosebeau prin 
expresivitate artistică. Dacă exceptăm operele artiștilor 
secolului XVIII, care nu pot fi socotiți propriu-zis ca 
obsceni, dar care au tratat subiecte „libertine“, am putea 
afirma că, în general, aceste lucrări sint triste, fade şi fără 
vervă. Desfigurarea dragostei în viziune licenţioasă are 
savoare amară. Sintem departe de reprezentările primi- 
tive, ale cultului fecundității, înfățișate în statuetele ple- 
istocenului superior, în care figurarea femeii gravide avea 
un caracter de exaltare propiţiatorie, a procreaţiei ; sîn- 
tem departe şi de reprezentarea plasticii armonioase a 
corpului uman în dragoste (cităm, între altele, o imagine 
licenţioasă pe un vas grecesc); ne aflăm la antipodul 
acestor manifestări. Am cunoscut, personal, un oarecare 
număr de opere pornografice (cuvintul derivă de la gre- 
cescul porn, prostituată, şi înseamna, în primă accepție, 
un autor al unei cărți asupra prostituţiei, semnificind mai 
apoi o înfăţişare prin diferite mijloace, desene, texte 
scrise, fotografii, opere plastice, a unor subiecte lezind 
simțul pudorii — cu reprezentări ale organelor sexuale -— 
şi destinate răspindirii în public). 

Parcurgerea cîtorva texte ca, de pildă, opera „divinului* 
Aretin tradusă în limba germană sub titlul: Der Huren- 
spiegel (Oglinda tirfelor) este plictisitoare şi plată. Operele 
„libertine“ ale secolului al XVIII-lea, reeditate în ultimii 
ani, Restif de la Bretonne şi Marchizul de Sade (Justine, 
Juliette etc.) respiră, în general, aceeaşi mediocritate. S-ar 
putea ca spiritul nostru, de medic psihiatru, obișnuit cu 
înfăţișările multiple şi, uneori, aproape neverosimile, ale 
decăderii sexuale şi viciului, să ne fi făcut indiferent la 
aceste manifestări. Avem însă convingerea că pentru un 
om de gust, sănătos corporal şi mental, pornografia nu 
poate trezi decit repulsie — sau un interes pur psihologic 
şi psihiatric. În adevăr, pentru un observator care înțelege 
pornografia sub aspectul ei larg sociologic şi, dacă vreţi, 
de filosofie a culturii, pornografia este un fenomen de 
patologie socială. 

Nu înţelegem, fără îndoială, să raportăm totalitatea 
operelor pornografice la producţii ale unor creiere deli- 
rante. Cazul marchizului de Sade nu poate fi generalizat. 
(De Sade trimisese un exemplar din lucrarea sa, Juliette, 
sau fericirile viciului, lui Napoleon, care, devenit consul, 
a dispus internarea lui la cunoscutul spital de alienaţi din 
Charenton. Acolo a fost vizitat de un critic literar al epo- 
cii, care l-a surprins desenind pe nisip imagini pornogra- 
fice şi repetind neobosit, obsedant, cuvinte obscene...) 

Cea mai mare parte a autorilor de opere pornografice 
sint oameni fără chemare artistică ; compensează lipsa de 
talent prin tratarea de subiecte scabroase, destinate în 
general tineretului. Ne aflăm în faţa unei industrii profi- 
tabile — care creează o stare de adevărată psihoză socială. 
Dezechilibrul unora din mediile sociale ale Occidentului, 
determinat de lipsa de educaţie a copiilor din familiile 
disociate, prin progresiunea răspindirii drogurilor haluci- 
nogene, prin indiferența organelor administrative de con- 

trol, au determinat o stare de adevărată psihoză colectivă. 
Termenul sexy, însemnind o punere în valoare a ceea ce 
s-a numit sex-appeal, a devenit un cuvint de ordine: o 
femeie este sau nu sexy, după cum o haină sau un obicei, 
o modă, pot fi caracterizate prin același adjectiv. 

Înțelegem să atragem luarea aminte cititorului asupra 
atitudinii noastre, de observator obiectiv. Îl asigurăm că 
nu sintem un „moralist“ ce s-a descoperit tirziu, către 
virsta de şaptezeci de ani. Facem o constatare de fapt: 
pornografia este un fenomen morbid, care poate atrage la 
o anumită vîrstă, dar care sfirşeşte prin a obosi, exaspera 
și produce dezgust. Dovada experimentală, obţinută atit 
în cercetare de laborator, cit și pe scară socială, a fost 
obţinută. Prima experimentare, datorită unui psiholog 
american, a constat în a prezenta unui student, în fiecare 
zi, imagini şi texte pornografice. După primele zile de 
oarecare interes, studentul s-a declarat „intoxicat“ de 
aceste produse, care nu numai că-l lăsau indiferent, dar 
îi provocau un irezistibil sentiment de greață şi dezgust. 

Experimentni social este şi mai concludent, căci repre- 
zintă o medie statistică. Ne îngăduim să reproducem, în 
această privinţă, o scurtă informaţie publicată în cotidia- 
nul Le Monde, din 10 iunie 1971. Titlul notei, pe care o 
traiucem integral și exact, este : „Pornografia a murit“ : 

„Pornografia a murit, cel puţin în Danemarca. În aceşti 
termeni, Ole Bjoern Larsen, organizatorul celui de al 
treilea bilci danez de pornografie a comentat rezultateie 
dezamăgitoare ale acestei manifestații. 

În patru zile, mai puţin de patru mii cinci sute de vizi- 
tatori — dintre care jumătate erau turiști — au trecut 
porțile Sexyland-ului, în loc de cincisprezece mii, cîţi erau 
aşteptaţi. Primul bilci al pornografiei, în 1968, atrăsese 
patruzeci şi nouă de mii de persoane. După dl. Larsen 
«principala greşală a fost de a nu fi înţeles că, în zilele 

noastre, pornografia are nevoie de pubiicitate, ca şi orice 
alt produs». 

D-sa a adăugat: «Este limpede că piaţa internă scade: 
dar, din [...] fericire (punctele de suspensie ne aparţin), 
noi exportăm cea mai mare parte a producţiei...»“ 

„Obiectivitatea ne obligă să observăm că pornografia, 
deşi nu a luat totdeauna înfăţişarea şi proporţiile abnorme 
din prezent, este un fenomen aberant relativ frecvent, 
fiind cultivat și elaborat de personalităţi dezechilibrate 
sau definind anume momente de relaxare sufletească. 
Matei I. Caragiale citează : „cintece de lume“, cunoscute 
pe la începutul secolului, în timpul petrecerilor cu lău- 
tari : „Primăvară dulce“, „Din cireş pină-n cireş, „I ha- 
ram bam ba“, ultimul de origine vădit orientală. De alt- 
minteri, poporul nostru nu este, pe cit mi-am putut da 
seama, accesibil pornografiei. „Cintecele fără perdea“, ca 
de pildă, „Bidineaua“, sînt ţigăneşti și orientale. Țăranul 
român are, dacă judec după regiunile unde am practicat 
temporar medicina ca medic de plasă şi spital rural, un 
simţ al pudorii, care poate fi socotit ca excesiv : nuditatea 
feminină, de pildă, este socotită ca o impudoare. Femeia 
nu scoate cămaşa nici cind face baie, in rîu. Pornografia 
este, în general, străină civilizaţiei noastre românești. 
dar a fost în epoca anterioară produsul circiumii, maida- 
nului, puşcăriei, colectivităţilor restiiinse, cazarmă şi in- 
ternat, şi mai ales al bordelului. 

Imparțialitatea ne obligă, totuși, să recunoaştem că in- 
dicaţiile noastre au un caracter relativ. După momente 
şi dispoziţii, anume înclinări către obscenitatea masivă, 
rabelaisiană, pot fi observate şi în producţia populară 
românească ; Povestea lui Ionică cel prost a lui Ion 
Creangă, sau divertismentul de oră liberă al marelui poet : 
„Clanţ ! făcu conducătorul făcînd gaură-n bilet“... (Dar 

atare producţii nu au altă semnificație decit a unei lune- 
cări trecătoare.) 

De altă parte, conduita licenţioasă, orgia „cheful“ sînt 
manifestări sporadice, avind semnificaţia unei descărcări 
nervoase şi nu trebuie să fie confundată cu pornografia 
cronică, adevărată intoxicație a gindului. „Balul Interna- 
tului“ şi „Balul celor patru arte“ din Paris erau adevărate 
saturnalii... nu lipsite adesea de urmări. O compatriotă, 
studentă, ce luase parte la una din aceste orgii, s-a îmbol- 
năvit de sifilis în cursul unei atari serbări. Traumatismul 
moral a fost atit de puternic, încît nefericita s-a sinucis. 


* 


În țara noastră — graţie condiţiilor de ansamblu pe 
care societatea socialistă le dezvoltă continuu, între care 
enumerăm ridicarea nivelului de trai al întregii populaţii ; 
integrarea femeilor cu drepturi egale cu ale bărbaţilor 
în activităţile sociale, crearea unui climat de independenţă 
și demnitate socială și umană ; educaţia și instrucţia prin 
scoală, familie şi diferite instituţii și organizaţii educa- 
ionale — membri societăţii găsesc un cadru de existenţă 
socială și morală demnă. 

În aceste coordonate de educație, în spiritul unei exis- 
tenţe sociale şi spirituale demne, între preocupările de 
continuă perfecţionare spirituală a omului societăţii socia- 
liste, se înscriu principiile de întemeiere a familiei, prin- 
cipii limpede formuiate în Proiectul de norme ale vieţii și 
muncii comuniştilor, ale eticii și echităţii socialiste (Con- 
jerința Naţională a Partidului Comunist Român, Editura 
Politică, București, 1972). Între aceste principii, la para- 
grafele 26—28 se scoate în evidenţă necesitatea ca înte- 
meierea relațiilor de familie să aibă la bază morala socia- 
listă egalitatea, respectul și afecțiunea reciprocă dintre soți. 

Familia trebuie să constituie un cadru sănătos de creş- 
tere a copiilor, ea fiind cea dintii școală în care copilul 

învaţă regulile de comportare, de omenie, de respect şi 
demnitate. 


Într-un asemenea climat sănătos, în mod firesc nici 
prostituţia, nici manifestările pornografice, nici anume 
libertăţi sexuale, extravagante nu-și mai pot găsi condiţii 
de existenţă, societatea asanindu-se astfel de înclinațiile 
aberante ale unor indivizi prost educați. 

Alături de aceste elemente care concură la educarea 
sanitară şi morală, legile ţării condamnă actele de pros- 
tituţie, precum și proxenetismul — activitatea acelora care 
înlesnesc practicarea prostituţiei, căutind în aceste jos- 
nice îndeletniciri un izvor de venituri ilicite, (art. 328 şi 
329 din Codul penal). 

Teoretic, toate organizaţiile sociale au recunos- 
cut rolul familiei în viaţa culturală a omenirii. Totuşi în 
unele ţări, a căror organizare socială şi conduită are la 
bază structura modului de viaţă burghez, cauzelor obiec- 
tive ce conduc la dezagregarea familiei li se adaugă o în- 
țelegere vicioasă a relaţiilor dintre soţi, conducind la o 
libertate sexuală absolută, înlăuntrul căsătoriei. Această 
complezenţă reciprocă, adevărată negaţie etică a căsătoriei, 
surpă în acelaşi timp echilibrul și rațiunea de a fi a fami- 
liei, compromite definitiv educaţia copiilor, justifică dis- 
preţul copiilor pentru părinți, anulează autoritatea paren- 
tală şi reprezintă o atitudine ce contrazice total instinctele 
și sentimentele cele mai profund umane de dragoste şi 
posesiune, delicateţe morală şi pudoare a soţilor, unul față 
de altul. 

Atmosfera psiho-socială deleteră a unor medii occiden- 
tale a avut repercusiuni dezastruoase asupra structurii 
familiei. 

Ne aflăm în faţa unui fapt, pe care nu vom şovăi să-l 
socotim ca fiind de extremă gravitate atit pentru individ, 


186 


cît și pentru colectivitate. Fenomenul poate fi privit sub 
două feţe : ca simptom al unei delicvescenţe morale, dar și 
ca punct de plecare a unei dezorganizări a vieţii sociale și 
culturale. Prin libertatea sexuală totală pe care soţii şi-o 
acordă unul altuia se disociază temeiul biologic şi etic al 
căsătoriei, se suprimă implicit procesul de educare al co- 
pilului (putem întreba ce semnificație poate avea pentru 
copil o atare conduită a părinților ?), se intrerupe conti- 
nuitatea culturală a generaţiilor. Fenomenul a provocat 
adesea, pe lingă dezordini sociale legate de suprimare a 
educaţiei copiilor, o seamă de conflicte sufleteşti, ce nu pot 
fi, totuşi, „refulate“ în permanenţă. Nu se pot reprima 
cu desăvirşire instinctele elementare de gelozie, fără tur- 
burări nevrotice. În această privinţă, experienţa medicului 
psihiatru poate da numeroase exemple. 

Nu pot sfirşi acest paragraf fără să evoc o amintire da- 
tind de cîțiva ani, cind mă aflam într-o clinică psilhiatrică 
din Paris, în care studiasem cu mulţi ani înainte. În cursul 
unei conversații cu unul din medici, am denunţat, în ter- 
meni foarte duri, această aberanță a comportamentului 
material. Interlocutorul meu, care se voia a îi un esprit fort, 
a încercat să bagatelizeze faptul. Am replicat cu oarecare 
vivacitate — facit indignatio orator — amintindu-i între 
altele, exemple din practica noastră profesională, de me- 
dici psihiatri. Spirit deschis evideniei, interlocutorul a 
trebuit să recunoască netemeinicia poziţiei sale, influenţă a 
unei mode, nădăjduim trecătoare. Adăugăm că recunoaș- 
terea deschisă a netemeiniciei poziţiei sale nu a fost un 
simplu act de politeţe. 


În lucrarea sa, Sexual Hygiene and Pathology (Lipnin- 
cott Company, Philadelphia and Montreal, 1955, pagina 
238), John F. Oliven observă; 

„Viaţa sexuală a fost numită barometrul căsătoriei, dar 
această afirmație comportă cîteva excepţii. Uneori este cu 
neputinţă de a spune dacă o dificultate maritală cronică 
reprezintă cauza unei neadaptări sexuale îndelungate a 
soților, sau dacă dificultăți de ordin sexual au turburat 
eăsătoria“. Autorul confirmă, altfel, printr-o îndelungă 
observaţie clinică. faptul unităţii structurale a corpului și 
sentimentelor comandind viața sexuală, ca şi raporturile 
dintre soţi, în cadrul căsătoriei. Cele două ordine de fapte, 
adaptare sexuală şi armonie a gindului sînt, în realitate, 
conexe, expresie a dragostei, în înţelesul plenar al cuvin- 
tului. Turburările comportamentului sexual al soţilor vor 
avea, în aceste condiţii, ca urmare, o alterare a armoniei 
maritale. Simplificind, vom reduce aceste turburări la 
două forme : frigiditatea feminină şi neputința sezuniă a 
bărbatului. 


În genere, termenul de frigiditate este parţial și defec- 
tuos înţeles, fiind identificat cu lipsa orgasmului la femee, 
în timpul actului sexual. În realitate, semnificaţia cuvin- 
tului este mult mai vastă și cuprinde fenomene patologice 
foarte variate, cu răsunet important în viata socială, ceea 
ce va legitima, din partea noastră, citeva însemnări. 

Termenul de frigiditate, scrie sexologul John F. Oliven 
„este un nume colectiv dat mai multor deficiențe psiho- 
sexuale ale femeii“ (op. cit, pag. 348). Frigiditatea poate 
presupune (urmărim textul autorului) o lipsă a dorinţei 
sexuale (anhedonie sau anaphrodizie) ; o incapacitate de a 
resimţi plăcerea în timpul actului sexual (anestezie sau 
hipestezie sexuală); o incapacitate de a resimţi orgasmul 
(frigiditate, sensu strictu), adeseori putind comporta stări 
mixte : anhedonie și frigiditate. 

Afecţia presupune cauze multiple, de ordin organic sau 
psihic ; dispareunia (dureri violente în cursul actului 

sexual), fie de ordin anatomic, fie de ordin înflamator al 
organelor genitale feminine; hipotiroidism ; histerecto- 
mie ; teamă de sarcină; imaturitate afectivă; sindrom 
nevrotic; teamă de bărbat, prin experienţe anterioare, în 
care femeia a suferit o comportare brutală sau stingace a 
bărbatului ; raportul sexual fără dragoste ; inhibiţie psi- 
hică prin sentimente de vină, de inferioritate, de frustra- 
ție, teamă faţă de act, rezultantă a traumatismelor sexuale 
sau morale anterioare. Intervine, în acest determinism 
multiplu, după cum am amintit, întreaga experienţă de 
viaţă anterioară a femeii şi întregul proceselor psiho-fizio- 
logice, de o imensă complexitate, a vieţii subconştiente, a 
neplăcerilor și inhibiţiilor, a fixării de reflexe condiţionate. 

Astfel, starea de frigiditate nu este definitivă. Ea com- 
portă variaţii după momente și dispoziţii, după împrejurări 
concrete (decor al încăperii, ambianță morală). O aceeaşi 
femeie, frigidă faţă de un bărbat neindeminatic, brutal, 
sau faţă de bărbatul pe care nu-l iubeşte, poate avea un 
comportament pasionat în faţa unui partener experimen- 
tat, sau a iubitului. Este însă esenţial, atit în viaţa femeii, 
cît şi a bărbatului, de a nu dramatiza încercările neizbu- 
tite şi a-şi creea, în acest mod, un climat sufletesc de auto- 
sugestie și inhibiţie. Va trebui, așadar, să stăruim asupra 
faptului că [rigiditatea nu este o maladie, ci o stare în ge- 
neral labilă, pasibilă de tratament şi vindecare. Succesul 
tratamentului este subordonat cauzei provocatoare. Medicul 
poate interveni fie asupra condiţiilor organice, fie în proce- 
sele de mare delicateţe ale confictelor interioare străduin- 
du-se a remedia efectele unor traume psihice anterioare. 


Neputința sexuală a bărbatului este mult mai gravă, 
prin consecințe, în comparaţie cu frigiditatea feminină. 


Aceasta din urmă nu interzice, în general, nici căsătoria, 
nici fecunditatea, în timp ce impotenţa virilă împiedică şi 

una și alta. Intreaga viață a bărbatului, considerată deo- 
potrivă ca desfăşurare biografică și ca atitudine intimă a 
omului în fața vieţii, în activitatea profesională sau so- 
cială, este dependentă, direct sau prin derivație și subli- 
mare, de conştiinţa implicită a potenţei sale virile : încre- 
dere în sine şi în viaţă, spirit de iniţiativă, combativitate, 
elan creator, echilibru interior, perseverenţă în activitate, 
toate aceste calităţi sufleteşti se află corelate conştiinţei 
implicite a potenţei sexuale. 

Conştiinţa slăbiciunii şi incapacității sexuale este, pentru 
bărbat, mult mai demoralizantă decit pentru femeie. Fap- 
tul este, de altminteri, recunoscut în folclorul şi expresiile 
curente ale tuturor popoarelor, care pun în legătură, mai 
mult sau mai puţin vulgar, calităţile bărbăţiei cu eficiența 
funcţională a testiculelor. 

Muit mai vădit decit în cazul frigidităţii, neputința 
sexuală masculină poate schimba cursul existenței unui 
om, condamnindu-l la o viață „in margine“, izolată, deter- 
minîndu-i schimbarea caracterului şi conducindu-l adesea 
la stări psihastenice sau psihotice. La bărbat, turburarea 
este, in fapt, mult mai profundă, dat fiind rolul activ al 
acestuia în actul sexual, ceea ce-i interzice căsătoria, sau 
provoacă grave stări conflictuale cu soţia. 

Neputinţa sexuală recunoaşte cauze multiple, în legă- 
tură cu marea complexitate a dinamismului sexual. Vom 
cita și în aceste cazuri rolul cauzelor organice, nervoase, 
generale sau locale : leziuni cerebrale, interesînd regiunea 
hipotalamo-diencefalică, eventualitatea unei tumori hipo- 
fizare, depistabilă prin radiografia regiunii şeaua tur- 
cească ; leziuni medulare sau nervoase de natură a între- 
rupe arcurile reflexe ale erecţiei sau ejaculării ; turburări 
de nutriţie generală, diabetul, de pildă; factori vasculari 
interesind irigarea regiunilor sexuale; dezechilibre en- 

docriniene sau ryeurovegetative; malformații ale organe- 
lor sexuale. 

Cele mai frecvente cauze ale neputinței sexuale mascu- 
line sint de natură psihică şi reprezintă rezultatul intim 
al turburării dinamismului sexual, avindu-şi obirșia în 
copilărie şi adolescenţă : practici solitare în primul rînd, 
însoţite de sentimente de remuşcare și vină; preocupări 
sexuale obsedante, conducind, la subiecții avind o imagi- 
nație luxuriantă, la reprezentări voluptoase de mare viva- 
citate, întreţinind ceea ce s-a numit o masturbaţie a gin- 
dului (die geistige Onanie) şi putind conduce la poluții 
nocturne repetate şi epuizante, ceea ce scade tonusul 
nervos al dinamismului sexual. 

Rolul jucat de poluțiile nocturne prea frecvente — mai 
dese decit una la 3 săptămîni sau o lună — este hotăritor 
în determinarea slăbirii potenței masculine ; am putea 
spune că noţiunea frecvenţei prea mare a acestui fenomen, 
de altminteri normal, la tineri, alcătuiește o axiomă a 
medicului practician : Drii. Dietz şi G. Hesse, în al lor 
Wörterbuch der Sexuologie (pag. 259), afirmă: „Bărbații 
a căror satisfacere sexuală principală este alcătuită de po- 


luțiile nocturne — deci care au poluții nocturne prea 
dese: I. B. — nu ajung în genere, la o bună adaptare 
heterosezuală). 


Adăugăm, de asemeni, printre cauze, „complexe de in- 
ferioritate“ ; imaturitate afectivă ; educaţie defectuoasă 
prin suprasolicitudine şi supraprotecţie maternă, într-o 
ambianţă de seră, în afara contactului cu viaţa sau, dim- 
potrivă, traumatisme fizice și morale puternice, conducind 
la o stare de nesiguranţă de sine şi neincredere în propriile 
puteri ; timiditate excesivă, 

Toate aceste stări conduc la o atitudine mentală (Einstel- 
lung) deficitară, nehotărită, timorată, în fața vieţii şi în 
fața femeii. Acestor stări mentale le corespunde o com- 

plexiune corporală astenică și, adesea, o „constituţie hiper- 
emotivă“ (Ernest Dupré), prezentind, între alte caracte- 
ristici, un oarecare dezechilibru neuro-vegetativ. 

Ne vom opri cu citeva amănunte asupra acestor turbu- 
rări, dat fiind interesul practic pe care îl va prezenta 
expunerea, in măsură, credem, a încuraja pe interesaţi şi 
a-i convinge că nu sint, în realitate, bolnavi, ci numai 
victimele, adesea recuperabile, ale unor turburări trecă- 
toare, dar care, netratate la timp, pot deveni permanente. 

În general, experienţa sexuală a acestor deficienţi se 
definește printr-o înhibiţie psihică, rezultat al unui eşec 
sau a unor repetate eşecuri sexuale, de început. Istoria 
clinică a bolnavilor se petrece cam în felul următor. După 
o primă incercare, urmată de eşec (insuficienţă a erecțţiei, 
sau turburări de ejaculare), tînărul, necunoscător al meca- 
nismului sexual, predispus la acest eșec prin antecedentele 
sale, epuizat printr-o stare de excitație sexuală prelungită 
şi, uneori, disprețuit de parteneră, intră în panică. Neizbu- 
tirea îl deprimă, îndirjindu-l în acelaşi timp : este exact 
ceea ce trebuie să evite. Dacă totuși, încercările ulterioare 
ajung la un rezultat, eventualitate de altminteri frecventă, 
tînărul își poate regăsi liniştea. El este salvat. Eşecurile 
repetate îi pregătesc, în schimb, o stare de inhibiţie, care-i 
interzice săvirșirea actului. Pentru înţelegerea procesului, 
vom părăsi explicaţiile teoretice şi vom recurge la două 
exemple, din practica noastră medicală, de început. 

În cursul anului 1927, eram extern al spitalelor, în 
serviciul profesorului S. Nicolau (dermato-sifiligrafie), 
unde, pe lingă numeroasele obligaţii ale îngrijirii unui 
salon de bolnavi, făceam între 60 şi 70 injecții intrave- 
noase pe zi. Aceste injecții comportau o oarecare atenţie, 
intrucit o eroare de tehnică (injectarea unei cantităţi oricît 
de mici în afara venei bolnavului) determina o inflamație 
dureroasă a întregului braţ, durind citeva zile. Unul din 

colegii mei de externat a făcut din neglijență o atare 
greșală. La vizita generali, a doua zi, profesorul, observind 
bolnava cu braţul umflat, învelit în pansament, a întrebat 
cu severitate : 

— Cine a făcut această injecție ? 

Vinovatul şi-a mărturisit vina. Profesorul l-a privit fără 
să rostească un cuvint, apoi a trecut mai departe. 

Colegul, impresionabil și intimidat de privirea dezapro- 
batoare a profesorului a repetat, printr-un proces de auto- 
sugestie, frecvent la emotivi, greșala,... umflind, a doua zi, 
mîna unei alte bolnave. În ziua următoare, scena la vizita 
profesorului s-a repetat : interogarea severă a maestrului, 
recunoaşterea vinei de către student, privirea mirată și 
dojenitoare a profesorului, care a părăsit tăcut salonul. 

„După o oră, am fost întrerupt în activitatea mea, de 
colegul de externat, care, palid, tremurind, în prada unci 
mari stări de surescitare îmi solicita ajutorul, pentru a-i 
face injecţiile, pe care era incapabil de a le săvirși : gindul 
de a face o nouă injecție paravenoasă, după termenul cu- 
rent îl paraliza. Tînărul era incapabil de a minui seringa: 
în momentul cînd trebuia să facă iînțepătura, revedea 
figura severă a profesorului — şi știa că va greşi din nou. 

„A fost primul meu succes, în psihoterapie : am explicat 
colegului mecanismul, i-am preluat timp de o săptămînă 
injecţiile, l-am asistat, încurajindu-l în timpul reeducării, 
adică a reinvăţării tehnicii de a face injecții. După cîteva 
zile, tînărul iși recăpătase increderea în sine, înțelegind 
că fusese victima unei inhibiții psihice juvenile. 

Un caz similar, de inhibiţie, de data aceasta din sfera 
sexuală, cunoscusem însă cu trei ani mai înainte la un 
coleg de facultate, în următoarele împrejurări : tînărul, 
care făcuse o curte îndelungă unei cochete, s-a aflat în 
stare de epuizare totală, în momentul succesului şi a su- 
combat, cum se spune, ante portas, fără a fi putut reveni 

cu succes la atac. Partenera, feme:e nu prea inteligentă și 
puţin experimentată, a agravat acest eșec, printr-o purtare 
cumplită, de ofensă şi dispreţ. Tînărul a intrat într-un 
impas moral, care l-a dus pe pragul sinuciderii și nu şi-a 
revenit decit după un an. 

Aşu-zisa impotenţă psihică a tinerilor este, în general, 
rodul unei inkibiții sexuale, creînd o stare de autosugestie 
şi agravînd turburarea dinamismului sexual, la un subiect 
suferind, adesea, in prealabil,.de procese sufletești de 
culpă, onanie, în adolescenţă, sau sentimente de nesigu- 
ranță. Procesul este general și poate avea manifestări în 
cele mai variate domenii. A fost descris, de altminteri, de 
psihiatrii germani şi elveţieni sub denumirea de Nevroză 
de așteptare. Eugen Bleuler, în a sa Lehrbuch der Psychia- 
trie (Berlin, Julius Springer, 1916, p. 371—372) arată că 
atare turburări pot surveni în activităţi foarte variate: 
citire, scris, înghiţire, urinare etc... producind o paralizie 
a acţiunii (la data apariţiei acestei lucrări termenul de 
inhibiţie, în acest sens, nu era încă folosit). Bleuler men- 
ţionează astfel o seamă de şovăiri, de nesiguranţe funcţio- 
nale, adevărate forme de „bilbiieli“ organice, intervenind 
în diferite activităţi : „bilbiieli ale mersului (Gekstottern) ; 
turburări ale scrisului (Schreibstottern); ale urinării 
(Harnstottern) etc., în care se încadrează, ca un caz parti- 
cular, impotenţa psihică. 

Procesul are, așadar, un vast evantaliu de manifestări 
şi nu este caracteristic, cum s-ar putea crede, intelectua- 
lilor, persoanelor frămintate de scrupule de conştiinţă, sau 
firilor complicate de ruminațţii interioare, ca în exemplul 
a ceea ce s-a numit crampa scriitorilor (Schreibkrampf), 
reprezentind o incapacitate de a scrie, turburare nevrotice- 
profesională (Beschăftigungsneurose). Incapacităţi de ace- 
eaşi natură, consistind în neputința executării unor mişcări 

automate, executate mai înainte fără dificultăţi, prin în- 
delung exercițiu, pot lovi categorii profesionale diferite 
(pianiști, telegrafiști, balerini etc.). 

Sub o formă mai puţin vădită, efectele acestor procese, 
în general complexe, se afirmă în toate actele omeneşti. 
Sportivii, oameni intacţi sub raport organic şi sufletesc, 
nu sînt scutiţi de atare eşecuri, trecătoare. Boxerul Car- 
pentier, de pildă, învingător în numeroase meciuri, prin- 
tr-o lovitură, pe care o socotea irezistibilă, mărturiseşte că, 
în cursul meciului său cu Dempsey, după ce a aplicat 
această lovitură, suportată totuși de adversar fără nici o 
dificultate, a avut un moment de adincă descurajare; 
Carpentier a intrat în panică, s-a socotit pierdut — şi a 
fost, efectiv, învins în „round“-ul următor. 

În viaţa sexuală, procesul este similar. Un amănunt 
neînsemnat, un cuvint, o atitudine, un efluviu olfactiv, o 
asociere fugitivă pot provoca inhibiţii. Guy de Maupassant 
narează într-o nuvelă exemplul unui tinăr inhibat, la 
prima întilnire amoroasă, de vederea unei pete vasculare 
numită naevus, aflată pe spatele iubitei. 

Atare accidente sint relativ dese. Dificultatea începe în 
momentul în care eşecul ajunge la obsesie și determină o 
atitudine nevrotică. 

Se poate înţelege din această scurtă precizare și aceste 
exemple măsura în care turburarea, devenită cronică, este 
o manifestare nevrotică sau, după altă terminologie, psih- 
astenică, ce comportă un întreg complex simptomatic de 
fobii, obsesii şi anxietate; se poate înţelege, în acelaşi 
timp, măsura în care un tratament chibzuit condus poate 
determina un reviriment moral şi o recăpătare a încrederii 
în sine a suferindului. Acesta trebuie să ştie că nu este 
un bolnav organic și că nu este decit o victimă a unei 
atitudini mentale defectuoase, avindu-și rădăcini în situa- 
ţii vitale şi sexuale anterioare culpabile ; că turburarea 

sa este remediabilă, este pur funcțională, şi nu lezională, 
avind un caracter definitiv. Nepulinciosul sexual de vîrstă 
tînără este un înhibat, ceea ce vorbirea populară romă- 
nească a constatat, de altminteri, în mod simbolic, denu- 
mind acești subiecţi ca fiind „legaţi“, reprezentind în 
esenţă, acelaşi lucru. Suferindul trebuie încurajat și reedu- 
cat. (Experienţa populară a unci alte naţiuni nu o constatat 
oare că „nu există bărbaţi neputincioşi, ci numai femei 
neindeminatice ?“) Situaţia terapeutică prezintă corespon- 
denţe cu frigiditatea feminină, care este uneori electivă, 
faţă de bărbaţi inexperimentaţi sau brutali. Suferindul 
trebuie să mai ştie, de asemeni, şi mai ales, că un eșec 
sexual nu reprezintă o catastrofă şi un fapt iremediabil, 
ci că este inerent unei tensiuni sexuale prelungite, fiind, 
prin urmare, relativ frecventă, la tineri. (O femeie cu vastă 
experiență amoroasă a constatat de altminteri faptul, ob- 
servind că eșecul este accidentul „clasic“ al primelor în- 
“tilniri amoroase, sau al nopții de nuntă). 


Într-un studiu publicat în cunoscuta revistă medi- 
cală engleză The Lancet (15 ianuarie 1955, No. 6855, 
p. 124 sqq) J. F. Tuthill face o seamă de considerente 
asupra neputinței bărbătești pe care înțelegem să le 
rezumăm, pentru caracterul lor documentar și, pentru 
cei interesaţi, incurajator. 

După ce constată că „neputința sexuală este în 
genere privită ca o turburare psihologică, dar poale 
fi tratată, cu bune rezultate prin metode esenţial 
fiziologice — medicul folosește, în fapt, un tratament 
prin substanţe chimice — (punct în care nu sîntem 
total de acord cu autorul, rolul tratamentului psiho- 
terapeutic trebuind să fie totdeauna întreprins con- 
comitent cu tratamentele organice) autorul deosebește 
trei forme de impotenţă : 

1 erecţie insuficientă (in dzitate, frecvenţă sau 
durată) ; 

2 ejaculare prematură ; 

3 absenţă de ejaculare. 

Tratamentul chimic — și, adaugăm, psihoterapia 
implicită — a dat următoarele rezultate, mărturisite 
de însăși bolnavii interogați prin corespondenţă, la 
intervale variabile, după tratament : 

Cazuri observate, în total: 462. Dintre aceștia, 
aparţineau primei categorii (erecţie incompletă): 245 
bolnavi. Rezultatele se repartizează astfel: 97 nu au 
răspuns la interogaţie, sau nu au fost trataţi, 18 
eșecuri și 130 ameliorări satisfăcătoare. La cea de a 
doua turburare, ejaculare precoce, medicul a obținut, 
la 203 cazuri, 2 eșecuri şi 107 îmbunătăţiri (96 nu au 
răspuns). Celei de a treia grupe au aparținut 12 bol- 
navi. Rezultat : 6 eşecuri şi 6 vindecări satisfăcătoare, 

Totuşi, vom observa critic: putem oare considera 
ca sinceră totalitatea răspunsurilor date ca favora- 
bile ? O parte din bolnavii nevindecați nu vor fi dat 
oare un răspuns satisfăcător, din motive de jenă mo- 
rală ? În sfirşit, vom remarca faptul că, în general, 
autorii vorbesc de îmbunătăţiri şi nu de vindecări și 
recuperări totale a funcţiilor sexuale. O funcţie atit 
de complexă ca potenţa sexuală, odată deregiată în 
mecanismul ei, nu se poate restabili integral, mai 
ales în cazurile devenite cronice. 

Confirmarea acestei convingeri ne-o dă o discuţie 
avută între d-rul Bricaire şi colaboratorii, sub titlul : 
Comment traiter l'inpuissance sexuelle ? Presse me- 
dicale 71 ; 33:1653; 6 iulie 1963, in care specialişti? 
s-au vădit pesimişti sau incurajatori cu moderație. 

Sprijinit pe considerații  psilo-fiziologice, d-rul 
Bricaire priveşte problema în generalitatea ei şi sta- 

bileşte existenţa a patru forme de impotenţă : 

1 impotente neuro-psihogene prin perturbaţie func- 
ţională a sistemelor de comandă ; 

2 neputinţe neurologice, prin leziuni organice ire- 
versibile ; 

3 neputinţe vasculare, cu determinism de altminteri 
complex, care acționează asupra procesului erectil; 

4 neputinţe de origine endocriniană. 

Dintre acestea, autorul consideră ca nevindecabiie 
neputinţele de la punctul 2 şi 3, ca fiind efectul unor 
procese ireversibile. Turburările grupate la punctul 
4 îngăduie rezultate optimiste, iar cele de la punc- 
tul 1 (de ordin neuro-psihic) comportă un tratament 
„lung şi delicat“. Totuşi, adaugă autorul, în acest 
domeniu ciţiva pacienţi pot [i recuperaţi „fără greu- 
tate“, folosind o psihoterapie de încurajare şi tonice 
generale. Un alt specialist, J. Dreyfuss-Moreau, ob- 
servă, în concluzie : „pronosticul, mai puţin defavo- 
rabil decit era considerat în medicina clasică, rămîne 
mediocru pe plan funcţional. Numai impotențele reac- 
tionale și anumite neputințe nevrotice se vindecă“, 
Totuşi, un alt medic (E. Azerad), întemeiat pe prac- 
tica sa medicală, este mai puţin optimist. 


Concluzia noastră, în privinţa acestei importante şi spi- 
noase probleme, interesind un număr relativ mare de su- 
îerinzi (nu ne referim decit la turburările bărbaților tineri, 
excluzind bolnavii depăşind virsta de cincizeci cde ani), se 
poate rezuma astfel : funcţia sexuală, consistind în arcuri 
reflexe automatice, odată turburată în dinamismul ei, se 
recuperează cu greu; vindecarea este totuşi posibilă, dacă 
se restabilesc în acelaşi timp componentele fiziologice şi 
psihice. Ca toate turburările nevrotice, tratamentul va fi 
mixt: psihoterapie şi organic (chimioterapic, fizioterapic, 
repaus, tonice generale). 

Totul în comportamentul sexual este de a evita, pe cît 
este cu putinţă, situaţiile de eșec, iar în cazul cind acestea 
se produc, de a le înţelege mecanismul, de a nu se lăsa 
impresionat de producerea lor — acestea fiind normale 
şi relativ frecvente la subiecţii emotivi — și mai ales de a 
nu intra într-un cerc vicios, care conduce la o atitudine 
mentală de abandon, anxietate și demisiune. Napoléon 
(care mărturisise, pe cit se pare, că în faţa femeii nu există 
decit o singură soluţie : fuga) nu era, de bună seamă, un 
mare strateg, decit pe cimpul de bătălie. Atitudinea bărbă- 
tească presupune, dimpotrivă, inițiativă, acţiune şi infinită 
delicateţe : fortiter în re, suaviter in modo (cu vigoare în 
fapt, cu gingăşie în fel de a fi). 

Dacă, totuşi, intrarea în cercul vicios este săvirşită, cel 
în cauză trebuie să ştie că totul nu este pierdut. O fune- 
{iune biologică turburată în circuitele ei normale tinde 
să-și restabilească echilibrul. O reeducaţie sexuală se im- 
pune. Reintegrarea omului în viaţă şi recăpătarea echili- 
brului mental, evitarea conflictelor cu sine și cu ceilalţi, 
nu se poate obţine decit pe această cale. Exemple de re- 
nașteri asemănătoare: un hemiplegic își poate recupera 
funcţiile pierdute ; Helen Keller, surdă, mută şi oarbă de 
la virsta de un an şi jumătate, a putut prin educaţie și 
instrucţie să ajungă a vorbi trei limbi moderne, a putut 
dobindi cunoştinţe adincite asupra limbilor greacă și 
latină şi a scris două cărţi, de altminteri, de un pasionant 
interes psihologic. 

Catastrofele sexuale semnalate în acest capitol, dacă 
sint tratate de la început, sint remediabile. Ele sînt mai 
ales, evitabile. Omul nu trebuie să abdice niciodată de la 
năzuinţa către echilibru. Rătăcitul se poate regăsi pe sine. 
În acest moment, el poate începe o viaţă nouă. - 


Capitolul IX 





SUFERINȚE VENERIENE 


Împlinită în condiţii igienice, activitatea sexuală între- 
{ine echilibrul vital, plenitudinea fiinţei, în sănătate fi- 
zică şi morală ; practicat fără afecţiune, la întimplare, cu 
persoane venale sau lipsite de simţul demnităţii și grijii 
corporale, actul sexual poate prilejui o contagiune a unor 
grave maladii, conducînd la suferinţă, alienare și moarte 
timpurie. 

Bolile veneriene, cunoscute din antichitate, reprezintă 
urmări frecvente ale unei neînțelegeri a semnificației pe 
care dragostea o are în viaţa umană și o lipsă de respect 
faţă de propriul corp și de propria viaţă. În adevăr, nu 
este îngăduit unei ființe umane, care-și dă seama de rostu- 
rile sale în lume, de a degrada iubirea și sănătatea, avind 
raporturi intime cu primul venit sau prima venită, în 
afara oricărei precautii igienice. 

Tinem să amintim aci, întemeiat pe o întinsă experienţă 
medicală, prelungită mai multe decenii, că viitorul per- 
soanei şi al familiei noastre poate fi adesea compromis 
printr-o imprudenţă de o clipă. Am dat într-o lucrare an- 
terioară, Arta de a trăi, citeva exemple cutremurătoare 
ale urmărilor pe care le poate avea o maladie veneriană 
contractată în tinerețe, asupra familiei sau vieţii indivi- 
duale, în cazul cînd tratamentul medical a fost instituit 
tardiv, sau a fost urmat defectuos. 

Maladiile veneriene pot altera grav sănătatea, pot con- 
duce la alienare și degradare morală ; își pot prelungi 
efectele în descendență, distrugind numeroase familii. 
Toate aceste urmări pot fi evitate printr-o prevenire 
a cauzelor sau — dacă prevenirea nu a fost săvirşită — 
printr-un tratament medical precoce. Ca şi în cazul ce- 
lorlalte devieri ale instinctului sexual, omul este, şi în 
această privinţă, stăpin pe propriul destin, ca și pe desti- 
nul copiilor săi. Totul se reduce la o cunoaștere a răului, 
ca și a mijloacelor de a-l preîntimpina și, eventual, de a-l 
vindeca. Principiul fundamental al practicii medicale are 
aplicaţie şi aci : este mai ușor şi mai eficace să previi, de- 
cît să vindeci. Totuşi, pentru a putea preveni, este nece- 
sar să cunoşti modalităţile, întinderea şi consecintele 
răului. . 

Socotim, aşadar, obligatoriu pentru noi de a nota aci 
cîteva orientări în patologia sexuală, care a alcătuit unul 
din obiectele indeletnicirilor noastre de tinerete, 


+ 


Morbiditatea veneriană a unei populaţii este conaiţio- 
naiă de “factori multipli. Condiţiile sociale, războaie şi 
perioade postbelice, în primul rînd, reprezintă o cauză 
de recrudescenţă a acestor boli ; coeficientul îmbolnăviri- 
lor în marile oraşe este mai important ; prostituţia şi al- 
coolismul au o parte însemnată în răspindirea lor. Intervin 
şi date individuale, cu deosebire lipsa de informație a ti- 
neretului. Dietz şi Hesse amintesc de asemeni : necunoaş- 
terea bolii de către suferinzi, care propagă boala fără să 
ştie ; viaţa sexuală timpurie ; frecvenţa schimbării par- 
tenerului, cuplul continuindu-și activitatea sexuală cu alţi 
parteneri. Intervin şi condiţii de anotimp : cazurile cele 
mai frecvente de îmbolnăvire par a fi lunile ianuarie și 

februarie, după sărbătorile Anului Nou şi pe timpul car- 
navalului. 

Statisticile consemnează o creştere a morbidităţii ve- 
neriene în epocile turburi. În Germania, s-au numărat, 
după primul război mondial, în 1919, 104 bolnavi noi la 
10 000 locuitori (32,707, femei : 67,30%% bărbați); în 1927, 
58 bolnavi la 10 000, iar în 1946, 98,4 la acelaşi număr de 
locuitori. În Berlin, s-au semnalat 129 bolnavi la 10 000 lo- 
cuitori, în anul 1927, iar în 1946, 249 (cifre comunicate de 
Dietz şi Hesse). 

Buletinul Institutului naţional de Sănătate şi cercetări 
medicale franceze (Tome 23, nr. 6, noiembrie-decembrie 
1968), în studiul Epidemiologie des malanies vencriennes 
en France, de 1963 à 1967, stabileste pe temeiul decla- 
raţiilor obligatorii de boală un număr de 12 444 blenora- 
gici în anul 1963, iar în anul 1987, cifra de 13 021. Numă- 
rul total al bolnavilor a scăzut, după indicaţiile statistice, 
prin îngrijiri medicale, de la 81 409 în perioada 1953—1957, 
la 61722 bolnavi de uretrită pgonococică, în perioada 
1963—1967. g 

În ceca ce priveşte sifilisul primo-secundar, perioada 
postbelică a inregistrat o mare creştere a cazurilor decla- 
rate (15 000 cazuri declarate în 1946, aşadar o proporție 
de 37 bolnavi la 100 000 locuitori. Numărul bolnavilor 
prezintă fluctuații, după ani : 1963 : 4 749 bolnavi ; 1964 : 
5336 contaminați ; 1967 : 4 039, noi infectați. În perioada 
1963—1967, s-au înregistrat 22 574 cazuri, cam 9 bolnavi la 
100 000 locuitori. Va trebui să notăm însă că o mare pro- 
portie a bolnavilor aparţine, cum e şi firesc, grupelor ti- 
nere de vîrstă. 

De notat, de asemeni, frecvenţa îmbolnăvirilor la bău- 
tori sau indivizi în stare de beţie. Într-un studiu publicat 
în British Journal of Preventive and Social Medicine 
(vol. 15, nr. 1, January 1961, pag. 42, sqa) R.R. Wilcox ci- 


202 


tează o statistică în care se constată că din 200 soldaţi int- 
bolnăviţi de boli venerice 29,50%% erau mari băutori 68% 
băutori moderați şi numai 2,5% abstinenţi, 490%% din pa- 
cienţi admiţind că în timpul îmbolnăvirii se aflau sub in- 
fluenţa alcoolului, iar 7%% în stare de beție gravă. (Totuşi, 
notează autorul, efectul alcoolului asupra determinismului 
bolilor venerice pare a fi mai degrabă indirect, decit jme- 
diat.) 

În ultimii ani, bolile venerice au prezentat, pe scară 
mondială, o mare recrudescenţă, datorită condiţiilor so- 
ciale particulare ale țărilor capitaliste, care nu au putut 
fi compensate prin tratament. D-rul R.D. Cattevall refe- 
rindu-se la situaţii din Anglia și Țara Galilor, într-un ar- 
ticol din revista medicală The Lancet (1963, July 20, 
nr. 7 299) intitulat Progresul bolilor venerice, a arătat că 
numărul total al uretritelor gonococice, atit la bărbaţi cit şi 
la femei, a trecut de la mai puţin de 25 000 în anul 1955, 
la aproape 40 000 în 1961, numărul cazurilor de sifilis fiind 
în permanentă creştere, începînd cu anul 1958. 

Ultimele date statistice, (raportate de d-rul Escoffier- 
Lambiotte, în Le Monde, 5 iulie 1972), pe temeiul unui 
raport recent al unui expert al Organizaţiei Mondiale a 
Sănătăţii (O.M.S.), arată o situaţie de mare gravitate, la 
scară mondială : rezistența gonococului, așadar eșecul te- 
rapeutic al blenoragiei la antibiotice, a crescut cam cu 
500/, ; „asistăm în prezent, scrie autorul, citind pe profe- 
sorul Guthe, medic-şef al serviciilor de maladii veneriene 
O.M.S., la un «faliment total» al măsurilor luate pe plan 
epidemiologic, în timp ce mai dispunem încă [...] de mij- 
loace de tratament eficace, pe plan individual“. „Situaţia 
statistică este îngrijorătoare : în S.U.A., în 1971 s-au sem- 
nalat două milioane de bolnavi, dintre care o cincime sînt 
tineri sub douăzeci de ani; în Franţa, statisticele formate 
pe temeiul declaraţiilor medicilor sint inexacte : „medicii 

practicieni declară mai puţin de 8%/ din bolnavii lor, şi se 
pare că le declară în număr din ce în ce mai mic, in fie- 
care an, în pofida dispozițiilor legale“... În privinţa sifi- 
lisului, creşterea cazurilor înregistrate a depășit 3000/0, 
între 1959 și 1964!... 

În tara noastră, s-au luat, prin iniţiativa Ministerului 
Sănătăţii și Prevederilor Sociale măsuri pentru asigura- 
rea educaţiei sanitare și pentru prevenirea bolilor vene- 
riene. În Muncitorul Sanitar din 1 februarie 1972, dr. E. 
Ciubotaru a menţionat cîteva din aceste mijloace : ,,...edu- 
caţia sanitară a populaţiei, supravegherea epidemiologică 
prin examen medical la angajare (a salariaţilor), (exa- 
men) prenuptial, control medical [...] al elevilor din ul- 
timul an de liceu [...], controlul medical periodic antive- 
nerian...%. 

Statisticile din ultimii ani ale Serviciilor federale ale 
Sănătăţii din S.U.A. vădesc o creştere importantă a mala- 
diilor veneriene. (Vd. Le Monde, din 17, LII, 1973): 

În 1972, numărul bolnavilor a fost de 718 401, faţă de 
624 371, depistaţi în anul precedent. (Va trebui să se ob- 
serve, însă, că aceste cifre nu reprezintă decit cazurile de- 
clarate, inferioare, fără îndoială, datelor reale.) 

Numărul cazurilor de sifilis, oficial semnalate, a trecut 
de la 23 336 în 1971, la 24 000 în anul 1972 (mărire de 30/9). 
Specialiştii socotesc însă că numărul real al bolnavilor 
s-ar ridica la 85 000 ! 

Un fapt care trebuie semnalat este că maladiile vene- 
rice au o evoluţie în timp. Ele au început în anume epoci 
istorice, și-au avut o progresie regulată, prezentind uneori 
perioade de recrudescenţă, diminuare sau chiar dispari- 
ţie, alteori fiind inlocuite cu alte entităţi morbide. 

Astfel, în ultimii ani, s-a constatat o mărire semnifica- 
tivă a uretritelor negonococice, poate sub influența trata- 


204 


mentelor cu antibiotice. Faptul este semnalat într-un stu- 
diu apărut în revista La Revue du praticien (tome VII, 
nr. 23, pag 1 499 sqq. din 11 sept. 1957). Astfel, în Statele 
Unite, numărul uretritelor negonccorcice a trecut de la 
11,2%, din numărul total al uretritelor, cîte s-au numărat 
în 1953, la 45%, în răstimp de numai doi ani (statistică să- 
virșită intr-o Clinică din New-York City). 

În Anglia, statistica Institutului de Urologie a dat un 
procentaj de 70%, uretrite negonococice (Anglia și Țara 
Galilor). 

În Italia, situaţia este asemănătoare. 

Autorul incheia, citind în privinţa evoluţiei bolilor ve- 
nerice cunoscuta concluzie a profesorului Charles Nicolle, 
cu referinţă la destinul bolilor infecțioase : 

„Boli noi vor apărea, în viitor ; citeva din bolile actuale, 
vor dispare, progresiv“, i 


+ + 


Ne vom limita, în paginile de mai jos, după aceste cîteva 
indicaţii generale, la descrierea bolilor frecvente şi grave 
ale vieţii sexuale, sifilisul şi blenoragia, mărginindu-ne a 
menţiona accidentele mai rare, pur locale sau fără gravi- 
tate (şancrul moale, uretrita negonococică și limfogranu- 
lomatoza inguinală subaculă). 


+ 
+ * 


Determinată de pătrunderea în uretră, în timpul actu- 
lui sexual, a unor microorganisme numile gonococi, de- 
scrişi de Neisser in 1879, blenoragia este o boală conta- 
gioasă, fie prin contact sexual, fie, mai rar, la femei şi fe- 
tite, prin folosirea de rufărie contaminată. Localizată la 

început la mucoasa genito-urinară, boala se poate genera- 
liza şi determina numeroase diseminări de gravitate va- 
riabilă, în diferite organe. Nu toate infecțiile uretrale, 
consecutive unui contact sexual, sint gonococice ; se cu- 
nosc uretrite reumatismale sau diabetice, uretrite apărute 
in .cursul cîtorva boli infecțioase, ca creionul, sau uretrite 
toxice sau traumatice. Ne vom restringe riotaţiile la 
uretrita gonococică, relevind citeva date de ordin prac- 
tic, de mare însemnătate diagnostică şi — în ceea ce pri- 
veşte propagarea bolii — preventivă. 

Răstimpul dintre contactul infectant şi apariția prime- 
lor simptome, aşadar, perioada de latenţă a bolii, este de 
trei pînă la şase zile, în care timp, bolnavul, deși nu re- 
simte nici o turburare locală sau generală, este contagios. 

Stăruim asupra faptului : dacă un bărbat, după un con- 
tact sexual suspect, are în interval de opt zile, un nou 
raport cu o femeie sănătoasă, el o poate infecta. O infideli- 
tate conjugală poate avea, de pildă, drept urmare, conta- 
minarea soţiei. 

Latenţei incubaţiei îi urrnează o perioadă iniţială a bo- 
lii, manifestată prin senzaţii de miîncărimi la nivelul mea- 
tului, ca şi prin apariţia unui lichid, la inceput limpede, 
mai apoi opac şi purulent. Prin această scurgere uretrală, 
care devine în următoarele zile abundentă, blenoragia 
este o maladie 7nurdară. Scurgerii i se adaugă dureri în 
timpul micţiunii — comparaţia clasică aseamănă senzația 
urinării cu aceea a impresiei de trecere a unui fier roşu 
prin uretră — erecţiile nocturne devin cu deosebire supă- 
rătoare şi dureroase, întovărăşite fiind de o deformare în 
formă de arc a vergei (chorda venerea), putind ajunge, 
în caz de încercare a îndreptării organului masculin din 
partea bolnavului, la o ruptură a uretrei, cu urmări 
grave. 

Afecţia durează în total patru-cinci săptămini, după 
'care se vindecă uneori spontan, sau trece În stare de cro- 
nicitate. În această ultimă stare, scurgerea nu dăinuie decit 
sub forma unei picături apărind dimineaţa, înaintea urină- 
rii (goutte militaire), iar urinile conțin „filamente“, al căror 
examen microscopic — ca şi al picăturii matinale, de alt- 
minteri, revelează totdeauna prezenţa gonococilor Neisser. 

Notăm, în privinţa blenoragiei cronice, atit la bărbat 
cît şi la femeie, un fapt de mare însemnătate practică: 
blenoragia cronică, oricît de puţin supărătoare ar putea fi 
pentru bolnav, sau mai ales pentru bolnavă, este conta- 
gioasă. Bolnavii trebuie să se abţină de la raporturi se- 
xuale inaintea vindecării, prin tratament.  Contagiozita- 
tea are un caracter paradoxal, mai ales la femeie, care poate 
prezenta forme de blenoragie genitală latentă, fără mani- 
festări constante, cu perioade de exacerbare a contagiozi- 
tății, mai ales în timpul perioadelor menstruale. 

Amintim, de asemeni, faptul că transmisiunea unei 
boli venerice prin raport sexual, de către persoane care 
se ştiu bolnave, este pedepsită de lege, prin condamnări 
de la 6 luni la 3 ani (articolul 309, din Codul Penal), 

La femeie, blenoragia aparatului genito-urinar prezintă 
caractere particulare. Boala incepe cu regiunea vulvară, 
se întinde la mucoasa vaginală, pînă la colul uterin, pro- 
pagindu-se mai apoi la uretră. Mucoasa acestor organe se- 
cretă, ca și la bărbat, o scurgere mucopurulentă, care 
devine densă, de culoare verzuie. Scurgerea pătează rufă- 
ria și durează citeva săptămîni, apoi trece în stadiul de 
cronicitate, prezentind stări de agravare în timpul men- 
strelor, 

Afecţia, de intensitate variabilă, după constituţia bolna- 
vilor, poate prezenta o seamă de complicaţii, deosebite 
după sexul bolnavului, f 

La bărbat, vom menţiona prostatita, afecţie intovără- 
şită, ca şi la alte complicaţii, de febră înaltă şi diferite su- 
ferințe locale (durere perineală, mai ales în timpul defe- 
cației, turburări urinare, putind ajunge la retenție de 
urină); prostatita glandulară poate ajunge uneori la su- 
puraţie ; abcesul determină o retenţie urinară completă ; 
el trebuie incizat, în cazul că nu se deschide spontan (în 
uretră, rectum sau perineu...). Alteori, prostatita acută 
poate ajunge la cronicitate. 

Amintim, de asemeni, pentru a completa acest tablou și 
a preveni pe cei imprudenii şi neștiutori împotriva pri- 
mejdiei complicaţiilor veneriene, cistita (inflamatia vezi- 
cii urinare) prin propagarea infecţiei uretrale, cu mani- 
festări supărătoare : urinări dese, dureroase şi purulente 
sau sanguinolente. Afecţia se poate propaga înspre ri- 
nichi (pielo-nejrită), cu fenomene generale foarte grave 
și simptome de uremie. 

Complicațiile pot apărea şi în inflamaţia altor organe, 
determinind epididimite, foliculite, cowperile, veziculite, 
fiecare din aceste afecţiuni rezervind bolnavilor sule- 
rinte deosebite. 

La femeie, va trebui să menţionăm, pe lingă uretrită 

(micţiuni dureroase şi frecvente), inflamaţia, supuraţia şi 
abcesul glandelor lui Bartholin, în grosimea marilor la- 
bii ; metrila, complicaţia cea mai frecventă şi mai supă- 
rătoare a blenoragiei feminine, salpingita (inflamaţia 
trompelor uterine), putind determina o peritonită. 
. Blenoragia nu se limitează la aparatul urogenital. Go- 
nococul poate inflama, de asemeni, mucoasa bucală sau 
faringiană, anală sau rectală, poate determina o conjunc- 
tivită (oftalmie purulentă), mai ales la copil, care se poate 
infecta la naştere. 

Nu mai pulin grave sînt complicațiile generale, datorită 
diseminării gonococului în organism : artrita blenoragică 

(a uneia sau mai multor articulatii, mai ales a genunchiu- 
lui), determinind o imensă tumefacţie a regiunii intere- 
sate, cu imobilitate a membrului, dureri vii, durată 
prelungită mai muite luni, lăsind adesea sechele grave, 
consistind în atrofii musculare, retractări ligamentare şi 
ankiloze articulare. 

Pentru a completa acest tablou, vom adăuga endocar- 
dita, pericardita şi pleurila ponococică. 

Numărul suferinzilor de aceste afecțiuni sau suferind 
de urmări ale bolii este, după cum am amintit, cu toate 
progresele terapeutice ale ultimelor decenii, în creştere, 
Ignoranţa asupra manifestărilor şi modului de propagare 
a bolii, promiscuitatea, ca și anume condiţii social-econo- 
mice au determinat în ţările occidentale o mărire sensi- 
bilă a imbolnăvirilor, în ultimii ani, O statistică oficială 
asupra stării sanitare a tineretului din Paris arată că în- 
tre anii 1963 şi 1967 numărul bolnavilor a crescut la ti- 
neri cu 12 pînă la 170%, iar la tinere cu 13—190. 

Gonoreea reprezintă, în acelaşi timp, o traumă sulle- 
tească ; urmărilor depărtate ale infecţiei — stricturile ure- 
trale, de pildă, cu turburări funcţionale din partea vezicii 
urinare — se adaugă, mai ales pentru persoanele emotive, 
o adevărată dramă, putind avea un rol în inhibiția actu- 
lui sexual. (Îmi este şi astăzi prezentă în gînd deznădej- 
dea, cu tendinţă la sinucidere, prezentată de o tînără bol- 
navă, care fusese infectată de soț, în chiar primele zile ale 
vieţii maritale. Am urmărit cîţiva ani starea sufletească a 
acestei femei, mai înainte veselă şi bucuroasă de viaţă, a 
cărei atitudine, ușor depresivă, s-a menţinut, îmbinată 
fiind cu repulsie faţă de soţ şi fală de bărbaţi, în general). 

Toate aceste sulcrinie — și multe altele, pe care nu 
le-am putut menţiona aici — ca şi urmările, apropiate sau 
depărtate ale acestora, sint evitabile, printr-o conduită 
asupra căreia ne vom opri în ultimul capitol. 


Tratamentul blenoragiei și al complicaţiilor va fi con- 
dus de medic. 


Spre deosebire de blenoragie, boală contagioasă predo- 
minant locală, putindu-se, totuşi, complica și generaliza 
secundar, sifilisul, la început afecţie localizată — în care 
stadiu poate fi tratat şi sterilizat prin tratament de ase- 
meni precoce — invadează întregul organism şi produce 
leziuni întovărășşite de grave turburări nervoase, deter- 
miniînd, în același timp, alterări ale organelor reproducă- 
toare, cu repercusiuni în descendență (sifilisul conge- 
nital). 

Sifilisul este o boală foarte răspîndită, mai cu deosc- 
bire În epocile in care promiscuitatea şi lipsa de igienă 
sînt aproape generale. Sifilisul a fost foarte răspîndit în 
timpul războaielor, printre soldaţii diferitelor armate. În 
al său Candide, Voltaire observă : „putem fi încredințaţi 
că, în momentul în care treizeci de mii de oameni se bat în 
luptă regulată împotriva unor trupe de același număr, se 
ajlă de fiecare parte aproape douăzeci de mii atinși de 
sfrinţie“. 

O statistică din anul 1892, arată proporţii mai modeste, 
deși importante : armata engleză avea, în acest an, 52 155 
bolnavi, dintr-un efectiv total de 196 336 soldati ; armata 
franceză avea o situaţie privilegiată, în această privinţă : 
din 524 719 soldaţi, se numărau numai 46 214 infectați; 
armata română fiind şi mai bine situată : 4 055 suferinzi, 
din 67 192 soldaţi. | 

Contagiunea bolii, în cea mai mare parte din cazuri, se 
face prin contact sexual şi este prilejuită de existenţa unei 
„porţi de intrare“ în mucoasa organelor genitale, repre- 
zentată de o eroziune, sau o soluţie de continuitate a 
acestora. 

Contagiunea în afara raportului sexual (sifilisul ino- 
cenţilor) este mai rară, produsă [fiind prin pătrunderea 
agentului patogen printr-o efracțiune a pielii, sau a mu- 
coasei (muşcătură, iritație în timpul alăptării etc.). Lite- 
ratura medicală semnalează acest exemplu de contagiune 
indirectă : în timpul unei nopţi de iarnă, un client a fost 
lovit în obraz, din nebăgare de seamă, cu biciul, de către 
birjarul care, fiind sifilitic cu leziuni bucale, își udase 
sfircul biciului cu salivă. La locul loviturii, care produsese 
o excoriație, a apărut după o perioadă de incubație de trei 
săptămini, un şaneru sifilitic. 

La locul infecţiei, după un răstimp de latenţă variind 
între 21 şi 35 de zile, 25 zile în medie, putind fi însă şi 
mai lung (profesorul Gougerot cita într-o expunere a sa, 
la Spitalul Saint-Louis, un caz în care apariţia primă a 
bolii a avut loc cam la o sută de zile...) apariţia bolii se 
manifestă printr-un nodul cu bază indurată — de unde 
numele de șancru tare, spre deosebire de şancrul moale, 
afecţie benignă şi locală — de formă rotundă sau ovală 
şi de mărimea unui bob de linte sau de mazăre, cu margini 
bine conturate, de culoare roşie sau roşie închisă (cu- 
loarea cuprului). Nodulul creşte repede în dimensii, for- 
mează o scuamă superficială care nu Întîrzie să se des- 
prindă, lăsind loc unei eroziuni superficiale, care zemu- 
ieşte o serozitate gălbuie. Forma și mărimea acestui acci- 
dent inițial variază după condiţii generale, de constituţie 
şi imunitate, în care nu vom intra, ca şi după regiunea 
în care este situat. 

Această regiune poate fi deopotrivă genitală sau extra- 
genitală. În primul caz, leziunea este localizată pe gland, 
prepuţ, scrot, vulvă, clitoris, labii etc; în al doilea, se 
poate afla pe buze, limbă, anus, mamele, amigdalz, 
plecape sau pe alte părţi ale corpului. 

Uneori, în cazul în care şancrul sifilitic urmează unui 
șancru moale, maladie contractată în acelaşi timp, dar cu 
perioada de incubație mai scurtă, înfățișarea leziunii este 
schimbată. În orice caz, bolnavul sau bolnava prezentînd 
o atare manifestare trebuie să se prezinte neîntirziat me- 
dicului, carc se va afla în cea mai prielnică situaţie pen- 
tru a incepe un tratament abortiv, destinat să oprească 
mersul infecţiei în acest stadiu, local, înainte de ge- 
neralizare. 

Accidentul iniţial, în general unic, are o durată varia- 
bilă. S-au semnalat cazuri în care şancrul sifilitic nu du- 
rase decit citeva zile şi prezentase dimensii neînsemnate, 
care ar fi putut fi trecut cu vederea de către un bolnav 
nepăsător. În general, însă, leziunea durează citeva săp- 
tămini, după care şancrul dispare, lăsind în urmă o cica- 
trice, putînd sluji mai tirziu medicului, ca un semn pentru 
stabilirea unui diagnostic retrospectiv. Un fapt de mare 
însemnătate pentru bolnav este caracterul indolor, nein- 
soţit de o incomodare de vreun fel, a acestei leziuni ; ast- 
fel, un bolnav neinformat, poate trece cu vederea acci- 
dentul, considerindu-l ca fiind banal, sau lipsit de 
gravitate. Prin neglijarea tratamentului medical, în acest 
stadiu, suferindul pierde cel mai bun prilej pentru un tra- 
tament radical și de scurtă durată. 

Citeva zile după apariţia șancrului, în general o săptă- 
mină, ganglionii limfatici ai regiunii în cure a apărut şan- 
crul — regiunea inguinală în cazul unui şancru al regiunii 
genitale — se măresc în dimensii, uneori în mod consi- 
derabil, devin duri, adevărată salbă subcutană, nedure- 
roasă sau puţin dureroasă la presiune. Aceşti ganglioni 
pot servi, de asemeni, ca punct de reper medicului, la 
examen. Procesul nu întirzie să progreseze, interesîrid, 
după citeva săptămîni, şi alţi ganglioni limfatici, cu de- 
osebire ganglionii cervicali posteriori, semn clinic bine cu- 

noscut studenţilor în medicină, care învaţă să-l depisteze 
încă din primele zile ale formaţiei lor medicale. 

Faptul dovedește că maladia se propagă pe cale limfa- 
tică, generalizîindu-se progresiv. În adevăr, agentul pato- 
gen al bolii, numitul Treponema pallidum, descoperit de 
Schaudinn (1905), migrează din accidentul iniţial şi inva- 
dează economia prin mijlocirea vaselor limfatice, ajun- 
gind în circuitul sanguin. Astfel, după opt pină la zece 
săptămîni de la infecţie, așadar după cinci pînă la opt săp- 
tămiîni după apariţia şancrului, apar manifestări cutane 
sau mucoase, sub formă de erupție, cu înfățișare de pete, 
papule sau pustule. Este perioada sifilisului secundar, 
perioada aşa-zisci rozeole sijilitice, de mare contagiozitate 
(ca şi de altminteri, contagiunea prin act sexual în timpul 
șancrului primar !). Afecţia este generalizată. Bolnavul 
prezintă fenomene de infectie a întregii economii : febră, 
dureri de cap, mărire a splinei, cădere a părului în regiuni 
circumscrise, coexistind cu o erupție de pete rozacee pe 
partea anterioară a toracelui și abdomenului, întinzîn- 
du-se mai apoi pe părțile laterale și membre; petele au 
dimensiile unei unghii; ele dispar, în primele zile, sub 
presiunea degetului ; culoarea poate deveni treptat mai 
închisă, luînd o nuanţă brună. Rozeola poate fi urmată 
de apariţia a numeroase, papule (noduli circumscrişi, la 
suprafaţa mucoaselor sau pielii), vindecindu-se fără a lăsa 
cicatrice şi secretind o substanţă lichidă, apărind în re- 
giunile genitale, regiunea perineală, anus sau încheieturi, 
ca şi cu alte formaţii, în amănuntul cărora nu putem 
intra. 

Autorii numesc răstimpul dintre accidentul primar şi 
apariţia manifestărilor secundare : stadiul primar al sifi- 
lisului, şi-l împart în două perioade : o perioadă în care 
cunoscuta reacţie Boract-Wassermann este negativă (lrei 

pină la şase săptămini de la infecție) şi o perioadă sero- 
pozitivă (de la şase la zece săptămini). 

Stadiul secundar al sifilisului, început o dată cu apa- 
riţia fenomenelor generale, durează cam două-trei luni şi 
dispare, uneori fără tratament. Prin această dispariţie 
aparentă a manifestărilor, bolnavul nu trebuie să se con- 
sidere vindecat. Boala lui nu intră decit într-o stare de 
latență, care se poate prelungi de la trei la cinci, zece, 
uneori și mai mulţi ani. După acest interval, apare sifi- 
lisul terțiar, consistind, în esență, în două forme, pe care 
nu facem decit să le menţionăm: formaţii tubero-ulce- 
roase şi gome. În sfîrşit, urmează după un interval de mai 
mulți ani, la unii dintre bolnavi, forme de sifilis tardiv, cu 
determinări nervoase, metasifilisul (tabes, paralizie gene- 
rală progresivă). 

Am notat mai sus că sifilisul este o infecție generală, 
interesînd întregul organism în forme şi manifestări esen- 
țial polimorfe. Sifilisul visceral se va manifesta încă din 
perioada secundară, ajungind insă la adevărata sa gravi- 
tate în stadiul terțiar. Medicul va constata leziuni uneori 
masive ale limbii, buzelor, ficatului, pulmonilor, apara- 
tului cardio-vascular (arterite, anevrisme, aortite etc.) ale 
ochiului( putind ajunge la orbire), ale urechii, muşchilor, 
articulaţiilor etc. 

Aceste suferinţe organice, asupra cărora nu ne putem 
opri, nu reprezintă, totuşi, decit forme de gravitate varia- 
bilă a turburărilor organice, fără să determine o mutilare 
a personalităţii. Determinările nervoase, însă, putînd con- 
duce la alienare şi demenţă, lovesc individul în realitatea 
lui profundă, în fiinţa lui cea mai intimă, dezagregindu-i 
bunul suprem al existenţei : conştiinţa de sine. De altă 
parte, sifilisul afectează descendența, alcătuind unul din 
factorii importanţi ai bolilor eredita 

Vom enunţa pe scurt aceste două calamităţi morbide, 
lovind individul și descendența. 

Sifilisul cerebral poate fi precoce sau tardiv ; manifes- 
tările bolii sînt polimorfe și de gravitate variabilă, în le- 
gătură cu constituția particulară a bolnavului, ca şi cu 
precocitatea şi eficienţa tratamentului administrat. Însuşi 
faptul apariţiei bolii poate reprezenta un traumatism psi- 
hic conducînd la sinucidere, la anumiţi bolnavi emotivi. 
Independent însă de aceste exemple, va trebui să men- 
ționăm faptul că reacțiile nervoase în sifilis sint foarte 
precoce, fiind în legătură cu efectele toxi-infecţiei asupra 
meningelor şi vaselor cerebrale, asupra reacţiilor multiple 
exercitate asupra lichidului cefalo-rahidian. S-au descris 
astfel forme de neurastenie sifilitică, apărute în perioada 
secundară, stări ipocondriace și delirant-halucinatorii, 
forme de meningită și meningo-encefalită precoce, acci- 
dente epileptiforme, cărora le vom adăuga accidentele 
vasculare de focar, forme care pot ajunge la manifestările 
tardive ale tabesului și mai ales ale paraliziei generale 
progresive, stare demențială căreia omenirea i-a plătit un 
tribut important în ultimele două secole (Maupassant, 
Fr, Nietzsche), dar care, în prezent, mulţumită tratamen- 
tului, este pe cale de dispariţie. y 

Contagiunea bolii se poate întinde la copii (Syphilis 
connata): fătul va fi contaminat de mamă prin circulație 
placentară către sfîrşitul primei jumătăţi a sarcinii. 

Gravitatea infecției este proporțională precocității bolii 
contractate de mamă, mai ales în cazurile în care trata- 
mentul a fost neîndestulător. Se va constata astfel, după 
gravitatea infecției, copii născuți morți, avorturi de feți 
mutilați de procese morbide, sau în caz de naştere la ter- 
men, manifestări patologice variate : copilul poate muri 
încă din primele zile, prin asfixie sau hemoragii ; poate 
prezenta erupții buloase, avind un diametru între 2 şi 

12 milimetri, pline de un lichid sanguinolent şi localizate 
la miini și picioare ; poate prezenta, În caz de supravie- 
tuire, numeroase alterări organice : copiii sînt debili, avind 
aspectul unor persoane bătrine, au numeroase deformări 
osoase, manifestări viscerale, nervoase sau ale sistemului 
motor, deformări ale dinţilor etc. 

Toate aceste dezastre — în cazul în care sifilisul nu a 
fost prevenit printr-o conduită adaptată — se pot evita 
printr-un tratament medical corect, aplicat cit mai pre- 
coce cu putinţă. 

Conducerea tratamentului aparţine medicului. 

Prevenirea bolii, ca şi a tuturor suferințelor veneriene 


de altminteri — în concordanţă cu măsurile juridic-admi- 
nistrative, variabile după profilul social şi economic spe- 
cific fiecărei țări — cade în sarcina educatorului şi a edi- 


ficării unei personalităţi echilibrate, problemă esențială 
în viala umanităţii, căreia îi vom consacra ultimul capi- 
tol al lucrării. 


Capitolul X 


EDUCAȚIA SEXUALĂ 
ÎN PROCESUL DE EDIFICARE 
A PERSONALITĂȚII 


Principiile de educaţie sexuală şi modalitățile lor de apli- 
care în familie şi școală au fost adesea, în secolele ante- 
rioare, în cazul în care crau cunoscute și aplicate, adînc 
dăunătoare echilibrului individual şi vieţii sociale. Se va 
putea obiecta, fără îndoială, că observaţia noastră nu a 
împiedicat totuşi dezvoltarea civilizaţiilor şi propăşirea 
vieţii culturale, şi că turburările eventuale determinate de 
o educaţie sexuală defectuoasă a tineretului vor fi avut 
compensații statistice, numărul indivizilor victime ale aces- 
tei concepții greşite asupra sexualităţii (infecţii veneriene, 
devieri sexuale, prostituție, influenţe asupra familiei) fiind 
relativ restrinse. Obiecţia are o validitate foarte relativă 
în primul rînd, din cauza diferenţelor esenţiale de struc- 
tură economică şi socială intre societăţile anterioare şi 
viaţa actuală, cit şi din cauza unor anumite reguli şi „ta- 
bu“-uri practicate în civilizațiile ce ne-au precedat și care 
au reprezentat adevărate corective pentru principiile să- 
nătoase de educație sexuală, practicate în şcoală. Compa- 
raţia cu „trecutul“ considerat global, nu poate alcătui un 
argument în favoarea indiferenţei unor educatori în pri- 
vința vieții sexuale şi a primejdiilor reprezentate de lipsa 
unei educaţii sexuale corecte. Înmulțirea — în anumite 
țări — într-un număr îngrijorător a delicvenţilor juvenili, 
disocierea familiei, pustiirile toxicomaniei, dificultăţile 

de ordin economic în legătură cu lipsa locuințelor şi 
promiscuitatea, frecvenţa instabilității mentale sau a psi- 
hozelor, dereglările sexuale alcătuiesc un tablou întu- 
necat al multor societăţi occidentale actuale. Examenul 
acestei stări de lucruri, întreprins de medici şi sociologi, 
de pedagogi şi psihiatri își află expresia in numeroase 
studii,  răspindite în publicațiile recente. Alegem din 
aceste cercetări articolul publicat în revista franceză 
Population, numărul din martie-aprilie, şi  datorit lui 
Claude Lévy şi Dr. Bruno Castets, reprezentind rezulta- 
tele anchetei  săvirşite asupra a o mie de pensionare 
ale unui Centru de observaţie din Montrouge Paris (vd. 
Le Monde, 15 mai 1971). 

Examenul a fost făcut asupra unor tinere între patru- 
sprezece şi douăzeci şi unu de ani, trimise acestui centru 
de serviciile sociale de protecţie a minorelor, în urma unor 
decizii judecătoreşti, ceea ce presupune că pensionarele se 
făcuseră vinovate de turburări ale comportamentului so- 
cial : fugi, prostituție, vagabondaj, homosexualitate (tre- 
buie observat că 200/, din „pensionare“ erau eleve de liceu). 

Ancheta stabileşte una din cauzele majore ale acestei 
stări : disocierea familiilor, din care proveneau aceste ti- 
nere. Mai mult de o cincime din pensionare aveau părinţi 
divorțaţi ; 11,2%/, din părinți trăiau separați. Dificultăţile 
economice ale părinţilor evocate de eopile erau foarte frec- 
vente : expulzare din locuinţă pentru neplata chiriei, dese 
schimbări de serviciu ale părinţilor. Anchetatorii au sta- 
bilit cazuri de viol şi incest. (Nu am stăruit asupra acestor 
fapte, mai ales asupra acelora din ultima eategorie; am 
fi putut fi totuşi în măsură să cităm mei multe cazuri, din 
practica noastră profesională.) 

Examenul psihologic al „pensionarelor“ pune în evi- 
denţă, alături de turburări ale comportamentului sexual, 
o deviere şi o instabilitate a întregii personalităţi, o dez- 

voltare a vieții acestor tinere în afara oricărui criteriu etic 
şi a oricărei discipline de gindire. Anchetatorii au descris 
la aceste nefericite o incapacitate totală de a face o dife- 
renţă între bine şi rău, între îngăduit şi interzis, între un 
act indiferent și o acţiune reprehensibilă : „a cergi — scriu 
anchetatorii — a se prostitua, a fura un disc de patefon, 
a mânca o înghețată, a sparge un obiect sau a fuma o țigară 
sint, pentru ele, fapte absolut echivalente“ ! 

Sarcina educatorilor acestui centru este dintre cele mai 
dificile : cum se mai pot reeduca aceste fiinţe rătăcite, cum 
se vor putea reindruma către o activitate profesională 
(120/, dintre internate fuseseră vinzătoare de magazin, 
110/o muncitoare, 17%/, funcţionare, 200/ eleve de şcoală 
etc.), dat fiind că răstimpul de reeducare de care dispuneau 
pedagogii era restrins la citeva luni, sau cel mult un an ? 

Acest tablou, desprins la întimplare din documentele 
psihologice şi sociale prezentate de publicaţiile medicale 
şi pedagogice actuale, arată, o dată cu gravitatea situaţiei, 
contextul general în care trebuie privită problema educa- 
ției sexuale a tineretului. Educaţia sexuală presupune o 
educaţie generală, o edificare corectă, călăuzită pe prin- 
cipii etice, a întregii personalităţi : la rindu-i, această edi- 
ficare nu se poate săvirşi decit înlăuntrul unei familii 
unite, iar existenţa armonioasă a acesteia nu depinde nu- 
mai de factori psihologici individuali, ci de structura ge- 
nerală, economică, socială, administrativă și juridică a 
societăţii în care trăiesc indivizii. Totul este în tot. Indivi- 
dul trăieşte în şi prin colectivitate. Viaţa individuală şi 
structura socială nu prezintă numai interferenţe întîmplă- 
toare, ci sint realităţi ce se presupun organic. 

Pentru aceste motive, vom integra educaţia sexuală a 
tineretului la procesul de edificare a personalităţii. 

Principiul cardinal al integrării educaţiei sexuale în 
edificarea personalităţii, alcăiuind pentru roi, ca medie 
psihiatru cu orientare ştiinţifică structuralistă, un îndrep- 
tar de viaţă, nu are nimic nou. El a fost formulat în mai 
multe rînduri, în general de medici și sexologi. Ne îngă- 
duim să cităm, în această privinţă, cuvintele d-rului Max 
Hodan, publicate în revista de educaţie Der neue Erzie- 
hung (Educaţia nouă) din anul 1923 și reprodus în lucrarea 
lui August Messer, Pëdagogik der Gegenwart, Kröner, 
Leipzig, 1931, p. 128 : „Educația sexuală cuprinde mult 
mai mult decit o instrucție asupra vieţii sexuale (s2xu- 
clle Aufklärung). Ea se referă nu numai la inteligenţă, ci 
și la întreaga personalitate“, 

Călăuzirea mentală structuralistă impune ca orientare 
educativă un alt principiu, tot atit de însemnat şi care, 
în convingerea noastră, este strins legat de primul : edu- 
caţia nu va trebui să [ie limitată la viata şi problemele 
sexuale, ci integrată în contextul ei total, de dragoste, 
aşa cum am cuprins faptul în capitolul VII. al prezentei 
lucrări. Sexualitatea este o funcţiune biologică, pe care 
fiecare specie animală diferențiată — mai cu deosebire la 
unele specii de păsări și mamifere — o înclude într-un 
comportament uneori complicat, format din paradă se- 
xuală la animale şi valori sociale, la om. Ne aflăm, pentru 
a ne limita la specia noastră, în faţa unui proces de socia- 
lizare, acest termen fiind înţeles în sensul lui cel mai cu- 
prinzător. adică de fenomen integrat în sfera valorilor 
culturale. O educaţie sexuală fără integrare în sfera prin- 
cipiilor etice, fără o asociere cu sentimentele dragostei şi 
clanului spiritual, fără o sublimare a tendinţelor instinc- 
tive şi o disociere a acestora de formele înalte ale iubirii 
faţă de oameni, valori și umanitate, în general, nu poate 
îi socotită ca o adevărată activitate de umanizare a co- 
pilului. „Educaţia“ nu are un caracter fragmentar, ci este 

un act integral, de introducere a copilului în realitatea 
valorilor culturale : „educaţia“ nu are o durată provizorie, 
limitată fiind la perioada copilăriei, ci este un proces de 
umanizare permanentă a individului, început în familie, 
continuat în școală sub privegherea şi conducerea învăţă- 
torului, şi continuat în viaţa familială, profesională și so- 
cială a fiecărui individ ; educaţia sexuală nu se mărginește 
la modelarea unui instinct, prin prescripţii şi reguli, ci 
înseamnă o înglobare a vicţii instinctive întregului de ac- 
tivităţi ale convieţuirii sociale : astfel, la societățile primi- 
tive, „tabu“-urile de ordin sexual fac parte dintr-un întreg 
de cutume sociale, se integrează într-o viziune a omului 
asupra rostului său în lume. 

Educaţia sexuală a tineretului presupune şi implică în 
modul cel mai hotăritor această inserţic a sexualităţii în 
categoriile valorilor culturale. 

Prin această cuprindere a faptului dragostei în genera- 
litatea ei, așa-zisa educaţie sexuală vădește „tineretului 
frumuseţile iubirii. O atare concepţie a educaţiei nu se va 
limita la citeva explicații asupra actului sexual, asupra 
originii şi nașterii copilului, asupra primejdiilor mastur- 
baţiei, devierilor sexuale sau maladiilor veneriene, asupra 
mijloacelor de prevenire sau vindecare a turburărilor : 
aceste fapte, a căror cunoaştere ne pare obligatorie de 
către orice tînăr şi tînără ajunsă la epoca pubertăţii — aşa- 
dar către virsta de 13—14 ani, în general — vor trebui 
legate cu întregul elanurilor și exaltărilor, a emotivităţii 
adinci a individului, care va trebui să înţeleagă măsura în 
care condiția umană, de vieţuire într-o lume de valori spi- 
rituale şi bunuri materiale, este legată de formele multiple 
ale dragostei : dragoste de membrii familici, amicitie, dra- 
goste pentru bunurile concrete, pentru meserie, pentru 
muzică şi artă, pentru sport şi bucuriile expansiunii fizice, 
pentru o viaţă sănătoasă şi echilibrată. holul de căpeterie 

al educatorului este, în credinţa celui ce scrie aceste rin- 
duri, de a vădi legătura dintre dragostea fizică şi dragos- 
tea spirituală, stăruind asupra condiţionării lor necesare 
şi asupra frumuseţilor şi bucuriei unei vieţi trăită în să- 
nătatea corpului şi gîndului, într-o familie unită și într-o 
societate călăuzită de valori etice şi dragoste — şi, în ace- 
lași timp, de a arăta, în contrast, prin exemple asemă- 
nătoare celor citate în studiul menționat de noi mai sus, 
aberațiile unei vieţi dezordonate, trăită în disprețul respec- 
tului de sine și al propriului corp, interzicînd comunicarea 
cu marile deschideri ale valorilor spirituale, reprezentate 
de contemplarea operelor artistice, de cunoaștere a cuceri- 
rilor științifice și a izbutirilor tehnice, și în același timp, 
conducind la delicvență și turburări mentale, așadar la 
anularea propriei personalităţi. 


Al treilea principiu călăuzitor al educaţiei este rostirea 
Adevărului întreg. Un copil nu trebuie crescut, în privința 
realităților fundamentale ale vieţii, cu minciuni şi fabule. 
Veracitatea, respectul faptelor alcătuiesc un îndreptar ge- 
neral — cu atit mai mult cu cît acest adevăr are o fru- 
museţe în sine, o adincime şi o semnificație care implică 
valori afective. Poate fi ceva mai emoţionant pentru un co- 
pil de nouă-zece ani, cînd a început să părăsească atmo- 
sfera gîndirii, magice a celei de a doua copilării — decit 
faptul de a afla că el este fructul dragostei dintre părinți, 
că a fost purtat, hrănit şi îngrijit timp de nouă luni, în 
culcuşul cald şi proteguitor al sînului matern, de unde a 
apărut în lume, prin suferință ? Întrucît tăcerea asupra 
propriei origini, ignoranța totală a copilului asupra naşte- 
rii și rostului său în viaţă, prin cultivarea unei false ruşini, 
este profitabilă aflării Adevărului, care alcătuiește primul 
temei al unei înțelegeri concrete a rostului omului în 
lume ? 

Nu este oare paradoxal că același copil care încă de la 
zece ani află mijloacele de propagare a vieţii la plantele 
superioare rămîne în necunoştinţă în privința fenomenelor 
sexualității la oameni și animale, fiind nevoit să se mul- 
țumească cu explicaţii aproximative, obţinute, am zice 
prin fraudă, ilicit, în cursul unor conversații cu tovarășii 
mai informaţi — care întotdeauna asociază faptele dragos- 
tei, ale gestaţiei şi naşterii cu un sentiment echivoc, de 
fapt scabros, de oprobriu și obscenitate nesănătoasă ? Se 
confundă, astfel, dragostea cu obscenitatea şi impudoarea, 
cînd, în fapt, adevărata dragoste presupune puritate, gin- 
găşie şi pudoare ; se identifică erotismul cu pornografia 
şi libidinea, întreţinute fiind de o vorbire ordurieră. Se 
ajunge, prin represiune şi falsă pudoare tocmai la regul- 
tate contrarii celor ce erau urmărite : păstrarea nevino- 
văţiei de cuget a copilului. 

Pedagogul Fr. W. Forster observă următoarele, în car- 
tea sa, citată în alt capitol, la pagina 602 : „Introducerea 
(tinărului) într-un domeniu care alcătuiește întreaga feri- 
cire a vieții, și care depinde de spiritualizarea vieţii in- 
stinctuale, şi de felul în care viața instinctelor se îmbină 
cu lumea cunoașterii și a sentimentelor de simpatie — 
comportă o asociere a deșteptării instinctului cu cele mai 
josnice simţțiri și reprezentări, cu înclinația către murdă- 
rie, lucru tăinuit și prin nevoie de plăcere egoistă“. 

Se uită, în acelaşi timp, că interdicţia nejustificată asu- 
pra lucrurilor naturale conduce evident la nesupunere sau 
la activitate sexuală clandestină. Se uită, de asemeni şi 
mei ales, faptul că pentru unele temperamente și comple- 
xiuni psihologice, noua funcţiune, a aptitudinii sexuale, pe 
care tînărul și tinăra le descoperă în sine, va trebui în- 
drumată și umanizată — şi nu ignorată. Dr. Mary Allan, 
citată de pedagogul german Fr. W. Foerster, observă cu 
multă dreptate faptul paradoxal că unui copil nu i se pune 

în mină un instrument tăios, un cuţit de pildă, şi cu atit 
mai mult o armă de foc, fără să nui se atragă luarea- 
aminte asupra primejdiilor pe care le atrage o minuire 
greşită a acestor instrumente — dar că nimeni nu se gin- 
deşte să prevină pe tînăr asupra primejdiilor nespus mai 
grave pe care le comportă o turburare a funcţiei sale 
sexuale... 

Rezultatele depărtate ale acestei stări de lucruri sînt 
conținute in anchetele socio-medicale de felul celor citate 
mai sus — sau în tratatele de medicină legală și de sexo- 
logie. Urmarea imediată a lipsei de educaţie sexuală este 
ignoranţa, în unele cazuri stupefiantă, de necrezut, pe care 
o prezintă unele persoane în privinţa mecanismelor vieţii 
sexuale. Nu ne vom menține însă la o formulare generală 
a faptului. Vom da două exemple, doveditoare — şi neve- 
rosimile. Primul este citat de d-rul Magnus Hirschfeld, în 
primul volum al lucrării sale Geschlechtsliunde (Julius 
Pittmann, Stuttgart, 1930, Bd. I, p. 117) și dovedeşte pri- 
mejdia ignorării, de către tinerele fete a problemelor se- 
xuale ; al doilea îl vom alege din propria noastră activi- 
tate medicală. 

Cităm textul lui Hirschfeld : „Am examinat mai de mult 
o fată de bună familie, fiica necăsătorită a unui nobil la- 
tijundiar, însărcinată şi prezentind manifestări de sifilis 
florid. Informîndu-mă asupra împrejurărilor acestei stări, 
am aflat că tînăra avea un logodnic care îi mărturisise, 
după părerea fetei cu bună-credinţă, că avusese neferici- 
rea de a fi contractat într-un moment de rătăcire o gravă 
maladie veneriană, și că era obligat, pentru a se vindeca 
de a avea relaţii cu o fată nevinovată ; tînăra a crezut și i 
s-a dăruit, pentru a-l salva“. (Autorul amintește existența 
unei opere literare cu subiect asemanător, al unui autor 
german medieval.) a 

Iată acum şi cazul, greu de crezut, dar constatat perso- 
nal, cu mulţi ani în urmă. d 

Remarcasem pe străzile oraşului unde practicam medi- 
cina la iriceputul carierei mele, o tînără femeie de mare 
frumusete, elegant îmbrăcată, care se plimba aproape tol- 
deauna cu cei doi copii ai săi, la fel de ingrijit imbrăcali. 
Am aflat întimplător că era soţia unui simplu marinar. 
Fiind medicul societăţii de navigaţie căruia aparținea 
acest marinar, am primit vizita acestuia, imediat la în- 
toarcerta lui din străinătate, unde lipsise timp de doi ani. 
Omul mi-a mărturisit stingherit că la trei zile după in- 
toarcerea în familie prezenta simptomele unei boli ve- 
nerice. (Era în cauză o uretrită gonococică.) Am înţeles 
situaţia. Mă aflam în faţa unui om de mare candoare 
sufletească, un ţăran de o puritate inimaginabilă, mai ales 
la un navigator, călătorit în mai multe ţări străine şi cu- 
noscător al vieţii porturilor. Omul îşi adora soţia și copiii 
şi-şi trimitea familiei intregul salariu, ciștigat în condilii 
draconiene : marinarul naviga pe un tanc de petrol, unde 
nu avea voie să facă focul — pentru a evita incendiile — 
rămiînînd în timpul iernilor în frig. El se hrănea tot tim- 
pul cu mîncare nefiartă, neîngăduindu-şi dreptul de a lua 
măcar o singură dată masa în posturi — toate acesțea nu- 
mai în scopul de a putea trimite familiei cit mai mulţi 
bani. (Adaug faptul că salariul de marinar fiind mic, omul 
îl mărea prin mai multe „diurne“: de „imbarcare“, de 
„rămiînere în străinătate“, de conducere a unui tanc de 
petrol, unde ducea o viaţă de spartan.) 

Am privit omul, şi am citit în ochi săi atita omenie, 
puritate și dragoste către familie, încit am avut un mo- 
ment de panică. Obişnuit totuşi cu atari întîmplări, avind 
și deprinderea profesională de a ascunde adevărul, pentru 
a salva o familie şi, împreună cu aceasta, soarta copiilor, 
mă aflam dezarmat în fața acestui om, pe care simţeam 

că-l iubesc din tot sufletul, într-atît îmbolnăvirea lui îmi 
apărea evidentă și explicația acesteia greu de găsit. Am 
rămas, deci, încurcat, căutind o formulă verbală şi o lä- 
murire piezișă, cind omul mi-a venit în ajutor. 

Cu ignoranţa nevinovăţiei, marinarul m-a întrebat dacă 
nu cumva... faptul de a fi fost credincios sotiei, timp de 
doi ani — evitind toate ispitele — şi de a fi avut după 
acest interval un raport sexual — nu i-ar fi cauzat îm- 
bolnăvirea. Am trăit în acel moment o criză de scrupul a 
conștiinței ; nu puteam spune, totuşi, acestui om, atit de 
odest cu sine și cu lumea, un adevăr care i-ar fi distrus 
'iaţa ; am prins, aşa dar, prilejul din zbor şi l-am incre- 
dințat că nu numai că... s-a îmbolnăvit, dar că... şi-a im- 
bolnăvit şi soţia... 

Marinarul era disperat. L-am liniștit însă, și i-am atras 
vuarea aminte că trebuie să păstreze taina : îmi era teamă 
ca o indiscreție să nu-i atragă zeflemelele celorlalţi ma- 
rinari — şi că o dată cu distrugerea unei familii, s-ar fi 
putut ajunge la o crimă pasională. Omul era însă o fiinţă 
dintr-o bucată. Presupunerea unei ind.screții din parle-i 
îi apărea ca o nelegiuire. 

Am răsullat ușurat și am luat măsurile ce se impuneau : 
l-am „debarcat, i-am dat un concediu de o lună, în care 
timp avea să urmeze tratamentul şi l-am însărcinat să-şi 
roage soţia de a se prezenta la consultaţie. 

M-am aflat, a doua zi, în fata femeii. I-am vorbit 
emoționat şi dojenitor despre curăţenia de suflet a aces- 
tui om, care, aflind adevărul, ar fi fost în stare să ucidă, 
si am sfătuit-o ca, pe viitor, să aibă cel putin prudenţa de 
a-și alege cu grijă amanţii. Femeia a început să plingă, 
protestind că în cauză era un ofiţer „atit de tinăr și fru- 
mos... atit de elegant“... 

Mărturisesc că acest caz de conștiință profesională m-a 
turburat, Cred că am procedat corect, Astăzi, dacă aș îi 

pus în fața unei situaţii asemănătoare, aş face acelaşi lu- 
cru. O greşeală, chiar în cazul în care e produsă de o 
uşurătate a conduitei, nu trebuie să provoace drame ire- 
parabile. Medicul trebuie să înţeleagă, să încerce să repare 
ce se poate repara — și să tacă, 

L d 


Pedagogia sexuală, fază a procesului de edificare a 
personalităţii, presupune, ca orice activitate educativă, un 
moment inițial în care predomină influența din afară 
asupra copilului, exercitată de ambianța familială şi şco- 
lară, şi o perioadă de împlinire personală, în prelungirea 
exemplului şi directivelor externe. În amîndouă fazele se 
afirmă, însă, coeficientul unei individualităţi  bio-psiho- 
logice, dezvoltindu-se într-o ambianţă psiho-culturală 
specifică. Vrem să spunem că orice educație sexuală sau, 
mai general, orice umanizare a instinctului sexual este un 
proces dependent de un anumit individ și de o anumită 
structură socială, cu alte cuvinte că orice proces de edu- 
caţie trebuie să fie individualizat. 

În viața sexuală, se răsfringe un anumit temperament 
biologic, un tonus nervos și o intensitate variabilă a 
pulsiunii instinctive ; fiecare individ trăiește într-o at- 
mosferă familială și reacţionează la împrejurări biografice 
unice (izolare, sau tovărășii de copilărie, condiţii familiale 
și școlare, întilniri cu persoane de sex opus în adolescenţă 
și tinereţe). Condiţiile mediului social intervin de asemeni, 
hotăritor (libertate excesivă sau rigorism al obiceiurilor : 
spectacolul prostituţiei : densitate a populaţiei ; influenţă 
a concepţiilor sociale asupra vieţii sexuale ; viețuire in- 
tr-o societate descompusă sau într-o ambianţă cu princi- 
pii sănătoase). 

O educaţie sexuală nu poate fi, prin urmare, decit in- 
Qividualizată, cu referinţă la condiţiile biografice ale fie- 
cărui individ, şi În concordanţă cu structura şi cutumele 

vieţii sociale înconjurătoare : nu se poate compara, în 
adevăr, situația adolescenților care se căsătoresc, in 
anumite medii sociale, către virsta de optsprezece ani 
— la care problema abstinenţei, de pildă, nu se pune — 
cu accea a tinerilor din ţările nordice de acum citeva de- 
cenii, a căror căsătorie nu avea loc decit după o perioadă 
de logodnă de ciţiva ani. Educaţia sexuală presupune, ir 
acelaşi timp și mai ales, o participare activă şi voluntară 
a individului, la procesul de socializare! al instinctului. 

In esenţă, educaţia sexuală ajunge, după cum am arătat 
in cursul acestor pagini, ca şi în alte lucrări, la o atitudine 
corectă, a individului privind viața sexuală, în intregul ei. 
Este o poziție mentală hotărită, rod al unor îndelungi 
experiențe de viaţă, al unor sfaturi educative, al eficienţei 
unor interdicții şi mai ales al unor dominări lăuntrice, 
avind drept expresie ultimă o respectare a dinamismului 
sexual nativ şi o implinire progresivă a întregului de 
sentimente, orientări, nevoi, tendinţe și elanuri, care for- 
mează dragostea. Diferentierea individuală este totală în- 
tre tinărul care, prin educaţie externă şi formaţie per- 
sonală, rămine cast, nu cunoaşte manierele solitare, nu-și 





1 Prin termenul: „socializarea instinctelor“, înţelegem modela- 
rea instinclului animal genuin, de către om, prin educaţie şi viaă 
socală. Instinctul nu-şi mai păstrează caracterul impulsiv, auto- 
mat, ci este adaptat situațiilor sociale, prin inhibiţii, moderare în 
manifestări, sau prin aminare. 

Astfel, de pildă, instinctul alimentar al omului, se deosebeşte 
fundamental de formele brutale ale animalelor carnivore: omul 
nu se aruncă asupra alimentului, ci-l prepară, îl consumă după 
anumite modal.tăţi, impuse de convicţuirea socială. 

De ascmenea, instinctul sexual presupune, îngrădiri si modifi- 
cări în manifestări, după reguli de tabu, la populaţii nedezvoltate, 
după simţ etic şi reguli socialc, la popoarele cu civiiizaţie înain- 
tată. În acest mod, instinctul Ja om este socializat, după cum 
anumite instincte sint domesticite, la animalele, trăind în comu- 
nitățile umane. 

îngăduie evocări imaginative lascive, care cultivă cură- 
tenia simiirii şi un limbaj supravegheat, şi individul care 
a lunecat în devieri sexuale, pornografie, vorbire obscenă 
şi dezordine morală. Atitudinea mentală a celor două ca- 
tegorii de oameni va fi divergentă şi va însemna poziţia 
acestora față de feminitate, față de sine şi faţă de viaţă. 
Formula celor două personalităţi este contrastantă, des- 
tinul concret, de ordin biografic al celor două categorii de 
indivizi va fi diferit. 

Procesul se reduce, sub raport psihologic, la elaborarea 
unui ethos, prin integrarea într-o aceeaşi schemă de gîn- 
dire şi comportament a unei aceaşi orientări, fixate prin 
autoesugestie, întărită prin repetiţie şi intrată in obicei. Ne 
aflăm in fața creării unui făgaş de viaţă, a unor deprin- 
deri, a unor facilitări (frayages, Bahnungen) pentru a 
vorbi în termeni de fiziologie nervoasă. Se creează astfel 
cu timpul, prin repetiţie şi convergenţă a stimulilor şi 
condiţiilor anterioare de viaţă, o anume obișnuință, bine 
studiată de psihologi (F. Zeugner, G. W. Allport, G. 
Funke etc.). Obișnuința creează un climat interior, un fel 
de a fi, întemeiat pe călăuziri nervoase şi deprinderi 
automatizate. Prin repetiţia actelor, prin autosugestie, 
prin afirmarea unei anume comportări, atitudinea se im- 
pune spiritului spontan, cu uşurinţă. 

Contrariul facilitării, dezvoltind obişnuinţa, este inhibiția, 
conducind la paralizia acțiunii, la şovăială și perplexitate. 
Prima dă individului siguranţă de sine, ușurință în execuţia 
attelor, prestanţă,a douail rătăceșteiîn acţiuni de eşec. 

Formarea obișnuinţelor datorite facilitărilor are o va- 
laare generală în viaţa interioară. Vom da, înainte de a 
ajunge la atitudinea sexuală, două exemple foarte dis- 
parate, pentru a ilustra generalitatea fenomenului. 

Iată un înotător, care traversează un fluviu lat, care 
înoată ore întregi departe de țărm, în mare. El nu se 

îneacă, nu se poate îneca — afară de cazul unor date ac- 
cidentale, unor cauze exterioare — pentru că întregul de 
mişcări automatizate, fixate în comportamentul său, prin- 
tr-o îndelungă ucenicie şi repetiţie, ca şi totalitatea expe- 
rienţelor sale anterioare de înotător, i-au dat o siguranţă 
mentală, în privinţa situației sale speciale, in mediu! li- 
chid. Omul are certitudinea interioară că nu se poate 
ineca. Am cunoscut personal această stare. La întrebarea, 
ce mi s-a pus în adolescenţă, dacă nu mi-e teamă că o să 
mă înec în timp ce înot singur în larg, am răspuns că acest 
lucru este cu neputinţă şi că faptul, pentru mine, ca 
înotător experimentat, este cu neputinţă de gindit. 

În cazul însă, cînd intervine un accident care ar putea 
şlirbi această siguranţă interioară — un curent de apă 
rece pe care înotătorul l-ar întilni în largul mării şi care 
i-ar paraliza mişoările, de pildă — inotătorul pierzindu-și 
siguranța lăuntrică, se poate îneca, mai ales dacă este un 
emotiv. Și chiar dacă reușește să se salveze, sau chiar dacă 
este salvat, în atitudinea lui mentală apare o nesiguranţă, 
o fisură, care îi primejduieşte, prin inhibiţie, siguranta 
lui obișnuită. Cunosc, în această privinţă, cazul unui 
înotător, care după un accident grav, deşi continuă să înoa- 
te foarte bine, nu se mai poate depărta de mal, din cauza 
unei stări de spaimă şi inhibiţie, prilejuită de accident. 

Atitudinea morală a omului este comandată de același 
proces. Cred că nu voi surprinde pe nimeni dacă voi alirma 
că virtutea este o îndelungă obișnuinţă, adică organizarea 
unei structuri mentale stabile, în jurul unor scheme mer- 
tale şi comportamentale, călăuzite de principii etice, 
fixate prin deprindere, în lungul anilor. Virtutea se în- 
vață — după cum se poate pierde printr-o conjugare re- 
petată de infrîngeri a bunelor deprinderi — iar viciul se 
deprinde prin: imitaţia exemplelor rele şi practicarea 
acestora. Deşi mai greu, prin ruperea automatismelor 

create de obișnuinţă şi instalarea unui nou climat interior, 
de onestitate cu sine, viciul poate fi înlăturat. 

Aceste citeva consideraţii ne conduc în centrul discuţiei 
noastre. 

Atitudinea sexuală corectă este rezultatul ultim al unei 
îndelungi experienţe de viaţă, începute cu educaţia 
sexuală infantilă și continuată cu experientele adolescen- 
tei. O atitudine mentală corectă in dragoste condiţionează 
un dinamism sexual normal şi participarea întregii perso- 
nalităţi la formele multiple ale dragostei ; o atitudine men- 
tală vicioasă conduce la întregul de practici şi activităţi 
aberante de la făgașul dragostei şi prin ceea ce psihiatrii 


numesc apragmatism sexual, care este corelat — o repe- 
tăm — unei inserţii defectuoase în întregul valorilor so- 
ciale și culturale. 
b 
* * 


Atitudinea mentală adaptată unei situaţii date, în pri- 
vinţa vieţii sexuale, consistă într-o alegere liberă, în 
prelungirea întregului ethos (atitudine morală) a indivi- 
dualității şi a experiențelor sale de viaţă: căsătorie; 
dragoste liberă ; demisiune de la demnitatea personală 
prin contactul cu prostituţia, sau decăderea în practicarea 
acesteia; degradarea morală prin practici solitare sau 
devieri sexuale, acestea din urmă conducind la prăbuşire 
morală şi exorbitare socială — sau atitudinea de mare 
frumuseţe etică, păstrind individului puritatea de corp şi 
cind şi  învigorindu-i întreaga personalitate, a absti- 
nenţei. 

Am stăruit în altă parte a acestei cărți asupra urmărilor 
devierii sexuale ; am arătat în treacăt că practicile solitare 
ştirbesc dinamismul vieţii sexuale, atit de complex şi 
delicat, provocind, mai cu deosebire în cazul frecvenţei 
obiceiului, sentimente de vină şi rușine, În măsură să 

turbure potenţa virilă. În fapt, observaţiile noastre au 
arătat că o bună parte dintre indivizii care s-au dedat în 
copilărie şi adolescenţă la aceste practici au avut mai tir- 
ziu turburări de erecţie şi grave dificultăţi în căsătorie. 
Cum însă opiniile medicilor sint împărţite, putindu-se 
cita „şi partizani ai acestor practici care ar pune pe tineri 
la adăpost de boli veneriene, ferindu-i de contactul degra- 
dant al prostituţiei, vom cita opinia unui sexolog, emisă 
recent, care cred că rezumă atitudinea marii majorități a 
specialiştilor : 

„efectul masturbaţiei asupra dinamismului sexual este 
exclusiv o chestiune de culpabilitate“. (Vd. Le Concours 
medical din 13 februarie 1971, Anul 93, nr. 7, pag. 1034, 
Editorialul intitulat De l'impuissance et de la stérilité, 
dialog între R. R. Hald şi J. Leprat.) 

Problema e pusă, credem, în termeni corecţi, deşi, mini- 
mali, întrucit afirmă cu certitudine inexistența unor efecte 
interesind circuitele reflexe, pur fiziologice, ale actului 
sexual, Ne putem întreba însă : există oare circuite pur 
reflexe ale sexualităţii umane sau ale animalelor su- 
perioare ? Actul sexual este intim legat de psihismul 
superior, de care nu poate fi disociat. Formularea noastră : 
omul face dragoste deopotrivă cu creierul și cu sexul, ni se 
pare exactă. Mens agitat molem. Sentimentul de culpa- 
bilitate cu care este legată practica solitară are răsunet 
asupra întregii personalităţi, determinind stări de infe- 
rieritate şi alterind tocmai atitudinea mentală, amestec de 
dorinţă şi iniţiativă în dragoste, ce definește pe omul nor- 
mal. Nu am fost surprins, aşadar, cînd am constatat, în 
practica mea medicală, că aceşti indivizi s-au văzut pără- 
siți de soțiile lor. Afirmăm, prin urmare, cu toată hotări- 
rea că manierele solitare sint păgubitoare, alterind, prin 
sentimente de culpă, vigoarea personalităţii, atit la bărbat, 
cît și la femeie. i 

De altă parte, ceea ce s-a numit onanismul psihic, adică 
complacerea în evocarea îndelungă de imagini voluptoase, 
în timpul reveriilor matinale sau mai ales înainte de 
adormire, suscitind sau nu erecţii şi stări de excitație 
sexuală, sînt de asemeni grav păgubitoare, ele putind 
provoca poluţii nocturne repetate — care alcătuiesc o 
cauză importantă a diminuării tonusului nervos şi adesea, 
o cauză a asteniei şi impotenţei sexuale. Postulăm deci, în 
principiu, binefacerile abstinenţei și ale castităţii de gind, 
asupra cărora vom reveni în paginile următoare. 

Adăugăm un fapt pe care îl considerăm de mare însem- 
nătate : orice alterare gravă a echilibrului funcţional al 
sistemului nervos are drept urmări repercusiuni asupra 
sferei sexuale. Toxicomaniile provoacă impotenţa. La in- 
ceput, violent excitant sexual, cocaina, de pildă, determină 
repede o scădere a potenței sexuale, sfirşind cu neputința 
sexuală şi frigiditatea feminină. Este, de altminteri, un 
fapt cunoscut de medici, că pe lingă tendinta de proze- 
litism a toxicomanilor, răspîndirea obiceiului de a se 
droga, la soțiile şi prietenele intime ale acestora este făcută 
intenţionat de aceştia, pentru a determina o dispariţie a 
dorinței sexuale la aceste femei, în scopul de a le asigura, 
în acest mod, fidelitatea. (Suprimarea drogării prin cura 
dezintoxicaţiei restabilește, în general, funcţia genezică.) 

Tinem să precizăm că nu numai toxicom-niile propriu- 
zise sint întovărăşite de turburări ale dinamismului 
sexual, ci şi folosința repetată, abuzivă, la anumiţi subiecţi 
și în cantități mari a neurolepticelor. Cităm în această 
privinţă opinia unui specialist experimentat, d-rul R. R. 
Hald, exprimată în publicaţia amintită mai sus. La între- 
barea pusă de d-rul Leprat : dacă neurolepticile determină 
impotenţa, Hald răspunde : „Da, și aceasta independent de 
orice efect de sugestie“, grăbindu-se a adăuga mai apoi: 
Totuși, în doze mici și chiar în doze mai mari, prin faptul 

că aceste substanțe reduc anume simptome grave, ele pot 
dimpotrivă, facilita contactele psihoterapeutice şi, prin 
urmare, contactele sexuale“ (loc, cit. p. 1037). 

Am ținut să dăm şi această referință pentru a dovedi 
printr-un alt exemplu complexitatea și labilitatea procese- 
lor psiho-fiziologice ale actului sexual, care nu trebuie să 
fie alterat prin traumatisme, sau rele deprinderi. 

Cu aceste precizări, care pot fi considerate ca fiind 
adevărate precauții introductive, vom deschide o discuţie 
asupra problemei centrale a vieţii sexuale a tineretului, 
problema abstinenţei. 

Vom defini, de la început, pentru precizarea termenilor, 
că prin abstinenţă sau continentă înţelegem o reţinere fi- 
zică de la orice activitate sexuală, răspunzind unei casti- 
tăți a gindului, adică a unei îndepărtări de excitaţii men- 
tale sau reprezentări lascive. Pentru a fi eficientă şi a 
putea fi afirmată fără efort, abstinenţa trebuie asociată 
castitătii. Cele două noţiuni nu sint identice; sînt însă 
corelative. Atitudinea exclude excitația sexuală prelun- 
gită si practicile de flirt sexual cunoscute în America sub 
denumirea de petting (joc sexual putind ajunge la orgasm 
cu păstrarea integrităţii fizice a fetei, corespunzind așa 
numitelor demi-vierges, din preajma primului război 
mondial). Ahstinenţa castă — atitudine de puritate mo- 
rală — corespunde grijii individuale pentru curăţenia 
fizică Cele două poziţii sînt corelative : sînt, de altmin- 
teri. deopotrivă expresia unei atitudini mentale, inculcată 
individului prin deprincere şi educatie, mai ales printr-o 
educatie personală. în care voinţa şi fermitatea de caracter, 
forţa morală intervin hotăritor. Atitudinea mentală con- 
ducin”! la abstinentă recunoaște un determinism complex : 
sent'ment al proprietăţii şi purității corporale şi repulsie 
pentru contactul degradant al prostituţiei, al sexualităţii 
venale ; respect al demnității proprii şi dezgust față de 

actele înjositoare contra naturii ; păstrarea sentimentului 
stenic, al vigorii spirituale, afirmată prin dominaţia de 
sine, prin puterea voinței, atit de necesară concentrării 
intelectuale. Înseamnă că abstinenţa castă este numai o 
soluție de necesitate? Vom spune că este numai o ati- 
tudine de adaptare la o situaţie dată, în care individul, în 
mod provizoriu, nu a întîlnit încă fiinţa de care să se in- 
drăgostească. În aceste condiţii, socotim că singura ati- 
tudine mentală salutară și demnă este castitatea. 

Va trebui să facem însă o distincţie esenţială, între cas- 
titatea impusă (de teama bolilor, de interdicții de ordin 
social, sau de altă natură) și între castitatea voluntară, 
liberă. expresie a unui fel de a fi şi a unei structuri a 
personalităţii. 

Atitudinile celor două categorii de comportament nu 
sînt echivalente : primul fel de castitate se suportă greu 
adesea cu turburări, fizice şi mentale, cu efort şi suferinţă 
(ispitirile Sfintului Anton, exemn!ul literar al Părintelui 
Sergiu de Tolstoi, de pildă), în timp ce castitatea volun- 
tară. izvorită firesc din structura : n-i personalităţi pu- 
ternice, conştientă de propria sa valoare etică, se afirmă 
în mod spontan și fără dificultăți, de ordin fizic sau moral. 

Formularea faptului a fost săvirșită fără echivoc de 
către d-rii Karl Dietz și Peter G. Hesse, în Wörterbuch 
der Sexuologie und ihrer Grenzgehiete (Greifenverlag zu 
Rudolstadt, 1967, pagina 14). Cităm articelul intitulat 
Abstinenz : 

„Abstinența sexuală voluntară nu comportă, de regulă, 
pentru omul de toate vîrstele, turburări. 

Abstinența sexuală impusă poate avea totuși urmări! 
turburări sexuale, nevroze, „poală albă“, tumefieri trecă- 
toare şi durere a organelor sexuale, iritabilitate exce- 
sivă etc. 

Pot interveni, de asemeni, turburări nutritiv-circulato- 

rii şi nervoase. Abstinenţa sexuală impusă poate, în afară 
de acesta, alcătui punctul de plecare al perversiunilor și 
crimelor sexuale“, 

Poziţiile sint bine delimitate și se reduc la coelicientul 
de vigoare şi integrare a personalităţii, călăuzită de o con- 
cepţie generală asupra lumii și propriei demnități umane, 
situind pe un palier inferior ființele care ajung la absti- 
nență prin constringere venită din afară. Analogia com- 
portamentului dintre această distincție şi atitudinea dintre 
omul onest sufleteşte şi cel lipsit de scrupul moral în fața 
legii se impune : omul onest respectă legea dintr-o nevoie 
sufletească, de conştiinţa libertăţii lui interioare, pentru 
motivul că nu poate face altfel — în timp ce unii oameni 
o fac din frica pedepsei, din constringere, cu efort și 
suferinţă. 

Vigoarea şi echilibrul moral al personalităţii intervin 
hotăritor. Totuşi, condiţiile exterioare, de fapt, nu pot fi 
trecute cu vederea. În lucrarea lor, V. Săhleanu şi Made- 
leine Măicănescu-Georgescu, Introducere în sexologia 
masculină, p. 156, stăruie asupra „factorilor individuali“, 
cît şi asupra „situaţiei concrete“ : „,...Observaţiile privind 
efectele abstinenţei sprijină acest punct de vedere. Nu nu- 
mai la bărbaţii slab dotați serualicește, dar şi la cei capa- 
bili de sublimare, abstinența voluntară decurge fără sim- 
ptome. Ca simptome de abstinență constrînsă s-au descris: 
fatigabilitate, rahialgii, nervozitate, deprimare, insomnie, 
obsesii seruale, dar este mai probabil să vedem în ele ma- 
nifestările unui dezechilibru nervos cu componentă 
obsesivă...“ 

Socotim necesar să confirmăm observaţiile autorilor, 
prin experienţa noastră psihiatrică, ca și cu observaţia 
clasică, săvirşită cu aproape două secole în urmă de d-rul 
Ch. W. Hufeland, în lucrarea sa Makrobiotik,. oder die 
Kunst des menschilichen Leben zu verlängern, apărută 

în 1796, republicată în mai multe ediţii. (Am folosit ediţia 
1905, revăzută de d-rul Paul Dittmer. Leipzig. Verlag von 
Philipp Reclam jun.) La pagina 270 a acestei ediţii, autorul 
arată că înaintea epocii la care aceasta fusese scrisă, deci 
in secolul XVII—XVIII ‘tineretul german nu avea relaţii 
cu sexul opus înaintea virstei de 24—25 ani, fără să se 
poată vorbi, în acest timp, de suferinţe ale abstinenţei. 

În ceea ce priveşte situaţiile de fapt, sintem în măsură 
să adăugăm observaţia că activitatea fizică, sportul, viaţa 
în aer liber, evitarea congestiei regiunii perineale și ale 
organelor sexuale prin sedentaritate, se adaugă fermităţii 
şi disciplinei mentale. Viaţa noastră personală de adoles- 
cenţă ne verifică spusele. Am fost elev al unui liceu mi- 
litar, în' care adolescenții au fost formați într-o disciplină 
spartanică. Mărturisesc că, personel, am suportat acest 
regim cu greu, mai ales în ultimii ani: deșteptarea, cu 
goarna sau fluierul, la şase dirnineaţa, instrucție militară, 
marșuri uneori obositoare cu arma la umăr, sporturi va- 
riate, scrimă, box, alergări etc. Regimul era foarte dur, 
cel puţin pentru unele temperamente. Avea însă benefi- 
ciul de a întreţine şi o disciplină mentală, o sănătate a 
gindului, menţinind o sănătate a corpului: ne aflăm la 
opusul vieții dezordonate, care conduce la dereglări ale 
vieții morale şi sexuale. 

L] s i 

Este firesc ca Școala, intervenind cu mijloacele sale 
educative, în momentul critic al adolescenței, să aibă un 
rol hotăritor în formarea unui spirit echilibrat al tinere- 
tului, deopotrivă prin cultivarea activităţilor fizice, ca şi 
prin crearea unui climat de seriozitate, în care sint dis- 
cutate problemele vieţii sexuale. Evitarea de pină acum 
citeva decenii a subiectelor în legătură cu viaţa sexuală 
era nesănătoasă. Este inacceptabilă, mai ales, omisiunea 

în şcoală a studiului organelor sexuale, fiziologiei sexua- 
lităţii, procesului fecundaţiei la om, sarcinii şi naşterii. Se 
studiază, la Științele Naturale, pulmonul, inima şi cre- 
ierul, dar nu se pomeneşte nimic — sau nu se menționa 
acum cincizeci de ani, pe timpul școlarității mele — des- 
pre organele sexuale şi mai ales, mai ales, despre cea mai 
pâsionantă şi mai frumoasă, disciplină a ştiinţelor natu- 
rale, Embriologia, care se ocupă cu dezvoltarea fătului, 
din momentul concepţiei, pînă la naştere. Afirm cu hotă- 
rîre că, pentru un medic de experienţă, care a putut apre- 
cia rezultatele dezastruoase ale ignoranței tineretului în 
legătură cu problemele sexuale, faptul nu are scuză. Co- 
pilul de zece ani şi tînărul trebuie să fie informaţi — tre- 
buie să cunoască faptele care alcătuiesc procesul de naş- 
tere, dezvoltare și împlinire a propriei lor fiinţe. Omisiunea 
acestui studiu lasii o lacună în concepţia despre viaţă a 
tinărului care trebuie să fie informat asupra rostului său 
în lume ; tînărul trebuie să știe de unde vine, ce este şi 
încotro se îndreaptă; el trebuie să fie informat asupra 
mecanismelor sexuale, asupra devierilor şi primejdiilor 
legate de sexualitate ; el trebuie să cunoască de asemeni 
bucuria şi fericirea pe care o rezervă omului intact, tru- 
peşte şi suiletește, dragostea adevărată. 

Rădăcinile acestei educaţii se află în familie şi anume 
în atmosfera de înţelegere și felul de comportare între 
soți. Ne aflăin aci, ca, de altminteri, în cazul tuturor fap- 
telor bio-sociale, în faţa unei realităţi extrem de com- 
plexe. Punctul de plecare al climatului sufletesc domi- 
nant între soţi, care influenţează, de altminteri, prin 
exemplu şi sugestie nesimţită de fiecare clipă, spiritul 
copilului, se află în alegerea de început a soţilor, în gradul 
lor de adaptare reciprocă, sub raport bio-tipologic şi psi- 
hologic. Părinţii trebuie să fie armonizaţi complementar, 
adică să reprezinte tipuri echilibrate de masculinitate și 

feminitate. Nu ne gindim neapărat la existenţa posibilă, 
deși mai rară a unor tipuri intersexuale, ci la o afirmare 
hotărită a unui habitus sexual accentuat, al diferenlierii 
sexuale. Numai în acest fel — adică fiind fiinte bine dife- 
rențiate sexual, bărbat şi femeie prin corp, educaţie şi 
gindire — cei doi părinți se armonizează și numai în acest 
fel tendința subconștientă a copiilor de a se identifica cu 
unul sau altul din părinți, lundu-l drept model, va ajunge 
la un rczuitat sănătos, pentru viaţa lor de mai tirziu. 
Este, de asemeni, esențial, pentru dezvoltarea normală 
a copiiilor ca tensiunile mici și mari dintre soţi să nu 
aibă o mărturie exterioară vizibilă. Copiii au un simţ foarte 
dezvoltat de observaţie. Intuiţia lor ascuţită surprinde cele 
mai neînsemnate asperități de comportament ale părin- 
ţilor, interpretează fiecare gest şi cuvint, presimte laten- 
tele și gindurile nerostite. Alături de lucrurile văzute, 
copilul desluşeşte stările potenţiale, ascunzişurile, nesin- 
ceritatea reciprocă. Caracterul copilului se formează ast- 
fel treptat din reacțiile lui individuale la această atmos- 
feră de implicaţii şi imponderabile ale casei parentale. Cu 
atit mai importante vor fi pentru copil exemplele date 
de părinţi (inconduita mamei sau a tatălui; violențele 
reciproce sau numai dominarea tiranică, absolută, ursuză, 
a tatălui; caracterul intolerant, disprețul, disimulat sau 
nu, pentru soție etc.). Dezunirea familială datorită în ge- 
neral alcoolului, mizeriei şi altor cauze sociale, își are 
unul din izvoare şi în efectul de sugestie, al cuvintelor 
părinților, repetate din obişnuinţă, fără supraveghere. 
„Urile familiale“, ireductibile, ajungind în cazurile grave 
la delicvenţă și crimă, dar reprezentate în general prin 
turburări nevrotice şi de comportament sexual, sint dato- 
rite unor efecte persistente de sugestie, exercitate asupra 
unor copii predispuşși. Subiectul depăşeşte cadrul eseului 
nostru. Ne vom îngădui totuşi să cităm un singur exem- 

plu, care deşi nu se referă la o turburare de comportament 
sexual, îşi află în aceste devieri un corespondent, care 
va trebui meditat îndelung de părinți şi educatori. 

În cartea sa, Les haines familiales, Gallimard, Paris, 
1926, p. 128 ș.u., d-rul Gilbert Robin dă un exemplu tur- 
burător : 

Este vorba de o fetiță a unui părinte care s-a recăsătorit 
cu o femeie ce nu fusese agreată de părinţii acestuia. Fe- 
tita a rămas mai mulţi ani la bunici. Cind, la virsta de 
şapte ani, copila a fost adusă spre a locui cu părintele şi 
mama ei vitregă, aceştia au fost surprinși de atitudinca 
duşmănoasă a fetiţei. Deşi tratată cu dragoste de mama ei 
vitregă, fetița o lovea cu violenţă, folosind chiar instru- 
mente tăioase, cuțite şi foarfeci; uneori, cînd mama vi- 
tregă se afla în faţa şemineului, copila o împingea, spre 
a cădea în foc, repetind fără încetare aceleaşi cuvinte: 
„aim să te ucid !% 

Consternaţi de comportamentul agresiv al fetiţei şi bă- 
nuind o turburare mentală, părinţii au supus-o unui exa- 
men psihiatric, care a fost săvirșit de unul din maeștrii 
psihiatriei franceze, Esquirol. Acesta a constatat „o bună 
sănătate fizică şi o inteligenţă foarte dezvoltată“. Între- 
bată fiind dacă atitudinea dușmănoasă faţă de mama vi- 
tregă este urmarea unor maltratări din partea acesteia, 
fetița a răspuns, cu sinceritate, negativ. A recunoscut chiar 
câ mama ei vitregă se purta blind cu ea și că o îngrijea. 

— Și, totuși, vrei să o ucizi? întrebă Esquirol. Fetiţa 
răspunse afirmativ, adăugind că, deși tatăl său o pedepsea, 
nu il ura şi nu intenţiona să-l ucidă. În schimb, şi-a ex- 
primar intenţia de a ucide pe fratele ei vitreg, rezultat 
din a doua căsătorie. 

La intrebarea lui Esquirol care se informa asupra ori- 
ginii acestor idei, fetița a răspuns, relevind cauza întregu- 
lui său comportament ; 

— „Bunicul, bunica şi mătuşa mea, spuneau adesea 
(sublinierea ne aparţine) că mama şi fratele meu vitreg 
ar trebui să moară !% 

Astfel, o sugestie repetată, săvirşită prin cuvinte arun- 
cate poate întimplător, dar pe un ton de ură, din partea 
unor rude nemulțumile cu recăsătorirea părintelui, au 
determinat la un copil predispus o gravă turburare de 
com.portameni. 

Se înțelege astfel efectul pe care il poate avea, asupra 
copiilor, atmosfera unei - familii dezbinate de certuri sau 
rău echilibrată, prin duritate excesivă sau turburările de 
comportament ale unuia sau ale celor doi părinţi. 


În concepția noastră, educaţia sexuală, parte integrantă 
.din procesul de edificare a personalităţii, poate fi diso- 
ciată analitic în trei componente, care alcătuiesc un tot şi 
care sint date împreună : 

1 Atitudinea mentală erotică și sentimentală a tînăru- 
lui trebuie prelungită pină la o cuprindere a conceptului 
de dragoste universală ; 

2 Comportamentul sexual ; 

3 Informaţia privitoare la mecanismul actului sexual 
normal şi al devierilor lui, ca şi la maladiile veneriene. 

Asupra primelor două componente am stăruit în lungul 
prezentei lucrări, cînd am dat în treacăt şi indicaţii asupra 
mecanismelor psihofiziologice, ale eşecului psiho-sexual, 
sau ale altor fenomene conexe. Ne rămîne, în prezent, sar- 
cina de a face citeva precizări asupra modalităţilor de 
instrucţie a copiilor şi tineretului, în privinţa acestor fe- 
nomene. l 

Instrucția copilului asupra proceselor sexuale trebuie 
începută, după părerea noastră, o dată cu deşteptarea pri- 
melor curiozităţi. Totuşi, părinţii trebuie să fie, în această 

privință, conștienți de suazitatea și inocența funciară a. 
copilului, trăind într-o atmosferă ideală, de magie și basm. 
Introducerea copilului “în viața sexuală trebuie să fie 
săvirşită în mod treptat şi după gradul acestuia de înțe- 
legere. În nici un caz nu se va recurge la explicațiile 
convenţionale, ci se vor da răspunsuri simple, pregătin- 
du-se treptat inteligența copilului pentru înţelegerea fap- 
telor şi evitindu-se revelaţiile brutale. Copilul trăieşte 
între 3 şi 7—8 ani într-un univers magic, el este accesibil 
feeriei şi frumuseţilor. În acest regim sufletesc, faptele 
iegate de procesul generației, pot fi încadrate, respectin- 
du-se adevărul, într-un context de poezie. Mărturisesc că, 
în timpul lecturilor mele precoce, de la şase ani, nu am 
fost contrariat de expresia concretă: „a purcede grea“, 
sau de pildă, de faptul că Făt-Frumos, din cea mai fru- 
moasă poveste românească, Tinerețe fără bătrîneţe și viață 
fără de moarte, a început să plingă înainte de a se naşte 
şi că nu a încetat de a mai plinge decit în urma unei 
făgăduieli a împăratului, tatăl său. Înțelegerea copilului 
trebuie pregătită treptat pentru a afla adevărul întreg, 
evitindu-se în același timp vulgaritatea şi asocierea in- 
evitabilă a domeniului sexual cu îimpuritățile pornografice, 
colportate de tovarășii de joc. 

Cred că explicaţiile laborioase, săvirșite solemn la o anu- 
mită vîrstă, în cursul unor şedinţe, de către mamă, după. 
propunerea pedagogului W. Fr. Foerster, sînt neadaptate 
şi de gust îndoielnic. (De exemplu, lecţia mamei, făcută 
băiatului, care începe cu precauţii solemne de vorbire :. 
„Dragul meu Walter — ai devenit acum băiat serios, 
aproape un om în toată firea. lată de ce mi-am propus: 
astăzi să-ţi vorbesc despre ceva foarte grav și de mare 
însemnătate... etc. etc.) 

Socotim că lucrurile trebuie să se petreacă mult mai 

simplu şi mai firesc, cu răspunsuri date în treacăt la în- 
trebările copiiului. 

Instrucţia se va completa în şcoală, prin lecturi de texte 
şi imagini de manual. Se va înlătura în acest mod, igno- 
ranța de care dau dovadă tinerii — şi o dată cu ei, unii 
din părinţi. În adevăr, cum va instrui mama pe copil, 
cind ea însăşi este neştiutoare, sau ştiutoare a unor lucruri 
prinse în treacăt, după ureche ? 

În multe ţări, în cercuri largi, specialiştii lansează aver- 
tizări în legătură cu starea de ignoranță a tineretului asu- 
pra faptelor sexuale. Vom cita ca exemplu un text din 
publicaţia franceză pariziană Bulletin municipal officiel, 
apărut la 2 decembrie 1970, care constată: „ignoranța 
tineretului în această privință este aproape generală și 
faptul constituie o cauză însemnată a difuziunii maladiilor“. 

În ţara noastră, problemele sexualităţii și ale activităţii 
anti-veneriene, alcătuiesc obiectul unor preocupări con- 
stante a numeroşi specialişti, organizaţi intr-o vastă rețea 
sanitară, dependentă de Ministerul Sănătăţii şi Prevede- 
rilor sociale. Organul tehnic central al acestei acţiuni este 
reprezentat de Centrul Dermato-venerologic, cu sediul în 
Bucureşti, avind, în fiecare judeţ un departament sanitar, 
de care depind numeroase unități dermato-venerologice 
secundare. Revine acestei vaste organizaţii luarea de mă- 
suri antiepidemice, de ordin profilactic, terapeutic şi de 
educaţie sanitară a populației. Organizarea medico-sani- 
tară comportă deopotrivă servicii de Obstetrică şi Pedia- 
trie, în cadrul cărora funcţionează și o Şcoală a Mamei. 
În acest mod, viaţa familială şi individuală a ţării este 
ocrotită sub incidenţe multiple. 

Mijloacele de educaţie sanitară sînt numqzoase: s-au 
editat numeroase broşuri de popularizare, foi pliante, 
afișe, desene explicative în culori, difuzate prin dispen- 
sare ; s-au organizat cicluri de conferinţe, în diferite uni- 

tăţi de producţie şi mai ales în şcoli; Institutul de igienă 
a realizat la sfîrşitul anului 1972 un film de concepţie 
originală, în care se înfăţişează intuitiv primejdia bolilor 
venerice. 

Adăugăm că această vastă activitate antiveneriană, pre- 
supunind gratuitatea totală şi obligativitatea tratamentu- 
lui, este o creaţie a structurii statului socialist. Notăm în 
acelaşi timp, că faţă de creşterea numărului de cazuri de 
boli venerice în toate ţările, Colegiul Ministerului Sănătă- 
ţii şi Prevederilor sociale, într-o şedinţă de lucru din luna 
decembrie 1970 a luat măsuri suplimentare, expuse in 
lucrarea doctorilor P. Penciu şi V. Pavlid, Îndrumător me- 
todic privind educaţia sexuală. Buc. 1971 : „Printre aceste 
măsuri fugurează întărirea bazei organizatorice a acţiunii 
antiveneriene, îmbunătățirea muncii antiepidemice la apa- 
riția fiecărui caz nou de îmbolnăvire, supravegherea epi- 
demiologică atentă a grupelor de populaţie mai expuse 
îmbolnăvirii și a persoanelor care constituie surse poten- 
ţiale polivalente de îmbolnăvire, îmbunătăţirea sistemului 
informaţional și intensificarea educaţiei sanitare antive- 
nerian“ (op. cit, p. 75—76). 


Expresie a vieții, dragostea chezășuiește apariția fie- 
cărui om în lume, suceesia generațiilor şi dezvoltarea cul- 
turii ; dragostea implică respectul propriului corp, prin 
evitarea devierilor sexuale, de orice fel; consfințeşte că- 
sătoria, premovează viața copilului şi condamnă avortul. 
Integrată legilor eterne ale Naturii, dragostea asigură, prin 
respectul maternității şi educaţia copilului, creşterea po- 
tențialului vital al comunităţii naţionale şi universale, 
prilejuieşte, în acelaşi timp, dezvoltarea plenară a vieţii 
individuale şi colective, trăită în sănătate corporală şi co- 
rectitudine etică. 

